
BRANKO BOŠNJAK 


GRČKA FILOZOFIJA 


OD PRVIH POČETAKA 
DO ARISTOTELA 


I ODABRANI TEKSTOVI 
FILOZOFA 


ČETVRTO IZDANJE 


NAKLADNI ZAVOD 
MATICE HRVATSKE 
ZAGREB 
1983. 


Napomena uz četvrto izdanje Filozofske hrestomatije 


Filozofska hrestomatija Matice hrvatske, koja je po- 
čela izlaziti prije više od 2 desetljeća, ostvarivši plan, 
zacrtan prije četvrt stoljeća, po kojemu je tom izdanju 
bio dan zadatak da posluži populariziranju filozofske 
misli kod nas pa je dakle bilo namijenjeno širokom kru- 
gu čitalaca, već je davno nestala s knjižarskog tržišta. 

No kako se njena prosvjetiteljska potreba sve jače 
osjeća u našoj sredini, to su suradnici toga izdanja, iako 
se kod mnogih problema kritički odnose prema svojim 
tadašnjim interpretacijama, ipak dopustili izdavaču da 
njihove tekstove izda — uz dva manja izuzetka! — u 
tada napisanom obliku. 

Izlazi, dakle, cjelokupno reprint-izdanje svih 12 sve- 
zaka, da bi se udovoljilo velikoj potražnji naše čitalačke 
publike zainteresirane za filozofiju. 


Prvo izdanje ove knjige objavljeno je godine 1956, 
drugo izdanje godine 1978, a treće izdanje godine 1982. 
Urednik 


BRANKO BOŠNJAK 


GRČKA FILOZOFIJA 


OD PRVIH POČETAKA 
DO ARISTOTELA 


UVOD 


Razvoj čovjeka kao samosvijesnog subjekta, koji egzistira 
u objektivnom svijetu, nije išao uvijek svojim ujednačenim 
tokom. Taj put pokazuje razvojne stupnjeve, već od onog 
momenta, kad čovjek postaje svijestan, da je on unutar tota- 
liteta vanjskog svijeta svoje pojedinačno biće, koje o svemu 
počinje razmišljati. U daljem razvoju postaje vrlo važno 
pitanje — kakav je čovjekov odnos prema objektivnom, vanj- 
skom svijetu, a uskoro zatim kakav je njegov odnos prema 
samom sebi. Te refleksije nisu bile predmet bavljenja svih 
pojedinaca, iako svi ljudi o tome mogu misliti, nego svako 
društvo i epoha ima svoje mislioce, predstavnike, koji unutar 
društvenih okvira, a svakako zahvaljujući i svojim subjektiv- 
nim sposobnostima, uopćavaju, kako stečeno naslijeđe, tako i 
probleme svoga društva. Takav oblik ispoljavanja misli kroz 
pojedince ima svoje mjesto i u razvoju pretfilozofskog mišlje- 
nja, na primjer u vremenu homerovske mitologije, koja je 
mnoga pitanja društva i prirodnih pojava ovila fantastičnim 
naziranjem, a ipak nastojala dati određeni odgovor ljudskoj, 
nikad zadovoljenoj težnji za spoznajom. 

Tu su već postavljena dva pitanja — kakav je čovjekov 
odnos prema vanjskom svijetu i u čemu se on sastoji, i drugo, 
što znači da se čovjek prema sebi odnosi? Objektivni svijet 
dat je po sebi, neovisan je od subjekta u ontičkom smislu — 
t. j. po svom postojanju, slobodan je za sebe, a čovjekovo dje- 
lovanje se usmjeruje na to, da predmete ograniči i da im 
odredi svrhu djelomično i prema svome smislu. Svijet (bitak) 
postaje stalan predmet ljudskog odnosa prema njemu, i 
on poprima utjecaj društveno-historijske djelatnosti. Predmet 
jest sve manje po sebi, jer uslijed ljudskog djelovanja sve 

više se sužava od svog prvobilnog stanja, a »očovječena pri- 
roda« postaje sve više bitak ljudskog djelovanja. Ta čovjekova 
djelatnost izražena misaono, teoretski, može poprimati razne 
vidove, ali uvijek je ona određeni misaoni rezultat i nazor 
na svijet, iako ne društva kao cjeline, ali ipak njegovih 
određenih grupa. 


Drugo je pitanje — razvoj odnosa čovjeka prema svom 
vlastitom mišljenju, kako se to mišljenje razvijalo i da li ono 
također, kao i vanjski svijet, podliježe nekim zakonima? Da li 
bi ljudska misao mogla imati naučni karakter, ako bi bila 
proizvod samovolje i slučajnog htijenja? To proučavanje poj- 
mova i mišljenja također spada u razvoj filozofske misli, i 
postaje u nekim školama glavni predmet izučavanja (sofisti, 
Sokrat, Platon, Aristotel) iz kojeg se vidi da je ljudsko raz- 
ložno mišljenje jedino moguće u okvirima logike (dijalektike), 
koja je nauka o mišljenju i njegovim oblicima. Sami ti zakoni 
mišljenja koji su postavljeni u logici imaju svoj objektivni 
karakter u samim stvarima, pa pojam, kao misao o predmetu, 
jest misaono razmatranje i povezivanje onog što postoji i 
odgovara samoj stvarnosti. Tako i subjektivno mišljenje kao 
razložno nije formalističko, nego ima svoj polazni momenat 
od vanjskog objekta i u njegovim odnosima. 


U društvenom razvoju može se vidjeti da se pojedine grupe 
ističu svojim načinom mišljenja, i da li bi prema tome zadatak 
historijskog izučavanja filozofije bio u tome da se svako od- 
ređeno, »ideološko« područje svede na svoje nosioce? 'To ne 
bi bilo teško učiniti, jer je neznatan posao, ako se određeno 
mišljenje pripiše ovoj ili onoj klasi, ali je mnogo važnije 
istraživanje, ne da se kaže da nešto jest, nego zašto nešta 
jest? Zašto neka epoha misli tako i tako, a ne drugačije? 
Jasno je, da ona uvijek misli, ali je posao nauke da kaže zašto 
baš tako misli. Time je filozofija već dobila svoje probleme 
od društva, ali sada već ovdje treba napomenuti, da kad se 
govori o društvu kao društvu, da je to apstrakcija, koja je 
besadržajna, i još ništa ne označuje. Pojam da bi bio sadrža- 
jan, mora biti konkretiziran. Konkretnije određenje jest da se 
postavi u prostor i vrijeme, što je već objasnio Aristotel u 
svojim »Kategorijama«, i da se posmatra u svom odnosu. 

Dakle, određenje nečega ili je samo po sebi ili u odnosu 
prema drugom. I jedno i drugo je važno, pa je tako do- 
tični pojedinac društva uvijek konkretiziran. Nešto po sebi 
može izgledati kao određenje tctaliteta, ali svakako gledano 
apstraktno, a realno određenje toga je tek u svom odnosu. 
Time odnos prema nečemu pokazuje i mogućnost rada i mi- 
šljenja kako pojedinaca, tako i pojedinih društvenih formacija, 
što dovodi do razdvajanja ne samo teoretskog, nego i prak- 
tičnog. Time se dolazi do pojedinačnog, t. j. do nečeg samo 
relativno samostalnog unutar cjeline koja se razdvaja. To je 
vrlo nužan tok, jer idealitet bi postojao samo u besadržaj- 
nom mirovanju. Tako su odredene klase nekog društva osa- 
mostaljene relativnosti, ali još uvijek iste određene epohe. 
Vremensko jedinstvo na taj način sjedinjuje prostorno — 
realna razgraničenja, i u vremenskom kontinuitetu se lakše 
može sagledati ta nit razvoja. Tako se običavaju i pisati 
historije filozofije, nabrajajući jedno iza drugog što dolazi. a 
da se ne uočuje da taj kontinuitet mora imati svoju suprotnost 
u društvenom razjedinjenju, t. j. u određenoj historijsko- 
klasnoj formaciji, pa se i ne može dobiti cjelina, ako se jedan 
od ta dva momenta izostavi. 

Unutar tog društvenog razdvajanja nastaje određeno gru- 
piranje, koje se djelomično odražava i u shvaćanjima raznih 
filozofskih smjerova ili škola.! 

Ako dakle svaka epoha ima svoju »ideologiju« t. j. svoju 
misao i izraz društvenog, misaonog i prirodnog, što predstavlja 
misaonu sliku dotične epohe. onda nije nevažno u tome od- 
nosu — kako se kroz niz pojedinačnosti dolazi do nečeg općeg, 
i u kakvom odnosu stoje ti pojedini stupnjevi misaonog raz- 
voja — da li jedan drugog ukidaju ili možda dopunjuju? I tu 
se pojam, kao općenitost, konkretizuje relativnim cjelinama, 
ali sad je opet pitanje, kako se odnose te pojedinačnosti, što 
se, gledajući određenije može uglavnom izraziti u pitanju — 
kakav je odnos idealizma i materijalizma u filozofiji? Da li 
se unutar tih pojedinačnosti izgrađuje nešta što prelazi svoje 


1 U društveno-sociološkom smislu ovdje bi se dalje moglo govoriti o 
čovjekovom otuđenju koje je naučno objasnio i razradloa Karl Marx. 


uske okvire i ulazi u neko sadržajnije određenje, ili bi idea- 
lizam bio samo potpuna negativnost. dakle smjer koji sobom 
ne donosi ništa pozitivno? Ako bi tako bilo, onda bi se oprav- 
dano postavilo pitanje, da li bi danas u historiji filozofije 
trebalo uopće proučavati idealizam? Kad ga ipak danas prou- 
čavamo, onda je razlog u tome što se ne može idealizam 
posmatrati kao isključiva negativnost materijalizma, jer se u 
razvoju filozofske misli način i nivo filozofiranja razvijao i 
kroz materijalizam i kroz idealizam. Na pr. Platon je u svom 
sistemu objektivnog idealizma postavio zadatak — da treba 
postojati nauka koja će se baviti ljudskim mišljenjem, a taj 
je zadatak već ostvario Aristotel u svojoj logici, koja polazi 
od materijalističke ontologije. 


Ovdje nije riječ o tome da se objektivistički, jednakim 
argumentima pokuša opravdati svaki pravac u filozofiji, i dati 
mu uvijek određeno priznanje. Ne, nije potrebno pojedinosti 
isticati kao cjelinu. Već u svojim polaznim razmatranjima 
materijalizam je uvijek na sigurnijem putu u procesu spozna- 
vanja, jer polazi od konkretnog, neposredno osjetilno datog, 
za razliku od idealizma koji egzistenciju »nižeg« traži iz uzroka 
nekog višeg oblika, da na kraju završi u nečemu što bi bilo 
suštinsko izvan materijalnog. Ta razlika u polaznom istraži- 
vanju je vrlo očita, ali u tome još nije sve iscrpeno. Marx 
je na pr. oštro kritikovao metafizički materijalizam, koji nije 
poznavao dijalektiku, niti je kao takav mogao objasniti dje- 
latnost čovjeka, a s druge strane, pored kritike, odao je i 
priznanje njemačkoj klasičnoj filozofiji, koja je razvila ideali- 
stičku dijalektiku do vrhunca. Ta dijalektika je postala nužno 
sredstvo vježbanja ljudskog uma u apstrakcijama, izvodima 
i dokazima, te je pokazala velike mogućnosti najapstraktnijeg 
tretiranja postavljenih pitanja. Dijalektički materijalizam je 
opet stupanj koji prevazilazi tu klasičnu dijalektiku, ali on 
nije mogao nastati neposredno na Heraklitu, nego tek preko 
dugog razvoja filozofske misli. 

Bilo bi pogrešno zaključiti da je tendencija u filozofiji, da 
se iz parcijalnog razvoja raznovrsnog proizvodi neka apsolutna 
filozofija budućnosti, koja bi bila vječna, a time i završena. 
Izgrađuje se samo filozofija određenog društva i epohe, ali 

tako da se ne počinje uvijek iznova, jer na taj način razvoj 
ne bi daleko došao, nego se nastavlja na dostignute rezultate 
i mogućnosti mišljenja, čime se uvijek postiže viši stupanj 
spoznaje. I kod tog procesa ne ide misao jednoličnim tokom, 
nego opet raznovrsnost filozofskih pravaca pokazuje da razne 
grupe društva o istom pitanju drugačije misle. To nije ništa 
čudno, jer ako se za polazište ne prihvate isti predmeti, pa se 
zatim obrađuju raznim metodama, sigurno je da ni rezultati, 
ne će biti ni približno isti. No ipak se u tom proučavanju raz- 
vijala i usavršavala filozofska problematika i terminologija, 
prolazeći svoj dugi historijski put. Taj proces obogaćivanja bio 
je stalno izgrađivan što je omogućilo i viši nivo filozofiranja. 

Zbog te nužne forme, termina i kategorija — kojima filo- 
zofija raspolaže, teže je uvijek uočiti kako to da neka epoha 
na svoja pitanja odgovara na način koji baš uvijek ne otkriva 
da je sve to savremeni »odraz« dane situacije. Dakle, postav- 
ljena pitanja života tretiraju se na jednom izgrađenom, odre- 
đenom stupnju u samoj filozofiji, i odmah predmet poprima 
i momenat historijskog, čime se upotpunjuje filozofija sa 
svojom historijom filozofije. Historija filozofije treba naučno 
pokazati historijski razvoj filozofske misli, ali tako da to ne 
bude historija, nego filozofija. Da li je taj zadatak uvijek 
sretno izveden, ne spada u ovo razmatranje. Dakle, filozofija 
uopće ne može napredovati bez poznavanja svoje historije, pa 
bismo mogli reći da je historija filozofije kao nauka: conditio 
sine qua non same filozofije, koja u stanovitom društvu ima 
i svoje određene vidove. 


Ne shvaćajući ovo, često se događa vulgarizacija marksiz- 
ma, jer se želi svaki misaoni proizvod svesti bez ostatka na 
datu situaciju i tako pokazati apsolutnu vezu baze i nadgrad- 
nje. Nikad to nije tako postavio Marx, jer ljudska misao nije 
nikakav kalup. Točno je, da se neka misao izvodi iz svojih 
uvjeta i mogućnosti, ali ako bi se moglo sve izvesti iz danog 
momenta, onda bi bilo suvišno svako razmatranje ranijeg 
filozofskog razvoja. Da to tako ne može biti, jasno je i po 
tome, što već nivo filozofiranja danog perioda, jest rezultat 
ranijeg historijskog procesa oformljenja filozofije, pa i aktuel- 
no postavljena pitanja odmah nužno dobijaju svoju »meta- 

morfozu« unutar izgrađene filozofije, pa je tada još teže vidjeti 
neposredni »odraz« baze. 

Utjecaj historijsko-filozofskog mišljenja na naziranja neke 
epohe pokazat ćemo samo na dva primjera. U šestom vijeku 
naše ere Boecije piše svoju »Utjehu filozofije« (Consolatio 
philosophiae) — iako u kršćanskom razdoblju, on ipak u svojih 
pet knjiga provodi stoičko-neoplatonska shvatanja i riješena 
pitanja postaju općenito vrlo prihvatljiva, pa Boecijevo djelo 
postaje najčitanija knjiga u ranom Srednjem vijeku. Ili jedan 
Primjer iz novije filozofije. Schelling (1775—1854) u svom 
filozofiranju prolazi šest razvojnih stupnjeva, što se nikako 
ne bi moglo objasniti bez utjecaja historijsko-filozofskog u 
rješavanju postavljenih pitanja. 

Filozofsko i historijsko-filozofsko nužno se dopunjuju i 
svako nepoznavanje historije filozofije osiromašuje svako filo- 
zofsko pitanje kao i njegovo rješenje. Kad se to ima u vidu, 
onda se ne će moći postaviti zahtjev za mehaničkim shvata- 
njem baza — nadgradnja, o čemu ironično i kritički govori 
Engels u pismu Mehringu od 14. jula 1893. god. 


U ovim razmatranjima nabačena su razna pitanja. koja su 
uglavnom apstraktno izvedena. Njihovo opširnije dokazivanje 
i izvođenje nije ovdje bilo potrebno, jer taj uvod služi samo 
kao orijentacija za metodsko izvođenje razvoja antičke filo- 
zofske misli, koja čini cjelinu. 

Kroz mnoštvo raznih škola i shvatanja, kroz samostalne 
relativne teze i protuteze treba uočiti napor za rješavanjem 
određenih problema, koji se pojavljuju u kozmološkom i 
antropološkom periodu. Tu se ne nalaze jedinstvena rješenja, 
ali možda nijedan napor u tom izvođenju nije bio zaboravljen, 
nego je u kasnijem razvoju filozofske misli bio opširnije izvo- 
đen i dokazivan. 

Prikaz razvoja mišljenja i filozofiranja tog društva (antičko 
robovlasništvo) ne bi bio cjelovit, ako bi se taj proces izvo- 
đenja počeo samo na filozofiji i njenim prvim predstavnicima. 
Ostalo bi nepoznato, kakav način mišljenja je bio dotada, 
kako su ranije epohe zamišljale, šta je u kozmosu pravi uzrok 
svega, i kako se to odnosi na društvo i čovjeka, ili na pr. što 
je čovjek sam po sebi. Sve bi to bilo izostavljeno, kad bi se 

to razdoblje mitologije, kozmogonije i teogonije odbacilo i 
negiralo. Međutim bilo bi sasvim pogrešno, kad bi se ustvrdilo, 
da je filozofija proizašla iz mitologije, ali je ipak interesantno, 
da je ta mitologija i dalje našla donekle svoj način egzistira- 
nja, iako u drugom vidu, na pr. u književnosti i umjetnosti, 
a djelomično i u nekim filozofskim naziranjima. 

Stoga će biti nužno, da se prije prikaza filozofskog mišlje- 
nja ukraiko pokaže mitološka misao, njen sadržaj i razvoj u 
razdoblju pretfilozofskog shvatanja, kako bi se bolje uočila 
razlika između predmeta i izraza o njemu u mitologiji i 
filozofiji. 

I. PRETFILOZOFSKO MIŠLJENJE 
MITOLOGIJA, KOZMOGONIJE I TEOGONIJE 


1. HOMER 


Antička mitologija je skupljena i pregledno prikazana u 
Homerovim epovima. Ali, Homerov svijet, koji nam je pri- 
kazan u Ilijadi i Odiseji nije najstariji u antičkom razdoblju. 
Po ranijim iskopinama i novijim istraživanjima je sigurno, 
da je od Homerovog svijeta mnogo starije doba kretsko- 
mikenske kulture.1 


Ako usporedimo Homera s tom kulturom, onda ćemo vidjeti, 
da on ne opisuje taj svijet, iako ponekad ima pred očima to 
sjajno pradoba, 


O samom Homeru ništa se ne zna pouzdano. Prema novijim 
istraživanjima živio je oko god. 800. prije n. ere, a mjesto 


! Početak te kulture neki stavljaju i na 2000 godina prije naše ere. 


Ona se odlikuje velikim bogatstvom, sjajnim građevinama i spomenicima. 
Iskopine pokazuju da je kretska kultura starija. a mikenska kul- 
tura (po gradu Mikeni u peloponeskom području Argolidi) nastavak je te 
starije kretske kulture, ali se razvijala sa mnogim svojim specifičnostima. 
Grci klasičnog razdobija smatrali su Mikenjane (2000 pr. n. ere) kao Grke, 
što se vidi i iz Homerovih epova. Mikenjani su historiiski prethodnici 
grčkih plemena i Mikena je imala velikog utjecaja u formiranju grčke 
mitologije. 


U Mikeni je Heinrich Schliemann (1822—1890) u kraljevskim 
grobnicama našao velike zlatne posmrine maske i mnogo drugih predmeta 
od zlata, što svjedoči o velikom bogatstvu i raskoši na dvorovima. 

Prema mnogim istraživanjima kod Krećana je vladao matrijar- 
hat, što se odrazilo i u njihovoj miilologiji. gdje je glavni kult žensko 
božanstvo, dok u »mikensko« dSba vlada već patrijarhat. Iz tih pri- 
mjera se vidi, da do formiranja klasnog društva još nije došlo. 

Kretsko-mikenska kultura propala je oko god. 1250. prije n. ere, vje- 
rovaino uslijed nadiranja drugih grčkih plemena, koja su tada bila na 
nižem kulturnom stupnju. 

rođenja je nepoznato, što je i razlog da se sedam antičkih 
gradova otimalo o tu čast, da je kod njih rođen genij grč- 
kog epa. 

»Odiseja« je mlađa od »Ilijade«, jer ona više ne govori o 
raskoši i sjaju negdašnjeg doba, dakle nije postala, kad je mi- 
kenska kultura bila na vrhuncu. nego kad je bila u opadanju. 


GRČKO DRUŠTVO U HOMEROVOM EPU 


Događaji Homerovog svijeta opisani su u vezi s trojanskim 
ratom. Prema antičkim navodima taj rat je trajao od godine 
1194.—1184., ali nije nastao zbog otmice lijepe Menelajeve 
žene (kako priča ep), nego je cilj rata bio da Grci osiguraju 
morske putove za sebe, da učvrste svoju premoć u Maloj 
Aziji i da unište gusarstvo, koje je ugrožavalo slobodnu plo- 
vidbu. Zbog toga su napali Troju — kao centar te opasnosti, 
i razorili je 1184. godine. Taj grad koji je bio naseljen već 
4.000 god. prije n. ere, izgubio je tada svoju moć. 


Ako prihvatimo već uobičajenu šemu prethistorijskih stup- 
njeva kulture, onda to razdoblje grčko-herojskog doba, koje 
je opisao Homer — spada u viši stupanj barbarstva, koje već 
pozna razvijeno taljenje željezne rudače. Opis procvata tog 
stupnja nalazi se u Homerovoj »Ilijadi«, a »Homerov ep i 
ukupna mitologija — to je glavna baština koju su Grci preu- 
zeli iz barbarstva u civilizaciju« (Engels: Porijeklo porodice...) 


Iz Homerovih epova možemo vidjeti kakvi su bili među- 
sobni odnosi ljudi, kad je već djelomično postojalo patrijar- 
halno ropstvo. Dok je mitologija odraz ranijeg stupnja — doba 
porodice krvnog srodstva, n. pr. Zeusu je Hera sestra i žena, 
dotle se u ovom razdoblju između srednjeg i višeg stupnja 
barbarstva razvija monogamna porodica. To je ustvari mo- 
nogamija samo za žene, jer je samo nevjera žena u epovima 
oštro žigosana, dok su muškarci pored žena mogli imati i 
robinje.ž 


2 Na pr. sadržaj »Hijade« velikim dijelom opisuje svađu između prvog 
junaka Ahila i zapovjednika vojske Agamemnona zbog jedne lijepe robi- 
nje, koju je Ahil ovome morao odstupiti. 

Iako je to društvo bez klasa, ipak imovinski posjedi 
pojedinih vojskovođa igraju važnu ulogu, i na osnovu posje- 
da dotični imaju ugled i moć. To se vidi iz Homerovih epova, 
jer njegovi junaci nisu obični ljudi iz naroda, nego su to 
bogate vojskovođe, oko kojih se odvija sva radnja. Oni su tre- 
bali biti oličenje svih vrlina i sposobnosti helenskog čovjeka. 

Novca još nisu imali, i svoje međusobne poslove obavljali 
su naturalnom zamjenom. Sredstva zamjene su bila obično 
goveda. Tako je zlatno oružje vrijedilo 100 goveda, mjedeno 
9, a na pr. ljepša žena 4 goveda. U sedmom pjevanju »Ilijade« 
pored goveda spominju se još kao sredstva zamjene: gvožđe, 
mjed, goveđe kože, a također i robovi, jer se tu govori, kako 
su neki Ahejci za robove kupovali vino. 

Pučani nisu bili isticani, slavu su mogli steći samo uz svoje 
gospodare. N. pr. Odisej ovako prekorava nekog pučanina koji 
je pristao uz druge da se vrate kući iz rata: 


Čovječe, sjedider mirno pa slušaj, što govore drugi, 
koji su bolji od tebe, od plašivca i nejunaka; 

Nitko u ratu tebe ne broji ni u vijeću. 

Valjada ne ćemo svi kraljevati ovdje Ahejci! 

Nije mnogovlađe dobro, nek jedan bude gospodar, 
Nek kraljuje jedan, što skeptar i suđenje dobi 

od sina lukavca Krona nek upravlja po njima druge. 

(Il. II 200—207) M. H. 1948. 


Iz tih stihova se vidi da su pučani bili podređeni određe- 
nome vođi, koga su morali bezuslovno slušati. Kod raspodjele 
Plijena, vojskovođe i kraljevi dobivali su najviše, a za obič- 
nog vojnika je malo preostalo. U drugom pjevanju »Ilijade« 
— Tersit ovako grdi Agamemnona: 


Što, Agamemnone, ti sad hoćeš i čega Vti treba? 
Puni su mjedi tvoji čadori, mnogo imadeš 
žena po izbor u svojim čadorima, kojeno tebi 
kad grad uzmemo koji, Ahejci dajemo prvom. 
Zlata li tebi zar još nedostaje, kog ti Trojanac 
Nosi konjokrota koji iz Troje za ucjenu sina, 
kojega svezana ja dovedem il drugi Ahejac? 
(st. 225—231) 


2 B. Bošnjak: Grčka filozofija 17 


GRČKA VJERA 


Na tom stupnju društvenog razvoja nije postojala nikakva 
nauka, koja bi proučavala prirodu i njene pojave, te ni ljudska 
svijest nije mogla izaći iz svojih društveno-historijskih okvira. 
Ti ljudi su mislili da prirodne pojave imaju uzroke u nekim 
višim silama, koje se mogu raznim sredstvima ublažiti. 


Grk je ipak pun optimizma. bogove ne smatra opasnima, 
mnogo ih se i ne boji, pa im često i prkosi. Tada tu nije 
postojala neka državna religija, niti je bilo svećeničkog sta- 
leža. Obrede prinošenja žrtava mogao je vršiti svatko, na 
primjer u kući domaćin, a u vojsci vojskovođa. 

Ti bogovi imaju antropomorfni karakter, puni su mana, 
a često puta vode i nemoralan život. Medu samim bogovima 
postoji hijerarhija (slična društvenom poretku), za najmoćni- 
jeg priznaju Zeusa, iako on nije oduvijek postojao. Prije 
njega vladao je kozmosom njegov otac Kron, a prije Krona 
Uran, i cijela ta smjena bogova bila je zasnovana na sili. 


Zeus nije nikakav uzročnik svijeta, jer su prirodnost i 
kozmički red postavljeni kao objektivna nužnost i pojavljuju 
se kao moćna sudbina, koja stoji i nad bogovima, pa njene 
odluke nitko ne može promijeniti. Taj poredak ukazuje na 
shvaćanje stalnosti prirodnih zakona, a da bi se njime lakše 
vladalo, bogovi su podijelili kozmos na više područja. Kao 
posebne cjeline pojavljuju se: nebo, more, podzemni svijet i 
zemlja. Šta je uzrok svega još se ne ispituje, a ni ovi poje- 
dinačni dijelovi nisu nikako proučeni. Na nekim mjestima se 
spominje i Tama (noć) kao samostalno područje, a nje se čak 
i Zeus plaši. 

Kozmološke predodžbe su vrlo naivne. Sunce izlazi iz vode 
(Okean), a tamo gdje prestaje Zemlja, nastavlja se Tama. 


3 Kao žrtve prinošene su životinje, 1 iz pojedinih dijelova tih žrtava 
proricala se sudbina. Samo na jednom mjestu Homer spominje prinošenje 
ljudskih žrtava. To je osno mjesta, gdje se Ahil zaklinje nad mrtvim Pa- 
troklom i govori da će ga dostojna osvetiti: (Il. 23 pj. 22) 

»Ispred lomače tvoje sinova ću trojanskih svijetlih 
Zaklati dvanaest ljutit zbog tebe, što si ubijen.« 
I dalje: 


14 ...sinova trojanskih vrlih 
dvanaest sjeći stane u duši im misleći a zlu. 
baci in u vatru jaku i gvozđenu. neka ih jede. 

Sunce isto zalazi u Okean, a voda je uzrok svega, čak i bogova 
(II. 14. st. 201 i 246).4 Zemlja je konačna, pa se može govoriti 
i o kraju svijeta, gdje mnogi rado ne dolaze. Svemir je po- 
dijeljen i postoji određeno mjesto, gdje se dotiču staze dana 
i noći. Zeus živi u eteru, a samo nebo nije uvijek jednako 
određeno po svom sastavu, pa se spominje da je i gvozdeno. 
Noć i Zora imaju svoju granicu blizu Okeanskih voda, a kad 
Zora izađe iz Okeana donosi sa sobom Svjetlost. Udaljenost 
neba i zemlje je vrlo malena. Tako se u »lIlijadi« spominje, 
kad se Zeus razljutio na svog sina Hefesta i bacio ga s 
neba," on je jedan dan padao do zemlje. 

Podzemni svijet (Had) pun je vlažnih stanova, vrlo je 
strašan, čak ga ni bogovi ne žele gledati, jer u toj dubini 
postoji samo zlo. 

Kozmičke pojave i prirodne sile dobile su razna imena, i 
tako su postala personificirana bića. Objektivno, prirodno 
nužno, nije shvaćeno kao takvo, nego je u ljudskoj misli po- 
primilo nadindividualne crte i prešlo u svoju posebnu hije- 
rarhiju, u porodicu, koja je sistematizirana prema raznim 
sposobnostima i moćima. Pravo jačega je prihvaćeno kao nužni 
kriterij u pojedinim funkcijama, a slabiji su ovisni od jačih. 

U kozmologiji koja je iznijeta u Homerovim epovima — 
uopće se ne postavlja pitanje o uzročnosti, o kretanju nema 
govora, a vanjske pojave su.uzete kao gotova fakta i postale 
su personificirane sile. 

Pitanje čovjeka i njegovog djelovanja obrađeno je opšir- 
nije, i iz njega se vidi kakav smisao je imao život za te ljude. 
Svijest o vlastitoj slabosti, nasuprot silnim prirodnim poja- 
vama, nije prouzrokavala pesimistički nazor na svijet. Iako se 
mogu naći stihovi koji zvuče skeptički, kao na pr. ovi: 

Kakav je lišću rod, i ljudskom je plemenu takav; 
Jedno po zemlji lišće razbacuje vjetar, a drugo 
u šumi lisnatoj raste, kad proljetno nastane doba, 
Tako i ljudi jedni dosp'jevaju, a drugi ginu. 

(Il. VI. pj. 146—149) 

4 To mišljenje — da ie sve postalo iz vode (Okeana), nije u skladu s 
Homerovim nazorom, i mnogi istraživači opravdano misle da je taj stih 


kasnije unijet u »Ilijadu«. 
5 Nebo 1 Olimp nisu kod Homera uvijek odvojeni pojmovi. 

ipak ne možemo zaključiti, da je taj skepticizam osnovna 
crta tih ljudi. Naprotiv, odlike homerovskog čovjeka jesu: 
vedro raspoloženje, borba za afirmaciju i težnja za napretkom 
u borbi protiv nepoznatih prirodnih pojava. 


MISLI O ZAGROBNOM ŽIVOTU 


Homerovi ljudi misle da su i dobro i zlo raspoređeni u 
svijetu, ali ipak pravednost mora pobjeđivati, jer kao što red 
i poredak omogućuju egzistenciju kozmosa, tako to mora biti 
i u društvu. Sva pravda se mora uglavnom na zemlji odigrati, 
jer je zagrobni život nemio i nitko ga ne cijeni. Ljudska duša 
poslije smrti odlazi u podzemlje, gdje nastavlja neveseo život 
kao neka sjena u tami. 


Aj, i u dvorima boga Aida nekakve ima 
Duše, i utvara ima, a nikako nema života! 


(II. 23. pjev., 103—104) 


Zagrobni život nešta je najgore što čovjeka može zadesiti, 
i o njemu ne misle dobro ni ljudi ni bogovi. Ahilej, najveći 
helenski junak, toliko je očajan u podzemlju, da njegova duša 
— kao sjena, ovako progovora Odiseju koji je za života 
sišao dolje: 


Nemoj, Odiseju dični, što umrijeh, tješiti mene, 
Jer bih volio biti i težak i služiti drugom, 

koji svojega nema imutka te od mala živi, 

Negol' mrtvacima vladat, sa zemlje štono ih nesta! 


(Odiseja, 11. pjev., 488——491 
M. H. 1950) 


Ahilej želi biti i nadničar na zemlji, samo da je na zemlji, 
i nikakve počasti u podzemlju ne mogu mu nadomjestiti ze- 
maljski život. 

Grci herojskog doba nisu pali pod utjecaj mistike, niti su 
svoje snage trošili na rješavanju »zagrobnih« prilika. Nisu 
sebe smatrali uzvišenim bićima zbog toga što bi imali dušu, 
jer su isto tako priznavali da i životinje imaju svoje duše, što 

se vidi iz toga da se one vesele i žaloste. Čovjek je na zemlji, 
on unosi u sve vanjsko svoj smisao, a poslije smrti ne treba 
ništa očekivati, što bi moglo nadomjestiti raniji život. 

Taj odnos prema životu i sebi, kao i odnos prema svojoj 
mitologiji, sasvim je drugačiji nego na Orijentu, gdje se čo- 
vjek izgubio težeći nekoj nirvani, zbog čega je tu i filozofska 
misao ostala uvijek zarobljena u religiji i sanjarenju, dok je 
kod Grka filozofija našla slobodno tlo i razvijala se neovisno 
od mitologije. 

Nazor u Homerovim epovima nije njegov lični proizvod, 
nego je tu uopćeno naslijeđe mnogih pokoljenja, kako se ono 
prenosilo i sačuvalo u narodnom predanju. 


2. HESIOD 


U razdoblju rodovskog uređenja, t. j. prije formiranja 
klasnog društva, pored Homera ističe se i Hesiod, koji je od 
njega mlađi, a živio je oko 700 god. prije n. ere. 

Njegov otac doselio se zbog neimaštine i teškog života iz 
maloazijske Kime u Askru, blizu gore Helikona u Beotiji. To 
je već epoha koja se ne zanosi veličanjem herojske prošlosti, 
nego misli na to, kako će ublažiti sve tegobe svakidašnjeg 
života. Tu nevolju su naročito osjećali siromašni zemljorad- 
nici, koji su stradali i mučili se na vrlo oskudnoj zemlji. 

Hesiod je proizišao iz te sredine i u svojim »Djelima i 
danima« izlaže nepravdu i podmitljivost kod moćnih, a siro- 
maštvo i teškoće kod seljaka. Cijelo djelo je prožeto pesi- 
mizmom. Hesiod je želio, da u svom poučnom spjevu pokaže 
ljudima da marljivim i poštenim radom mogu postići bogat- 
stvo i sreću. Rodovsko plemstvo je izrabljivalo siromašne 
seljake i Hesiod smatra da će Zeus sve popraviti, jer on nad- 
gledava opću pravednost. 

Vrlo interesantan je drugi Hesiodov spis »Teogonija« —- 
(Postanak bogova). — U tom djelu on pokušava sistematizirati 
antičku mitologiju i objašnjava kako niže postaje iz višeg. 
Redoslijed postanka je ovaj: Najprije je bio Haos (bezdan), 

zatim dolazi Geja (Zemlja) koja u svojoj unutrašnjosti sadrži 
Tartar, a poslije Geje pojavljuje se Eros — bog ljubavi. Iz 
Haosa su nastali Ereb (Mrak) i Crna Noć, a iz Noći eter i dan 
(koji je ujedno i bog dana). Iz Geje je postao Uran, t. j. zvjez- 
dano nebo, a ujedno i bog neba. Zemlja i Uran rađaju Okean. 
To nabrajanje dolazi na koncu do Zeusa, koji poslije mnogih 
borbi ostaje jedini vladar. 


Kod Hesioda vlada još uvijek potpuno mitski način mišlje- 
nja. Fantastično nizanje i opisivanje nije obrazloženo, niti se 
vide uzroci baš takvog toka. Međusobna borba na kraju dovodi 
do smirenja i svatko je zauzeo svoje određeno mjesto. Proces 
u Kozmosu je zamišljen kao djelovanje personificiranih sila, 
koje uslijed raznih okolnosti mijenjaju svoj tok i prepuštaju 
mjesto jačemu. Uran — Kron — Zeus — prikazuju razne stup- 
njeve formiranja kozmičkoga reda. Nebo (Kozmos) u procesu 
formiranja podložno je vremenskom toku i raznom mijenjanju, 
što na kraju dovodi do poretka koji može egzistirati na osnovu 
međusobnog djelovanja. 


Iako su Hesiodovi izvodi fantastični, t. j. misao nije ade- 
kvatan odraz vanjskog objekta, nije logična, još uvijek ostaje 
kod njega kao pozitivno: postavljanje dva problema — 1) 
pokušaj sistematizacije i 2) postanak svega. Značajno je za 
napredak misli, da se raspravlja kako je moglo sve postati i 
dokle taj proces teče, kao i drugo, kako to sve sistematizirati 
i prikazati kao jednu. cjelinu. 


Tu zaslugu Hesiodu priznao je i prvi grčki povjesničar 
Herodot (oko god. 484---425 prije n. ere), koji je u svojoj 
»Historiji« (II. 53) pisao da su Homer i Hesiod složili Helenima 
teogoniju i dali bogovima imena. Medutim ovdje treba napo- 
menuti da je Hesiod mnogo ovisan od Homera, čak je pisao 
jezikom njegovih epova. 


Iz gornjeg se vidi da Hesiodovi bogovi nisu vječni, nego 
su postali iz pet praelemenata: Haosa, Zemlje, Erosa, Mraka 
i Noći. Bogovi su tek kasniji proizvod, i trebali bi oličavati 
smisaoni red i djelovanje u kozmosu. Tu su stvari dobile ime- 
na bogova, kad je priroda već svojim dugim procesom bila 
uglavnom sređena i djelovala kao harmonična cjelina. 

Iako Hesidova rješenja nisu nikakva rješenja, on još 
uvijek u razdoblju teogonija zauzima vidno mjesto postavlja- 
njem problema, koje će, tek vijek kasnije, naučno početi rje- 
šavati grčka filozofija. 


3. ORFIČKE TEOGONIJE I KOZMOGONIJE 


Iako su orfici mlađi od Homera i Hesioda, oni još uvijek 
spadaju u pretfilozofski period, t. j. u »teologe«, za razliku 
od kasnijih »fiziologa« (fizičara). 


Orfički kult je nastao u Trakiji, odakle je prešao u Grčku 
i izvršio utjecaj na religiozna shvatanja Pitagore, Empedokla 
i Platona. Prema kultu, Orfej, kao osnivač te sekte — bio je 
tračko božanstvo, a prema predanju i priči izvrsni pjevač, koji 
je svojim pjevanjem i sviranjem okupljao u slozi čak i živo- 
tinje. Orfeju se pripisuje da je osnovao Dionisove misterije, 
t. j. kult Dionisa ili Bakha (lat. Bacchus) koji je Homeru još 
potpuno nepoznat. 


O Dionisu — Zagreju (t. j. rastrganom) postoji više mitova, 
ali se glavni svodi na dualizam dva principa, dobra i zla, što 
je sastavni dio perzijske mitologije. Titani — nosioci zla — 
inače djeca Urana i Geje, napadnu na Dionisa i ubiju ga. U 
zadnji čas boginja Atena mu spasi srce, koje proguta Zeus i 
tako se rodi »novi Dionis«. Titane Zeus uništi munjom. a iz 
njihova pepela je proizišao ljudski rod. Tako ljudi sadrže u 
sebi jedinstvo dva suprotna principa — srce Dionisovo kao 
dobro — i titanski pepeo kao loše. Dakle smisao života sa- 
stoji se u savladavanju, a po mogućnosti i potpunom odbaci- 
vanju lošeg, t. j. tjelesnoga, zemaljskog. Titane kao loš prin- 
cip poznaje već i Hesiod i u tom dualizmu dobra i zla kreće 
se cjelokupno orfičko naziranje. Gledajući na čovjeka, taj se 
problem pojavljuje kao odnos duše i tijela. 

DUŠA I TIJELO 


Učenjem o duši orfici se mnogo razlikuju od Homera. U 
njegovim epovima je život duše — kad se razdvoji od tijela, 
samo jadni život neke sjene, i ništa dobroga ne može u tome 
biti. Nigdje kod Homera nema izraza besmrtna duša (dIdvarog 
Wvyrj) kao kod orfika. U njihovu učenju duša je božanskog 
porijekla, uslijed grijeha pada na zemlju, t. j. ulazi u tijelo, 
koje je njen grob. Ona stalno teži da se uzdigne iznad svog 
tjelesnog i da se povrati u svoje prvobitno boravište. Duša 
mora ispaštati za svoj pad i ona se očišćuje na dva načina: 
1) kaznama u podzemnom svijetu i 2) kružnim tokom t. j. 
selenjem kroz druga tijela. O tom svjedoče pronađene zlatne 
pločice u grobovima iz 4. i 3. vijeka prije n. ere u Južnoj 
Italiji, na kojima su bile ispisane upute mrtvacima, kako će 
se ponašati, šta će govoriti i kakav će ih udes zadesiti poslije 
tog suđenja. Iz te »Orfičke knjige mrtvih« vidi se koliko su 
oni polagali pažnje na zagrobni život. Vjerovalo se da će se 
na drugom svijetu izvršiti temeljna pravednost i svatko će 
dobiti nagradu ili kaznu, već prema svojim djelima. 


HISTORIJSKO - DRUŠTVENA UVJETOVANOST 
ORFIČKOG UČENJA 


Orfičko učenje prikazuje previranje i krizu u dotadašnjim 
religijskim shvatanjima, a ono je opet uzrokovano teškim po- 
tresima socijalnih i političkih borbi u 7. i 6. vijeku prije n. 
ere. Dok je još postojalo rodovsko uređenje, ljudi su unutar 
jednog roda bili vezani krvnim srodstvom. Na čelu roda bio 
je geront, a više radova činilo je fratriju. Kad su se uslijed 
nejednakosti imovinskih posjeda počeli uzdizati najprije bazi- 
leji, a zatim drugi, njemu bliski, unutar roda je nastala ari- 
stokracija, koja je bila vrlo bogata. Stare rodovske veze su 
kidane, ljudi su se podijelili na teritorijalne zajednice, i zbog 
razlike u posjedu sukobljavali su se siromašni i bogati. Zbog 
duga su ljudi postajali robovi. Ta diferencijacija ljudi bila 
je sve očiglednija, i realno stanje društva nije se moglo izmi- 
jeniti. U nižim slojevima društva širila se misao da ne može 
nepravda i sila zauvijek pobijediti, i da pravednost mora na 

kraju ostati. Da li je taj izlaz bio moguć u staroj religiji koja 
je opravdavala moć jačih bogova i dopuštala da oni vladaju? 
Tu se to nije moglo naći. Pritiješnjeni čovjek je postao svje- 
sniji da on ne može biti samo tako uništen, i da mora doći 
odmazda za sve ovo nasilje. To će doživjeti duša, koja ne 
umire, jer se ona javlja i poslije smrti nekog čovjeka (snovi) 
i ona je nosilac tih novih zadataka. Narodni bog Dionis, koji 
strada, umire i opet oživljuje postat će sadržajni motiv i dru- 
gih religija (na pr. Isus u kršćanstvu), i on će donijeti spas. 

Orfički pokret je bio opozicija prema dotadašnjoj religiji 
i aristokraciji, a širio se među siromašnim slojevima društva. 
To mističko vjerovanje je svakom garantiralo, tko se u njeg 
posveti, da će bolje proći u podzemnom svijetu, gdje će biti 
izvršena opća pravednost i nitko ne će ostati nekažnjen. Ta 
odmazda ili nagrada nije mogla biti izvršena na tijelu, koje 
brzo propada, dakle, ono nije moglo izvršiti to očekivanje. pa 
je stoga prenijeto na dušu. Za razliku od Homera i Hesioda, 
orfici su sa svojim učenjem istupali kao s dogmom, u koju 
su posvećeni morali vjerovati. 

Dionisov kult veselja i orgijanja do iznemoglosti trebao 
je na momente osloboditi onu ljudsku, zatvorenu, tajanstvenu 
unutrašnjost, koja tada doživljava olakšanje, a time prikuplja 
nove snage, da bi uspješno mogla izvršiti zahtjeve kulta. 

Kasnije je orfički kult postao čežnja i drugih ljudi (izvan 
kruga siromašnih) koji su razmišljali o svom udesu poslije 
smrti, i kult se sve više širio izvan granica Trakije. 


U grčkim gradovima orfičke sekte nisu se formirale prije 
šestoga stoljeća. U Ateni je orfički kult osnovao pjesnik 
Onomakrit&6 uz podršku tiranina Pizistrata. 

U Grčkoj je Dionisov kult primio grčkog utjecaja, ali je 
on u mnogo čemu sačuvao svoj trački ideal, n. pr. uživanje 
ugodnosti u podzemnom svijetu za one koji su poštovali Dio- 
nisa, i koji su bili posvećeni u misterije. Međutim, ovdje treba 


* U vezi s Onomakritom Herodot priča kako je Pizistrat njemu povjerio 
da sabere Homerove pjesme, ali ga je iz Atene prognao Pizistratov sin. 
jer ga je Las iz Hermione (6. vijek prije n. ere) zatekao »gdje 
umeće u Musejeve pjesme (Musej je navodno bio Orfejev učenik. ali je to 
neosnovano, kad ni Orfejeva ličnost nije dokazana kao historijska) proro- 
štvo da će otoki kod Lemma nestati u moru.« (Herodot, Historila VII. 6) 

ukazali na jednu mnogo važniju razliku. Stara mitologija 
Stavlja boga iznad čovjeka i on ga uopće ne doživljava, dok 
misterije teže sjedinjenju s bogom, pomoću raznih obreda, koji 
su bili tajni. To shvaćanje mističkog sjedinjenja s bogom 
razradila je kasnije neoplatonska filozofija. 


TEOGONIJE I KOZMOGONIJE 


I orfici su na razne fantastične načine objašnjavali postanak 
ljudi i bogova. Primjer jednog takvog tumačenja nalazi se u 
Aristofanovim »Pticama«, 


Ptičji zborovođa govori gledaocima: 


U početku bi Haos i Noćca i crni Ereb i golemi Tartar, 
A Zemlja ni Zraka ni Neba ne bješe jošte. Crnokrila Noćca 
U beskrajnom Ereba krilu najprije snese od vjetra jaje, 
Iz njega se onda u toku mjeseci žuđeni prokljuje Eros, 
Na leđima zlatna krila mu sjala, ko vir vihora bješe. 
On s Haosom krilatim, mračnim se spari i koljeno naše izleže? 
U Tartaru beskrajnom, silnom i nas vam najprije izvede na 
svijet. 

A besmrtnog roda božjeg još ne bješe dok sve ne smiješa Eros; 
Pa kako se jedno miješalo s drugim, rodi se Nebo, Okean 
I zemlja i vječiti rod svih bogova blaženih. 

(Aristofan — Komedije — prev. K. Rac. Zgb. M. H. 1947) 


U ovom izvođenju je novo to, što se pojavljuje priča o 
jajetu, iz kojeg će proizaći Eros, t. j. princip dobra, koji se 
sjedinjuje s mračnim, iz čega najprije proizlaze ljudi, pa onda 
bogovi. Priča o svjetskom jajetu nije ovdje nešto novo. Theo- 
dor Gomperz u svojoj knjizi: Griechische Denker I. (Lpz. 1911) 
na str. 428 u primjedbi 76. obrazlaže i spominje opširnu lite- 
raturu o tome kako mit o svjetskom jajetu imaju Perzijanci, 
Indijci, Feničani, Babilonci i Egipćani. Dakle jaje rađa boga 
svjetlosti — Fanesa, koji se zove i Eros, i tako dobri princip 


stupa u borbu sa zlom. 
*» * * 


2 Aristofan ovdje ironično pod pticama misli Atenjane, t. i. ljude. 

U razdoblju teogonija i kozmogonija treba spomenuti još 
Epimenida s Krete i Ferekida sa Sira. 

Epimenid s Krete živio je potkraj sedmog vijeka prije 
n. ere. Prema nekim svjedočanstvima za postanak svega on 
uzima dva principa: Zrak i Noć. Oni proizvode Tartar, kao 
treći princip, a zatim Titane. Iz tog svega proizlazi jaje iz 
kojeg opet nastaje drugi rod. 

Ferekid sa ostrva Sira živio je prije polovice šestog vijeka. 
On za uzrok svega uzima tri principa: 1. Hronos (princip vre- 
mena) 2. Zeus (Zas) i 3. Boginja zemlje (Chlonie). Iz svog 
sjemena Hronos proizvodi vatru, zrak i vodu. Uz ta tri dodaju 
se još dva elementa: dim i tama, i tako ih ima pet na broju, 
što bi onda odgovaralo i naslovu njegova spisa: Pentemychos,? 

Zeus se oženio sa Zemljom, pretvara se u Erosa, i time 
nastaje sve ostalo. 

Što se tiče učenja o selenju duša, Ferekidu se pripisuje da 
je on prvi to učio. On je stariji od Pitagore, i možda je utje- 
cao na njegovo mističko shvatanje. 

Važnost Ferekida je u tome, što on stoji na sredini između 
teologa i fiziologa, jer nije sve izražavao u obliku mita (Ari- 
stotel, Met. IV. 4). 


4. KRATAK OSVRT NA MITOLOŠKI 
NAČIN MIŠLJENJA 


Mitologija je vjeran izraz ljudskog razmišljanja rodovskog 
uređenja. Tadašnja svijest o različitosti svijeta i čovjeka još 
nije znala točno ni postaviti problem, a kamoli da ga riješi. 
Proučavanje određenog predmeta zahtijeva i sigurnu metodu 
istraživanja koja može dovesti do uspješnih rezultata. U mito- 
logiji, koja je smiješana iz narodnog predanja i subjek- 


" Gomperz u svom djelu: Griechische Denker 1. upozorava da ondje 
gdje Augustin u svojim »Ispovijestima« govori a manihejcima da se to — 
u stvari odnosi na Ferekida. 

To je djelomično tako, ali se u cjelini ne može svesti na Ferekida. 
Augustin u »ispovijestima« III. 6. govori o manihejcima koji imaju dva 
principa: dobra i zlo. 

Prema tom shvaćanju elementi zla kod manihejaca jesu: dim. tama. 
vatra, voda i vjetar. Ali kod Ferekida su ti elementi važni za postojanje i 
formiranje drugog, a nisu samo negativnost prema principu dohra. 

tivne mašte pojedinog autora, toga uopće nije bilo. Pita- 
nja su nabačena općenito, za nečim se tragalo, ali fantastično 
kombiniranje, spajanje i razdvajanje također proizvoljno uze- 
tih principa, nisu mogli dati sigurne ni vrijedne rezultate. 

Ipak je pozitivno da se postavilo pitanje, — šta je što, 
kako je postalo i odakle je? Rješenja tih pitanja nisu bila za- 
snovana na racionalno logičnom objašnjenju, nego na mnije- 
njima, koja nigdje nisu imala svoj realan oslonac. 

Fantazija i vjerovanje mjesto logike i argumenata, čudno 
izvođenje i izmišljanje namjesto postupnog niza uzročnosti i 
posljedice, pa zadovoljenje s rješenjima iz takvih principa, 
ostaje sastavni dio »mišljenja« mita, kozmogonije i teogonije, 
te prema tome to misaono razdoblje nikako ne može biti 
izvorni temelj antičke filozofije. Filozofija nije nastala iz mita, 
nego se razvijala u suprotnosti prema njemu, kad se čovjek 
uzdigao društveno i oslobodio djelomično od prirode, shvatio 
objekt kao takav, te racionalnim izvođenjem pokušao odrediti 
kozmos, kao i svoje mjesto unutar tog svega. Glavno pitanje 
je bilo: na koji se prirodni princip može svesti sveukupno 
mnoštvo pojavnosti i kako se iz tog principa (bitka) može sve 
objasniti? Zašto i kako on u sebi ima causa sui svog djelova- 
nja? Šta je taj princip — jest pitanje koje odvodi ljudsku 
misao s tla mitologije na ontologiju, i filozofija je već u tom 
pitanju jasno odredila put, kojim će poći u istraživanju tokom 
svog daljnjeg razvoja. 


II. KOZMOLOŠKI PERIOD U FILOZOFIJI 


1. PROBLEM BITKA — MILETSKA FILOZOFSKA 
ŠKOLA 


DRUŠTVENI DOGAĐAJI VIII., VII. I VI. VIJEKA 
PRIJE NAŠE ERE 


Među najstarije stanovnike Grčke spadaju i Jonjani, koji 
su bili najsposobniji i prvi su oni zasnovali temelje grčkoj, a 
time i evropskoj kulturi uopće. 

Poslije seobe Dorana, koji su bili na nižem kulturnom 
stupnju, Jonjani su se počeli pomicati i vršiti kolonizaciju po 
ostrvima i na zapadnoj obali Male Azije. 

Ni ostali Grci nisu stalno ostali na svom uskom području, 
nego su uslijed razvoja zanatstva, trgovine i gradskog života, 
pošli u druge udaljenije krajeve, tu se nastanjivali i osnivali 
svoje kolonije, preko kojih su prenosili u druga mjesta svoj 
utjecaj, način života i kulturu. 

Glavno razdoblje grčke kolonizacije bilo je od god. 750.— 
590. prije n. ere. Odlazak iz svojih mjesta bio je uvjetovan 
nedovoljnošću agrarnog života, kao i međusobnim borbama 
unutar rodovskog uređenja između rodovske aristokracije i 
novih gradskih elemenata, koji su počeli novi ekonomski život. 
Uslijed kolonizacije Grci su se raširili od Male Azije do Sicilije, 
Južne Italije i Španije, i od Egipta i Libije do obala Crnog 
Mora. 

Iako su postojale stalne nesuglasice unutar starog društve- 
nog uređenja, samim koloniziranjem rasla je sve više tenden- 
cija nacionalnog okupljanja, da nacija kao cjelina ne bi iščezla 
na tako velikom prostoru, unutar tuđeg svijeta. Zbog toga su 


29 


se Heleni iz svih krajeva povremeno sastajali na razne sveča- 
nosti (panhelenske igre). Takva mjesta su bila Atena, zatim 
Apolonov hram na ostrvu Delu, gdje su se svake godine Jo- 
njani skupljali na zajedničku svečanost Apolonu, a proročište 
u Delfima je već u 7. stoljeću imalo panhelenski karakter. 

To razdoblje širenja i ekspanzije bilo je burno po svojim 
društveno-klasnim borbama i političkim krizama. Ti događaji 
se ovdje mogu samo ukratko spomenuti, jer je potrebno da se 
vidi kojoj eposi pripadaju prvi filozofski mislioci, i unutar 
kakvog društvenog stanja su oni mogli raditi. 

Mali zemljoposjedi su propadali uslijed dugova, i pored 
robova, koji su regrutirani od ratnih zarobljenika, već su i 
Heleni zbog dugova prodavani u roblje. 

Tada je rodovska aristokracija bila žestoka opozicija grad- 
skim elementima i silom nastojala zadržati svoje privilegije 
po rodenju, kao i svoja imanja. Bogati su nemilosrdno pljač- 
kali manje posjede, i veliki dio zemlje je bio označen kame- 
njem, t. j. pao je uslijed duga pod stečaj. 

Naturalna zamjena je ustupila mjesto novcu. Dok se proiz- 
vodilo samo za vlastite potrebe i dok su se proizvodi trošili u 
domaćinstvima, nije ni eksploatacija bila velika. Ali, uslijed 
razvoja obrta i proširenja tržišta, razbijali su se rodovski 
patrijarhalni odnosi, pa je sve više rasla težnja vlasnika ima- 
nja, da što više izvezu i zarade novaca. Novac je postao sve- 
moćno sredstvo za stjecanje svih položaja i časti. On je pot- 
puno izmijenio rodovsko društvo. 

Dokle je to slanje dovelo, vidi se iz mjera zakonodavca 
Solona (640—564) »narodnog osloboditelja«, koji je zakonom 
od god. 994. ublažio stanje na taj način što je izvršio vrlo 
obuhvatne reforme. Solon je, ne obazirući se na rodovsku pri- 
padnost, svrstao sve građane u 4 klase po veličini njihovog 
zemljišnog posjeda i prema imutku je pojedincima dodijelio i 
položaje (timokratija). Bogati su dobili veća prava, ali i veće 
obaveze. Oni su morali o svom irošku izdržavati n. pr. školu, 
ratnu lađu ili davati kakvu drugu potporu. 

Solonovim zakonom oslobođeni su svi Heleni, koji su zbog 
dugova prodani u ropstvo, a dugovi su poništeni. Svi su dobili 
jednaka prava izbornog glasanja. 

Solon je sam pisao o svojim mjerama i bio je svijestan 
koliku je zaslugu učinio za smirenje društva. U fragmentu 
24. on govori kako je sa zemlje maknuo kamenje, a time i 
dugove kao i kamate zelenaša, tako da je zemlja koja je robo- 
vala tada postala slobodna. Povratio je atenske građane koji 
su kao prodano roblje svagdje lutali i već i svoj jezik zabo- 
ravili. Na taj način je spasio društvo od daljnjeg propadanja, 
jer, kako kaže, donio je jednak zakon kako za bogate, tako i 
za siromašne. On je učinio to, da su svi građani postali jednaki 
pred zakonom. 

Ono što je započeo Solon, završio je Klisten. On je svojom 
reformom od god. 509. prije n. ere ukinuo 4 stare jonske 
rodovske file (t. j. rodovsko pleme, koje se sastojalo iz više 
fratrija) i namjesto njih postavio je 10 teritorijalnih fila. Time 
je zadan snažan politički udarac rodovskoj aristokraciji, i na 
njeno mjesto dolazi robovlasnička demokracija. Iz svake file 
je išlo po 50 predstavnika, i tako je svima vladao savjet od 
500 članova. Slobodni Grci su vladali, a robovi su radili. 

Rodovsko društveno uređenje postalo je već zapreka za 
daljnji razvoj proizvodnih sredstava, i agrarni način života i 
rada nije mogao izdržati konkurenciju razvoja trgovine, zanata 
i gradova, pa je morao propasti. Taj društveno-politički pre- 
vrat, t. j. obaranje rodovskog uređenja, doveo je na historijsku 
pozornicu robovlasničku demokraciju, koja je uslijed drugih 
životnih uslova imala i drugačije potrebe. U mitologiji, kozmo- 
gonijama i teogonijama nije se mogao naći odgovor na novo 
postavljena pitanja t. i kakav je realni svijet i odakle pro- 
izlazi cjelokupno zbivanje? Radi putovanja po moru trebalo 
je proučavati astronomiju i matematiku, kako bi se upoznale 
prirodne pojave (što je za moreplovca važno), i mišljenje je 
bilo stalno upućeno na vanjske objekte i nastojalo da što 
adekvatnije shvati i spozna prirodnost samih stvari. Lična 
izmišljanja i fantaziranja uz božju hijerarhiju na Olimpu nisu 
nikome koristila, niti je tu postojalo racionalno-misaonog 
shvatanja vanjskog svijeta. Robovlasničko društvo je uslijed 
svog drugačijeg praktičnog odnosa prema svijetu usmjerilo 
svoje teoretske predstavnike drugim putem istraživanja. Tu 
se već uočuje potreba jedne nove metode u istraživanju, kako 
poći i na što se osloniti? 

Taj novi način istraživanja izražen je racionalno — prirod- 
nim tretiranjem svih pitanja —, dakle napušta se mit i pri- 
stupa se stvarnosti. 

Centar tog novog načina mišljenja i proučavanja postao 
je najprije Milet — (grad na obali M. Azije), kojeg su naselili 
Jonjani. Milet je bia vrlo bogat grad i bio je naseljen već u 
kameno doba, a tu je Grka bilo već u 11. vijeku prije n. ere. 

Među svim Grcima Jonjani su prvi počeli zasnivati temelj 
filozofiji i naukama i istakli se prvom filozofskom školom. 


i «+ o» 


Prije početka izlaganja filozofije te epohe moglo bi se 
postaviti ovo pitanje: u kakvoj će vezi stajati izloženo dru- 
štveno historijsko stanje s tretiranjem filozofskih problema? 
Da li će to mišljenje biti potpuno točan »odraz« tog stanja? 
Odgovor na to pitanje s da ili ne bio bi nepotpun, jer tu se 
radi o tome, da se filozofe i filozofske škole postavi u njihovo 
doba, sredinu i prilike, da se uoči zbog čega se neka epoha 
bavi svojim određenim pitanjima, i iz čega to proizlazi. Ovdje 
je bilo važno da se pokaže smjena društvenih formacija usli- 
jed čega su proizašle drugačije potrebe, a time i drugačiji stav 
prema vanjskom objektivnom svijetu. To postaje predmet izu- 
čavanja, a kako će se on uvijek odraziti u glavama pojedinih 
mislilaca, ne ovisi od utvrđenih faktora ili normi, iako njihovo 
uočavanje predmeta kao i rješavanje ostaje uglavnom u okviru 
dotičnog vremena, ali se tu uvijek mora uzeti u obzir važnost 
i utjecaj i subjektivnog faktora. Tek tako postaje jasno, da se 
paralelno u istom razdoblju kod jednakih pripadnika nekog 
društva mogu javljati raznovrsni pravci unutar određenog 
načina filozofiranja o istom predmetu. 


O BITKU — FILOZOFIJA MILETSKE ŠKOLE 


Novo robovlasničko društvo dalo je i svoje prve teoretske 
predstavnike u Miletu, tada najbogatijem gradu grčkog svi- 
jeta. Tu je prva filozofska škola počela na drugačiji način 
nego što se to nalazilo u mitologiji — objašnjavati vanjski 
svijet i tražiti njegov osnovni uzrok i princip. Svijest o tome 

da vanjski svijet postoji brzo je proizvela i pitanje — kako je 
nastalo sveukupno mnoštvo objektivnog u, svijetu, na koji se 
prirodni princip (đeyr)! to može svesti i kakav je bio tok i 
proces postanka svega iz toga jednog? Ta pitanja postala su 
predmet teoretskog izučavanja i uopćavanja u miletskoj filo- 
zofskoj školi, koju predstavljaju tri filozofa: Tales!( oko 624 
do 546), Anaksimandar (oko 610—564) i Anaksimen (umro oko 
529). Na pitanje što je osnov svega mnoštva oni svi odgovaraju 
da je to neosporno materija, samo što taj sadržaj izražavaju 
na razne načine. Tales shvata tu materiju kao vodu, Anaksi- 
men kao zrak, a spekulativno je najdalje otišao Anaksimandar, 
koji je materiju shvatio općenito, kao nešto beskonačno i 
neizmjerno (đzetgov), Ako se prvi princip, počelo (đeyr)) shvati 
kao određenost (voda, zrak), onda cijeli postupak izvođenja 
mora imati jedan određeni put, t. j. ili je sve na određen način 
nastalo iz vode ili iz zraka zgušćivanjem i razređivanjem, a 
da iz toga opet ne slijedi nužno, zašto je n. pr. baš iz vode, 
a ne drugačije? To je uočio Anaksimandar, pa je taj princip 
shvatio kao potpuno neodređenu, a ujedno i beskonačnu ma- 
teriju, kako — prema njegovom mišljenju — postajanje ne bi 
nikad prestalo. Iz te beskonačnosti lakše može sve nastati 
dijalektičkim procesom, t. j. izdvajanjem suprotnosti, n. pr. 
toplog i hladnog, u čemu je Anaksimandar već preteča He- 
raklita, i tako se ono što je sadržajno potencijalno razlikuje 
od određenog kvalitativnog objekta. 

Kad bi taj đnepovbio smjesa već svih određenih i gotovih 
kvaliteta, kao što misle neki historičari filozofije, n. pr. H. 
Ritter, onda bi se došlo do potpunog apriorizma i uopće bi 
bilo teško objasniti, kako se može izvesti kasnije nastajanje, 

! U nekim antičkim tekstovima ime Talesa nalazi se i u grupi t. zv. 
sedam mudraca. Kad bi se uzela sva imena mudraca iz tih raznih 
tekstova, onda bi se dobilo i broj 20, jer se na raznim mjestima ne spominju 
uvijek ista imena. Broj 7 je u vezi s mistikom brojeva, koja je nastala 
utjecajem astrologije, jer je broj 7 shvaćen kao udes planeta, a to je pre- 
šlo u obično mišljenje, pa je taj broj antika češće upotrebljavala. (T mu- 
draca, 7 gradova koji se prepiru da je kad njih rođen Homer. 7 svjetskih 
čuda. sedmorica protiv Tebe, 7 brežuljaka Rima i dr.). 

Ti mudraci odlikovali su se svojim praktičnim savjetima i moralnim 
poukama, pa je ta njihova mudrost vršila utjecaj na odgoj ljudi u svako- 
dnevnom životu (n. pr.: Mljera je najbolja. Ništa ne činiti silom. Poštuj 
roditelje! Spoznaj samog sebe. Naslađe su prolazne, a vrline sutrajne1dr.). 

Medutim. da je u toj grupi Tales bio filozof svjedoči Aristotel u 
svojoi »Metafizici« gdje govori a jonskim filozofima — »fizičarima« te 

pogledu prvo mjesto. 

ako je ono već prije bilo, što bi značilo, da ono što bi trebalo 
postati, već postoji. Međutim, taj apeiron treba shvatiti kao 
beskonačnu, a time i neodređenu materiju, koja uslijed kre- 
tanja i dijalektičkog procesa izdvajanja suprotnosti može for- 
mirati razne objekte. 

Kad bi se prihvatilo prvo mišljenje, onda se uopće ne bi 
smjelo govoriti o postajanju, kao što je kasnije učinio Par- 
menid, ali nikako ovdje Anaksimandar. 

Materijalni bitak je osnov svega i iz njega se može sve 
objasniti. Ali, da li bi bilo moguće objašnjavati postajanje, ako 
bi taj princip bio u mirovanju? To nije moguće, i sva tri filo- 
zofa misle, da je materija oživljena, t. j. nije mrtva nego je u 
stalnom kretanju. Oni još ne shvaćaju, da je kretanje vječno 
samoj materiji i njoj imanentno, jer im je tada bila mnogo 
jasnija analogija: duša — tijelo, zbog čega su takvom, t. j. 
oživljenom (hilozoizam) shvatili i materiju. 

U izvođenju svega iz jednog počela bilo bi pogrešno misliti, 
da postoji samo jedan svijet, zbog čega Anaksimandar ističe, 
da postoje mnogobrojni svjetovi jedan pored drugoga, i da je 
procesom postajanja došao na svijet i sam čovjek. Anaksiman- 
drova antropologija svodi se na to, da je čovjek postao iz 
drugih živih bića, koja su bila slična ribi. 

Ta je misao bila vrlo smiona u odnosu na mitologiju, gdje 
se smatralo normalnim, da istaknuti pojedinci svoju lozu izvo- 
de iz božjeg koljena. Razvoj iz osnovnog principa proizveo je 
sve, i tu nikakav izuzetak nije ni ljudski rod. To je bilo veliko 
dostignuće, da se i čovjek izvede iz razvoja materijalnog svi- 
jeta, i zatim da sebe shvati kao nešto drugo, unutar te cjeline. 
Time čovjek uočuje, da je u odnosu na kozmos samostalno 
biće, a opet i dio totaliteta. Kako se pak do te spoznaje dolazi 
i šta ona daje — to pitanje miletska škola još ne postavlja 
niti ga rješava. U njoj je uočen samo problem bitka, koji je 
shvaćen monistički, kao materijalni princip, iz kojeg je sve 
drugo nastalo. Na taj način nisu više ni nebeska tijela neka 
božanstva i nedostupne tajne, nego se svode na zajednički 
uzrok, koji ih je i mogao proizvesti. Tako filozofska misao, 
iako u svom naivnom obliku, shvaća kozmos u procesu i po- 
stojanju uslijed kretanja svega. 

Tada još nisu postojale pojedine prirodne nauke, niti je 
bio prikupljen ikakav posebni materijal za njih, pa su se u 
okviru filozofije rješavala i druga pitanja n. pr. iz fizike i 
astronomije. Filozofska misao je pošla od općenitosti, a opće 
se uvijek konkretizira kroz pojedinačno, i u tom jedinstvu 
rješavala posebne određene objekte. 

Miletska škola je postavila naučne probleme — koje je 
tretirala i kasnija filozofija -— svojim metodskim stavom, da 
u objašnjavanju svega polazi od prirodno-materijalnog prin- 
cipa, t. j. da realnu datost objektivnog svijeta shvati kao 
rezultat mijenjanja i kretanja osnovnog nosioca svega, koji je 
sam sebi dovoljan te ima u sebi uzrok svega postajanja. 

U toj školi postavljen je samo ontološki problem, ali odre- 
đeno i jasno, da je samim postavljanjem pitanja postignut nov 
kvalitativan način razmišljanja o prapočelu i vanjskom svi- 
jetu, što je ušlo u trajni temelj filozofije i sa svoje strane 
doprinijelo daljnjem razvoju filozofske misli. 


2. PROBLEM KVANTITETA — PITAGORA I 
NJEGOVA ŠKOLA 


Kad je Tales umro, Pitagora je imao oko 45 godina, a 
budući da je bio mlađi, nadživio je i drugu dvojicu miletskih 
filozofa. Pitagori nije bilo nepoznato, šta je postigla miletska 
filozofija, a naročito je Anaksimandar imao na njega utjecaj. 

O Pitagori se ne zna pouzdano šta je sve baš on učio, jer 
ništa nije pisao, pa je prikazivanje tog učenja bilo otežano i 
samom Aristotelu, koji stoga tu filozofiju ne svodi isključivo 
na Pitagoru. već na školu kao cjelinu. 

Pitagora (oko 580—500) bio je sa ostrva Sama, koje je 
napustio za vrijeme vladavine tirana Polikrata (537—522) i 
nastanio se u koloniziranoj Južnoj Italiji u gradu Krotonu, 
gdje je osnovao svoj savez, koji je najprije imao političku i 
religiozno-mističnu djelatnost, a zatim i naučnu. 

Taj savez je bio vrlo utjecajan protivnik demokratskog 
uređenja i aktivno je sudjelovao kao aristokratska organizacija 
u političkim borbama protiv naroda (demosa), koji je sprovo- 

dio demokratsko uređenje. Mnogi pitagorovci su u tim borba- 
ma poginuli ili bili protjerani od strane demokrata, tako da je 
samo mali broj nadživio te događaje, i škola poslije toga nije 
mogla dugo djelovati. Tek i I. ill. stoljeću naše ere javlja se 
neopitagorovska škola i time je pitagorizam oživljen u novom 
vidu 


PRINCIP FILOZOFIJE PITAGORINE ŠKOLE 


Pitagorovci su u svom istraživanju prihvatili kao točno 
da je vanjski svijet materijalan, i da on objektivno egzistira. 
Nigdje nije zabilježeno, da bi svijet kao takav negirali ili 
osporavali njegovu prirodnost. Međutim, kod toga oni nisu 
smatrali najvažnijom odredbom, da je svijet materijalan, jer 
time još uvijek nije točnije određeno — kako se to materi- 
jalno, i ne samo materijalno već i misaono, spoznaje i u čemu 
je ono izraženo? 


Pitagorovci su se bavili matematikom i mnogo su izučavali 
brojeve, pa su spoznali, da brojevi stoje u stanovitom odnosu 
i da izražavaju zakonitost objektivnog postojanja. 


Zatim su u muzici otkrili, da su dužina žica i visina tonova 
proporcionalni i da se ta harmonija također može izraziti 
brojnim odnosom. Poslije te spoznaje nije preostalo mnogo, 
pa da svedu sve na brojeve i brojni odnos, t. j. kvantitet, pa 
je time cjelokupno istraživanje bilo upravljeno na spoznavanje 
brojnih odnosa. 


Time predmet istraživanja prestaje biti sam bitak kao takav 
(miletska filozofija), a ističe se kao najvažnije pitanje problem 
kvantiteta, i taj kvantitet, izražen određenim brojevima, pred- 
stavlja kao broj osnov, t. j. suštinu samih stvari. Broj tu još 
nema značenja Platonove ideje, t. j. da bi broj bio aktivna 
forma i uzor izvan pasivnog, materijalnog, nego je broj nešto 
misaono, pojmovno, što izražava realne odnose, stavljeno kao 
osnov svega što egzistira i što se spoznaje, čime je to idejno 
postavljeno kao suština materijalnoga. Ovdje je idealizam u 
svojoj klici. Važan je brojni odnos, ali brojni odnos je odnos 
nečega realnoga, t. j. najprije mora biti osnov, nešta tu posto- 
jeće, objektivno, egzistentno, a da se tek onda istražuje jedna 

njegova strana, na pr. kvantitet. Dakle, nije kvantitet nešta 
apstraktno, što je svemu osnov, nego s njim zajedno postoji 
supstancijalno, nešto određeno, pa suština toga ne može biti 
taj kvantitet, koji ne postoji, ako nema nečeg datog. 

Pitagorovci imaju velikih zasluga, što su u filozofiju uni- 
jeli problem kvantiteta, t. j. da sve treba spoznati u brajnom 
odnosu, i time postavili matematsku spoznaju kao kriterij 
spoznavanja, što se vidi i iz fragmenta 4 mlađeg pitagorovca 
— Filglaja, t. j. da sve što se spoznaje ima brojno određenje, 
jer je nemoguće, da se bez njega išta shvati ili spozna. Među- 
tim, pogrešno je bilo da je taj gnoseološki rezultat dobio 
ontološko značenje, i da je broj kao pojmovno, nematerijalno, 
postavljen kao trajno, osnovno svega uopće. 

U tom učenju brojevi rastu do 10, a poslije 10 je dodavanje 
i ponavljanje. Tako je »sistem brojeva« postao zatvorena cje- 
lina, a vrhunac svega je 10 kao sveobuhvatan i svemoćan, te 
prauzrok svega. To je shvaćanje Filolaja — i ono ide još dalje 
od prvobitnog učenja, — da je broj osnov — jer uzima broj 10 
kao praosnov svega, te on u sebi sve ujedinjuje preko parnih 
i neparnih brojeva, koji egzistiraju unutar tog područja do svog 
vrhunca u broju 10. 

Taj odnos izražen na području brojeva kao suprotnosti par- 
nog — neparnog, a opet ujedinjeni na kraju kao harmonija — 
ima svoj paralelan tok i u samoj stvarnosti. Postoji 10 suprot- 
nih parova koje nije bilo teško pronaći: 1. granica — neogra- 
ničeno, 2. neparno — parno, 3. jedno — mnoštvo, 4. desno — 
lijevo, 5. muško — žensko, 6. ono što miruje — ono što se 
kreće, 7 ravno — krivo, 8. svijetlo — tama, 9. dobro — zlo, 
10. kvadrat — raznostrano, ali sve te suprotnosti nisu u svojoj 
međusobnoj borbi, nego se odražavaju na osnovu ravnoteže, 
harmonije, čime je i stvarnost shvaćena kao mirna idealna cje- 
lina u svom cjelokupnom egzistiranju. 


Već su dosad izražena dva područja koja završavaju u 
idealnom stanju broja 10 — matematsko i prirodno — dru- 
štveno. Ali, to prirodno dobija nov vid na području kozmosa 
kao cjeline. — cjeline, koja opet završava u sretnom i svetom 
broju 10, pa astronomska slika tog svijeta izgleda po svom 
redoslijedu ovako: u sredini je centralna vatra, a oko nje se 

sve okreće. Poslije centralne vatre slijede Gva tijela: protu- 
zemlja (antipod), Zemlja, Mjesec, Sunce, Merkur, Venera, 
Mars, Jupiter, Saturn i čvrsto zvjezdano nebo. Antipod 
Zemljin je postavljen, da bi dobili broj 10. Nebeska tijela 
imaju svoje putanje, sva se okreću i svojim kretanjem proiz- 
vode divne tonove (muzikalnu harmoniju), koju ljudi ne mogu 
čuti, jer je ljudsko uho nesavršeno i ne može to primati. 

Područje fizikalno-astronomsko koje uči da se i zemlja 
okreće bilo je veliko dostignuće, koje je poslije ostalo zabo- 
ravljeno. Nikola Kopernik (1473—1543) bio je vrlo zadovoljan 
kad je pronašao, da su pitagorovci učili o kretanju zemlje, i 
smatrao to važnim za svoj heliocentrični sistem, koji se suprot- 
stavljao geocentričnom sistemu svijeta. 

Ta matematsko-astronomska strana je pozitivan prilog 
pitagorovaca, jer oni su svojim izučavanjem i istraživanjem 
prvi zasnovali matematiku kao nauku. Ali, uslijed njihovog 
religiozno-mističnog nazora na čovjeka, njegov život i udes, 
pitagorovci, kao fizičari i matematičari, na kraju su se opet 
djelomično vratili na mističare, jer su težili da u svemu vide 
savršenost koja može biti izražena samo brojem i to najsavr- 
šenijim (10), što je opet moralo ostati kao tajna saveza, a ta 
matematska mistika brojeva možda nosi utjecaj orfičke mi- 
stike kultova i obreda za postizanje potrebnog spasa poslije 
smrti. 


RELIGIOZNO - MISTIČNA STRANA PITAGOROVACA 


Naučno-matematska istraživanja u Pitagorinoj školi nisu 
ostala neovisna od religiozno-mističnog utjecaja, što se vidjelo 
iz tendencije mistificiranja brojeva kao idealnog savršenstva 
nekog procesa, jer bi završena cjelina kao sveobuhvatna har- 
harmonija — sa simbolom 10, postala oličenje sveg dostignuća. 

Pitagorovci kao etičari u traganju— gdje se nalazi čovje- 
kova savršenost i kada će ona biti realizirana, prihvatili su 
u svoje nazore orfički utjecaj, da je ono pravo u čovjeku samo 
duša, koja je okovana u tijelu, pa se odatle treba što prije 
spasiti. Ona će dugim selenjem kroz razna tijela ljudi i živo- 
tinja to realizirati i bit će ponovno na svojoj prvobitnoj visini. 
To učenje nije do Pitagore došlo iz Egipta, kako piše Herodot 

(IL. 123), niti je takvo učenje u Egiptu postojalo, već je to 
donekle orfički utjecaj. Učenje o selenju duša nije moralo 
doći čak iz Indije, kao što neki misle, jer to može nastati na 
raznim područjima, kao što je i bilo, i da bude jedno neovisno 
od drugog, kao što je pokazao E. Rohde (1845—1898) u svom 
značajnom djelu: Psyche. 

Grčki čovjek nije prihvatio tu misao, da on sam po sebi 
nije ništa, i da ga jedino duša čini boljim, koja će ipak poslije 
smrti tijela doživljavati razna neugodna putovanja, pa se to 
shvatanje, uslijed razvijene individualnosti (što ističe Hegel) 
nije ni moglo održati u grčkom svijetu, kao što je to bio slu- 
čaj u Aziji. 

Čak to učenje nije bilo prihvaćeno u cjelini ni u samoj 
školi. To se vidi iz Platonovog dijaloga »Fedon« — gdje Filo- 
lajevi učenici, t. j. pitagorovci — Simija i Kebet stoje pod utje- 
cajem Filolaja — da je duša harmonija tijela i da propada 
poslije njegove smrti. Ove materijalističke tendencije u psiho- 
logiji (t. j. psihičko počiva na fiziološkom)? koje su suprotne 
Pitagorinom shvaćanju, a protiv kojih se borio i Platon, pri- 
hvatili su i Aristotelovi učenici Aristoksen i Dikajarh. 

Na ovo materijalističko shvatanje izvršio je utjecaj pita- 
gorovac Alkmeon (rođen u zadnjoj trećini 6. stoljeća prije n. 
ere) iz Krotona, koji je bio po zanimanju liječnik. On je vršio 
mnoge pokuse na životinjama i bavio se anatomijom i fiziolo- 
gijom. U svojim istraživanjima došao je do zaključka da je 
mozak centralni organ, koji upravlja svim ljudskim psihičkim 
funkcijama, i da se baš po svome mozgu čovjek razlikuje od 
životinja. Ova misao je tada bila nova, jer ranija shvaćanja o 
selenju duša — koje idu i kroz životinje — morala su dopu- 
stiti, da životinje i ljudi imaju zajedničke duše, i prema tome 
među njima ne bi bilo razlike. Iako je i Alkmeon mislio, da 
je duša besmrtna, on je ipak napustio to područje, da bi poka- 
zao u čemu je vrijednost čovjeka, i proučavanjem fiziologije 
došao do zaključka, da je za čovjeka najvažniji njegov mozak, 


2 Slična se o tome izražava Heraklit u svom fragmentu 67a. »Kao 
što pauk sjedeći u sredini mreže osjeti, — čim mu muha raskine koju nit, 
pa stoga brzo trči anama, kao da mu je žao razderane niti, tako i čovječla 
duša, ako je ozlijeđen koji dilo tijela, brza ide onamo, kao da ne može 
podnijeti ozljedu tijela, s kojim je svezana čvrsto i po nekom određenom 
odnosu«. (Prev. N. Majnarić, Fragmenti, M. H. 1851). 

a ostalo je sekundarno. Čovjek se svojim mišljenjem (pomoću 
mozga) uzdiže iznad percepcija i time sebe spoznaje na višem 
stupnju misaone djelatnosti, i izdvaja se iz životinjskog 
carstva. 

Alkmeonova teorija bila je negacija pitagorovske mistike i 
otvorila je nov pogled na čovjeka i njegovu vrijednost. koja 
ne odgovara starim pitagorovskim nazorima o duši i tijelu, 
niti mističnoj tendenciji, da je sve u svom odnosu usmjereno 
na to, da se negdje u cjelovitosti završi (broj 10), kako bi mir- 
no egzistiralo u nekoj harmoničnoj cjelini. Takvo shvaćanje ne 
dozvoljava stalni napredak, pa sve što traži svoj završetak, 
ujedno uključuje tu i svoj prestanak. Nešto, što sve u sebi 
završava, postaje time kao apsolut, koji je sam u sebi dovoljno 
savršen i ne treba ništa drugo. 

Pitagorovci su svojim učenjem izvršili utjecaj na Platona, 
o čemu će biti kasnije govora. 


3. OBJEKTIVNA DIJALEKTIKA — HERAKLIT IZ 
EFESA 


S Heraklitom (oko 535—475) iz Efesa (grčki grad na obali 
Male Azije) filozofska misao se opet vraća k ispitivanju tota- 
liteta, gdje se istražuje uzročni proces formiranja mnoštvenog, 
koje opet ima svoje jedinstvo u nečem što treba spoznati, i to 
zajedničko važi kao osnov sveg ostalog. O tom problemu 
Heraklit je pisao vrlo teško, a ponekad i nejasno, zbog čega 
su ga već savremenici prozvali »tamnim«, »mračnim«, a sam 
Sokrat je rekao, da je dobro, ono što je razumio u tim spi- 
sima, a pretpostavlja da je dobro i ono što nije razumio, 
»samo bi za to trebao neki delski ronilac« — koji bi ispitao 
svu dubinu misli. 

Dijalektičar Heraklit bio je svijestan svog talenta i ori- 
ginalne misli, zbog čega je smatrao da ima potpuno pravo da 
neke svoje prethodnike odbaci kao nedovoljne. On vrlo oštro 
osuđuje epske pjesnike, jer su oni tvorci laži (fr. 28), zbog čega 
Homera treba šibom tjerati s javnih natjecanja, kao i pjesnika 
Arhiloha, koji je bio s otoka Para, a istakao se kao satiričar 

i kritičar (fr. 42). Hesioda koji je mislio, da su neki dani dobri, 
a drugi zli, ismijava, jer nije znao, da je suština svakog dana 
jednaka. Ako bi se neko pohvalio mnogim znanjem, to još nije 
sigurno, da je on i pametan, jer bi tada prema Heraklitu bili 
pametni i filozofi: Pitagora i Ksenofan, kao i historiograf 
Hekatej. Heraklit je prezirao i narod tvrdeći, da on ništa ne 
može spoznati i žestoko je napadao demokratsko uređenje. 
Zbog pobjede demokracije u rodnom gradu povukao se u 
osamljenost i nije htio učestvovati u javnom životu. On je 
narod mrzio i zbog toga što se prema njegovim riječima — 
masa ne može uzdići na spekulativni način razmišljanja, nego 
ostaje kod svog svakodnevnog uvjerenja, i svaiko misli, da je 
najbolje baš ono, što on radi, a nitko ne teži da spozna ono 
opće koje je Heraklit pokušao prikazati u svojoj filozofiji. 


PRINCIP HERAKLITOVE DIJALEKTIKE 


Heraklit je svojim filozofiranjem postavio problem razli- 
čitih formi jednog procesa, i zadatak je bio: 1. da pokaže šta 
su te različite forme, t. j. pojave objektivno-egzistirajućeg, 
kao pojedinačnosti, a ipak u vezi s cjelinom, koja je osnov tog 
svega, i 2. kakvim tokom i procesom dolazi do formiranja toga 
svega. Heraklitova rješenja tog pitanja rezultat su njegove 
originalne misli, i on je došao do spoznaje, da postoji jedin- 
stvo u mnoštvu, t. j. sve mnoštveno ima u sebi zajedničko to 
— da je u stalnom toku i razvoju, jedno se razvija u drugo, 
u sebi nosi klice svoje suprotnosti, postaje svoje drugo (kako 
bi to rekao Hegel) i taj proces nikad ne prestaje, jer je sup- 
stancija, koja je nosilac tog svega, u stalnom mijenjanju. Sve 
je u svemu, sve prolazi kroz taj razvoj, stalno postaje, nikad 
ne prestaje, i samo taj tok važi kao apsolut, koji se stalno 
svaki čas ponovno diferencira i nikad ne miruje u svom po- 
stignutom stanju. Ukratko: sve teče — to je Heraklitova misao, 
i to što teče, nije ništa drugo — nego svekoliko formiranje tog 
mnoštvenog na osnovu jedinstvene materije — koja je shva- 
ćena kao vatra, t. j. kao stalni svjetski proces. 

Vatra simbolički najbolje prikazuje stalno izmjenjivanje 
svega, jer ništa nije završeno i apsolutno. Samo to kretanje 
u stalnom nizu postajanja je vječno, a sve drugo je relativno. 

Nešto određeno postoji, ako postoji njegova suprotnost, i stoga 
sve u svemu ima svoje suprotne momente i stalno prelazi u 
svoje drugo. Taj svjetski proces omogućuje raznoliko mnoštvo 
objektivno postojećeg na taj način, da se sve razvija iz svojih 
suprotnosti i to stalno postajanje znači potpunu samostalnost 
materije (vatre), koja je u vječnom kretanju. 


Ta misao je izrečena ovako u fr. 30: »Svijet ovaj, isti za 
sve nije stvorio nijedan bog i nijedan čovjek, nego je uvijek 
bio i jest, i bit će vatra vječno živa, koja se s mjerom pali i 
s mjerom gasi.« Tim tekstom Lenjin je bio toliko zadovoljan, 
da je u svojim »Filozofskim bilježnicama« napisao: »Vrlo 
dobro izlaganje načela dijalektičkog materijalizma.« 


Materija je za Heraklita vječna i u stalnom procesu, i 
osnovno u sveukupnom mnoštvu je borba suprotnosti. Kreta- 
njem kroz te suprotnosti uvijek postaje nešto novo, čime je i 
izražen svjetski proces kao potpuna dinamičnost. To novo uvi- 
jek postaje nešto drugo i racionalni uvid u to omogućuje i 
pravu sliku tog svijeta. Te suprotnosti nisu mirna harmonija 
pitagorovaca, gdje jedno uz drugo u potpunoj ravnoteži omo- 
gućava egzistenciju objektivno-pojavnog. Te suprotnosti — 
kod Heraklita — u stalnom razvoju kroz pojedinačno prema 
općem samo potvrđuju osnovnu misao o njegovom svjetskom 
procesu, koji je kod Heraklita izražen kao tok u dva puta (a 
oba su ista): put prema dolje (iz vatre nastaje voda iz vode 
zemlja), i opet put prema gore (iz zemlje nastaje voda, iz vode 
vatra). Dakle, materija, koju nitko nije stvorio, nalazi se u 
vječnom kretanju i dijalektičkim procesom razvoja suprotnosti 
od pojedinačnog prema općem nastaje raznolikost svega, koja 
opet kao totalitet predstavlja jedinstvo u kretanju, jer se bez 
kretanja ne bi moglo ništa ni oformiti. 


Budući da je sve uvijek drugo i u stalnom toku, to može 
lako navesti na misao, da je time ukinut bitak i da postoji 
samo bivanje. Ako bi tako bilo, tada bi postojalo bivanje, a ne 
bi bilo određeno, čije je to bivanje. Jer ako postoji bivanje, 
tada mora postojati bivanje nečega. U tome i jest važnost 
Heraklitove racionalističke misli, koja je pošla dalje od osje- 
tilno-spoznajnog i ustvrdila da je baš uslijed stalne borbe 
suprotnosti uvijek sve novo, što se pak našim osjetilima ne 

pojavljuje uvijek tako jasno. O tom problemu, t. j. da li može 
postojati kod Heraklita bitak govori i Platon u svom dijalogu 
»Teetet«. Tu Platon ističe da na osnovu Heraklitovog filozo- 
firanja uopće ne može postojati objekt za opažanje, jer čim 
bismo nešto odredili kao »tako» ili »ne tako«, već bismo ga 
zaustavili i došli bismo u protivurječnosti s Heraklitovim 
shvatanjem kretanja stvarnosti. Dalje Platon govori, da pred- 
stavnici takve filozofije uopće nemaju adekvatan jezik, da bi 
izrazili svoje misli, već bi morali izumiti nov govor, da bi 
izrekli svoju filozofiju. 

Platon ne uviđa Heraklitov racionalizam, jer relativnu kon- 
stantnost našim osjetilima ne osporava Heraklit, nego govori 
da baš to treba spoznati, kako se unutar suprotnosti javlja 
uvijek nešto novo, i to po određenom zakonu. 

Relativizam svega čak i za naša osjetila dokaz je samo 
toga, da mora postojati neki razvojni proces mnogo dinamič- 
niji u stvarnosti, nego što mi to možemo zamjećivati, i da je 
baš razumno tvrditi, da je sve uvijek novo i novo, jer druga- 
čije i ne može biti u razvojnom procesu materijalnog svijeta. 
Procesom kroz suprotnosti, mnoštvenost i u svojoj relativnosti 
pokazuje stalno napredovanje i baš ta relativnost je pozitivno 
u tom, jer kada bi nešto postiglo svoj završetak, ono bi time 
bilo i ukinuto, te ne bi u sebi sadržavalo nikakvih razvojnih 
momenata, koji bi ga dalje kretali. 

Cjelokupni taj proces nije rezultat zbrke ili haosa, jer u 
tom slučaju ne bi se ništa moglo objektivno znati ni spoznati, 
nego je taj razvoj zasnovan na logosu, t. j. na samoj zakoni- 
tosti kozmosa. 


LOGOS 


Sve što se u svijetu događa, čovjek — polazeći od sebe — 
procjenjuje i može to svrstali n. pr. u neke norme. Isto tako 
čovjek uviđa, da kozmičko kretanje nije haotično, nego 
se odvija po nekom poretku i skladnosti. To je za čovjeka 
Prihvatljivo i on tu zakonitost može označiti kao umnu, jer 
odgovara težnjama reda i skladnog postojanja. Čovjek to 
spoznaje kao umno iz čega se pogrešno zaključuje, da je 
Heraklitov logos — svjetski um (sličan duhu), koji svime 

vlada. Ne, logos je kod Heraklita objektivni zakon svega, a 
objektivna dijalektika u stvarnosti, koja pokazuje razvoj i 
sklad, može egzistirati na osnovu objektivnog zakona kozmosa 
(logos) koji svim upravlja.3 Po tom logosu sve se događa u 
prirodi i u društvu. Ni Sunce ne može prekoračiti svoje mjere 
— kako veli Heraklit — jer zakon kozmosa i njemu određuje 
putanju. Djelovanje tog logosa treba spoznati udubljivanjem 
u prirodu, t. j. razdvajanjem svega na njegove suprotnosti, a 
to je baš ono što ljudi ne će da rade, pa izgledaju, iako su 
budni, kao da spavaju (fr. 1). 

Logos se ne može spoznati, ako čovjek ostaje kod svako- 
dnevnih pojedinačnosti. Treba poći dalje od pojedinačnog i 
tražiti nešto opće, što će biti zajedničko i drugim pojedinačno- 
stima. I tako će se doći do nužnog u cjelini, do općeg zakona, 
koji važi za sve. Kad bi ljudi spoznali logos, vidjeli bi da 
mnogo štošta rade krivo, jer postupaju po svojoj vlastitoj 
pameti, koja je često puta kao dječja igračka. Da bi se logos 
spoznao, treba proučavati prirodu, t. j. polaziti od osjetilno- 
spoznajnog i prelaziti na racionalno, jer u suprotnom slučaju 
ljudima će biti otežana svaka spoznaja, kao što to kaže fr. 107: 
»Oči i uši su ljudima zli svjedoci, ako imaju barbarske duše.«#4 
Tek kad se spozna na području prirode djelovanje logosa, onda 
će se lako uočiti, da opća borba suprotnosti koja svagdje vladaš 
ne predstavlja ništa haotično, nego tek na toj osnovi svaki 
proces proizvodi uvijek svoje drugo. Princip suprotnosti, koji 
postoji u stvarnosti, zasnovan je baš na trajnoj zakonitosti u 
kozmosu, pa kod Heraklita nigdje ne preostaje mjesta za božje 
djelovanje i upravljanje. 


* Heraklitov logos izvršio je utjecaj na stoicizam, a odatle je prešao 
u aleksandrijsko-židovsku filozofiju i u kršćanski tekst četvrtag (Ivanovog) 
evanđelja. Te metamorfoze logosa pokazuju adstupanje od prvobitnog stava 
kod Heraklita, ali svagdje an ipak dolazi kao princip reda ili je posrednik 
u postizanju istog. 

“ Sekst — Empirik (oko god. 200. naše ere) je taj fragment protumačio 
tako, kao da Heraklit u cjelini odbacuje osjetilne opažaje, i da su one 
duše barbarske, koje vjeruju osjetilnim podacima. Medutim. to niie He- 
raklitovo mišljenje, jer on, iako ne smatra osjetilnu spoznaiu dovolinom, 
ipak smatra nužnim, da se od nie polazi. što može primierom patvrditi 
fr. 55; »Sve što se može vidjeti, čuti i spoznati, to la osobito cijenim. «a 

5 Hegel u svojoj »Historiji filozofije« (»Vorlesungen tiber die Geschichte 
đer Philosophle« I. Band) govoreći o Heraklitu kaže: »Nema nijednog He- 
raklitovog stava, kojeg nisam preuzeo u svoju "Logiku"«. I dalle ističe — 
da tek s Heraklitom počinje filozofija. 

Kao što je logos zajednički svemu postojećem, tako je i 
ljudima zajedničko to, da imaju sposobnost mišljenja, i baš 
na to bi trebalo obratiti pažnju. U fr. 101 Heraklit kaže da je 
»istraživao samoga sebe«, t. j. spoznao je, da je on, kao poje- 
dinac, samo dio tog svjetskog procesa, a sam po sebi ne pred- 
stavlja nikakvu trajnost. Čovjek mora sebe u tom odnosu 
spoznati i postupati tako da radi prema prirodi (fr. 112), a ne 
misliti da vlastita misao predstavlja vrhunac svega. 

Iz Heraklitove filozofije logično je ustvrditi, da osim tog 
procesa, ništa drugo nije vječno ni trajno, pa tako ni čovjek, 
niti njegova duša. Dok su pitagorovci pod orfičkim utjecajem 
učili o besmrtnosti duše i o njenom selenju, za Heraklita je 
to potpuno besmisleno, jer stalno prelaženje jednog u drugo 
ne ostavlja ništa na miru, pa tako i ljudska duša podliježe 
svim tim promjenama. U fr. 36 kaže ovo: »Dušama je smrt 
vodom postati, a vodi je smrt zemljom postati. Od zemlje 
postaje voda, a od vode duša.« Individualna besmrtnost je kod 
Heraklita nešto nepojmljivo, te je suvišna svaka priča o 
zagrobnom spasu, jer svijet uopće nisu stvorili nikakvi bogovi. 

U Heraklitovom sistemu čovjek je svoj samostalni gospo- 
dar, svojim razumom može spoznati objektivni tok stvarnosti, 
i s tim može dovesti u vezu svoje djelovanje. Racionalizam je 
pobijedio teologiju i mistiku, te je omogućio čovjeku da u 
svemu vidi oadređeni smisao djelatnosti i ispoljavanja objek- 
tivnih zakona i stvarnosti. 


POLITIKA I DRUŠTVO 


Borba suprotnosti odigrava se i u društvu, što je dobro 
uočio Heraklit, ali je ta borba prema njegovom mišljenju 
ujedno norma i pravda koja nužno i sigurno sve uređuje. 
Ta borba u društvu u tom smislu, kad je nužna, djeluje i pra- 
vedno, te uvijek svakom određuje njegovo pravo mjesto. Stoga 
Heraklit misli — dosljedno svom učenju — da borba (rat) ima 
svoju pozitivnu funkciju, pa je ona prema tome i društveno- 
etički princip, jer svakog — kako je rečeno — postavlja na 
njegovo pravo mjesto, čime se manifestira logos i u društvu. 
On u fr. 80 kaže: »Valja znati, da je rat općenita pojava, da 
je pravda — borba i da sve nastaje borbom i po nuždi.« Ili u 


45 


fr. 53 kaže: »Rat je otac svemu, svemu kralj, jedne je iznio 
kao bogove, druge kao ljude, jedne je učinio robovima, druge 
slobodnima.« 

Prema tome opća borba i logos vladaju čovjekom, društvom 
i svijetom, ali većina ljudi prema Heraklitu ne spoznaje, da je 
logos vječan i zajednički, i da bi za njim trebalo ići, niti pak 
poznaju princip borbe. 

Heraklit je društvene odnose shvatio kao rezultat opće 
borbe — kao principa — u određenoj zakonitosti. Prema tome 
bi položaj svakog pojedinca bio nužno određen, samo što to 
ljudi ne uviđaju, jer niti spoznaju logos ni opći princip, niti 
znaju da bi trebalo raditi prema prirodi, pa iako su budni, na- 
liče na one koji spavaju, odnosno, iako su nazočni, oni su ipak 
nenazočni. Heraklit nije govorio kako su pojedinci zauzeli više 
položaje zbog imovinske nejednakosti, t. j. uslijed razne klasne 
pripadnosti, nego je društveno grupiranje: robovi, demos (na- 
rod), aristokracija, smatrao posljedicom nužne borbe, pa su 
najbolji zauzeli gornja mjesta, a drugi su ostali dolje. 

Te svoje opće stavove ispoljuje Heraklit u svom praktičnom 
držanju napadajući demos i njegovo demokratsko uređenje. 
Masa ne može postići taj stupanj uzdizanja, stoga Heraklit u 
fr, 49 kaže, da je njemu jedan »koliko tisuće, ako je najbolji«. 
Ili u fr. 53: »I volji jednoga pokoravati se jeste zakon.« O 
narodu u fr. 124 kaže ovo: »Najljepši je svijet kao nasumce 
nabacana hrpa smeća.« 

Koliko je Heraklit mrzio demos, vidi se iz jednog mjesta 
kod Diogena Laertija: »Povukavši se u svetinju Artemidinu, 
igrao se s dječacima kocke. Kad su Efežani stali oko njega, 
reče: ,Čemu ge, jadnici čudite? Nije li bolje to činiti nego li s 
vama upravljati državom?'« (Prev. N. Majnarić). 

Ipak to Heraklitovo praktično-političko držanje i shvatanje 
ne umanjuje njegove zasluge na području filozofije, gdje je 
razvio progresivne misli, i svojom objektivnom dijalektikom 
pokazao materijalizam sposobnim u filozofiji da objasni pro- 
bleme: bitka, kretanja i formiranja cjelokupne stvarnosti, 
razvojem kroz jedinstvo suprotnosti. 

Svojom filozofijom Heraklit je dalje izvršio znatan utjecaj 
na sofiste, Platona, stoičare i skeptike. 

4. PROBLEM JEDNOGA — ELEJSKA ŠKOLA 


PREMJEŠTAJ FILOZOFSKIH CENTARA IZ JONSKIH 
GRADOVA MALE AZIJE — HISTORIJSKI UZROCI 


Bogati grčki gradovi na obali Male Azije bili su dosta uda- 
ljeni od zemlje matice, da bi sami na krajnjim točkama grč- 
kog svijeta mogli pružati uspješan otpor jačem neprijatelju. 
Ti gradovi nisu bili ujedinjeni, pa je uslijed te podvojenosti 
bio i njihov otpor slabiji, i tokom šestog vjeka počeli su ih 
ozbiljno ugrožavati Liđani, a zatim i Perzijanci. S Liđanima 
i Krezom bilo je lakše, ali kad su Perzijanci zauzeli Lidiju 
(546), Kir je i za grčke gradove zaveo oštrije mjere. Ne samo 
da su morali plaćati velik porez, nego su i ekonomski bili vrlo 
pali, jer su Perzijanci sprečavali trgovinu grčkih gradova, bu- 
dući da su mnogo pomagali razvoj feničanske trgovine u Ma- 
loj Aziji. 

Od pokorenih gradova, prvi je Milet organizirao ustanak 
(Aristagora) protiv Perzijanaca, ali pomoć nije došla od kop- 
nene Grčke, i Milet je potpuno razoren god. 494., a stanovni- 
štvo poubijano ili preseljeno u unutrašnjost Perzije. Sve je 
opljačkano i uništeno, zavladala je tiranija, i nestalo je uslova 
za slobodno mišljenje i za postojanje filozofskih škola. To je 
bio razlog da je filozof Ksenofan — kasniji osnivač elejske 
škole (Južna Italija), napustio svoj rodni grad Kolofon i počeo 
lutati po Grčkoj. 


Otpor Perzijancima nisu mogli dati maloazijski Grci, nego 
je taj posao preuzela na sebe Atena, koju je pomagala Sparta. 
Panhelenska politika Atene pokazala se dalekovidnom i Atena 
je ujedinila grčki svijet protiv perzijskog nadiranja. Mara- 
tonska bitka (490) pokazala je veliko junaštvo grčke brojčano 
manje vojske, i ohrabrila sve za daljnje napore. Kserksov 
pohod preko Helesponta (480), iako je u Termopilima prodro 
put, završio je tragično u pomorskoj bitci kod Salamine (480 
god. prije n. ere), jer je Atena, zahvaljujući utjecaju Temi- 
stokla izgradila jaku mornaricu, premda se tome opirala opo- 
zicija na čelu s Aristiđom — koja je zastupala interese agrar- 
nog stanovništva. 

Pobjedom nad Perzijancima grčki svijet je sačuvao svoju 
nezavisnost i njegov stavaralački duh je mogao nastaviti za- 
početo djelo u filozofiji i književnosti. 

Historičar E. Meyer6 (1855—1930) — govori da bi grčki duh 
i njegovu misao zadesile katastrofalne posljedice, da su pobi- 
jedili Perzijanci. On kaže da bi grčku naciju odmah pokorio 
jak svećenički stalež, koji bi neprestano pazio na kultove i 
religijske obrede, kao što je bio slučaj kod Židova, i da bi 
namjesto slobodnog duhovnog stvaranja zavladali popovi s 
teologijom i misterijama, jer su Perzijanci, kao i drugi na 
Orijentu stajali pod svećeničkom kontrolom i bili više skloni 
religioznom mamurluku, nego slobodnom filozofskom stvara- 
nju. Oni bi dalje svojom silom bili u stanju promijeniti du- 
hovni život, i namjesto grčke filozofije imali bismo danas ori- 
jentalnu mistiku. 

Teško je ocijeniti kako bi bilo da su Perzijanci pobijedili, 
ali je nesumnjivo, da je za postojanje filozofije potrebna slo- 
boda mišljenja, i Grci, budući da su uspjeli sačuvati svoju ne- 
zavisnost, mogli su slobodno produžiti svoj način duhovnog 
stvaranja i života. 

Po daljnjem tretiranju problema u filozofiji istakla se elej- 
ska škola, koja je dobila ime po gradu Eleji u Južnoj Italiji. 


POSTAVLJANJE PROBLEMA BITKA — KSENOFAN 


Osnivač elejske škole Ksenofan (570-—480) nije bio zado- 
voljan dotadašnjim rješenjem problema bitka u filozofiji, jer 
je mislio da nije odgovoreno na pitanje, šta je bitak, ako se 
posmatra svijet kao cjelina? Formiranje mnoštvenosti u od- 
nosu na cjelinu nije bitno. Ako se odgovori na pitanje šta je 
to Jedno i ostalo će — misli Ksenofan — postati jasno, i bit 
će obuhvaćeno unutar tog Jednog. 

Bitak je suma svega postojećeg, i on kao cjelina može biti 
samo jedan. Dakle, Sve — Jedno (t. j. materijalnost svemira) 
je ono što bi bio bitak i on kao takav jest savršen. On mora 
biti iznad svega mnoštvenog, koje je postalo i promjenljivo, 
što tada znači da je to Sve — Jedno, prema riječima Kseno- 


*t* Kod R. Pčhimanna: »Griechische Geschichte und Quellenkunde«, 
Munchen 1814. 

fana — vječno, nepostalo i nepromjenljivo. Ono, jer je savr- 
šeno, ne doživljava nikakovih promjena, pa stoga samo u stal- 
nom mirovanju pokazuje svoju pravu i punu veličinu. Taj 
bitak, kad je već savršen, ne može biti neograničen, jer čim je 
nešta neograničeno, time je i neodređeno, a to nisu oznake 
savršenog, pa bitak ima nužno oblik kugle i stalno postoji kao 
potpuna cjelina. 


Tim svojim učenjem, Ksenofan je, nasuprot Heraklitu, su- 
dio o totalitetu bitka kao nečem — gledano u cjelini — potpuno 
nepromjenljivom, a nasuprot Anaksimandru, od koga je Kse- 
nofan bio mlađi 40 godina, da je bitak ograničen, a što opet 
znači u cjelini savršen. Bitak kao Sve — Jedno ne može iznad 
sebe imati ništa savršenijeg, t. j. nikakvih bogova, a ponaj- 
manje Homerovih i Hesiodovih, pa je on ujedno i božanstvo, 
koje nema nikakvih potreba, i samo je takva misao o bogu — 
misli Ksenofan — logična i racionalna. 


Taj materijalni bitak oblika kugle, samo posmatran u cje- 
lini ostaje nepromjenljiv, dok se mogu događati promjene u 
pojedinim dijelovima te cjeline, n. pr. da nastane zemlja i 
voda. Ali, promjene u tim pojedinostima ne utječu na cjeline, 
jer to baš ništa ne može mijenjati savršeni oblik kugle, i cje- 
lina kao takva uvijek ostaje, pa kretanje i nije suštinska stra- 
na tog bitka. To je nesumnjivo vrlo slaba strana Ksenofano- 
vog učenja. Ako se uzme ta cjelina kao nepostala i savršena, 
onda je već a priori odbačena svaka potreba kretanja i formi- 
ranja ostalog što bi se nalazilo unutar bitka, jer samo vanj- 
skom formom bilo bi to savršeno, a sadržajno, suštinski, bio 
bi taj bitak potpuno neodređen i nespoznatljiv. 


Svojim logično racionalnim pokušajem da bitak shvati kao 
jedinstvo, Ksenofan je nužno morao odbaciti antropološki 
politeizam, i on govori, da su bogovi mitologije proizvod 
čovjeka, i kad bi konji ili lavovi imali ruke i mogli praviti 
likove, tada bi se dogodilo isto, što i kod ljudi, t. j. bogovi 
konja imali bi konjski oblik, a lavova — oblik lavova. 


Time Ksenofan odbacuje narodnu religiju kao neosnovanu 
i neracionalnu, i nasuprot tome postavlja svoj racionalni bitak 
kao savršenu cjelinu, koja je ujedno i novo božanstvo. 


4 B Bošnjak: Grčka filozofija 49 


Međutim u njegovom shvatanju bitka (metafizički materi- 
jalizam) nastale su poteškoće u pitanju odnosa mnoštva pre- 
ma jednome, jer je to jedno bez kretanja ostalo ukočeno, be- 
sadržajno i apstraktno. 

Te misli je obradio filozofski mnogo dublje i sadržajnije 
Parmenid, najutjecajniji filozof te škole. 


PARMENID 


Svoju filozofiju iznio je Parmenid (rođ. oko 540) u alego- 
ričkom spjevu, pod naslovom »O prirodi«. Osnovna filozofska 
teza je ovo: Bitak jest, nebitak nije. Da bi istraživao što je 
pravi bitak — najprije treba imati pravu metodu za taj postu- 
pak, jer postoje dva puta: jedan kojim idu oni, koji se drže 
svoje osjetilne spoznaje, što je pogrešan put, i drugi — pravi 
— za one, koji racionalnim putem žele da se uzdignu iznad 
mnijenja mase. Taj drugi put omogućuje spoznaju bitka i 
spoznaje, da postoji samo bitak izražen kao nešta najopćeni- 
tije. Ksenofan je izražavao svoje misli — imajući u vidu samo 
svijet kao cjelinu, ali Parmenid shvata bitak najopćenitije. 
Taj bitak ispunjava prostor, iz čega slijedi, da nema praznog 
prostora, a bitak je materijalan. Samo taj bitak jest, i on kao 
apsolutno jedno, neograničen u vremenskom smislu, a ogra- 
ničen po prostoru — oblika kugle — sjedinjuje sve u sebi, te 
izvan njega ne može ništa biti. Taj bitak je savršen i nepro- 
mjenljiv, i sam po sebi predstavlja jedinstvo svega, pa kao 
takav negira bitak svakom mnoštvu. Samo racionalna spoznaja 
može to uopćiti i shvatiti, a bitak uopće ne može biti predmet 
spoznaje naših osjetila. Ljudsko mišljenje ne može imati 
nikakav drugi objekt spoznaje, osim tog bitka, jer sadržajno, 
predmet mišljenja ne može biti ono što ne postoji. Ako postoji 
samo bitak, onda je samo on predmet mišljenja i sav misaoni 
sadržaj, što Parmenid izražava stavom, da je isto mišljenje i 
bitak. Tu se ne postavlja znak jednakosti između prvog i dru- 
gog, nego da je objekt mišljenja bitak, a mišljenje bitka, t. j. 
kako se bitak sam nama očituje, dakle samo mišljenje, poklapa 
se s postojanjem tog bitka. Izvan bitka ne može postojati ni 
samo mišljenje, dakle, ono je unutar tog totaliteta, pa kad bi 

se onaj odnos shvatio u smislu znaka jednakosti, t. j. da je 
bitak mišljenje, iščezao bi bitak kao materijalnost, postao 
bi nešta nematerijalno, a to ne bi više odgovaralo Parmeni- 
dovu shvatanju, koji izričito kaže — da bitak ispunjava pro- 
stor i da je to sve jedna cjelina, koja ne može biti identifi- 
cirana s ljudskim mišljenjem. 

Sve ono što čovjek spoznaje preko svojih osjetila, t. j. cje- 
lokupno mnoštvo pojavnog u svijetu — ne može biti pravi 
bitak i ono je nebitak (ne-bitak), a ipak se toga ljudi drže 
kao da je to nešta pravo. To je drugi put — Krivi put prema 
Parmenidu — i njega se treba kloniti, jer on ne daje ništa 
osim mnijenja (doksa). Tim putem se ne može čovjek uzdići 
do prave spoznaje, niti do onoga što je bitak. 

I taj svijet pojavnog mnoštva prikazuje Parmenid u svom 
spjevu, ali s rezervom, da je to samo hipotetsko, i da se vidi, 
uspoređujući s prvim, koliko su ljudi u zabludi, kad misle, da 
je to nešio pravo. 

Time je postavljena apsolutna suprotnost između jednog i 
mnoštvenog, između mirovanja i kretanja. Ne može biti posta- 
janja niti nestajanja, sve je u bitku, koji je savršen, gledan 
kao jedno jedino, a sve pojavno je nešta što je ne-bitno, i 
ne može imati karakter bitka. 

Iz takvog shvatanja bitka — koji je vječno u mirovanju, 
ne može se uopće razlikovati ništa pojedinačno, jer sve je 
samo jedan totalitet, koji se ne izdvaja, pri čemu nije moguć 
nikakav proces formiranja. Miletski filozofi su smatrali da je 
praosnov, bitak, uvijek promjenljiv, i na osnovu tog procesa 
tumačili postanak svega, dok elejska škola gleda savršenstvo 
bitka baš u tom da ne prolazi nikakve procese, a pojavno 
mnoštvo svijeta je mnijenje smrtnika, i to uopće nije bitak, 
jer totalitet postoji samo kao svoja cjelina. 

Parmenidovo shvatanje nebitka sadrži u sebi klice ide- 
alizma, jer sve pojavno, o čemu nam svjedoče naša osjetila, 
nema karakter objektivnog postojanja po sebi, — nego je samo 
privid, a pravi objekt je bitak kao totalitet, kojeg može 
spoznati samo razum. Sve pojedinačno, koje uopće nema 
karakter pravog postojanja, negira se u svojoj egzistentnosti, 
zbog shvatanja, da unutar jedinstvenog, apsolutnog, ne može 

ništa više biti, što bi spadalo u njegovu bitnost, jer je ono u 
sebi savršeno. 

Time je Parmenid svijesno suprotstavio svoje učenje He- 
raklitu — i njegovom vječnom toku svega, dokazujući, da bitak 
nema potrebe da prolazi stalni proces razvitka, baš zbog toga, 
što je on sveobuhvatni totalitet, i da se u njemu ništa novo 
ne događa. 

Takav, apstraktni način razmišljanja, postao je nešta novo 
u grčkoj filozofiji. Dok se u ranijim pokušajima istraživao 
osnov sveukupnog mnoštva, i na taj osnov se svodilo, kao na 
svoju uzročnost i svoga nosioca, sada je obratno, bitak je sve 
obuhvatio, a time i uništio, i ništa nije preostalo od pojavnog 
svijeta u pravom smislu egzistiranja, jer je sve ostalo za- 
robljeno u bitku kao totalitetu. 

Iako je Parmenid uočio probleme: odnos jednog — mno- 
štva, kretanja — mirovanja, osjetilnog — racionalnog, apstrakt- 
nog — realnog, pojavnog — suštinskog, ipak rješenja tih pita- 
nja nisu zadovoljila ni njegove savremenike, pa je njegov 
učenik — dijalektičar Zenon preuzeo na sebe da dokaže, kako 
učitelj u svemu ima pravo. 


ZENON 


Zadatak Zenona7 (oko 490—430) nije bio ni lak ni jedno- 
stavan, jer je trebao dokazivati da ne postoji ono što u svako- 
dnevnom životu izgleda evidentno i točno. Kad je Parmenid 
tvrdio, da je bitak jedan — Zenon je nastavio pobijati ona 
mišljenja, koja tvrde da postoji mnoštvo stvari, a budući da 
je bitak u mirovanju, dokazivao je da nema kretanja. Kad je 
Zenon došao sa svojim učiteljem Parmenidom u Atenu oko 
god. 450. prije n. ere, i jzvodio svoje indirektne dokaze, on je 
time učinio toliki utisak na svoje savremenike, da o tom svje- 
doči i Platon u nekim svojim dijalozima. Aristotel naziva 
Zenona osnivačem dijalektike, misleći na njegov indirektni 
način izvođenja dokaza. 

2 Zenon nije bio sama apstraktni mislilac, koji bi bio povučen iz dru- 
štva i njegovih realnih zbivanja, nego je prema svjedočanstvu Diogena 
Laertija aktivno učestvovao u pobuni protiv tirana Nearha u Eleji. Kad je 


bio uhvaćen, nije molio za milost, nego je sve izdržao, dok ga na kraju 
nisu proboli. 

Elejska škola je svoju filozofiju zasnovala na principu 
apstraktnog identiteta, i samo je bitak važio kao asolutno isti- 
nit. Zenonov način filozofiranja ne prelazi okvire tog identi- 
teta, i na osnovu njega dokazuje, da ne može postojati kreta- 
nje, a niti mnoštvo stvari. On nije ni pomišljao, da negira 
kretanje kao ljudsku osjetilnu pojavu, kao ni mnoštvo stvari 
u tom smislu, nego je postavio pitanje, da li je u tome istina, 
odnosno kako se odnosi osjetilno prema pojmovnom. 

Zenonova dijalektika polazi od objektivnih protivrječnosti 
u svijetu, iako taj svijet nema za Zenona karakter bitka po 
sebi. Ono što u sebi sadrži protivrječnosti ne počiva na prin- 
cipu identiteta, a time ne može postojati ni kao istinito. 

Protivrječnosti iz objektivnog svijeta prenio je Zenon na 
subjektivno područje, jer kao što vanjsko mnoštvo pojavnog 
nema pravi bitak u sebi, onda ni ta protivrječnost nije po sebi 
egzistentna, nego je svojstvo subjektivnog načina shvatanja u 
odnosu na percepciju i pojavu, po čemu Zenonova dijalektika 
u svojoj biti ima subjektivni karakter. 

U stvarnosti svatko će tvrditi da se stvari kreću, a kad se 
to pokuša pojmovno izraziti, vidjet će se da je to nemoguće. 
Kao pretpostavku svojih dokaza, Zenon uzima beskonačnu 
djeljivost prostora u stvarnosti, zbog čega se uopće ne može 
fiksirati cilj, niti se na cilj može doći, jer uvijek prije nego 
se dođe na kraj, mora se prijeći polovica, pa njegova polovica 
it. d. u beskonačnost, t. j. kretanje nije u stanju da počne i 
uvijek se predmet nalazi na jednom mjestu, a niti je moguće 
prijeći beskonačan prostor u ograničenom vremenu. I ovdje 
se vidi da osjetilno — prema Zenonu — protivriječi pojmov- 
nom, a to je zbog toga što i samo kretanje sadrži u sebi pro- 
tivrječnosti, jer jedno prelazi u drugo i baš zbog tog karaktera 
kretanja, Zenon prema Aristotelovim riječima i odbacuje kre- 
tanje kao neistinito, jer kako kaže Hegel, ono kao takvo nije za 
njega pravi bitak. I drugi njegovi dokazi služe kao popularno 
izlaganje njegove filozofije — na primjer Ahil i kornjača,8 i 


" Stvar je u ovom: Ahil trči 10 puta brže od kornjače | nalazi se od 
nje na udaljenosti ad 10 m, | obično iskustvo pokazuje. da će on nju vrlo 
brzo stići. Ali, aka se u tom primjeru želi istražiti istina, t. i. prema Ze- 
nonu, dobit će se nešto sasvim drugo. Dok Ahil prevali 10 m. kornjača 
uččni im. i dok Ahil to stigne, kornjača se udalji "am. zatim Ilha m. 1 tđ 

oni pokazuju da pojavni svijet nema karakter bitka, jer je sa- 
mo nešto pojavno, što protivriječi pojmovnom. 


Zenon je pošao od pretpostavke da je prostor beskonačno 
podijeljen, ali je već Aristotel uočio da to može biti samo poj- 
movno, apstraktno, ali da on nije podijeljen u stvarnosti, te 
da se u stvarnosti radi o ograničenim dijelovima prostora, koji 
se mogu prijeći u ograničenom 'vremenu: 


U Zenonovo doba bila je slabo razvijena logika, i bilo je 
teško tada uočiti, gdje se kriju lažni zaključci u onakvom izvo- 
đenju, ali ipak smisao Zenonovog izlaganja nema karakter 
zavaravanja javnosti, nego, kako treba logički, pojmovno izra- 
ziti stvarnost. On je svojom dijalektikom (uočivši suprotnost 
između percepcije i vojma) negirao objektivno postojeći svijet 
kao bitak, baš zbog toga što on u sebi sadrži protivrječnosti 
i nikako se ne može održati u skladu s principom apstraktnog 
identiteta, niti se može izbjeći suprotnost između osjetilnog i 
pojmovnog. Ako bi n. pr. postojalo mnoštvo stvari, tada bi — 
misli Zenon — s obzirom na mogućnost beskonačne djeljivosti, 
te stvari bile i beskonačno velike i beskonačno male, pa bi 
neka stvar bila jednaka i nejednaka, i o njoj se ništa ne bi 
određeno moglo tvrditi. Dakle, sve ima svoj suprotni momenat 
(utjecaj Heraklita), ali baš zbog toga što je to tako, to ne može 
onda biti pravi bitak, niti o tome može postojati istina u spo- 
znaji. Suprotnosti kod Zenona nisu u svom jedinstvu, nego u 
apsolutnoj izdvojenosti. I Zenon vidi, da su te suprotnosti 
izvan subjekta, ali budući da naš vanjski mnoštveni svijet nije 
pravi bitak, te suprotnosti, mjesto da shvati kao imanentne 
samoj stvarnosti, on ih prenosi u subjektivno područje spozna- 
vanja, jer osjetilima se nešto čini kao moguće, dok je to, izra- 
ženo pojmovno opet nemoguće — a to dovoljno protivriječi 
apstraktnom identitetu, da bi moglo biti bitak. Te dijalektičke 
protivrječnosti, koje se nalaze u subjektu, dokaz su da subjekt 
nema posla s pravim bitkom, nego s nebitkom, u čemu ne 
može ležati istina. 


u beskonačnost. Udaljenost će se sve više smanjivati, ali nikad ne može 
pasti na nulu, i Ahil ne može stići kornjaču. 

Premda se taj primjer kad će Ahil stići kornjaču, može izračunati, an 
je ipak interesantan nn problemu pojmovnog izvođenja beskonačne 
djellivosti. 

Rezultat istraživanja Zenonove dijalektike je negativan 
(»negativna dijalektika«), jer nije ništa preostalo osim apstrakt- 
nog identiteta. 

Zenon je svojim istraživanjima otkrio protivrječnosti u 
samoj stvarnosti, i on je pridonio istraživanju objektivne 
dijalektike. Ali, budući da je stvarnost shvatio kao nebitak, 
dijalektičke protivrječnosti iz te stvarnosti pripisao. je isklju- 
čivo subjektivnom načinu mišljenja, i subjektu se baš i čini 
protivrječno ono što nije pravi bitak, t. j. kretanje i mnoštvo, 
i nakon tog negativnog rezultata uzdiže se apstraktni identitet 
jednog bitka, jer se ono što se subjektu pojavljuje protivrječno 
označilo kao nebitak, a to jedno se nikad ne može pojaviti kao 
dijalektičko, jer je apstraktni identitet. 

Gledajući u cjelini, elejska škola je zaslužna za postavlja- 
nje logičkih principa identiteta i protivrječnosti, jer je uočila 
problem odnosa između osjetilne percepcije i pojma. Ali, 
velika pogreška je bila, da se na osnovu apstraktnog identiteta 
negirao objektivni pojavni svijet i kretanje same materije. 

Postavljene logičke principe uspio je naučno izvesti i 
obrazložiti — polazeći od zakona objektivne stvarnosti — tek 
Aristotel. 


5. MLAĐI FILOZOFI PRIRODE — KVALITATIVNI 
»ATOMIZAM« 


EMPEDOKLO 


Osnivač teorije elemenata Empedoklo (483—423) iz Agri- 
genta (na ostrvu Siciliji) bio je u svoje doba vrlo popularan 
čovjek. Ne samo da je bio filozof, nego ga Aristotel smatra i 
osnivačem retorike. Bavio se i medicinom. Mnogo je pomagao 
svojim savjetima i narod ga je smatrao moćnim i čudotvornim 
bićem. Empedoklo je bio pristalica robovlasničke demokracije, 
a umro je u progonstvu na Peloponezu, jer ga je iz Agrigenta 
protjerala aristokracija, kad je u gradu zauzela vlast. 

Svoju filozofiju Empedoklo je iznio u spjevu »O prirodi«. 
Napisao je i religiozno-etički spjev »Očišćenja« (utjecaj orfič- 
ko-pitagorovski), koji nema nikakve veze s njegovom kozmo- 
logijom. On je prvi kao predstavnik »teorije elemenata« po- 

kušao riješiti protivrječnosti i neslaganja ranijih filozofskih 
škola u proučavanju svijeta i prirode. 


Njegovo učenje može se skupiti oko ovih problema: 

i. Mnoštvenost prvih počela i njihova kvalitativna nepro- 
mjenljivost, 

2. Uzrok kretanja i proces formiranja pojedinačnog i 

3. Odnos mnoštva prema općemu, t. j. prema jednome. 


Prvi filozofi, t. j. istraživači prirode, tražili su prapočetak 
svega u jednom principu, koji kretanjem oblikuje sve. To 
osnovno shvatili su u procesu, a nalazilo se u svakom pojedi- 
načnom. Međutim, Empedoklo uzima kao osnov više principa 
koji su kvalitativno određeni i smatra, da su četiri elementa: 
vatra, voda, zrak i zemlja — sve proizveli svojim miješanjem. 
Po tom shvatanju niti išta novo postaje, niti pak propada, nego 
sve ovisi o miješanju ili razdvajanju ta četiri već postojeća, 
kvalitativno određena i nepromjenljiva elementa. Sami ele- 
menti u svom prapočetku ne egzistiraju svaki za sebe odvo- 
jeno, nego su svi u jednoj smjesi — sfairos (kugla) —, i to je 
Jedno, opće, koje sve u sebi obuhvata, miruje i u njemu nema 
ništa pojedinačnog. Općenitost postoji kao jedinstvo, ima oblik 
kugle i potencijalno sadrži u sebi mnoštvenu objektivnost svi- 
jeta. Ta cjelina razdvaja istorodno, a spaja raznorodno, i u toj 
harmoniji sve počiva kao opća neodređenost. 

Proces razdvajanja tog jednog i postepenog formiranja 
mnoštva, tj. razdvajanja raznorodnog i spajanje istorodnog na- 
staje uslijed djelovanja dviju prirodnih sila: ljubavi(pi4ia) 
i mržnje (veixoc). 

Stanje Sfairosa — u kom nema praznog prostora — jest 
potpuna vladavina ljubavi, a kasnije, postepeno djelovanje 
mržnje počinje tu cjelinu razdvajati i formirati mnoštvo. Kad 
mržnja dostigne svoj vrhunac, opet počinje ljubav jačati, i sve 
se opet postepeno vraća u svoje prvobitno ishodište (kružni 
tok). 

Ljubav i mržnja su dva vječna, nepostala principa, koji 
postoje uz 4 elementa, i tada s pravom Simplicije? govori, da 

" Simplicije iz Kilikije. Živio je potkraj 5. i na početku 86. vijeka n. ere. 
Neoplatoničar, učenik Amonija. Bio je vrlo žestoki protivnik kršćanstva. 


Za vrijeme vladavine Justinijana predavaan je u Ateni. Budući da su te 
filozofske škole bile antikršćanske, Justinijan ih je zabranio i zatvorio 

Empedoklo za objašnjenje svijeta uzima 6 principa, a ne 4. 
Uzrok kretanja jesu ljubav i mržnja (dobar i loš princip) i 
ta dijalektička suprotnost sve pokreće i oblikuje, a ona se 
nalazi i u svemu pojedinačnom. Uzrok oblikovanja svih stvari, 
jesu baš ta dva principa, jer pomoću njih se na razne načine 
miješaju prvobitna 4 elementa. Suprotnosti prožimlju sve i 
uzrokuju dijalektički proces miješanja ili razdvajanja tih ele- 
menata na taj način — da mnoštveno u sebi sjedinjuje isto- 
rodno, a ujedno znači razdvajanje raznorodnog (iz Sfairosa), 
a kretanje prema Sfairosu jest postepeno rastavljanje isto- 
rodnog, a spajanje raznorodnog, koje dostiže svoj vrhunac u 
općem, Jednom, koje naliči na elejski bitak. Taj dijalektički 
proces kod Empedokla naročito ističe Hegel u svojoj Historiji 
filozofije i smatra, da je Empedoklo time izrazia važnu misao- 
nu odredbu dijalektičkog toka. 


Ipak Empedoklo svojim pokretačkim silama ne rješava 
problem kretanja. Materija kao cjelina (sfairos) miruje u općoj 
harmoniji svih dijelova, a pokreću je dva principa, koja bi 
morala biti imanenina samoj toj smjesi, jer sfairos kao takav 
može postojati, budući da njegovo stanje održava djelovanje 
ljubavi. Ljubav i mržnja vladaju i u čovjeku i u svemu dru- 
gom. Taj dualizam postoji od vječnosti, ali time još nije 
objašnjeno niti izvedeno, zašto se zamjenjuje djelomično i 
potpuno ljubav i mržnja i gdje je uzrok za to? Zašto se sfairos 
počinje razdvajati i onda opet spajati? Ne znači li, da bi i za 
ova dva uzročnika kretanja trebalo uzeti još nešto treće, onda 
bi se opet za njega moralo uzeti nešto četvrto i t. d., i nikad 
se kretanje ne može do kraja objasniti, ako materija treba 
prvi početak. Th. Gomperz (Griechische Denker, I. Lpz. 1911, 
str. 445—446) dao je drugačije rješenje kretanja u Empedoklo- 
vom učenju. On polazi od njegove misli da se slično sličnim 
spoznaje, tvrdeći da je time dualizam — ljubav i mržnja — 
ostao u klici, potpuno nerazvijen. Sada bi izlaz bio u tome, da 
materija ima unutrašnju prirodnu silu da slično sličnim pri- 


god. 529. Simplicije je tada s drugim filozofima otišao u Perziju, ali se 
vratio u Grčku već god. 533. 


Pisao je mnoge komentare za Aristotelova djela, a u tim komentarima 
su sačuvani vrla korisni tekstovi i za predsokratovsku filozofiju, 

vlači, da su ljubav i mržnja bili samo prvi impulsi (kao kod 
Anaksagorevovc),a daljnji samostalni izraz kretanja je težnja 
sličnog prema sličnom. Jest, Empedoklo govori, da se slično 
sličnim spoznaje, i da od vanjskih predmeta dolaze izlivi u 
adekvatne ljudske pore, ali u cjelini on stalno upotrebljava 
one dvije sile i, prema tome, ne mogu se one shvatiti kao im- 
puls, da bi se poslije toga moglo sve drugačije odvijati. 


Empedoklo je htio mnoge stvari izmiriti, ali ih je još više 
zamrsio. Elemente je uzeo kao kvalitativno određene i nepro- 
mjenljive, s tim da im mora doći Kretanje izvana. Tu je prva 
poteškoća. Dalje — na osnovu toga nije se objasnilo kretanje, 
pa nije objašnjen ni proces oblikovanja mnoštva iz Sfairosa, 
kao ni obratni put — od mnoštva prema Jednome. 


Ipak je važno, da cjelokupno Empedoklovo naziranje isklju- 
čuje mitologiju, i on svojim mehaničkim materijalizmom ospo- 
rava svaku teleologiju prirode. I razvoj organskih bića je 
tekao kroz četiri faze, gdje je u početku bilo raznovrsnih bića 
(n. pr. najprije su postojale same glave, oči, ili su bili ljudi 
s dva lica i dr.) i najsposobniji su se prilagodili i ostali živi. 
Tim procesom, kroz dugi period, postao je i današnji čovjek, 


Prema tome, čovjek kod Empedokla nije nikakav božji 
stvor, niti ovisi o kakvim natprirodnim silama, jer je sam 
sastavljen od istih elemenata, i pomoću njih može spoznati 
vanjski objektivni svijet. Centar mišljenja nalazi se u krvi, 
i duša čovječja propada zajedno s tijelom, jer individualna 
besmrtnost ne može postojati, kad i duša ovisi o miješanju 
elemenata. Čak i razni karakteri ljudi ovise o raznolikom mi- 
ješanju elemenata, pa ni ta svojstva ne mogu biti 'ovisna 
o duši. 


Empedoklo, kao nastavljač ranijih filozofskih materijali- 
stičkih škola — postavio je problem kvaliteta prvobitnih po- 
čela, što će nastaviti i na drugi način pokušati riješiti njegov 
savremenik Anaksagora. 


S Anaksagorom filozofija prelazi u Atenu, koja se naglo 
počela uzdizati i postala centar Helade. 

DRUŠTVENO - POLITIČKE OKOLNOSTI UZDIZANJA ATENE 


Poslije završenih ratova s Perzijancima, iz kojih je izašla 
Atena kao centralna sila helenskog svijeta, u grčkom društvu 
je mnogo porastao utjecaj robovlasničke demokracije. Atena 
je tada postala ne samo politički, nego i kulturni faktor i 
svojim panhelenskim djelovanjem održavala je na okupu 
demokratske snage, na koje je stalno s nepovjerenjem gledala 
aristokratsko-agrarna Sparta. 

Atena je poslije perzijskog rata organizirala pomorski savez 
(478), u koji su stupili mnogi gradovi sa svojom mornaricom, 
i bili obavezni da grade i izdržavaju brodove. Savezna kasa 
u koju su svi davali priloge, bila je najprije na ostrvu Delu, 
ali je ona god. 454. premještena u Atenu. Oko izdržavanja tog 
saveznog aparata bilo je zaposleno — prema Aristotelu — 
mnogo hiljada atenskih građana. Na taj način Atenjani su 
postali velika privilegirana cjelina, i uzdizali se na račun 
svojih saveznika. Ta cjelina je pomagala demokratske snage u 
drugim gradovima i vršila je ne samo kontrolu nego i eksploa- 
taciju učlanjenih gradova u savezu. 

U Ateni se tada istakao svojom mudrom politikom državnik 
Periklo, koji je Ateni osigurao miran život i ona je, izgradivši 
divne građevinel% (u što je koristila i savezni novac) postala 
ponos svih Helena. Budući da je pomagao niže klase građan- 
stva, Periklo je na taj način osposobio i najsiromašnije da 
učestvuju u društveno-političkom životu. 

Kakva je ta demokracija bila, i kakve je mogućnosti ona 
pružala svakom pojedincu, koji je bio sposoban, može se 
vidjeti iz »Periklovog nadgrobnog govora« palim junacima, 
kojeg donosi historičar Tukidid (rođen oko 454). Tu se opisuje 
da je Periklo, prije nego je počeo govoriti o zaslugama palih 
junaka, najprije pokazao za kakvu su oni domovinu pali. On 
je rekao: 

»37. Mi imamo ustav koji nije građen ni po kakvu kalupu 
susjednih naroda; naprotiv, mi služimo više drugima za obra- 
zac, nego što bismo se ugledali na druge. I kako državna upra- 
va nije usređsređena u rukama maloga broja, nego u rukama 


posvećen božici Ateni građen je od god. 441—432, 


0% Partenon — 
idija. Propileji su građeni od god. 437—432. 


a ukrasio ga je F 

većine, zove se naša vladavina narodna vlada (demokracija). 
U privatnim poslovima vlada za sve ravnopravnost po zakonu, 
a što se tiče javnog života, svako se, prema tome kako se ko 
u čemu odlikuje, bira u državnu upravu, ne zato što je član 
nekoga staleža, nego po svojoj ličnoj zasluzi. Niko se ne isklju- 
čuje iz državnih zvanja, pa ni zbog siromaštva, koje inače 
smeta ugledu, ako je samo vrstan da učini što dobro za državu. 
I kao što u javnim poslovima vlada u nas načelo slobode, isto 
tako i u svakodnevnom privatnom saobraćaju nema nikakva 
sumnjičenja... 

»38. S druge strane dajemo duhu obilata odmora od napora, 
jer smo ustanovili različne igre i svečanosti, a domaći život 
ukrasili lijepim uredbama, tako da svakodnevno uživanje 
svega toga goni svaku sumornost. Osim toga zbog veličine 
svijeta, i to čini da su dobra stranih krajeva isto tako pristu- 
pačna i obična kao i plodovi naše vlastite zemlje.« 

»40. ...»Mi jedini onoga koji ne želi da se miješa u državne 
poslove ne zovemo prijateljem mira, nego čeljadetom od koje- 
ga nema koristi.« 

»41. Grad naš u cjelini, da sve ukratko rečem, jeste rasadnik 
obrazovanosti cijeloj Heladi i svaki pojedini od nas, kao što 
se meni čini, umije svima raznolikim poslovima da se prila- 
godi i sve da radi s najvećom ljupkošću i okretnošću...« 
(Prev. dr. M. Đurić — u »Istoriji helenske književnosti«, 1951, 
str. 437 do 438). 

Takova Atena okupila je umjetnike, filozofe i pisce, te je 
bila u stanju da ostavi potomstvu trajna djela materijalne i 
duhovne vrijednosti. U toj sredini je djelovao i filozof Anak- 
sagora. 


ANAKSAGORA 


Iz svog rodnog grada Klazomene (kod Smirne) došao je 
Anaksagora (500—428) u Atenu god. 463. u kojoj je ostao sve 
do god. 434. Tada je zbog svog učenja — da je Sunce užarena 
masa, optužen od Periklovih političkih protivnika da je ateist 
i osuđen na smrt, ali uz pomoć Perikla otišao je iz Atene u 
Lampsak (Mala Azija), gdje je i umro. 

On je trideset godina djelovao u Ateni i svojom filozofijom 
pokušao je putem mehaničkog materijalizma objasniti svijet 
i promjene u njemu. I on je pošao od istraživanja bitka, ali je 
kao i Empedoklo pošao sasvim drugim putem od jonskih filo- 
zofa i tražio osnov u jedinstvu mnoštva, t. j. bitku koji nije 
isključivo jedan, na primjer voda ili vatra, niti pak određen 
u nekom broju kao kod Empedokla, nego ga je shvatio kao 
beskonačno mnoštvo određenih kvalitativnih djelića (zo!)uara) 
koje je Aristotel nazvao homeomerije (jednako djeljive sup- 
stancije). 

Elejska ontologija (nepromjenljivost bitka) utjecala je i na 
Empedokla i na Anaksagoru. Ni homeomerije ne doživljuju 
nikakve promjene, jer su po postanku kvalitativno određene. 
Sve je u svemu, svaki dio sadrži u sebi što i cjelina. Sve se 
nalazi u klici u svemu, nema razlike u dijelovima, i njihovo 
mehaničko miješanje proizvodi pojedine stvari. Sama masa 
kao bezbrojno mnoštvo tih čestica nije još razjedinjena, sve 
je još zajedno, jer je u potpunom mirovanju. Tu ne može biti 
govora o uvećavanju ili smanjivanju te cjeline, nego samo o 
miješanju i razdvajanju tih homeomerija. Ništa ne postaje, 
niti ne propada, sve je već sadržano, samo treba dalje rasti, 
kad se počne kretati. 

Ovdje se javlja ista poteškoća koju je imao i Empe- 
doklo, kako da se objasni kretanje u kvalitativno određenoj 
materiji, koja ne proizvodi nikakve nove kvalitete, već samo 
mehaničkim miješanjem (ne kemijskim), uzrokuje spajanje i 
razdvajanje homeomerija čime se oblikuju razne stvari. Stoga 
na primjer vatra nije elemenat, kao što misli Empedoklo, nego 
nastaje miješanjem homeomerija. 

Bezbrojno kvalitativno mnoštvo homeomerija bilo je naj- 
prije u jednoj cjelini i ništa ni od čega nije bilo odvojeno. Ta 
mrtva pasivna materija nije još ništa oblikovala, jer nije bila 
u kretanju. Uzrok kretanja nalazi Anaksagora u svjetskom 
umu (v0o95) koji je dao samo prvi impuls toj masi a kasnije se 
sve izvodilo iz mehaničkog procesa u samoj materiji. 

Oznake nusa jesu: da je on beskonačan, samostalan, ne- 
promjenljiv; ima najveću moć i može sve spoznati bilo u pro- 
šlosti, sadašnjosti ili budućnosti. 

Objektivni um je pokretački princip te smjese svih homeo- 
merija. Sam Anaksagora još nije potpuno završio svoj duali- 
zam, jer nus nije shvaćen u cjelini kao nešto transcendentno, 
jer on ima još uvijek materijalističkih oznaka, (fr. 12) kao na 
primjer, da je nus najfiniji i najlakši od svih stvari. Ta kole- 
banja Anaksagorina pokazuju poteškoću u kojoj je bio tražeći 
uzrok kretanja materije, koja je u mirovanju. Ako se sve 
sastoji iz homeomerija (svijet, sunce, mjesec, zvijezde), onda 
je već time određeno šta je ta cjelina. Sve je u svemu,1! rekao 
je on, pa prema tome, gledajući dosljedno, ne može biti mje- 
sta za nešta što ne bi bilo od homeomerija. Ali, ako je sve od 
homeomerija, onda je pitanje kako jedno od toga može biti 
pokretač, a ne baš drugo. Prema tome to što pokreće, moralo 
bi se makar u čemu razlikovati od ostalog — i tako dolazi do 
nepotpunog uvođenja neke duhovne sile, koja se uzima kao 
najlakša stvar, i ona treba sve pokretati. 

Čim je nus dao prvi impuls, Anaksagora odmah u svom 
daljnjem tumačenju isključuje djelovanje te sile, jer je dobro 
vidio, da ona uopće nije konzekventno izvedena iz njegovog 


učenja, i sve prenosi na homeomerije — koje su sada u stanju 
da sve oblikuju.12 


"Rimski filozof, epikurejac Lukrecije Kar (994—55 pr. n. ere) 

u svom spjevu »O prirodi stvari« kritikuje Anaksagorino mišlienie da je 
sve u svemu i da bi neka stvar onda bila samo ono što najviše u nioj 
prevladava. Lukrecije o tom govori ovako: 

»Tada bi moralo naime, i žito često, dok silnom 

Miinskoga kamenja snagom razdrobljuje, krvi pokazat 

Znakove, ili što drugo, sto hrani se u našem tijelu. 

Slično iz biljki bi često poteći morala krvca, 

Kad ih med kamena dva mi stavljamo, drobeć ih tako. 

Isto iz vade bi slatke odijelit se morale kaplje 

Sličnoga teka, ko mlijeko iz vimena vuna.e ovce, 

Pa i u grudima zemlje kod česte obradbe njene. 

Morali bismo naići na biljke, na plodove, lišće 

Što se krije u zemlji, u iglice smrvijeno sitne. 

Konačno u drvu isto, u čestice sjeckanom sitne. 

Moro bi naći se trag ad pepela, dima i iskre. 

Ali, jer očito jest, da ne biva ništa od ovog, 

Može se tvrdit da stvari baš tako smiješane nisu 


tL. “Kar »O Prirodi: Prev. M. Tepeš, Zgb. M. H. 1952) 
Kritika je i zato oštra što Anaksagora ne uzima prazan prostor. pa 
Lukrecije hoće pokazati kako se tada ništa ne može razvljati. 


'2._ Platon je u svom dijalogu »Fedon« preko Sokrata izrazio svoje ra- 
zočaranje, što je Anaksagora napustio nus kao uzročnika i namiesto tele- 
ološkog gledišta objašnjavao sve promjene u svijetu mehaničkim kreta- 
njem samog materijalnog svijeta. s 

Povodom iste stvari krit'kuje Platon Anaksagoru i u XII. knjizi 
»Zakona«. 

Zašto je baš objektivni nus dobio funkciju prvog pokre- 
tača? O tom pitanju nema ništa sačuvano kod Anaksagore, ali, 
posmatrajući svijet možda je razmišljao da harmonično po- 
stojanje mnoštva u kozmosu, nije mogao proizvesti neki »prin- 
cip nereda«, nego baš nešto što teži »redu«, pa neki misle, da 
je analogno ljudskom umu, koji sve teži srediti, Anaksagora 
prihvatio u kozmosu objektivni um, koji materiji daje prvi 
impuls. Ali, i s ovom pretpostavkom pojavljuje se poteškoća, 
jer to ipak nije jedini umni princip — budući da ga Anaksa- 
gora isključuje iz daljnjeg oblikovanja svijeta, ne daje mu 
više nikakvo povjerenje, i sve objašnjava mehaničkim kreta- 
njem unutar same materije, koja postoji kao harmonična 
sređena cjelina. Ona se ipak dalje sama »umno« oblikuje, 1 
zato joj nije potreban uzročnik u djelovanju, čime je Anak- 
sagora ponovo vratio prednost materiji i njenom djelovanju, 
ostavljajući nus kao potpuno suvišan. 


U spomenutoj teoriji Anaksagora, suprotno od Empedokla, 
koji je rekao da se slično sličnim spoznaje, postavlja dijalek- 
tičku tezu, da čovjek kroz suprotnosti osjeća i spoznaje. Na 
pr. toplo čovjek osjeća, ako je hladan, vlažno, ako jesuh i dr., 
ali ipak uslijed slabosti osjetila, ne može sve spoznati. Dalje 
Anaksagora misli, da je čovjek zato najrazumniji od svih živih 
bića, što ima ruke, a to opet Aristotel hoće protumačiti pa 
okreće i kaže, da je vjerojatno zato dobio čovjek ruke, jer je 
najrazumniji. 

Anaksagora je svojom filozofijom učinio prelaz od Empe- 
dokla prema atomistima. Njegovo mehaničko objašnjenje svi- 
jeta bilo je usmjereno protiv teleološkog nazora na prirodu, 
zbog čega je došao u sukob i s narodnom religijom.13 Ali, 
svojim učenjem o nusu kao nečem samostalnom, iako ne u 
cjelini izvan materije, prvi je u grčkoj filozofiji pošao u 
dualizam: materija — duh, što je vodilo u idealizam.!4 


1 To je razlog da je i njega napadao konzervativni komediograf 
Aristofan (rod. oko 445) pod vidom Sokrata u svojoj komediji »Obla- 
Ci«, gdje također grdi i Anaksagorinog učenika Diogena iz Apolo- 
nije (sa Krete). 

4 Osim u krugu svojih učenika, Anaksagora je izvršio utjecaj i na 
velikog tragičara Euripida (oko 480—4068), što se viđi, u tom, da je on 
malo držao do narodnog vjerovanja i mitologije. a bogove je u svojim 
djelima prikazivao kako često donose ljudima teške patnje i nesretan 

6. PRVI MATERIJALISTIČKI FILOZOFSKI SISTEM 
LEUKIP I DEMOKRIT 


Za prvog osnivača atomizma — Leukipa, postoje čak mi- 
šljenja da uopće nije bio historijsko lice. To mišljenje imade 
svojih pristalica i danas. Prvi je tu tvrdnju iznio Epikur (342 
do 271), koji je rođen 40 godina poslije Aristotela. Međutim, 
Aristotel, i njegov učenik Teofrast na više mjesta spominju 
Leukipa i Demokrita zajedno, a na jednom mjestu se De- 
mokrit čak označuje kao Leukipov učenik. Ta rasprava oko 
Leukipa obnovila se i u prošlom stoljeću, jer su vrlo poznata 
imena u filozofiji E. Rohde (1845—1898) i W. Nestle (rod. 1865) 
osporavali historijsku egzistenciju Leukipa. O tome je Rohde 
pokušao uvjeriti i druge na 34. skupštini filologa u Trieru 
(1880), ali je već na 35. skupštini filologa u Stetinu protiv nje- 
ga istupio najbolji poznavalac grčke predsokratovske filozofije 
H. Diels (1848—1922). Protiv Dielsa je opet pisao Rohde, a za- 
tim se u polemiku umiješao i E. Zeller (1814—1908) pisac hi- 
storije grčke filozofije na nekoliko hiljada stranica, koji je ta- 
kođer smatrao, da je neosporno, da je Leukip živio, i prema 
tome, ako je učenik nadmašio učitelja, ne smije se Leukipa od- 
baciti kao nehistorijsko lice. 


Prema oskudnim podacima, Leukip je iz Mileta prešao u 
Eleju, gdje je slušao Zenona, a kasnije je otišao u Abderu (u 
Trakiji). Tu je postavio osnovne teze atomizma, što je sve raz- 
radio i usavršio njegov učenik Demokrit (460-—370) iz Abdere, 
koji je bio savremenik Sokrata i sofista. 


Leukipu se pripisuju spisi »Veliki red svijeta«, i »O umu«, 
koji su kasnije uvršteni u Demokritove spise (»Corpus Demo- 
criteum«). 


Svi izvori svjedoče o tome, da je Demokrit bio univerzalna 
glava. Diogen Laercije bilježi, da je Demokrit iz etike napisao 
8 spisa, iz fizike 20, iz matematike 12, iz filologije 8, tehničkih 


život. On sumnja u te bogove i ne očekuje od njih koristi za ljude. Euri- 
pid stoga stvarnost ne idealizira, i svojim realizmom nastoji ljude prika- 
zati kakvi jesu, a ne kao Sofokla (487—408) koji je opisivao ljude kakvi 
bi treball biti. Da je Euripid mnogo razmišljao a ljudima i njihovom ži- 
votu, pokazuje i to, da su ga već u antici prozvali »f'lozof na pozornici«. 

8, nerazrađenih spisa 9, i o drugim raznm problemima — 9. 
Teže je ustanoviti šta je sve Demokrit pisao, i šta je njegovo, 
ali ipak koliko je imao priznanja vidi se iz Aristotelove po- 
hvale, koji je rekao o Demokritu: »Taj je, čini se, o svemu 
promislio«, 

Demokritov sistem materijalizma pokušao je konzekventno 
objasniti mnoga pitanja i V. Lenjin je označio taj materijali- 
zam u antičkoj filozofiji »Demokritovom linijom«, nasuprot 
idealizmu kao »Platonovoj liniji«. 


ATOMIZAM 


Zenonova tvrdnja, da se stvarnost može u beskonačnost 
dijeliti, nije tada našla pristalica. To je bilo dopušteno kao 
teoretska pretpostavka u misaonom postupku, ali u samoj 
stvarnosti ne može biti tako, jer kad bi se sve dijelilo u besko- 
načnost — mislili su atomisti — Leukip i Demokrit, stvarnost 
bi fščezla u praznini, jer za dijeljenje nečega potrebno je, da 
ono sadrži u sebi prazan prostor. Zbog toga su atomisti sma- 
trali, da postoje tek kvantitativno različite čestice, koje imaju 
tako zbijeno jezgro — atomi — koji predstavljaju zadnji 
osnov, do kojeg se u diobi može doći. Elejski bitak — (nepro- 
bojnost materije), ovdje je označen kao bezbrojno mnoštvo 
atoma, koji su nepromjenljivi, i određeni samo kvantitativno. 
Svi su atomi po svom sastavu materijalni, a razlikuju se samo 
geometrijskim svojstvima — oblikom i veličinom. Atomi su 
pravi bitak (zd čv), nemaju svojih specifičnih kvalitativnih 
svojstava, jer su ona svedena na same kvantitete atoma. 

Postojanje atoma kao bitka nije dovoljno, jer nešta može 
postati samo kad se kreće, a za kretanje je potreban prazan 
prostor — koji također postoji (to su tvrdili već i pitagorovci). 
Taj prazni prostor je u ontološkom smislu nebitak (u1) čv) 
koji isto tako realno postoji kao i atomi Pozitivnost i nega- 
tivnost, bitak i nebitak predstavljaju jedinstvo svakog mogu- 
ćeg postojanja, a oni postoje po sebi, i jedino oni tako postoje, 
a sve drugo se izvodi iz njih. 

Ništa ne može biti izvedeno iz jednog principa, ako se tu 
ne uključi i njegova suprotnost, koja ga tek onda čini cjeli- 
nom. Bitak i nebitak realno egzistiraju i oni su tek osnova za 

sve postojeće. Elejci su nebitkom, t. j. prividom, proglasili 
mnoštveni svijet i ostali na apstraktnom identitetu, iz kojeg 
više ništa nisu mogli objasniti. Atomisti prihvaćaju i nebitak, 
t. j. prazan prostor kao postojeći, i time shvaćaju stvarnost u 
jedinstvu bitka i nebitka, što je dosljedno iz učenja o atomima 
i praznom prostoru, koji postoje po sebi. 

Atomi se međusobno razlikuju po obliku, redu i položaju 
i nalaze se u vječnom kretanju. Red i položaj atoma je, za 
njih, njihovo nebitno stanje, dok je mnogo važnije za atom 
njegov oblik (n. pr. okrugao, uglast i dr.). Sve što uopće može 
egzistirati pojavljuje se tek kao spajanje raznih atoma u pro- 
storu. Ono što je po sebi, spajanjem s drugim takvim atomima, 
pojavljuje se kao objektivno mnoštvo postojećeg i tek kao 
takvo pristupačno je našim osjetilima. 

Kretanje u praznom prostoru odvija se po principu teže: 
lakši atomi padaju sporije, a teži brže, čime dolazi do suda- 
ra, spajanja i oblikovanja. Već je Aristotel dobro uočio, da bi 
u praznom prostoru sva tijela padala jednakom brzinom, ali je 
ipak kod Demokrita važno to, da je shvatio atom kao materiju 
u kretanju, i to proveo konzekventno kroz cijeli svoj sistem. 

Sve postojeće u kozmosu Demokrit je objasnio pomoću 
atoma i praznog prostora, kao jedine realnosti po sebi, čime 
je kvalitete sveo na kvantitete, uslijed čega je nastala pote- 
škoća oko t. zv. sekundarnih kvaliteta u spoznajnoj teoriji. 
Osjetni kvaliteti — toplo, hladno, gorko, slatko, kiselo — ne 
mogu imati egzistenciju po sebi, nego su »subjektivni«, jer po 
sebi postoje samo atomi i prazan prostor. Svaka stvar; kad 
nastaje spajanjem atoma, djeluje kao objekt na subjekt. Taj 
objekt nije jedinstvena stalna cjelina, jer nestaje, čim se atomi 
razdvoje. Kad objekt nije po sebi, nego je sastavljen tek iz 
onog što je po sebi, onda ni njegova svojstva nisu stalna, nego 
prolazna. Time nije rečeno, da su sekundarni kvaliteti isklju- 
čivo subjektivni, t. j. da ih subjekt zbog ustrojstva svojih 
organa kao takve pripisuje objektu, kao što se to često želi 
protumačiti, nego je obratno, — objekt djeluje na subjekt, 
koji to djelovanje doživljava tek u jedinstvu s objektom, i tek 
u tom jedinstvu doživljavaju se oni kvaliteti, koje Demokrit 
označuje, da su samo po mnijenju (v6ćuqy). Demokrit ovdje ne 

protivriječi sebi, jer ako uistinu (ćtefi) postoje samo beskvali- 
tativni atomi i prazan prostor, onda je, gledajući objektivno, 
sve svedeno na kvantitet (koji je objektivan), a djelovanjem 
na subjekt objekt ispoljava svoja razna svojstva, koja subjekt 
doživljuje na određen način. Time ta svojstva imaju objektiv- 
nog nosioca (dotle dok postoji sam objekt), a ne egzistiraju po 
sebi (zbog toga izraz »po mnijenju«), kad i sam objekt postaje 
kao uzajamno djelovanje atoma u praznom prostoru. Ta svoj- 
stva se mogu jedino ispoljiti djelovanjem na subjekt, a u 
stvarnosti se svode na određene kvantitete atoma kao i sve 
ostalo. 

To objektivno pojavno može čovjek spoznati osjetilima, što 
nikako ne predstavlja spoznaju same suštine stvari, i Demo- 
krit tu spoznaju naziva mračnom, za razliku od razumske 
spoznaje, koja je prava — jer ona shvata ono, gdje osjetila 
prestaju. Racionalnim putem može se doći do spoznaje osnova 
i uzroka sveg objektivnog, t. j. atoma i praznog prostora. Prem- 
da su svjedočanstva, koja govore o odnosu te dvije spoznaje 
protivrječna, ipak je njihovo uzajamno postojanje kod Demo- 
krita održivo, jer on o osjetilnoj spoznaji govori s povjerenjem, 
iako ona nije potpuna. Objekt se osjetilima može spoznati zbog 
toga, što osjetila primaju sličice(eiđ&w2a),koje izlaze iz objekta. 
Na taj način se ne bi moglo doći do spoznaje atoma, jer je do 
njih Demokrit došao racionalnim putem, a ne empirijskim. 
Ipak je potpuno kriv zaključak iz toga, da atomi nisu materi- 
jalni, nego čisto misaoni kvaliteti, i da prema tome atomisti 
ne bi bili materijalisti u filozofiji, nego racionalni idealisti. 
Do tog pogrešnog zaključka došao je u svojoj historiji filozofi- 
je Walter Kinkel15 koji je zbog takvog nazora shvatio i Demo- 
kritovu etiku kao idealističku osnovu za Sokrata i Platona.16 

Nasuprot elejcima koji su objektivno mnoštvo pojavnog 
shvatili kao privid, dakle kao nebitak i potpuno ga odbacili, 
atomisti su u tom uočili problem — odnosa suštine i njegove 


5 Walter Kinkel frođ. 1871.) — Geschichte đer Philosophie I. Von 'Thales 
bis auf die Sophisten, Giessen 1908. I Karl Vorlšnder (1860—1928): Geschichte 
der Philosophie. I. Lpz. 1939 smatra da je Demokritov bitak bez materije. 
i kaže da Demokrit nije materijslist nego u klici kritički idealist. Međutim 
takva shvatanja uopće ne odgovaraju suštini Demokritovih fragmenata. 

“Tu je Kinke! prihvatio m:sli P, Natorpa, koji je o tome pisao u 
svojoj knjizi: »Die Ethika des Demokritos, Text und Untersuchungena 
Marburg 1883. 

pojave, t. j. pratili manifestacije bitka, suštine, onoga što je 
po sebi — a time su konzekvenino došli do objektivnog svijeta 
— kao rezultata djelovanja atoma u praznom prostoru. To 
djelovanje je na osnovu prirodnih zakona potpuno uzroko- 
vano, i za slučajnost u sistemu ne preostaje mjesta.!7 

Demokrit misli, da uzročnost svagdje postoji, samo se ona 
ne može uvijek spoznati, ali nju treba stalno istraživati i De- 
mokrit za sebe kaže u fr. 118: »Volio bih naći jednu jedinu 
uzročnu vezu, nego dobiti perzijsko kraljevstvo.« 

Uzročnost u prirodi otklanja svaku egzistenciju natprirod- 
nih sila, jer je Demokrit kao fizičar sve shvatio u postajanju 
i razvijanju u čemu ne čine izuzetak ni nebeska tijela, koja 
također postaju djelovanjem atoma u praznom prostoru. 
Dakle, sve postojeće ima svoj prirodni osnov, koji je shvaćen 
kao stalni proces, čime u atomizmu nalazi veliko priznanje 
Heraklitova misao, jer sami atomi, koji su vječni i nepromjen- 
ljivi (elejska ontologija), baš zbog toga što se nalaze u stalnom 
kretanju, stalno svojim spajanjem i razdvajanjem pokazuju 
novu raznovrsnost objektivnog svijeta.18 

U tom procesu nema haosa, svagdje djeluju nužnost i zako- 
nitost, pod čim Demokrit ne misli samo na to, da se izvan 
djelovanja atoma ne može ništa dogoditi, nego da i to njihovo 
spajanje predstavlja red i zakonitost, zbog čega čovjek može 
sve to spoznati i dospjeti do same suštine svega postojećeg. 


" Od tag shvaćanja je adstupio Epikur (oabnavljač atomizma), uvodeći 
otklon atoma, čime je povezao nužnost i slučajnost u prirodnom procesu. 
O tome, kao i o drugim razlikama između Demokritove i Epikurove fila- 
zofije, pisao je Marx u svojoj doktorskoj disertacij! pod naslovom 
»Differenz der demoktritisehen und epikureischen Naturphilosophie« (1841) 
(Razlika između Demokritove i Epikurove filozofije prirode). 

% Današnja atomska fizika došla je do drugih rezultata o shvaćanju 
atoma, nego šta je mislio Demakrit. Razbijanjem atomskog jezgra otkrila 
se, da je to jezgro sastavljeno od protana i neutrona, pri čemu od broja 
neutrona ovisi naboj jezgre, a protoni i neutroni zajedno daju masu jezgre. 
Ta jezgra se adržava uslijed velike privlačnosti između protona i neutrona 
(na maloj razdaljini), zbog čega se ona odlikuje velikom čvrstoćam i zhi- 
jenošću. Ista tako iz moderne teorije fizike iščezava | prazan prostor ('ako 
se svi s tim ne slažu), jer se svuda nalazi materija i njeno djelovanje. 

Iako je atomska fizika cijelu teoriju o atomima drugačije postavila, 
to još nikako ne može umanjiti značenje | vrijednost Demokrita. jer je 
on čisto racionalnim putem (nikako empirijskim) pokušao shvatiti uzrok 
i smisao cijelog kozmosa, što mu je i uspjelo. | protumačio kao filozof i 
fizičar sve pomoću materijalnog atoma, i nauci ostavio slobodno područje 
očišćeno od svake mistike i teologije. 

Međutim, kasniji razvoj (poslije Demakrita) pokazao je da čovječanstvo 
još nije bilo dorasla da pode isključivo putem nauke. 

Ako je moguće spoznati i objasniti prirodnu zakonitost, 
onda je također važno pitanje kakav je položaj čovjeka u 
Demokritovom sistemu, i da li je njegovo učenje o etici kon- 
zektentno izvedeno iz atomizma? 


ETIKA 


Već je rečeno, da atomistički sistem nije ostavio mjesta za 
djelovanje bogova, jer je cijeli kozmos shvatio kao uzročni 
proces postajanja iz atoma, i tako je sveukupna cjelina slika 
potpune prirodne zakonitosti, u kojoj čovjek zauzima svoje 
određeno mjesto, a sam čovjek je po svom ustrojstvu također 
mikrokozam, t. j. mali uređeni svijet (fr. 34). Čovjek u sebi ne 
nosi nikakvu mističnu dušu, koja bi bila božanskog porijekla, 
i svim upravljala, nego je i duša, kojoj je pripisivana sposob- 
rlost kretanja sastavljena iz vatrenih atoma, koji su lako po- 
kretljivi i mogu prodirati u cijelo tijelo. Razdvajanjem tih 
atoma nestaje i duše, iz čega se vidi, da je i duša samo tijelo, 
i cjelokupno čovjekovo djelovanje treba usmjeriti na ovoze- 
maljski život, gdje čovjek uviđa puni smisao svog postojanja. 

U Demokritivoj etici čovjeku je postavljen određeni zada- 
tak, i on ga treba, ako hoće biti zadovoljan, u cjelini izvršiti. 

Neki misle, da su fragmenti iz etike slučajne izreke i da 
nemaju veze sa sistemom kao cjelinom. Ali, kao što u spoznaj- 
noj teoriji Demokrit ističe prednost razuma nad osjetilima, 
jer čovjek postiže punu spoznaju tek kao racionalno biće, tako 
je i na području etike. Nije smisao čovjekovog djelovanja da 
postigne prolazno tjelesno uživanje, jer to nema trajnu vri- 
jednost, nego da se čovjek kao racionalno biće, uzdiže iznad 
prolaznih tjelesnih naslada, kako bi postigao bogatstvo duha, 
znanja, što je trajnije i vrednije. Ta težnja za duhovnim uzdi- 
zanjem u etici konzekventno je sprovedena iz atomističke 
gnoseologije s obzirom na odnos osjetilnog i misaonog. Neki 
fragmenti mogu to ilustrirati. 

Fr. 207: »Ne valja birati svaku nasladu, nego onu, koja je 
skopčana s plemenitim« ili: 

fr. 189 »Najbolje je za čovjeka, da provodi život što više u 
dobru raspoloženju a što manje u zlovolji. A tako bi moglo 
biti, kad ne bi tražio naslade svoje u prolaznim stvarima.« 

Čovjek to sve može postići, ako se upravlja svojim razu- 
mom, ali ipak nije svejedno u kakvim društveno-političkim 
prilikama on živi, jer će i od toga ovisiti mogućnost njegovog 
djelovanja. Stoga Demokrit smatra, da je za slobodne Grke 
najbolje demokratsko uređenje, jer jedina ono daje moguć- 
nost slobodnog razvoja čovjeka. On o tome u fr. 251 kaže ovo: 
»Siromaštvo u demokraciji toliko je vrednije od takozvanog 
blagostanja kod vladalaca, koliko je vrednija sloboda od 
ropstva.« 

Time je u Demokritovom sistemu čovjek dobio svoje mje- 
sto kao društveno biće, koje svojim razumom spoznaje djelo- 
vanje prirode i upoznaje tok tih zakona, oslobađajući se svih 
predrasuda religije, jer sebe shvata kao biće koje se racional- 
nim putem može uzdizati i usavršavati. 


HDI. ANTROPOLOŠKI PERIOD U FILOZOFIJI 
SOFISTI I SOKRAT 


1. ATENA — CENTAR POLITIČKOG I FILOZOFSKOG 
ŽIVOTA 


Atena je, za vrijeme napretka robovlasničke demokracije 
u doba Perikla — bila središte helenskog političkog i kultur- 
nog života. U svom nadgrobnom govoru palim junacima (pre- 
ma Tukididu) Periklo veliča atensku demokraciju, jer su u 
njoj svi građani pred zakonom jednaki i nije bilo nikakvih 
privilegija ni po rodu ni po porijeklu. To je bilo potpuno spro- 
vedeno, jer je ekonomski razvoj Atene davno razbio rodovsku 
aristokraciju. U demokratskoj Ateni Periklo je davao mini- 
malnu pomoć siromašnima, kako bi imali prilike, da uzmu 
učešće u političkom životu države. Ipak to ukazuje, da je 
imovinska razlika građana bila važan razlog, da li će netko 
zbog stalnog rada (jer je siromašan i nema robova) imati mo- 
gućnosti da odlazi u skupštinu i tamo sjedi dane i dane, da bi 
slušao govore ili sam u njima učestvovao. Ekonomsko posje- 
dovanje je jasno diferenciralo društvene snage, o kojima će i 
Aristotel izreći svoj sud, da državu održava srednja klasa, a 
upropaštavaju je bogati ili potpuno siromašni. 

Iako je Atena svim slobodnim građanima davala jednaka 
prava, ipak se svi nisu mogli tim koristiti, jer su bogatiji ljudi 
(ukoliko su pokazivali interes) mogli više učestvovati u javnom 
životu, nego siromašni, koji su se morali baviti svojim svako- 
dnevnim poslovima. 

Cijelo tadašnje društvo počivalo je na robovlasničkoj pri- 
vredi, a siromašni slobodni ljudi izjednačuju se u radu s robo- 

vima, te počinju razmišljati o svom položaju i o vrijednosti 
starih shvatanja, t. j. da li je sve po prirodi takvo, ili po dru- 
štvenim okolnostima? 

Slobodan čovjek postaje sve više najamni radnik, i jedna 
antička definicija najamnog radnika glasi — da su to slobodni 
ljudi, koji zbog siromaštva, a za novac, rade robovske poslove.! 
Socijalno stanje tih ljudi bilo je vrlo slabo, o čemu se može 
naći potvrda u stihovima pjesnika i tragičara. 

Davno je iščezla naturalna zamjena, i novac je uslijed veli- 
kog razvoja trgovine s kolonijama na istoku i zapadu imao 
odlučnu ulogu u društvu. Slobodni građani, koji nisu mogli 
izdržati konkurenciju jeftine robovske radne snage stalno su 
se zaduživali, i uz velike kamate dobivali novac, kojim su 
održavali svoj život. 

Koliko je novac bio moćan i šta je u društvu mogao učiniti, 
svjedoče neki fragmenti Euripida. Na pr.: »I rob je poštovan, 
ako je dospio do bogatstva, a slobodan čovjek, koji je siroma- 
šan, nije ništa.« To je velika optužba, kad se uzme u obzir da 
su svi osim Helena nazivani barbarima i smatrani određenima 
da rade najgrublje poslove. Ili ovaj fragment: »Siromašan biti, 
znači biti prezren i nepoštivan.«ž 


Antička robovlasnička demokracija nije mogla spriječiti, 
da slobodni ljudi uslijed imovinske nejednakosti postanu ovisni 
od drugih, bogatih, tako da je politička sloboda ipak omogu- 
ćavala ekonomsku zavisnost i bijedu mnogih građana. 

Taj društveno-politički život, t. j. s jedne strane neima- 
ština, a s druge strane parazitski život i nepošteno bogaće- 
nje, postao je aktuelna tema antičkim komediografima. Među 
njima se naročito ističe Aristofan, koji je u svom »Plutu« 
iznio mane i spletke raznih ljudi, pokazujući ujedno kako 
pošten čovjek teško može postati bogat, i uglavnom slabo živi. 


Aristofan u tom djelu govori, kako se bogate »lopovi, 
govornici, doušnici i hulje.« Na pr. neki otac hoće od bogova 
doznati za svoga sina da li: 


! R Pšhimann: »Geschichte der sozialen Frage und đes Sozlalismus in 
der antiken Welt«, I. 1912, Milinchen. 


2 Oba fragmenta su citirana prema Pčhimannovoj već spomenutoj 
knjizi. 


12 


...ćud da promijeni 
I bude lopov, rđa, svaka nesreća 
Jer to je, mišljah, baš za život korisno. 
To je mišljenje oca koji sina sprema za život, jer i 
.. slijepac, čini se, 
To jasno vidi da u ovo vrijeme sad 
Ne činit dobra od koristi silne je. 


Sam bog (Plut) govori kako poštenih ljudi vrlo malo sreće, i 
obično ima posla s onima koji na razne načine žele bogatstvo 
nepravedno steći. Dalje Aristofan govori, kako pošten čovjek, 
»nema kore hljeba«, a niti će »ostaviti za sprovod«, a 


Mnogi od ljudi, ma da su hulje, sjaju u bogatstvu sjajnu, 
Što stekli ga u nepoštenju, a mnogi veoma čestite duše, 
U bijedi sve traju i gladuju... .3 


Iako je Aristofan bio umjereni konzervativac, i nije bio 
uvijek naklonjen atenskoj demokraciji, on ipak ukazuje na 
imovinske razlike u tadašnjem društvu (iako tema ima opći 
karakter, a nije samo za Atenu), koje ljude nužno upućuju na 
rad oko vlastite egzistencije i dovode u ovisnost jedne od 
drugih. 

Atenska robovlasnička demokracija je djelomično iskori- 
štavala i atenski savez i tako je ona proširenjem ekonomskog 
i političkog utjecaja pokušavala uravnotežiti svoje prilike. 
Međutim, tendencije ekspanzije imala je i agrarno aristokrat- 
ska Sparta, zbog čega je između njih došlo do peloponeskog 
rata (431—404). 

U tom društvenom previranju razvijala se individualna 
svijest i Atena je bila centar glavnih zbivanja. Nova situacija 
zahtijevala je od ljudi dobro poznavanje društva, njegova 
Života i običaja, o čemu je često trebalo držati uvjerljive go- 
vore ili protugovore, uvjeravati narod ili pak osporavati tuđe 
misli, a za sve to trebalo je dobro poznavati retoriku. 


3 Stihovi iz »Pluta« citirani su po prijevodu K. Raca (M H. 1841.) 

Čovjek je postao glavni problem, ne samo u svakodnevnom 
političkom zbivanju, nego i u teoretsko-kulturnom izučavanju. 
Aktuelna su pitanja: da li je sve po prirodi što postoji u dru- 
štvu i da li uopće nešto vrijede nazori iz mitologije? Šta znači 
pravo i moral, filozofija i nauka? 


U toj situaciji političke izgrađenosti društva, kada je na 
osnovu demokratskih zakona formalno bilo svakom omogu- 
ćeno da uzima učešća u javnim i državnim poslovima, kada se 
više nije pazilo na porijeklo pojedinca, nego samo na njegove 
sposobnosti bilo vojničke ili govorničke, filozofske ili književne 
— jedini predmet interesiranja i proučavanja postao je čovjek. 
Postavilo se pitanje: da li on treba biti religiozan ili ne, da 
se drži starih nazora ili da pokuša reformu svega, a to je sve 
bilo od presudne važnosti za stari »polis« i njegovu tradiciju. 


Tada su prestala biti aktuelna pitanja kozmosa, da li se na 
pr. u sredini nalazi centralna vatra, pa se oko nje sve okreće, 
ili negdje zemlja lebdi i t. d. Sve je to postalo sporedno, jer 
je društvo uslijed diferenciranja klasnih snaga došlo do višeg 
razvijenog stupnja, te je u starim okvirima bilo teško ostati. 
To stanje je našlo svoj teoretski izraz u filozofiji (sofisti) i u 
književnosti, i takva društvena situacija bila je vrlo povolj- 
no tlo za sofiste, koji su iz nje proizašli. Sofisti su bili obra- 
zovani ljudi, koji su prvi uveli cijelo grčko društvo u školu, 
putovali, držali govore i predavanja, dokazivali i osporavali 
razne misli na trgu, u sudu i skupštini, te okupljali oko sebe 
sve zainteresirane, koji su u novoj situaciji davali i velike 
sume novca, samo da postignu znanje i političke sposobnosti 
— za aktivno učešće u javnom političkom životu. 


Uslijed svih tih događaja — i filozofija, koja se uvijek bavi 
pitanjima života, doživjela je promjenu. Namjesto kozmologije 
starih filozofskih škola, sad je glavni problem njenog izuča- 
vanja — čovjek, koji o svojoj prošlosti i tradiciji počinje dru- 
gačije misliti, jer, razvijajući svoju svijest o samom sebi, on 
korigira svoj stav i prema ranijim misaonim proizvodima, na 
koje uslijed nove situacije gleda mnogo kritičnije. 

2. SOFISTI — NOVI FILOZOFI U ATENI 


Do današnjeg dana održala su se protivrječna mišljenja o 
sofistima, jer svjedočanstva koja su o njima sačuvana potječu 
uglavnom od njihovih protivnika: Aristofana, Platona i Ari- 
stotela. Djelovanje na masu konzervativnog komediografa 
Aristofana bilo je najveće, jer je on u svojoj komediji »Obla- 
Ci« (izvedena prvi put god. 423. a poslije još dugo godina da- 
vana na pozornici) prikazivao sofiste kao pljačkaše, koji se 
bore protiv istine, i sve što je nepravedno žele pokazati kao 
pravo. I Aristotel je isticao više negativnu stranu sofista, 
dajući ujedno i definiciju o njima — da je sofist čovjek, koji 
iskorištava samo prividno znanje, a ne pravo, da bi zaradio 
novaca (Soph. Elench. 1 c.) Takva karakteristika ne može se 
Primijeniti na sve sofiste. Sofisti se razlikuju — kako grupe 
starijih od mlađih, isto tako i oni međusobno, pa objektivan 
sud može biti samo pojedinačan sud o svakom od njih. Zbog 
toga treba u prikazivanju sofista (jer se ta riječ i danas čuje 
u negativnom smislu) ispitati i to, koliko su njihovi ideološki 
protivnici bili objektivni prema njima, a zatim izložiti — što 
su sofisti pridonijeli općem razvoju filozofske misli. 

Sama riječ sofist (voquotrje) do pojave filozofa sofista (5. 
vijek) koji su tražili novac za svoje učenje, imala je vrlo pozi- 
tivno značenje. Taj izraz je značio što i »učenjak«. Historičar 
Herodot (oko 484—425) zove sofistima Solona i Pitagoru, a 
Sokratov učenik Ksenofont (oko 430—354) zove Sokrata i 
Antistena sofistima u pozitivnom smislu riječi. 

Kada je antički polis (država) počeo opadati, a tradicija 
imala sve manje vrijednosti, došlo je vrijeme, da nove ideje 
osvajaju sebi put, i ta epoha s novim nazorima imala je svo- 
je teoretske predstavnike u sofistima, vrlo obrazovanim i 
sposobnim ljudima, ali koji nisu bili bogati ljudi, nego su 
živjeli od honorara za svoje učenje. Oni su svojim učenjem 
mnogo pridonijeli razvijanju oštroumnosti, kritičnosti, boga- 
ćenju jezika. preciznoj upotrebi riječi, čime su cijelu Heladu 
kulturno uzdizali. Te zasluge sofista prvi je objektivno iznio 
i priznao Hegel u svojoj historiji filozofije. Tu se svakako 
misli na sofiste koji su ušli u samu filozofiju i svojim ogrom- 
nim znanjem predstavljali u svoje doba misaonu epohu. 

PROTAGORA 


Među sofistima prvo mjesto zauzima čuveni Protagora 
(481—-411). On je Demokritov zemljak, t. j. bio je iz Abdere 
(u Trakiji), ali je najviše boravio u Ateni i drugim gradovima, 
gdje je proveo 40 godina, putujući i šireći svoju filozofiju. Tih 
40 godina bio je najuglednija ličnost Helade, a šta je značio 
njegov dolazak u Atenu vidi se na pr. iz Platonovog dijaloga 
»Protagora«, gdje piše, da su se mnogi oko njega skupljali, 
kako bi što više od njega čuli i naučili. 


Protagorino učenje može se skupiti oko ova tri problema: 
1. čovjek — kriterij svega 

2. dijalektika 

3. skepticizam i relativizam 


U svom spisu »Istina«(A21)%c1a),od kojeg je sačuvan samo 
početak, on kaže: »Čovjek je mjerilo svih stvari postojećih da 
jesu, a nepostojećih da nisu.« Do danas postoje sporna mišlje- 
nja o tome, šta je on htio time reći, naime, da li se pod — 
čovjekom — misli subjekt, pojedinac, ili to ima objektivno 
značenje — t. j. da se pod — čovjek — misli ljudski rod. U 
kom se smislu (od ta dva) uzme izraz čovjek, dobija se i dru- 
gačiji karakter Protagorine filozofije. 

Platon u svom dijalogu »Teetet« tumači tu riječ u subjek- 
tivnom značenju, t. j. svaki pojedinac ima pravo, svakome je 
onako kako mu se čini, nema nikakvog objektivnog kriterija, 
i prema tome, taj subjektivni relativizam dozvoljava, da je 
sve istina. Sam Aristotel, na dva mjesta u svojoj »Metafizici« 
(IV. 4, IV. 5), uzima značenje čovjek u individualnom smislu, 
a na trećem mjestu (X. 1) u generalnom, t. j. objektivnom.4 

Pristalice individualnog shvaćanja u današnjoj literaturi 
navode u svoj prilog to, da je tada polis već bio razbijen, 
kolektiv je oslabio, individualizam porastao, i da Protagora 
nije nikako mogao misliti pod »čovjek« — ljudski rod. 

Međutim, iako su nastupile društvene promjene, još uvijek 
je taj polis bio vrlo jak, i tradicija se uporno borila protiv 


“ Naročito je Th. Gomperz analizirao ta mjesta iz Aristotelove »Meta- 
fizike«. 

novih shvatanja. Taj polis je osudio Anaksagoru, Protagoru, 
Sokrata, a i Periklo je morao biti vrlo oprezan, jer se s 
prvom dvojicom družio. Taj polis je oduzeo Protagorine spise 
(»O bogovima«) od svih vlasnika i spalio ih kao bezbožničke u 
centru Atene, a sam Protagora, da bi izbjegao smrti, pokušao 
je pobjeći na Siciliju, ali se na putu zbog brodoloma utopio. 
Tek u helenističkom razdoblju (osvajanja Aleksandra Makedon- 
skog) država (polis) je prestala biti oslonac pojedinaca, i oni 
traže izlaz u filozofskim sistemima (Epikur, stoici, skeptici) 
i njihovim etičkim nazorima. Prema tome nije neosnovano 
tvrditi, da je Protagora pod izrazom »čovjek« — mogao tada 
misliti ljudski rod. 

Protagora svojom tvrdnjom, da je čovjek mjerilo svih 
stvari, uzdiže čovjeka iznad mitologije i tradicije, iznad bogova 
i religije — i tvrdi, da je čovjek mjerilo svega, — i za svoje 
mišljenje ne treba nikakve autoritete. To je bila napredna i 
smiona teza u ondašnjoj situaciji, gdje su proroštva u privat- 
nom i političkom životu uvijek imala važnu riječ, i gdje ih se 
uvijek pitalo za mišljenje, naročito prije kakvih političkih 
poduhvata.5 Protagora je to sve odbacio i postavio čovjeka na 
dostojnu visinu, da on ne treba nikoga iza koga bi se zaklonio, 
jer je svojim znanjem i sposobnostima u stanju da vodi svoj 
život. 

Time je Protagora i nasuprot ranijim filozofima, koji su 
na osjetilne percepcije gledali s nepovjerenjem, i čovjeka 
smatrali sposobnim samo kao racionalno biće, ponovno uspo- 
stavio ravnotežu u njemu i, gledajući ga u cjelini, proglasio 
za mjerilo svega. Prema tome društvene ustanove i nazori nisu 
božanskog porijekla, niti su po prirodi takvi, niti su vječni, 
nego su samo društveni proizvod, te je sve promjenljivo i 
relativno, što još ne znači potpuno neobjektivno i subjekti- 
vističko. 

Jer, — kako s pravom pita Gomperz — ako bi Protagora 
sveo svoju filozofiju na tvrdnju, da je sve onako, kako se kome 


5 Historičar Herodot piše u svojoj historiji i to, da je naišao na dosta 
primjera kako su pojedinci, koji su bili politički zainteresirani. plaćali 
upravi hrama, da bi proroštvo govarilo u njihov prilog. U VI. 66 i dalje 
govori n. pr. o podmićivanju u Delf[ma. Kad se to kasnije pročulo, uprava 
u Delfima je smijenjena, a proročica (Perijala) otjerana. 

čini, zar bi to bilo najpopularnije učenje 40 godina, i zar bi 
time Protagora stekao onakav ugled, kakav je imao u cijeloj 
Heladi. On je i te kako istraživao što je objektivno, i uživao 
je veliko povjerenje ljudi s kojima je bio, o čemu svjedoči i 
Periklov slučaj koji je dao Protagori da napiše zakone za novu 
koloniju Turije (444—443 g). 

Da se on borio za znanje, sigurne teze i argumente, — ističe 
dalje Gomperz — svjedoči i sačuvani fragment iz izgubljene 
knjige »O bogovima«, gdje kaže, da o njima ne može ništa 
znati, niti da jesu, niti da nisu, jer nejasnost same stvari i 
kratkoća ljudskog života ometa znanje o tome.5 Kad bi čovjek 
duže živio, možda bi i na tom području mogao nešto postići i 
saznati, ali, zbog njegovog kratkog vijeka, to nije moguće. I to 
je protiv mišljenja onih, koji tvrde, da je on rekao — svakome 
je onako, kako mu se čini, — jer on traži o bogovima sigurno 
znanje, a ne kako se kome učini. 

Taj njegov skepticizam je izraz samosvijesnosti mišljenja 
protiv dogmatičnih tvrdnji, a u borbi protiv dogmatizma po- 
maže i dijalektički način mišljenja, koji u svemu vidi i supro- 
tnu stranu. U spoznajno-teoretskom smislu to je bilo vrlo po- 
zitivno, jer se nikad nije ostalo na jednoj tvrdnji, nego se o 
svakoj raspravljalo pro i contra, što je mnogo pridonijelo raz- 
voju argumentiranja i izražavanja. Protagora je bio velik 
majstor u dugim govorima i izvodima (to je karakteristika 
njegove dijalektike) i svoje teze je raznim dokazima mogao 
obrazlagati. U takvim čestim raspravljanjima bilo je važno 
kako će se misli izraziti, i da li izražena riječ najbolje pogađa 
pravi smisao onog o čemu se govori. 


Zbog toga je Protagora posvetio također i veliku pažnju 
jeziku i gramatici. On prigovara Homeru, da ne zna rodove 
imenica, jer na pr. imenicu »srdžba« upotrebljava u ženskom 
rodu, namjesto u muškom, ili na početku »Ilijade« — stihom 
»Boginjo srdžbu pjevaj« mjesto molbe, koju je htio, on izriče 
zapovijed. 


* Ateizam sofista utjecao je i na drugačiji razvoj grčke umjetnosti. 
što se naročito odrazilo na kiparu Praksitelu (4. vijek), koji je bo- 
gove smatrao običnim ljudima, a nikako nekim uzvišenim bićima. 

Iz tih primjera se vidi, da ipak Protagora ništa nije sveo 
na onu tvrdnju — kao što Platon govori — da je sve onako, 
kako se kome čini. Na još jednom primjeru može se vidjeti 
da je Platon bio prema Protagori neobjektivan. U svom dija- 
logu »Protagora« Platon stavlja u usta Protagori mit o bogo- 
vima, koji su sve stvarali i darove dijelili, — Protagori, koji 
je zbog svoje knjige »O bogovima« nastradao, a sve su te knji- 
ge bile spaljene. Dakle, mjesto Protagore ateiste prikazan je 
pobožan čovjek, koji bogovima sve pripisuje. 


Protagorina teza prenijeta na etičko područje jako je po- 
kolebala stara shvatanja aristokratskog odgoja (paideia), koji 
je bio ideal plemstva, da se odgoje zdrava i lijepa tijela baš 
tih aristokratskih krugova sa zdravim duhom, koji će biti 
razboriti i pobožni i moći služiti državi. Protagora i drugi 
sofisti odbacuju apsolutnost te tradicije potkrijepljene religi- 
jom, te šire znanje i retoriku po cijeloj Heladi, učeći da su i 
etički nazori relativni, i ovise od običaja, zakona i dotičnog 
društvenog gledanja. To sigurno nije moglo biti po volji kon- 
zervativnim krugovima, koji su nastojali očuvati stare odnose 
društva, pa je i to razlog, da se o svim sofistima govorilo ne- 
gativno. I o Protagori stoji u tekstovima da je smatrao kori- 
snim, da se učenici vježbaju istu osobu i grditi i hvaliti, što 
su naročito razvili kasniji sofisti, (koji uopće ne ulaze u histo- 
riju filozofije), braneći samo ono što njima koristi. Takav me- 
tod postao je vrlo ozloglašen i s tim sofistima je bilo vrlo teško 
raspravljati.7 

Stari sofisti o kojima ovdje govorimo nisu težili samo za 
odgojem pojedinaca, nego su htjeli da primoraju cijelu Heladu, 
da izoštrava svoje mišljenje i nazore, da se svi nauče precizno 


? Kakvu je poteškoću predstavljala sofistička izviežbanost mišlienia 
i teza za obične liude. može se vidieti iz jednog (od mnogih) primjera kgji 
se njima pripisuje. Teza glasi: »Jedan Krećanin kaže. da svi Krećani lažu.« 
Na prvi pogled to Izgleda jasno, ali kad se to počne razvijati uopće se ne 
može izaći :z kruga. Iz gornjeg stava izlazi. da sve što Krećani kažu. to je 
izmišljeno i lažno, šta znači da je lažna | izjava onog jednog. i prema tome 
Krećani govore istinu. Ako je pak tako, da oni govore istinu. onda istinu 
govori | onaj jedan. Ali. ako taj govori istinu i ima pravo, onda ipak svi 
Krećani lažu, a ako lažu, tada nas je prevario i taj Krećanin, dakle svi 
Krećani ne lažu, nego govore istinu i t. d. Pogreška u tom izvodu je ova: 
najprije se jedno suprotstavlja općemu, a zatim se to isto uzima unutar 
log općeg, kao njegov dio. 

izražavati, te da uvide kakvu moć imaju riječi i koliko pažnje 
treba posvetiti proučavanju čovjeka i njegovog mišljenja. 
Iako u njihovim izvodima ima i logičkih pogrešaka, još uvijek 
se ne može sofistima negirati zasluga za razvoj kritičnosti i 
dijalektičnosti mišljenja. 


GORGIJA 


Drugi sofist koji je značajan za filozofiju jest Gorgija 
(483—3175), koga je Platon pohvalio zbog oštroumnosti. Kuda bi 
god Gorgija došao, vršio je toliki utjecaj, da su svi imitirali 
njegov način govora i izražavanja. On je jednom obećao, da 
će svima odgovoriti na sva pitanja, i žalio se da ga već neko- 
liko godina nitko ništa novo ne pita. (Platon: »Gorgija« 448). 

Gorgija je bio iz grada Leontina (Sicilija) i god. 427. je 
došao u Atenu na čelu delegacije, da traži pomoć od Atenjana 
za svoj grad protiv Sirakužana. Tada je svojim govorima 
postigao velik uspjeh u Ateni, i prenio slavu retorike iz Sici- 
lije u Grčku. Međutim, Gorgija nije bio samo odličan govornik 
i učitelj govorništva, nego se istakao i u filozofiji svojim 
»teoretskim nihilizmom«. U svom spisu »O onom što ne postoji 
ili o prirodi« Gorgija nastavlja na elejsku filozofiju, ali s tom 
razlikom, da ne će priznati niti da bitak postoji. On postavlja 
tri teze: 1. Ničega nema, 2. Ako bi nešta i postojalo, ne bi bilo 
za ljude spoznatljivo, 3. Ako bi se i moglo spoznati, ne bi se 
moglo saopćiti drugim ljudima. 

Jer, ako bi bitak postojao, bio bi ili vječan ili postao, ili 
istodobno vječan i postao. Ako je bitak vječan, tada nema 
početka, ako nema početka, tada je neograničen, ako je neogra- 
ničen, tada nije nigdje. (Pogreška je u tom, da se zamjenjuje 
vremensko i prostorno.) Dakle, ako je bitak vječan, on uopće 
nije bitak. Bitak također nije postao, jer može postati ili iz 
postojećeg ili iz nepostojećeg. Iz postojećeg ne može postati, 
jer bi tada prije postojao, nego što bi trebao postajati, a nepo- 
stojeće ne može izvesti postojeće. Zaključak je, da bitak nikako 
ne postoji — ni kad bi bio vječan, ni kad bi imao početak, a 
još manje je održivo da bude jedno i drugo istodobno. 

Ako bi bitak bio, on bi morao nužno biti ili jedno ili mno- 
štvo. Ako bi bio jedno, on bi imao svoju veličinu i bio bi dje- 

ljiv. Dakle nije jedno. Ako pak nije jedno, nije ni mnoštvo 
(pogrešan zaključak, jer se suprotnosti ne gledaju u jedinstvu), 
jer je mnoštvo zbir jedinica. Prema tome bitak ne postoji. 

Neki misle da se tu kod Gorgije radi samo o igri riječi, da 
je to njegova šala na račun filozofije. Međutim, nije tako, jer 
je Zenonovom dijalektikom Gorgija pokazao da je pojam bitka 
elejske filozofije neodrživ, i da se unutar tog apstraktnog 
logičkog identiteta ne može ništa postići. U tom izlaganju on 
ide još i dalje nastavljajući na drugu tezu — da ako bi bitak 
i postojao, on ne bi bio spoznatljiv. Jer, ako postoji spoznaja 
postojećeg, tada bi ono što je mišljeno moralo postojati, što bi 
opet dovelo do apsurda, jer se može misliti leteći čovjek ili 
pak kola na moru. Dakle mišljeno ne postoji (pogrešno zaklju- 
čivanje na opće) i ne može se misliti bitak. 

Ako bi se to i moglo spoznati, ne bi se moglo drugom saop- 
čiti, jer drugi sluša samo riječi, a riječi nisu stvari. Budući da 
vanjska stvar nije riječ, t. j. s njom identična, ne može ni 
drugom biti saopćena, jer ne govori stvar. 

Elejska logika čistog apstraktnog identiteta je isključila 
različitost, i to dovodi do spoznajnih poteškoća, jer riječ nije 
stvar, i kako onda treba izražavati saopćavanje? Gorgija hoće 
pokazati da u tim okvirima nije moguće dalje razvijati filo- 
zofiju, jer ako se ostane na tom principu, ne može se izbjeći 
opasnosti nihilizma. Tu je Gorgija postavio tezu ontološku i 
gnoseološku. Bitak je nemoguć, kad se ne prizna kao realnost 
mnoštvo objektivno-postojećeg, koje se baš na njega svodi, 
i tada se u apstraktnom identititu ništa ne može pojaviti kao 
različito, čime se ne može pojaviti ni kao identično, jer se 
nema od čega razlikovati, što onemogućuje tvrdnju, da bi taj 
bitak ikako postojao. Identičnost se apstrahira od sadržaja i 
ostala je potpuno prazna. Još teže, unutar tog apstraktnog 
identiteta može postojati spoznaja, jer nemogućnost identično- 
sti percepcije i predmeta, kao i pojma s predmetom, pokazuje 
nemogućnost ikakvog izricanja sudova o tom apsolutu. Gor- 
gijina zasluga je (iako se služio pogrešnim zaključcima) što 
je pokazao, da ljudsko mišljenje kao i stvarnost, moraju biti 
shvaćeni dijalektički, jer ako se ti dijalektički momenti izo- 
liraju i suprotstave, ne će se doći do pravog shvatanja ni spo- 
znavanja. ' 

OSTALI SOFISTI 


Među sofistima u toj grupi istakli su se još Hipija i Prodik. 
»Univerzalan čovjek« Hipija (rođ. prije 460) bio je iz Elide. 
On je prvi oštro razlikovao ono što je po prirodi(pvorc\i ono 
što je po društvenom zakonu (v6uoc) atutemu će nastaviti i 
drugi sofisti, dokazujući kako su nazori o etičkim normama 
promjenljivi. 

Prodik (rođ. u prvoj pol. V. vijeka), sa ostrva Keje, prvi je 
osnovao učenje o sinonimima. Što se tiče društveno-etičkog 
nazora, on je zahtijevao postojan, radin i pošten život, koji je 
kao takav skopčan s poteškoćama, ali sadrži pravu krepost u 
sebi, kojom ljudi postaju valjani. O tom on slikovito govori u 
svojoj poučno-etičkoj priči »Heraklo na raskršću« (koja je 
zabilježena kod Ksenofonta u njegovim »Uspomenama o So- 
kratu« (II. 1, 21). To je još jedan primjer, da se o sofistima 
ne može govoriti samo u negativnom smislu. 

U grupi mlađih sofista ističu se: Trazimah, Kritija i Kalikle. 

Trazimah je bio iz Halkedona i on je glavno lice u prvoj 
knjizi Platonove »Države«, a zastupao je mišljenje da pra- 
vednost nije ništa drugo, nego korist jačega. 

Kritija iz Atene bio je oligarhijski vođa i jedan od 30 
tirana (poginuo je god. 403). Bio je aristokrat i kao političar 
učinio je mnogo zla atenskom narodu. Ovdje je on važan po 
tome, jer je iz njegove drame »Sizif« sačuvan duži fragment 


o porijeklu religije — u kojem on govori, kako su ljudi bili 
neuki i nisu poznavali prirodne pojave, pa su vladari, da bi 
lakše vladali, »istinu zavili lažnom riječi« — i uveli vjeru u 


bogove, čime su ljude plašili i na taj način ih držali u 
pokornosti. 

Kod Kalikla, koga spominje Platon u svom dijalogu »Gor- 
gija« postavljena je teza apsolutnog prirodnog prava nad dru- 
štvenim normama i zakonima. Treba da vladaju oni, koji su po 
prirodi jači. a zakoni u društvu su pronalazak slabih, kako bi 
razbili jake. Prema tome cijelo društveno uređenje — ima 
negativnu funkciju, jer suzbija moć silnih. 

Tom svojom tezom prirodnog prava i anarhije, nasilja i 
divljaštva, Kalikle je naišao na oštar otpor kod svojih suvre- 
menika. Sačuvana je kritika protiv Kalikla od Jamblihovog 

Anonimaš koji govori, kako je društvo kao cjelina uvijek jače 
od takvih pojedinaca, koji bi pokušali da svojom snagom pore- 
mete život ljudi u sređenoj zajednici. Anonim želi sjediniti 
prirodu i ljudske odredbe po zakonu, ističući korisnost mirnog 
života u društvu koje je sjedinjeno, jer samo ono omogućuje 
čovjeku napredak. 

Iz dosadašnjeg prikaza se vidi, da iako sofisti čine jednu 
cjelinu, oni se ipak međusobno mnogo razlikuju, pa svaki sud, 
koji bi htio sve sofiste najednom obuhvatiti, ne bi mogao biti 
objektivan. 

Djelovanje sofista je bilo od presudnog značenja za daljnje 
proučavanje ljudskog mišljenja, jer su oni svojom oštroumno- 
šću upotrebljavali sva sredstva da bi dokazali moć riječi. 

Opoziciju prema sofistima na području mišljenja čine So- 
krat, Platon i Aristotel. 


3. SOKRAT 


Sofističkom relativizmu na području etike suproistavio se 
Sokrat (469—399). koji je svoju filozofiju širio samo usmeno, 
a ništa nije sam pisao. Kod proučavanja njegovih filozofskih 
nazora pojavljuje se poteškoća u pogledu vjerodostojnosti 
postojećih izvora o njemu, t. j. kome da se najviše vjeruje: 
Ksenofontu, Platonu ili Aristotelu? Neki istraživači se opre- 
djeljuju u pogledu tih izvora samo na Ksenofonta (Hegel, 
Doring, Hermann), drugi opet samo na Platona (Schleier- 
macher, Brandis, Ritter, Natorp), dok se na Aristotela oslanja 
uglavnom K. Joel. Pristalice Ksenofonta tvrde da je on vjerno 
pribilježio sve što je Sokrat učio, a da je Platon baš zbog toga 
što je bio velik filozof — Sokralove misli temeljnije obrazla- 
gao, nego što je to Sokrat učinio, te se ne može pouzdano znati 
što je zapravo Sokratovo. Platoničari opet govore, da je Kse- 
nofont bio i suviše praktičar i slab filozof da bi shvatio Sokra- 
tovu metodu i dijalektiku. U prilog Aristotela moglo bi se reći, 
iako je on mlađi od prve dvojice, da je objektivan i kritičan, 
€ U sProtreptiku« (c. 20) neoplatoničara Jambliha (umro oko 330, n. ere) 
otkrio je Friedrich Blass (1843—1907) tekst ananimnog sofiste iz 5. 


vijeka prije n. €re, zbog čega je taj sofist i označen kao Jamblihov Ano- 
nim («Anonymus Jamblichi), i on aštro kritikuje Kal:klov »maral silnih«a. 


83 


pa mu se može također vjerovati. Medutim, takvo razdvaja- 
nje ne može dati najbolju cjelinu, niti se tako može dobiti lik 
historijskog Sokrata, jer na pr. on drugačije izgleda kod Kse- 
nofonta, a drugačije u Aristofanovim »Oblacima«. Na sudu se 
pak ništa nije govorilo o tome da je njegova djelatnost poj- 
movna filozofija — što naročito ističe Aristotel. A šta da se 
kaže na to, da su i drugi komički pisci rado napadali Sokrata, 
kao što ga na pr. komičar Eupolid? prikazuje potpuno ne- 
objektivno — kako na nekoj gozbi krade kašiku. Taj primjer 
pokazuje očito da je Sokrat bio nepopularan, i da se mnogim 
ljudima zamjerio. 

U ocjenjivanju Sokratovog lika kao i njegove filozofije 
najbolje postupaju oni koji uzimaju u obzir sva tri izvora t. j. 
Ksenofonta, Platona i Aristotela, (E. Zeller, W. Windelband, 
Th. Gomperz), jer samo iz te cjeline može se dobiti potpuna 
slika. 

Iz sačuvanih izvora poznato je, da je Sokrat bio protiv 
atenskog demokratskog uređenja, a ni njegovi učenici nisu se 
u tome razlikovali (Kritija, Alkibijad, za vrijeme pelopone- 
skog rata izdao Atenu i prešao na stranu Spartanaca, — Kse- 
nofont — borio se protiv Atenjana na strani Spartanaca u 
bici kod Koroneje, god. 394., — Platon). On je smatrao da 
ne može većina donositi uspješne zaključke, jer nije obrazo- 
vana, pa politiku treba predati nekolicini najboljih, koji će sve 
dobro raditi. Njegovi učenici nisu bili ni dobri patrioti i na- 
nijeli su dosta zla (Kritija Alkibijad) atenskom narodu. Ni sam 
Sokrat nije bio izvan tadašnjih događaja i za vrijeme pelopo- 
neskog rata učestvovao je u tri bitke — kod Potideje na 
poluostrvu Halkidici, oko 429. god. gdje je spasao život Alki- 
bijadu, kod Deliona — u Beotiji, god. 424. i kod Amfipola — 
u Trakiji — god. 422. 

Njegov učenik Ksenofont u svojim »Uspomenama« (I. 2 c.) 
piše da je Sokrat bio i protiv vladavine 30 tirana, čime se 
mnogo zamjerio Kritiji, koji je poslije poraza Atene u pelo- 
poneskom ratu dobio najveću moć u Ateni i zabranio je So- 
kratu da razgovara s omladinom. Po nalogu tih tirana Sokrat 


* Pripadnik stare atičke komedije. Dugo godina ie svolim dielima 
zauzimao prvo miesta na atičkoj pozornici. Prvu svoju komediju prikazao 
je kao mladić, godine 429. 

je trebao još s 4 čovjeka dovesti Leonta Salaminjanina, koji 
je pobjegao zbog nasilja tridesetorice, ali to Sokrat nije poslu- 
šao, nego je otišao kući, (Apol. 20 c. i Platon — 7. pismo) što 
bi trebalo posvjedočiti, da, iako je bio protiv demokracije, da 
nije bio ni za takve oblike vladavine, kao što je bila tiranija 
30-torice, koja je nametnuta Ateni poslije spartanske pobjede 
u peloponeskom ratu. 

Sokrat se odlikovao svojom postojanošću i odvažnošću ne 
samo u privatnom životu, nego i u svojim nazorima na dru- 
štvo i državu. Sam za sebe bio je jedna cjelina, i nije se slagao 
niti s tradicijom, zbog čega ga napada Aristofan, niti sa sofi- 
stima i s njihovim relativizmom, niti pak s drugim ljudima, 
jer nisu htjeli uvidjeti da ne znaju ono, što misle da znaju, 
i da bi svi trebali mnogo o svemu razmišljati, kako bi došli 
do pravog saznanja. Postojeće društvo je htio preobraziti i 
popraviti — kako bi svijesno težilo određenim višim idealima 
i etičkim vrednotama, koje postoje uvijek. samo ih treba 
otkriti. 

Svoj zadatak htio je Sokrat sprovesti u društvu, koje je 
stradalo ne samo za vrijeme peloponeskog rata, i u čestim 
pobunama robova, nego i cd teških zaraznih bolesti, koje su u 
Ateni harale 430. god., 429. god., 427. i 426. god, od kojih je, 
prema Tukididu, pomrla četvrtina atenskog stanovništva.10 
Stari nazori su već bili pokolebani, nastala je borba između 
novih tendencija (sofisti) i starih uvjerenja, u što se opet umi- 
ješao Sokrat, želeći svemu dati sasvim drugačiji tok. Zbog tih 
okolnosti nije čudno, da je on svoju djelatnost usmjerio isklju- 
čivo na područje etike. 


SOKRATOVA FILOZOFIJA I POKUŠAJ REFORME 
ATENSKOG DRUŠTVA 


Kao kod sofista i kod njega je glavna tema proučavanja: 
čovjek. Ljudski razum (logos) treba sve istražiti i kad dođe do 
onog suštinskog, općeg, moći će znati, šta je svako pojedinačno, 
čime će ljudi dobiti siguran oslonac u svom shvatanju i dje- 


"0 Vrlo vjernu sliku te velike nesreće daje — na osnovu Tukididovih 
spisa — Lukrecije Kar u svom spjevu »O prirodi stvari«. pod na- 
slovom: »Kuga u Ateni«. 

lovanju. Pojedinačna mišljenja o raznim stvarima mogu biti 
vrlo raznolika, i svatko misli da je baš onako dobro kako on 
radi. Sokrat počinje od sveukupne raznolikosti, pokazujući da 
nije najvažnije ono pojedinačno, nego treba nastojati postići 
određenje općeg, koje tek kao takvo može biti važeće i za 
druge ljude. Područje etike daje o tome mnoge primjere, i on 
istražuje šta je dobro, pravedno, korisno i dr. i kako se to 
može spoznati? Da bi se došlo do tog općeg, pojmovnog, treba 
poći od izučavanja mnogih pojedinačnih slučajeva, iz kojih se 
izdvaja opće. Taj postupak indukcije i induktivnog saznanja 
spoznaje se unutar dijalektičkog mišljenja — teze i antiteze, 
koja baš zbog toga ne ostaje na pojedinačnom, nego vodi dalje. 
Kad se tako na pr. na niz pojedinosti ispita šta je dobro, pra- 
vedno — što se u istraživanju uvijek korigira baš uslijed 
postavljanja antiteza, dolazi se do opće odredbe, definicije — 
koja izražava suštinu istraživanog područja. Čim se nešta može 
definirati, onda se ono i poznaje i tek kao takvo može biti uzor 
ljudskog djelovanja. Na pr. u vrline dobrog građanina spada 
da pomaže i brani svoj grad, da omogućuje mir i da uklanja 
razmirice. Sve te funkcije imaju zajedničko to, da koriste 
gradu, i sada opći stav glasi: Dobar građanin je onaj, koji 
pomaže svom gradu (»Uspomene o Sokratu« IV. 6, 14). 

Aristotel hvali Sokrata (Met. XIII. 4), da je induktivnim 
postupkom i definicijom osnivač pojmovne filozofije, i da je 
suštinu nečega shvatio u općem a ne u pojedinačnom. Istra- 
živanje pojmova je Sokratov doprinos razvoju filozofije. 

Sokratova dijalektika je po formi ironija, jer on, koji ništa 
ne zna, a drugi misle da znaju, postavljanjem pitanja i protu- 
pitanja pokazuje sagovorniku, da ni on ne zna, i da tu ne 
treba stati nego daljnjim uopćavanjem, putem suprotnosti, 
doći do općeg, koje se može definirati. Ljudski razum (logos) 
je sigurno sredstvo istraživanja, i tek kad se otkrije to opće, 
čovjek zna kako će postupiti. 

Time je Sokrat u svojoj intelektualističkoj etici postavio 
tezu, da je vrlina (krepost) jedinstvena — i jednaka znanju, 
pa se prema tome i može naučiti, zbog čega treba veliku 
pažnju obratiti na ljudski odgoj. Stoga je filozofija dobila 
veliki zadatak i odgovornost, jer ireba sve spoznati u suštini, 

da bi ljudi znali kako će djelovati, zbog čega filozofija treba 
izvršiti reformu cjelokupnog društva i njegovih nazora. Ljudi 
ne mogu — misli Sokrat — raditi pravedno, ako ne znaju što 
je pravednost, niti mogu biti hrabri, ako ne znaju što je hra- 
brost i sl. Najprije treba nešto spoznati, onda će se time 
odmah postići i vrlina, jer je ona identična sa znanjem. Poslje- 
dice takvog nazora su, da nitko ne griješi svojevoljno, nema 
nikada krivaca, jer ljudi griješe zato što ne znaju, a onaj koji 
zna, ne može griješiti, jer ne može raditi protiv znanja. Ako 
pak takav ipak radi loše, to je onda znak, da nije posjedovao 
pravo znanje, nego samo prividno, a ono ga nije moglo upu- 
titi na pravi put. Pravo znanje je apsolutni znak sigurnosti i 
ljudi su dobri po znanju, po filozofiji, a drugačije padaju u 
pogreške i zlo, zbog čega i stradaju. 

Tim shvatanjem Sokrat je postavio potpuno jedinstvo teo- 
rije i praktičnog djelovanja, i tek tim djelovanjem ljudi poka- 
zuju, da li imaju pravo znanje ili su samo u obmani. Teorija 
pokazuje putokaz, i društvo na osnovu razvijenosti, svijesti, 
logosa — mjeri svoj stupanj spoznaje i razvoja u odnosu na 
opće. Te opće norme su aksiomi, i društvo se mora tako raz- 
vijati, da ih postiže, i da njima ovlada, a ne da radi njima 
nasuprot. Da bi se to postiglo, treba sve prisiliti da misle o 
tom općem i da se popravljaju, jer zadatak koji društvo mora 
ispuniti, vrlo je težak. 

Sokrat je neumorno hodao po trgovima i razgovarao s lju- 
dima svih zanimanja. Htio je da svi dođu — prema njegovom 
mišljenju — do pravog puta. Lako je odgovoriti gdje se može 
kupiti na pr. neka stvar, ali Sokrat odmah pita — gdje se 
može kupiti vrlina? Tu sagovornik prestaje sa sigurnošću 
govoriti i uviđa, da ne zna, šta će na kraju iz tog razgovora 
izaći. Svi trebaju pomoću filozofije spoznati pravu vrijednost 
života, i ona je bezuvjetna potreba svakodnevnog života svih 
ljudi. 

Ali, taj ideal filozofiranja njegovo doba i društvo nije 
razumjelo. To je bila utopija, koja je odvela u smrt i njenog 
osnivača. Zabluda Sokratova bila je u tome, što je smatrao 
da je filozofija apsolutna moć, i da će tim teoretskim putem, 
moći izgladiti sve društveno-političke protivrječnosti, i postići 

potpunu harmoniju idealne zajednice, koja će biti na takvom 
spoznajnom stupnju, da će svi istodobno biti i etični. Dalje je 
Sokrat na području etike — potpuno otišao u idealizam, jer je 
smatrao, da te opće norme na području etike moraju imati 
svoju važnost za sve ljude i sva vremena, i da nazori uopće 
ne ovise o društvenom razvoju. Suprotstavljajući se sofistič- 
kom relativizmu, on je otišao u drugu krajnost, da sve ljude 
podvrgava etičkim idealima svoje filozofije, čime je svakako 
morao doživjeti neuspjeh. 


Kao takav, Sokrat je postao predmet napadaja komedije, 
koja ga je tendenciozno prikazivala kao glavnog predstavnika 
sofista. Dalje je, svojim filozofskim raspravama, u kojima je 
dokazivao svima da ništa ne znaju, stekao mnogo neprijatelja, 
jer ljudi ne vole slušati, kad im se govori da ništa ne znaju. 
Zatim, svojim antidemokratskim političkim raspoloženjem nije 
mogao naći zaštitu ni kod vlasti, što je sve bilo dovoljno, da 
Sokrat dođe na optuženičku klupu, i da se tu još jednom 
ponovi cijeli nesporazum između njega i atenskog društva. 


SOKRATOV SVRŠETAK 


Optužba protiv njega bila je vrlo kratka: — »Ne vjeruje 
u bogove u koje vjeruje država i kvari mladež.« Sokrat se 
branio, da on nije bezbožnik, i da uvijek sluša samo svoj unu- 
trašnji (božanski) glas (daimonion), a svojim djelovanjem je 
htio ljude samo popraviti, a nikako kvariti. Uostalom, veli on, 
to bi bila velika korist, kad bi svi tu omladinu popravljali, a 
samo on kvario. ali mu se čini da je stvar obratna. La je pri- 
stao da ode iz Atene i da se prestane baviti filozofijom, opro- 
stili bi mu dotadašnji rad. No on to nije prihvatio. Ispio je 
otrov i tako završio svoj život, s nadom da će, ako šta postoji 
u nodzemnom svijetu, i tu ljude ispitivati i popravljati. 


I taj primjer pokazuje, da je polis sa svojom tradicijom bio 
i suviše jak, da bi dozvolio takvo djelovanje Sokrata, koji je 
htio sve okrenuti u pravcu svojih ideala. 


Sokratova zasluga na području filozofije jest, kao što je 
rekao' Aristotel, njegovo bavljenje indukcijom i definicijom. 

Iz njegove filozofije — proizlazi i postavljanje ljudske svi- 
jesti, koja teži prema određenom, spoznatom cilju — putem 
dijalektičkog razvoja mišljenja. To naglašavanje racionalne 
svijesti u svakodnevnom životu jest antiteza starom reli- 
gioznom uvjerenju, kojeg se mnogo više držao demokratski 
polis nego Sokrat. Rezultat njegovog mišljenja jest, da se 
čovjek može uzdići kao racionalno biće, ali, na tom raciona- 
lizmu Sokrat nije do kraja ostao, jer je uvođenjem u odluke 
»unutrašnjeg glasa« otišao u iracionalno, čime je došao u su- 
protnost s apsolutnim zahtjevom svoje filozofije. 


4. SOKRATOVE ŠKOLE 


Reforma društva kako ju je zamislio Sokrat pomoću svoje 
filozofije nije uspjela. On je umro s uvjerenjem da je vršio 
koristan posao. ali je i posumnjao, da će Atenjani brzo dobiti 
opet takvog čovjeka — koji će cijelog života nastojati da ljude 
popravlja i upućuje u ono što je bolje. Njegovi učenici nisu 
pošli u cjelini njegovim načinom filozofiranja, pa se pripadnici 
tih škola zovu nepoipuni ili jednostrani sokratovci. 

I dalje je ostao čovjek — kao problem etike — i te škole 
su pokušale da odrede u čemu se sastoji sokratovski ideal 
dobra — da ga ljudima prikažu, kako bi oni mogli u svom 
djelovanju težiti prema tom cilju i tako se usavršiti. Problem 
najvišeg dobra aktuelan je u sve tri sokratovske škole: u 
megarskoj, u kirenskoj i u kiničkoj. 

Megarsku školu osnovao je Euklid iz Megare (tre- 
ba ga razlikovati od matematičara Euklida), a osim njega 
tu još pripadaju: Eubulid iz Mileta, izvrstan majstor eristike 
(polemike), Stilpon iz Megare protivnik Platona i Diodor Kro- 
nos (umro oko 307), koji je poznat po svojoj tezi, da je moguće 
samo ono, što je stvarno, zbog toga ga je kritikovao Aristotel, 
jer nije priznavao kategoriju potencijalnosti, dok još nije rea- 
lizirana. 

Problem etičkog dobra megarska škola je shvatila najap- 
straktnije. To Dobro je ideal, savršeno je, a kao takvo nije 
promjenljivo. Svi ljudi sa svojim raznolikim pogledima mogu 

vidjeti na kom stupnju pravednosti i dobra stoje, kad se uspo- 
rede s tim jedinstvenim i općim Dobrom. Ono samo, kao 
takvo, može biti ideal, i ono ne treba prolaziti nikakav razvoj, 
budući da je savršeno, i postaje cilj prema kome treba težiti. 
Time je megarska škola spojila bitak elejske ontologije (“Eyv), 
sa sokratovskim pojmom Dobra (*Aya96v), objektivirala sam 
pojam i uzdigla ga kao supstancijalnu samostalnost.i! Iz toga 
svega izlazi, da je pravi bitak — samo to opće, kao etički prin- 
cip, a ostala različitost je potpuno nesavršena. 

Pored takvog određenja dobra ostalo je nejasno, što treba 
raditi, da bi se taj ideal postigao. Taj apstraktni pojam dobra, 
trebalo je odrediti mnogo konkretnije, da bi ljudima bio jasan 
i dostižan. Tim konkretnim odredbama dobra ističu se druge 
dvije škole: kirenska i kinička. 


Kirensku školu osnovao je Aristip (435—360) iz Ki- 
rene (Sjev. Afrika). Kirena je bila vrlo bogat trgovački grad, 
i bila je naseljena ljudima iz Grčke dvije hiljade godina prije 
n. ere (doba kretsko-mikenske kulture). Možda je vrlo ugodan 
i raskošan život u samom gradu nešto pridonio, da se oformi 
učenje Kirenske škole. Tu još pripadaju: Teodor prozvan 
ateist, Hegesija — »propovjednik smrti«, zbog čega su mu 
predavanja u Aleksandriji bila zabranjena, jer su mnogi slu- 
šači izvršili samoubistvo, zatim Anikerid i ateist Euhemer. 

Kirenska škola je shvatila dobro u najrealnijem smislu; 
ono se sastoji u trajnom zadovoljstvu, u izbjegavanju neugod- 
nosti i bola, i što bolji užitak, tim je ideal bolje postignut. 
Kriterij tog ideala nije samo razum, nego najprije vlastiti 
osjeti (zagn)i čovjek može znati samo o svojim osjetima, ali 
ne i o tuđim. Razum, svojim uvidom(po6vy;oic)odlučuje, da li 
je nešto trajnije uživanje ili samo prolazno, pa se prema tome 
čovjek upravlja. Jedino taj racionalni momenat kirenske škole 
ima nešta sokratovsko, a drugo je sve njemu suprotno, jer je 
tu potpuno napušteno sokratovsko istraživanje pojmova na 
području etike. Senzualni hedonizam (70evY)) je kriterij djelo- 
vanja i cilj se sastoji samo u tome, da se to zadovoljstvo 
(dobro) sve više proširuje, što se opet ne može nikad realizi- 


N_ Hipostaziranje pojmova izvršio je kasnije Platon u svom učenju o 
idejama, ali su mu ipak preteče u tom — Megarani. 

rati, čime se nužno dolazi u suprotnost, u pesimizam, i na 
kraju je ideal smrt (kod Hegesije), jer se novim željama nikad 
ne može stati na kraj. 

Hedonističko određenje dobra ima antireligioznu stranu i 
negira svaki zagrobni ideal, u što su mnogi vjerovali i posve- 
čivali se u tajne obrede, da bi im bilo lakše poslije smrti. 
Osporavanje svake vrijednosti takvom religiozno-mističnom 
nazoru je pozitivno, ali s druge strane ocjenjivati mjerilo 
dobra prema vlastitom uživanju i zadovoljstvu, ne može biti 
nešto pozitivno, jer bi taj individualizam, nužno morao doći u 
svoju suprotnost, u borbu svih sa svima, što bi bilo vraćanje 
na prirodno pravo, a ukidanje svih pozitivnih društvenih usta- 
nova. Da je takav ideal dobra bio neizvediv, bilo je potpuno 
jasno, ali i rješenje dobra, koje je dala kinička škola — bilo 
je opet suprotna krajnost. 


Kiničku školu osnovao je Antisten (440-——366) iz Ate- 
ne. Najpopularniji iz te škole je Diogen iz Sinope, o kom je 
sačuvano mnogo anegdota. Umro je u Korintu god. 323. 

Kinici su bili filozofi »proleteri« i naročito su djelovali 
među siromašnim dijelom naroda. U odricanju od svih potreba 
htjeli su pokazati vlastitim primjerom, kako je kultura i dru- 
štvo na krivom putu, jer čovjek je najsretniji, kad ništa ne 
treba. To će postići, ako svoje potrebe smanji na minimum i 
da svaki dan sužava i taj minimum. Time će čovjek postati 
smiren, ne će ga upropaštavali mnoge nepotrebne stvari, jer 
svatko nosi svoj ideal u sebi. 

Od najapstraktnijeg određenja Dobra (u megarskoj školi) 
kao nekog apsoluta izvan čovjeka, Kirenjani su ga shvatili u 
realnom svijetu izvan sebe, koga treba samo da uživaju, a 
kinici ga nalaze isključivo u čovjekovom uviđanju, da je naj- 
bolje što manje trebati, jer jedino to osigurava sreću i zado- 
voljstvo (u prirodnom primitivizmu). 

Antisten, osnivač te škole, nije bio samo na području etike 
proliv Megarana i njihovog općeg, nego je i u spoznajnoj leo- 
riji istupao protiv njihovog općeg, tvrdeći da postoji samo 
pojedinačno kao svoj identitet (A = A). Stoga, osim sudova 
identiteta na pr. čovjek je čovjek, drugo se ne može sa sigur- 
nošću tvrditi ni govoriti, jer opće nije postojeće. Time se 

suprotstavio Platonu, zbog čega ga je Platon u svojim djelima 
kritikovao, da još nema oči za opće, nego samo za pojedinačno. 
Antisten se približio elejcima i nasuprot dijalektici misli kod 
Sokrata, ostao na stavu apstraktnog logičkog identiteta, čime 
se misao nije mogla razvijati.12 

Gledajući u cjelini, Sokratove škole nisu imale ni metodu 
istraživanja, što je velik nedostatak niti su težile ispitivanju 
pojmova, koje je započeo učitelj — nego su prešle u praktici- 
zam svakodnevnog života, s težnjom da društvu ukažu na 
mogućnost izlaza iz krize. Kad filozofija isključivo ostaje kod 
svakodnevnog života, a da iz tog ne uopćava ljudski misaoni 
odnos prema toj stvarnosti, nego postaje samo praktični »pu- 
tokaz«, to predstavlja njenu potpunu slabost. 

U praksi Sokratovih škola čovjeku su pružena tri rješenja 
ideala dobra, ali nijedna škola nije vidjela suštinu društva, 
šta ono po sebi predstavlja, iz kakvih se suprotnosti sastoji i 
kako se kreću ti odnosi, iz čega bi teoretski mogla obrazložiti 
svoje shvatanje; nego se apstrahirala od tog realnog zbivanja 
i našla izlaz u pojedinačnom stanju vlastitog osjećanja, kao 
potpunom rješenju društvenih sukoba. Međutim, tu društveno- 
socijalnu stranu shvatio je potpunije Sokratov učenik Platon, 
koji je svojom filozofijom htio izvršiti i reformu društva. 


7 Platon kritikuje Antistena (»Teetet«), što misli da se subiektu ne 
može dodati predikat, a da ne dode do identičnosti. Platon kaže: budući da 
je B (predikat) nešta drugo nego A (subjekt), nema kopula značenje da 
identificira predikat sa subjektom, već da se subjekt smatra učesnikom 
na predikatu. 


92 


IV. SISTEM IDEALIZMA — PLATON 


1. DRUŠTVENO-POLITIČKE PRILIKE 
I PLATONOV ŽIVOT 


Platon (427—347) rodio se 4. godine poslije početka pelo- 
poneskog rata, u doba borbi između demokracije i aristokra- 
cije. Kad mu je bilo 23 godine, njegov ujak Kritija — Sokra- 
tov učenik, bio je na čelu tiranije tridesetorice, koja je ubila 
u Ateni oko 1500 građana i oduzela im imanja. To je bio obra- 
čun aristokracije s demokratskim snagama, zbog čega je tada 
iz Atene pobjeglo mnogo ljudi. Oni su našli utočište i spas u 
Tebi, koja je prihvaćala i mnogo pomagala atenske demokrate. 
Tu je bilo toliko izbjeglica, da je Trazibul lako organizirao 
snage, koje su 403. god. prodrle u Atenu, zbacile tiraniju i 
ponovo uspostavile demokratsku vlast. Nakon 4 godine, ta 
vlast je sudila Sokratu zbog njegovog djelovanja kao anti- 
demokrate, čemu je i Platon bio svjedok. 

Savez Atene i Tebe postao je demokratska antispartanska 
koalicija i Atena je ponovno podigla svoje zidove god. 393., 
kcji su bili porušeni poslije pobjede Spartanaca u pelopone- 
skom ratu. I Sparta je nastojala proširiti svoj utjecaj, te je 
pomagala tiraniju na Siciliji (Dionizije u Sirakuzi), a imala je 
uspjeha i u ratu u Aziji (396/95 god.) pod kraljem Agesilajem. 
Da bi se osigurala od spartanskih napada, Atena je ponovno 
okupila oko sebe svoje bivše saveznike i god. 378. zaključen 
je između njih t. zv. drugi atenski savez, koji se mnogo osla- 
njao na tebansku vojsku, kojom je rukovodio sposobni Epa- 
minonda. On je na nov način organizirao tebansku vojsku i 
protjerao Spartance iz Tebe, a pobjedom nad Spartancima kod 
Leuktre god. 371. oslobodio je područje srednje Grčke od spar- 

tanske hegemonije. Spartanci su bili pobijeđeni i kod Manti- 
neje god. 362.. gdje je poginuo i Epaminonda. Njegovu novu 
vojničku taktiku prihvatili su i proširili Filip i Aleksandar 
Makedonski, i izvršili velika osvajanja. 

Ta stalna društvena previranja, nesigurnost i borbe, ruše- 
nje i uništavanje, učinili su na Platona jak utisak, i on je 
mnogo razmišljao, kako da se tome učini kraj. 

Već poslije Sokratove smrti god. 399. napustio je Atenu, 
jer nije bio pristalica demokracije i sklonio se u Megaru. Do- 
tada je već 7 godina slušao Sokratovu filozofiju, kod Kratila 
je slušao o Heraklitovoj filozofiji, a kod Kebeta i Simije, koje 
spominje u svom dijalogu »Fedon«, upoznao se pobliže s pita- 
gorovskom filozofijom. Put u Megaru je značio prekidanje 
učenja u školi, i Platon je pošao da upozna svijet i njegov 
život. Iz Megare je otišao u Kirenu (Sjev. Afrika), gdje se 
upoznao s čuvenim matematičarem Teodorom (on je sagovor- 
nik u dijalozima Teetet, Sofist i Državnik), koji je opet bio 
Protagorin prijatelj. Iz Kirene je možda Platon otišao i u 
Egipat, a zatim se vratio u Atenu, gdje je ostao oko 5 godina 
(395—390). Da bi još bolje upoznao matematiku, pošao je pita- 
gorovcima u Italiju, u grad Tarent, gdje se upoznao s Arhitom, 
koji je bio državnik. matematičar i fizičar. Godine 388. je 
došao prvi put na Siciliju, gdje je pokušao pridobiti starijeg 
Dionizija za svoju filozofiju, da bi prema njoj preuredio svoju 
državu i vladavinu.! 

Zbog iste svrhe, da realizira svoju teoriju države, putovao 
je Platon još dva puta na Siciliju (367. god. i 361. god.), ali 
bez uspjeha. Poslije prvog putovanja čak mu se dogodilo i 
to, da je po nagovoru Dionizija Platon bio uhvaćen i doveden 
kao rob na trg u Eginu. Tu ga je otkupio Kirenjanin Anikerid 
i pustio na slobodu. Platonovi prijatelji iz Atene sakupili su 
između sebe novac, da ga vrate Anikeridu, ali on ga nije htio 
primiti, i za taj novac je kupljeno zemljište za Platonovu 
školu — Akademiju, koju je osnovao 387. god. (Diogen Laer- 
tije, III. 20). 

1 Iako Platon nije uspio u svojim političkim namjerama. an je od 
putovanja na Siciliju imao velike koristi, jer je tu dosta naučio od sicili- 
janskih komičkih pjesnika Epiharma, a naročita Sofrona (rođ. 


oko god. 430.), koji je izvršio veliki utjecaj na Platonov oblik pisanja 
(dijalog). 

2. PLATONOV PROBLEM 


Kad bi se Platonova filozofija prikazala sistematski, onda 
se ne bi mogao dobiti uvid u njegov filozofski razvoj — koji 
je počeo od Sokrata, a završio na spajanju ideja s Pitagorinim 
brojevima. Zbog toga je opravdano njegovu filozofiju prika- 
zati u historijsko-razvojnom putu, jer se samo tako mogu pra- 
titi pojedini stupnjevi tog razvoja. Sam Platonov problem ne 
sastoji se u izlaganju njegove filozofije, nego je mnogo veća 
poteškoća kronološki srediti sve njegove dijaloge, na osnovu 
kojih se i može izlagati taj razvoj u cjelini. 

Ni u Platonovoj biblioteci, ni u školi, nije sačuvan krono- 
loški popis njegovih djela, iako je to učenicima sigurno bilo 
poznato. Stoga su vrlo važna svjedočanstva Aristotela, koji 
ponekad navodi koji dijalog iza kojeg dolazi. Tako na pr. spo- 
minje da »Zakoni« dolaze poslije »Države« (Pol. III. 6), ali o 
mnogim dijalozima on uopće ne govori o redoslijedu nego se 
zadržava samo na problemima. 

Već je antika sumnjala da je sve Platonovo, što se njemu 
pripisuje, pa u skladu s tim Diogen Laert. (III. 57) navodi 
popis Platonovih djela, razvrstavajući ih u prave, neprave i 
neizvjesne. Popis Platonovih djela učinio je predsjednik Alek- 
sandrijske biblioteke Aristofan iz Bizanta (oko 200 prije n. 
ere), ali od tog popisa nije sve sačuvano. Oslanjajući se opet 
na taj popis gramatičar Trazil (Trasyllos) — koji je živio za 
vrijeme cara Tiberija (14—37 n. ere), izdao je također listu 
Platonovih djela (Diog. Laert IX. 37.) podijelivši sve u 9 sku- 
pina, a u svaku je stavio po 4 dijaloga. 

Već je, kako se iz gornjeg vidi, antika posumnjala u origi- 
nalnost nekih Platonovih spisa (D. Laert. III. 37.), ali to nije 
bilo ništa prema kritici prošlog stoljeća, koja je najprije pri- 
hvatila samo 14 spisa kao prave, a sve drugo je odbacila, što se 
kasnije pokazalo suviše pretjerano. 

Vršeni su razni pokušaji, da se djela u cjelini srede krono- 
loški. Tu se uzimalo u obzir glavno učenje — o idejama — 
kako bi se lakše pratilo, šta sadrže dijalozi, koji još ne po- 
znaju to učenje, a što oni koji se opet udaljuju od tog shva- 
ćanja. 


95 


Prvi veći pokušaj, da se Platonovi spisi (35 dijaloga i 13 
pisama) srede u cjelini, učinjen je u prošlom stoljeću. Tada su 
postavljene dvije različite teze: metodska i genetska. Metod- 
sku tezu je zastupao Fr. Schleiermacher (1768—1834), prema 
kojoj je Platon, prije samog pisanja, oblikovao u cjelini svoju 
filozofiju, a zatim je pisao postepeno od lakših stvari prema 
težima, kako bi učenicima olakšao razumijevanje. Tu tezu je 
Schleiermacher iznio u uvodu svojih prijevoda Platonovih djela 
1804—1810, i 1828 god. Nasuprot tome, genetsku tezu je zastu- 
pao Karl Friedrich Hermann (1804—1855) (Geschichte und 
System der Platonischen Philosophie, Heidelberg 1839), da je 
Platon, kroz 50 godina prolazio i sam filozofski razvoj, što se 
odrazilo i na sadržaju samih dijaloga. Ta teza je u cjelini 
prihvaćena, i na osnovu tog shvatanja vršeni su pokušaji i 
potpunog sređivanja svih dijaloga. 

Za kronološko sređivanje Platonovih dijaloga vrlo su za- 
služni i filolozi koji su proučavali jezičnu stranu Platonovih 
djela. Ti istraživači su uspoređivali pojedine izraze u raznim 
dijalozima i došli su do korisnih rezultata. Na primjer tom 
metodom (jezična statistika) ustanovljeno je da dijalozi »Ti- 
mej«, »Kritija« i »Zakoni« sadrže oko 1500 novih riječi kojih 
nema u ranijim Platonovim djelima. Za metodu jezične sta- 
tistike zaslužni su: L. Campbell (1867), W. Dittenberger (1881), 
Poljak V. Lutoslawski (1897), Th. Gomperz (1902), P. Natorp 
(1903), C. Ritter (1907) i dr. 

Pored navedenih autora još su i mnogi drugi proučavali 
Platonove dijaloge i rezultat tog istraživanja je taj, da iako 
nije postignuta puna saglasnost za sve dijaloge, ipak se slažu 
u rasporedu glavnih dijaloga.2 


Mi ćemo se u našem izlaganju držati one raspodjele koju 
je dao Uberweg, jer uzima u obzir rezultate i drugih istra- 
živača.3 


2 Kolika tu još ima razilaženja pokazuje Constantin Ritter u svojoj 
studi:il »Platon, Sein Leben, Seine Schr:ften, Seine Lehre«, I. Miinch. 1810. 
On na str. 230—31 u vrlo preglednoj taheli iznosi rezultate 16 istraživača, 
počevši od Tennemanna koji je dijaloge izučavao od 1782—95. a završava 
s W. Windelbandom, koji je radio 1905 god. 

1 F. Uberweg: »Die Philosophie des Altertums« izđao K. Praechter, 
Berlin 1926. 

Na osnovu svestranog istraživanja i provjeravanja prema 
antičkim navodima, svi Platonovi spisi, mogli bi se svrstati u 
4. grupe: 


1. Spisi sokratovskog perioda, u kojima se Platon ne uda- 
ljuje od etičko-pojmovnog raspravljanja, zastupajući Sokra- 
tovu misao, da je vrlina identična sa znanjem. 

2. Spisi prelaznog perioda. U tim dijalozima Sokrat (t. j. 
Platon) bori se protiv sofista, i vidi se utjecaj orfičko-pitago- 
rovskog učenja o duši i njenoj preegzistenciji. 

3. Spisi zrelog doba — gdje je učenje o idejama, i 

4. Kasni spisi — u kojima se Platon opet vraća na logičko 
značenje ideja, napuštajući ontološko — metafizičko, i pribli- 
žuje se pitagorovcima (učenje o brojevima). 


Prema toj grupaciji redoslijed dijaloga je ovaj: 


1. Sokratovski period 


Apologija — (obrana Sokratova na sudu) 
Kriton — (poslušnost zakonima) 
Protagora — (jedinstvo vrline, da li se ona može naučili, 


protiv sofista) 

Ijon — (pjesništvo nije zasnovano na svijesnom razumskom 
znanju) 

Lahet — (o hrabrosti) 

Država 1. knjiga* — (o pravednosti) 

Lisid — (o prijateljstvu) 

Harmid — (o razboritosti) 

Eutifron — (o pobožnosti) 


2. Prelazno doba 


Gorgija — (protiv retorike) 
Menon -— (teorija sjećanja -— anamnesis) 
Eutidem — (o sofističkom pogrešnom zaključivanju) 
Manji Hipija — (razgovor o Homerovim junacima, te o 
namjernom i nenamjernom griješenju) 
4 Filolozi koji su uspostavili tabelu na osnovu »sjezične statistike«, 
meću prvu knjigu »Države« u zrele spise, a ne u sokratovski period. Oni 


su više obratili! pažniu na jezičnu izgrađenost, nego na sadržaj, lako po 
provtemu, koji obraduje I. knjiga spada u sokratovski period. 

Kratil — (o filologiji, protiv sofista) 
Veći Hipija — (o pojmu lijepoga) 
Meneksen — (o retorici) 


3. Spisi zrelog doba 


Simposion — (o erosu kao filozofskom nagonu za spoznaju) 
Fedon — (o besmrtnosti duše) 

Država II——X. — (sadrži glavni Platonov filozofski nazor) 
Fedar“ — (o retorici, pozitivno se odnosi prema njoj, podjela 
duše na 3 dijela) 


4. Spisi kasnog doba 


Teetet* — (o znanju) 

Parmenid — (Platonova dijalektika, ideje) 
Sofist — (nastavak Teeteta) 

Državnik — (nastavak »Države«) 

Fileb — (o dobru) 


Timej — (kozmologija) 

Kritija — (o političkim pitanjima) 

Zakoni — (reforma »Države«, »druga« najbolja država) 
Dodatak zakonima — (Epinomis). 


Na osnovu tog hronološkog popisa dijaloga — koji su svr- 
stani u grupe, moći će se pregledno iznijeti: 


3. RAZVOJ PLATONOVE FILOZOFIJE 


U dijalozima prvog sokratovskog perioda Platon se ne 
udaljuje od shvatanja svog učitelja — bavi se isključivo poj- 
movnim istraživanjem na području etike. Kao i Sokrat i Pla- 
ton smatra, da je za ljudski svakodnevni život od velike važno- 
sti, da ljudi najprije spoznaju pojmove u etici, jer je vrlina 
(krepost) moguća samo na osnovu znanja. U tim raspravlja- 
njima ti opći etički pojmovi nisu još hipostazirani u ideje, 
75 Kurt Schilling (»Geschichte der Philosophie«, I. Munchen. 1851) stav- 
lja »Fedar« u spise kasnog doba. 

* E. Zeller ga stavlja u spise prelaznog doba s Gorgijom i Menonom. 


a K. Vorlander u spise zreiog doba. Mnogi istraživači smatraju oba mi- 
šljenja pogrešnim. 

nego pojmovi imaju samo svoje logičko značenje. Opće se baš 
odlikuje time, da obuhvata niz pojedinačnosti, kad se apstra- 
hira od njihovih slučajnih određenja. Tu je već nastala misao, 
da se bit nečega ne nalazi u određenom pojedinačnom, nego 
u općem kao takvom, jer ono sadrži cjelinu, dok je pojedi- 
načnost samo dio tog svega. Platon nije svoju pojmovno-etičku 
filozofiju širio javnim predavanjima po trgu, kao Sokrat, nego 
je radio u svojoj školi, koju su uzdržavali učenici svojim 
prilozima. 

Iz te grupe dijaloga, ako izostavimo I. knjigu »Države«, 0 
kojoj će se govoriti u sastavu drugih knjiga, onda je dijalog 
»Protagora« najznačajniji u proučavanju etičkih pojmova. U 
tom dijalogu Platon pokazuje, kako je neodrživa sofistička 
teza o relativnosti etičkih normi, jer vrlina nije ništa drugo 
nego znanje, pa je prema tome jedinstvena i može se naučiti. 
Kad je pokazao, da se ona može naučiti, onda je još više 
opravdano — da filozofija djeluje na ljude i da ih stalno uči 
i popravlja. Tu misao je Platon stalno zadržao, i u njegovoj 
»Državi« treba da vladaju filozofi, jer samo oni mogu o svemu 
dobro odlučivati. 

Platonu nije važno da iznosi samo svoje misli, nego se 
stalno suprotstavlja sofistima, jer oni, prema mišljenju Sokra- 
iovu, kvare ljudske duše. Jer kaže, ako netko kupi lošu hranu 
kod trgovca, on je najprije u posudama nosi kući, i može se 
sa ukućanima posavjetovati, da li da je jede ili ne, ali ono što 
sofisti prodaju odmah prima duša, i kasno je onda pitati za 
savjet. Taj primjer iz »Protagore« pokazuje, kako su sofisti 
vršili velik utjecaj na svoje slušače. 

Od spisa prelaznog perioda značajniji su dijalozi »Gorgija« 
i »Menon«. U »Gorgiji« pod utiskom djelovanja sofista, koji 
su, prema Platonu — zloupotrebljavali retoriku, Platon je u 
potpunosti odbacuje, jer je retorika samo prividna umjetnost 
i nije zasnovana na znanju, a upotrebljava se za nepravedne 
stvari.7 

I u spisima prelaznog doba Platon vodi stalno polemiku 
protiv sofista, jer oni svojim uspjesima privikavaju ljude na 
relativnost svega, što životu samo škodi. 


! To mišljenje a retorici, Platan je izmijenio u svom kasnijem dija- 
logu »Fedar«, 

Gledajući pojmovnu stranu istraživanja, spisi oba ta pe- 
rioda, pod općim, idejom (idća, el&oc) razumijevaju pojam, 
t. j. pojmovni sadržaj, pod koji se svode pojedinačni objekti. 
To logičko značenje ideje u spisima zrelog doba prelazi u 
ontološko-metafizičko$š i to prvi put u dijalogu »Simposion« 
(Gozba), gdje se govori o erosu (žowc) kao filozofskom nagonu 
i čežnji za spoznajom lijepoga. 

Čovjek u tom nagonu prolazi više stupnjeva uzdizanja i od 
ljepote tijela uzdiže se do ljepote duše, odatle teži dalje prema 
naukama i najzad stiže do spoznaje ideje ljepote. Tu Platon 
prvi put govori, da ideja ljepote — kao ideja, ima svoju apso- 
lutnu postojanost, nije danas ovakva, a sutra onakva, jednom 
čovjeku takva, a drugom opet drugačija, nego je za sve ljude 
jednaka, savršena i nepromjenljiva. Prema tome, tijela mogu 
biti lijepa samo zbog toga, što imaju učešća na ideji ljepote, 
a sama ideja nema nikakvih oznaka promjenljivih osjetilnih 
kvaliteta, 


U tom dijalogu je Platon postavio temelj svom sistemu 
objektivnog idealizma. Ideje, koje su ranije imale samo poj- 
movno — logičko značenje, sada su hipostazirane i pretvorene 
u samostalna supstancijalna bića, koja sadrže svu stvarnost 
u sebi. Prema tom shvatanju, pravu realnost i objetivnost 
predstavljaju ideje (pogrešno bi bilo smatrati ih nekim du- 
hovnim carstvom u smislu srednjovjekovne filozofije), a ma- 
terijalni svijet je sekundaran, izveden tek iz tih ideja. 


Glavni Platonovi filozofski pogledi na etiku, estetiku, spo- 
znaju, politiku i kozmologiju, izgrađeni su na osnovu takvog 
shvatanja ideja, koje je osim kozmologije u potpunosti iznije- 
to u njegovom najvažnijem djelu »Država«. 


* To ontološko-metafizičko značenje ideja, koje proizlazi iz Platonavog 


»Simposiona« kao | drugih spisa zrelog doba, što polvrduje i Aristotel! ne 
prihvaća Panl Natorp (1854—1924) ni njegova marburška škola, Prema 
Natorpu, ideje imaju samo logičko značenje, a nikako metafizičko i Ari- 
stotel nije razumig Platona. To je, međutim, suviše smiona tvrdnja. jer 
Aristotel je slušao 20 godina Platona i baš zato, što se nije slagao s tim 
učenjem, napustilo je Platonovu Akademiju, | osnovao svoju vlastitu škalu. 

U novije vrileme tu Natorpovu tvrdniu ponovno preuzima Karl 
Vorlander (Geschichte der Philosophie I. Lpz. 1939), koji shvaća ideju 
kao misao u duši, a ideje čovjek može posmatrati, kad se ad vanjskog 
svijeta okreće u svoju unutrašnjost, i tu ih nalazi kao svoje unutrašnje. 
To bi bilo Platonovo mišljenje — prema Vorlanderu, ali je to ipak neopla- 
tonizam, | ne odgovara smislu Platanovog učenja o idejama. 

Platonovo učenje o idejama je potpuno njegovo orginal- 
no shvatanje, ali je historijski razvoj grčke filozofske misli 
mnogo toga već pripremio, što je Platon iskoristio za svoje 
učenje. Heraklit je tvrdio, da je vanjski svijet na osnovu ima- 
nentne suprotnosti u stalnom mijenjaju, i u njemu ništa nije 
stalno. To je Platon prihvatio, i od vanjskog svijeta okrenuo 
se prema misaonom, pojmovnom, .da traži nešta, što će uvijek 
biti identično i nepromjenljivo. Takvo shvatanje bitka je na 
području materijalizma dala elejska škola, jer je tu bitak 
nepromjenljivi apsolut, zbog čega neki nazivaju Platonove 
ideje: — nematerijalni elejski bitak. Ali, da se nešto trajno 
može tražiti na pojmovnom području, istakli su već pitago- 
rovci, a najviše Sokrat. Pitagorovci su u osnov svega stavili 
broj i kvantitativni odnos, a Sokrat je pojmovnim istraživa- 
njem etike došao do shvatanja, da opće, koje sadrži niz poje- 
dinačnosti, kad se definira, treba smatrati važnijim i sadržaj- 
nijim od tog pojedinačnog. To je Platona oduševilo. pa se i 
sam u raznim dijalozima bavio tim područjem na Sokratov 
način, ali je, težeći da dođe do onog što bi moralo biti apso- 
lutno, izvršio hipostaziranje tih pojmova. 

Za Platona je bilo odlučujuće bavljenje tim pojmovima, 
jer je on brzo uvidio, da idealna određenja — na pr. praved- 
nosti, hrabrosti i dr., nemaju svoje puno, adekvatno realizi- 
ranje u ljudima — pojedincima, jer oni u svom praktičnom 
djelovanju nikad ne realiziraju idealne norme. Dok je Sokrat 
u svojoj filozvnji postavio jedinstvo teorije i rrakse, dotle 
Platon, baš zato što je praksa postojećeg društva drugačija od 
idealnih normi, zaključuje, da ta stvarnost nikad ne može biti 
potpuno adekvatna pojmovnom određenju, prema čemu ona 
i ne može biti ono osnovno, ono primarno svega zbivanja. Ne 
znači li to — misli Platon, da je onda to pojmovno, savršenije 
od svakidanjeg realnog i promjenljivog. Izučavanjem geo- 
metrije, Platon je također uvidio da geometrijske figure ne 
postoje tako idealne u stvarnosti, ali da baš pojmovno odre- 
đenje daje ono pravo, kakvoga nema u svakodnevnom životu. 
Nije li i tu ono pojmovno nešto trajnije i savršenije? Kad je 
došao do takvih rezultata, Platon uopće više nije ni pomislio, 
da područje vanjskog objektivnog svijeta shvati kao uzor pra- 
vog bitka i'savršenstva, nego je to pojmovno područje — svi- 

jet ideja — shvatio kao pravu stvarnost, a sve vanjsko je 
samo slika tog savršenog svijeta ideja. 

Platonove ideje nisu ništa drugo nego hipostazirani gene- 

rički (rodovski) pojmovi, i svaka ideja je vječna i nepostala. 
One su uzrok sveg pojavnog, ali to nikad ne može postići 
savršenstvo svog uzora, jer bi se na taj način izjednačio uzrok 
s posljedicom, primarno sa sekundarnim, osnovno (suštinsko) 
s pojavnim, i to mnoštvo dvostrukih savršenih pojedinačnosti 
međusobno bi se potpuno isključilo, jer ne bi bilo potrebe za 
bilo kakvim oblikovanjem. 
+ Iako je Platon do općih pojmova mogao doći jedino empi- 
rijskim putem, on je rezultat tog istraživanja preokrenuo u 
njegov uzrok, i od općeg, koje je izvedeno iz objektivno — 
realnog, on je napravio bitak, kao trajnu osnovu, sveg posto- 
jećeg, koje predstavlja samo nesavršen odraz tog idejnog 
područja. Na osnovu takvog shvatanja ideja Platon je izgra- 
dio svoj filozofski nazor, pomoću kojeg je htio izvršiti reformu 
tadašnjeg društva. 

Platon je bio pod utjecajem Sokrata i opće zasnivao na 
definiciji, ali on je svojim shvatanjem općeg postavio razliku 
u predmetu definicije (Arist. Met. I. 6) i udaljio se od Sokrata 
koji opće nije hipostazirao u samostalan bitak. Platon pred- 
metom istraživanja i znanja nije smatrao materijalne objekte, 
nego samo čiste apstraktne pojmove (ideje), koje proučava 
dijalektika, jedina nauka o tim idejama i predmet dijalektike 
su čisti pojmovi (ideje), koje ona spaja i razdvaja (podjela na 
rodove i vrste). Da bi se obuhvatila raznolika stvarnost mora 
postojati mnoštvo ideja, jer se s jednim, bez mnoštva uzora, 
ne bi mogao objasniti svijet. Stoga Platon u svojoj filozofiji 
ne prihvaća Jedno — kao Parmenid, i u svom dijalogu »Par- 
menid« — pokazuje neodrživost elejskog učenja, jer (kako je 
moguć odnos tog jednog prema mnoštvu) i misli da je rješe- 
nje tog pitanja jedino u njegovom učenju o idejama. 

Predmet Platonove dijalektike nije vanjski promjenljivi 
svijet. On je pun protivrječnosti i kao takav ne može biti 
predmet dijalektike, jer ona ima posla samo s općim pojmov- 
nim odredbama, koje u sebi ne sadrže nikakvih protivrječ- 
nosti, i te ideje kao konkretno — identično određenje postoje 
po sebi kao samostalne supstancije. Pojmovi Platonove dija- 

lektike su nepromjenljivi i ne mogu se procesom razvijati, 
zbog čega je njen postupak samo u oblikovanju, spajanju i 
razdvajanju tih fiksiranih pojmova. Baš zbog toga, što postoji 
veliko mnoštvo tih ideja, Platon misli da je izbjegao slabu 
stranu elejske filozofije. Jer, ako postoji identitet, postoji i 
drugost, jedno na pr. može biti u mirovanju ili u kretanju, 
što uopće nije protivrječno, kao kad se jedno prema drugom 
suprotstave mirovanje i kretanje. 


Smisao dijalektike je u tome da bude nauka o tim ideja- 
ma, ali ipak, prvi pojam o njima, iako nepotpuno određen, 
dobiva čovjek — misli Platon — gledanjem vanjskih predme- 
ta, čime se duša, zahvaljujući tim utiscima sjeća, da je prije 
svog dolaska u tijelo gledala čiste ideje. Prema tome, sve poj- 
movno znanje bilo bi samo sjećanje (Žvduvnotc), kad se duša 
sjeća, znači, da je prije egzistirala, a to ne bi mogla, da nije 
besmrtna. To je već teološki dio Platonove filozofije, koji se 
ne može dovesti u vezu s njegovom dijalektikom, koja se 
bavila pojmovnim istraživanjem. Teorija sjećanja pokazuje, da 
Platon, kad racionalnim putem ne može izvesti neki problem 
do kraja, on tada nalazi izlaz u teologiji i mitu.? 


Kad Platon polazi od percepcije, on ne teži za tim, da 
spozna, da li je to adekvatna slika samog dotičnog predmeta, 
nego da daljnjim prelaženjem dođe do netjelesnog svijeta 
ideja, ostavljajući vanjsku stvarnost, jer je nesavršena, pa 
ona prema tome i ne može biti predmet znanja. 


Ideje su cilj, i to svrhovito (teleološko) shvatanje, jest Pla- 
tonov pokušaj da svlada dualizam između ideja i vanjskog 
svijeta. Područje ideja treba poslužiti kao opravdanje za etičke 
nazore, kako bi društvu mogao pokazati, da pravi smisao 
egzistiranja nije ispunjen u relativnom, nego da treba biti 
stalno upravljen na područje savršenih uzora, koji su postav- 
ljeni — kao rezultat apstraktnog racionalizma. 


* Nije dovoljno uvjerljivo ona, što o Platonovoj teoriji slećania više 
Kurt Scnhilling u svojoj historiji filozofije. On kaže: »Učente o pa- 
novnom sjećanju ne postoji kod Platona, .to je slobodni pronalazak kasni- 
jeg doba. Ono znači samo: to je tako, kao neka vrst ponovnog sjećanja. 
Time. zadatak treha biti označen samo direktivno, a ne da se da dogmat- 
sko-filozofsko rješenje.« (Geschichte der Philosophie I. 1951, str. 126). 
Nejasno je, zašto bi to bio pronalazak kasnijeg vremena. kad se to nalazi. 
ne direktivno, nego kao rješenje u Platonovim dijalozima »Menon« 1 
»Fedon«. 

Time je Platon jasno postavio dva odvojena svijeta: svijet 
pojavni i svijet ideja, i na osnovu tog dualizma htio pokazati 
razliku u ontologiji i spoznaji između svoje filozofije i ranijih 
filozofskih škola. Svaki stupanj ljudskog spoznavanja ima i 
svoj odgovarajući objekt, čime je karakter spoznaje uslovljen 
svojim predmetom istraživanja. Postoje dvije vrste objekata: 
vanjsko — pojavni svijet i — misaono područje. U prvoj 
grupi razlikuju se pojavni predmeti i slike ili sjene tih pred- 
meta. U drugoj je niži stupanj matematsko područje, jer iako 
se matematika bavi pojmovnim određenjima i misaonim istra- 
živanjem, ipak se razlikuje od dijalektike — koja proučava 
ideje, — u tome, što se pojmovi matematike ne tretiraju izo- 
lirano od stvarnih predmeta, dok su ideje, čisti, apstraktni, 
od iskustva neovisni pojmovi, i te ideje predstavljaju pravi 
bitak. 

Ta četiri stupnja pokazuju da je osjetilno područje niže, a 
misaono više, savršenije. Kao što je u prvom području životni 
princip Sunce, tako je to u drugom — ideja Dobra. O svakom 
stupnju objekta postoji i odgovarajuća spoznaja. O području 
osjetilnog svijeta ne može postojati znanje, nego samo mni- 
jenje (&6£a), i to: o sjenama stvari nagađanje (&čixaoia) a o 
samim predmetima — koji su odraz ideja — vjerovanje da je 
tako (zioqug). O matematskom području, koje čini prelaz iz- 
među osjetilnog i svijeta ideja, postoji matematska razumska 
spoznaja (&tdvora), a samo o idejama postoji znanje (čzugijun), 
zbog toga, što su ideje vječne i uvijek sebi identične — i njima 
se bavi filozofija, t. j. dijalektika, zbog čega je ona nauka nad 
naukama. 

U dualizmu svijeta ideja i vanjskog, realnog svijeta, dakle 
u tom razdvajanju (zowgidetw), ostalo je kao najteže pitanje — 
kako je moguć odnos između ta dva područja, t. j. kako se iz 
svijeta ideja može izvesti vanjski svijet? Problem je: odnos 
općeg, koje je izdvojeno od pojavnog — prema tome pojav- 
nom, realnom, pojedinačnom. Time je dijalektika što je dobro 
istakao W. Windelband proširila svoje djelovanje kao i svoj 
predmet. Dok je prvobitni njen zadatak bio da pravilnim 
formiranjem, spajanjem i razdvajanjem pojmova dolazi do 
određenja, koja izražena u obliku suda predstavljaju jedinstvo 
različitoga, gdje kopula tada nema značenje identiteta, kao kod 

kiničara Antistena; sad dijalektika iz tog logičko-pojmov- 
nog tretiranja mora prijeći na teoretsko-praktično objašnje- 
nje, naime, kako se može iz svijeta ideja objasniti osjetilno- 
pojavni svijet. Dijalektika je prestala biti isključivo nauka o 
čistom mišljenju, jer treba riješiti i drugi dio tog pitanja, 
naime kako se vanjski svijet može izvesti iz svijeta ideja. 

To apsolutno razdvajanje ta dva svijeta vrlo je slaba stra- 
na Platonove filozofije, i Aristotel počinje svoju kritiku Pla- 
tona (polazeći od svoje ontologije) baš na tom mjestu, i Lenjin 
je za tu kritiku rekao, da je to kritika idealizma uopće. 


Aristotel govori, da ideja (nešto opće), ne može biti sušti- 
na pojedinačnog, a uopće nije u njemu prisutna. Ako sve po- 
javno ima uzrok u nekoj ideji, onda ideja ima mnogo više 
nego stvari, i nije uopće jasno kako nešta može nastati, kad 
su ideje nepokretljive, i šta uzrokuje ideje, da se iz njih 
pojavljuju njihovi nesavršeni odrazi u vanjskom svijetu. Zašto 
bi pojedinačno kao takvo moralo imati nekog uzročnika izvan 
sebe? Iz tih poteškoća, Platon pokušava naći izlaz tako, da 
odnos tog nepremostivog dualizma uzme, ili tako, da stvari 
imaju učešća na odgovarajućoj idejiruerey&tww)lo ili da su 
ideje prisutne u stvarima (zagovnia).Drugi način rješavanja 
je da se ideje uzimaiu kao uzor (zaodćetyua),a pojedine stvari 
su samo odrazi (elđwđa) tih uzora.11 


\ I tu je kritika uočila nedostatke. U vezi tog, da stvar ima udjela na 
ideji, Aristotel stavlja prigovor t.zv. trećeg čovjeka (zgiro5 čvoponog). 
Postoji čovjek i ideja čovjeka, i da bi oni došli u dodir, potrebno je da 
njih obuhvata i spaja nešta treće, što bl bilo na višem stupnju od prva dva. 
Ali, sad je pitanje, kako će to treće opstati, jer bi nešta četvrto moralo 
obuhvatiti prva tri, i t.,d. u beskonačnost. Primjer slikovito pokazuje po- 
teškoću oko izvođenja pojavnog svijeta iz svijeta ideja. 

Prigovor »treći čovjek« nije prvi postavio Aristotel ,nego sofist Po- 
liksen, savremenik i protivnik Platona. Problem tog prigovora obrađuje 
i Platon u svom dijalogu »Parmenid«. Međutim kakva je literarna polemika 
nastala (prošlog vijeka) oko samog prigovora, Aristotela i Platonovog dija- 
loga, može se ovdje izostaviti, jer ne umanjuje razumijevanje Platonove 
filozofije. , 

" Johann Fisehi — u svojoj historiji filozofije, koja je pisana 
s kršćanskog stanovišta (»Geschichte der Philosophie«, I. 2. Izd. 1948) kaže 
da se Platon s pravom može nazvati »svećenički filozof« (sein prliesterl:- 
cher Philosoph«), jer njegovo učenje govori o onostranosti ideja, Međutim, 
Platonova filozofija (dijalektika) je u osnovi racionalizam i nema veze u 
svom učenju o idejama s kršćanskim shvaćanjem onostranog duhovnog. 
To bi moglo važiti za neoplatonizam, a ne za Platona. Ako bi Platon bio 
»svećenički filozof«, onda bi to bio samo svojim učenjem o đuši i njenoj 
besmrtnosti, a nikako u shvatanju svoje dijalektike. 

Na taj način Platon nije uvjerljivo dokazao, kako se iz 
svijeta ideja izvodi vanjski objektivni svijet. Ideje su nepo- 
kretne i nepromjenljive i šta uvjetuje, da proizvode nesavr- 
šene predmete vanjskog svijeta? Ako su pak ideje uzrok 
svega, onda bi se konzekventno moralo uzeti, da postoje ideje 
i loših stvari. O toj temi raspravlja Platon u svom »Parme- 
nidu«, i pita se, da li na pr. treba uzeti da postoji ideja prljav- 
štine? To ni samom Platonu nije po volji, pa je više sklon 
da uzme vrhovnu ideju Dobra kao najvišu, koja bi sve pro- 
žimala, i bila uzrok samo dobrog, a sve loše ne bi imalo svoj 
uzrok u svijetu ideja, nego bi bilo izopačavanje u pojavnom 
svijetu.12 Prema tome bi prljavština bila samo odstupanje od 
ideje čistoće. Svijet ideja bi samo u takvom shvatanju imao 
i svoje etičko obrazloženje, a to je Platonu važno, jer on svo- 
jom filozofijom želi uspostaviti idealnu državu i odrediti po- 
ložaj čovjeka u njoj. 


4. DRŽAVA I POKUŠAJ REALIZIRANJA FILOZOFIJE 


Platon se bavio filozofijom, da bi u njoj našao rješenje 
svih društvenih poteškoća. Reforme društva nisu uspješne, 
ako se izvode na starim temeljima, pa stoga — misli Platon 
— treba sve iznova početi, jer nitko u državi ne može biti 
zadovoljan, ako ona ne postupa zakonito i pravedno. 

Pojedinci su po prirodi sami sebi nedovoljni da bi mogli 
Živjeti i sve potrebno za život nabavljati; stoga se moraju 
udružiti i zajedno o svemu voditi brigu. 

Ta opća misao o državi — zajednica, podjela rada, zamje- 
na i drugo, postojala je i u državama u doba Platona, pa ipak 
on s njima nije bio zadovoljan. On je dobro uočio stalne kla- 
sne borbe između bogatih slojeva društva i siromašnih, i 
točno vidio da u takvoj državi postoje uvijek dvije države, i 
da se u slučaju rata bogati više boje svojih siromašnih sugra- 
đana, nego neprijatelja s kojim se bore. Platon je htio da ogra- 
niči individualizam koji je sve više jačao, te da ga podredi 
harmoničnoj cjelini, koja treba biti sretna. 


12 1 kršćanstvo ne priznaje da zlo ima svoj prvobitni! uzrok. nego ga 
izvodi iz apstraktne slobode ljudske volje, čime nije ništa riješena. 

Država će biti tek tada sretna, kad vladari budu filozofi, 
odnosno filozofi vladari. To je smisao, kojeg društvo treba 
ostvariti, i tek tada će nastupiti mir i blagostanje. Platon je 
svoje shvatanje države usko povezao sa filozofijom i pomoću 
filozofije sve htio usavršiti. 

Svakodnevni život je pun raznih neprijatnosti, jer ljudi nisu 
zauzeli svoje pravo mjesto u društvu, niti uočuju dovoljno 
smisao svog djelovanja. Da se to ne bi dogodilo i u idealnoj 
državi, trebalo bi svakom prema njegovim prirodnim spo- 
sobnostima dati pravo mjesto, a to će biti moguće, ako sr 
izvrši potpuna podjela rada. Svatko će raditi samo jedan oc 
ređeni posao, koji će odgovarati njegovim sposobnostima, 
time koristiti i njemu i cjelini. Ta podjela je prirodna podjeli: , 
jer nisu svi ljudi jednako sposobni za iste poslove. Stoga je 
nužno da se u državi postavi više staleža, koji će živjeti u 
miru i slozi, te činiti ono, što će državi uvijek koristiti. Treći 
stalež će sve raditi, i on zadržava svoje privatno vlasništvo. 
On proizvodi za cijelo društvo, i jedan dio svojih proizvoda 
daje besplatno onima koji će se baviti drugim poslovima 
(činovnici, čuvari, vladari). Nasuprot trećem staležu, pripad- 
nici prva dva staleža ne bi posjedovali nikakvo vlasništvo, te 
ne bi imali nikakvih briga oko proizvodnje. 

Ta podjela rađa zahtijeva da svatko radi svoj određeni 
posao, i tek tada će u državi biti ostvarena pravednost. Da bi 
treći stalež mogao dovoljno raditi, treba ga isključiti iz poli- 
tičkog života i upravljanja (protiv atenske demokracije), jer 
za to nije sposoban. Taj stalež bi samo radio i hranio sve dru- 
ge, a ostale društvene funkcije vršili bi stražari, činovnici i 
vladari. Da bi se takvo stanje u državi postiglo, treba usmje- 
riti svu pažnju na odgoj i školovanje na osnovu čega će se 
izvršiti selekcija za pojedine funkcije. U tom društvu žene su 
ravnopravne s muškarcima, jer su i one sposobne, pa država 
i njihove snage treba u potpunosti iskoristiti. Ravnopravnost 
žena je Platon zahtijevao zbog toga, da svi budu u državi 
zadovoljni, i Heleni se međusobno moraju pomagati, a ne uni- 
štavati i prodavati u roblje. Helen mora biti slobodan, a robo- 
vlasnički poredak treba i dalje ostati, i Platon ne traži nje- 
govo ukidanje, jer njegovo doba nije moglo zamisliti društve- 
nu proizvodnju bez robova. 

Sav odgoj je pod nadzorom države, jer bi pojedinci u kući 
mogli loše shvatiti smisao cjeline, pa bi se lako iskvarili. Od 
14. do 16. godine uči se pjesništvo i muzika, i zbog toga što se 
to radi u mlađim godinama, treba pregledati djela svih pje- 
snika, i sve ono, što ljude može ili pokvariti ili u njima razviti 
neku pretjeranu nježnost, treba potpuno odbaciti, jer ljudi te 
najbolje države trebaju biti ustrajni i hrabri. Također treba 
izbaciti mnoga mjesta iz Homerovih epova, jer on bogovima 
pripisuje mnoge loše stvari, pa bi ljudi mogli shvatiti — da 
sebi mogu dopustiti još gore stvari, to prije, što i bogovi čine 
razne prestupke. 

Umjetnost treba potpuno odbaciti, jer ta djela ne prikazuju 
u sebi ono bitno, što je ideja, nego oponašaju tek predmet, koji 
je već oponašanje ideje, zbog čega se umjetničko djelo nalazi 
tek na trećem mjestu od onog pravog.13 

Poslije pjesništva i muzike, od 16. do 18. godine treba se 
baviti matematikom, a od 18.—20. god. traje ratna obuka. Kad 
se taj dio odgoja završi, dolazi prvi izbor. Država provjerava 
svakog pojedinca, i oni koji su manje talentirani, ne napre- 
duju dalje, nego ostaju čuvari, a ostali se još bave naukom. 
Ali, u tom intelektualnom razvoju treći stalež je već otpao, 
jer je prema Platonu najmanje sposoban, i stoga je jedino 
prikladan da se bavi proizvodnjom. On dobija samo muzički 
i gimnastički odgoj. 

Kod drugog izbora, koji je još stroži, mnogi ostaju kao 
činovnici, a mali ostatak najsposobnijih proučava još 5 godina 
dijalektiku, i oni su tek u 50 godini sposobni da postanu vla- 
dari, t. j. filozofi. Prema tome filozofi nisu samo teoretičari, 
nego imaju i veliko praktično životno iskustvo, koje im omo- 
gućava da sve dobro vide i odluče. 

Ono što je država u velikom, to je svaki pojedinac u ma- 
lom. Kao što država ima tri staleža — filozofe, čuvare i rad- 
nike, tako i ljudska duša ima tri dijela: umni, srčani i požudni 
i samo harmonija svih dijelova omogućuje čovjeku miran 
život. Adekvatno dijelovima duše — svaki stalež ima i svoju 
vrlinu: filozofi se odlikuju mudrošću (prvi dio duše), čuvari 

N_Na području umjetnosti Aristotel se potpuno suprotstavio Platonu. 
On je u svojoj »Poetici« ukazao na važnost umjetničkog djela, jer ano ne 


imitira pojedinačno, nego prikazuje bitno, opće i kao takvo je važno 1 za 
ljudsku spoznaju. 

hrabrošću (drugi dio), a treći stalež savladavanjem svojih po- 
žuda, t. j. umjerenošću (treći dio). Kad svaki stalež ispunjuje 
svoju dužnost, a time i vrlinu, tek tada je u državi realizirana 
pravednost, i svi ljudi su sretni. 

Međutim, pitanje je, u kakvom odnosu stoji Platonova 
teorija države s njegovom filozofijom i sa zahtjevom da filo- 
zofi budu vladari? 

Filozofija (dijalektika) je spoznala poredak svega i svojim 
učenjem o idejama otkrila pravu stvarnost. Najviša ideja je 
ideja Dobra,!* i sve mora prema njoj težiti, a to se može do- 
goditi, ako je u državi realizirana pravednost. Filozofi su jedini 
sposobni da shvate područje te prave realnosti ideja, i oni 
treba da ljude stalno upućuju i vode prema nečemu, što je 
trajno i važi kao uzor, a ne da se u svakodnevnim borbama 
međusobno upropaštavaju i da uopće ne vide pravi cilj. Filo- 
zofija daje državi nov oblik života. i komunizam za čuvare i 
filozofe nije jedini cilj države, nego samo svrha da se postigne 
sreća i pravednost u državi, što će se dogoditi tek onda, kad 
se ostvari vladavina filozofa.15 Prema tome filozofija bi svim 
ljudima pomogla, jer bi svi slušali vladare filozofe, a oni bi 
uvijek, budući da stalno proučavaju područje ideja, znali oci- 
jeniti, što je bolje, trajnije, korisnije i od čega zajednica može 
napredovati, a da ne trpi nikakvu štetu. Time je Platon htio 
da namjesto starog religiozno-tradicionalnog odgoja, koji se 
već raspadao, postavi svoju filozofiju objektivnog idealizma, 

*kao životnu normu, koja može ljudima koristiti. Razum, ideja, 
dijalektika (filozofija) je osnovno što može društvo unaprijediti, 
i ako je država tako uređena da može realizirati taj zahtjev, 
ona će biti — prema Platonu — uvijek sve bolja i sretnija. 

Iz dosadašnjeg se vidi da je Platon državu s određenim 
staležima zasnovao na intelektualnom principu. Postojeće 
razlike u društvu ne bi proizlazile iz određenog historijskog 
zbivanja i mogućeg ekonomskog odnosa i života, nego bi bile 

14 Ideju Dobra Platon je nekonzekventno uveo u svoi sistem ideja, 
jer sve što postoji ima njoj zahvaliti za svoju egzistenciju. Time se nužno 
mora negirati vječnost ideja, što protivriječi Platonovom nazoru. 

"SK. Kautsky je u svojoj knjizi: »Vorlaufer des neueren Sozialismus« 
I. u poglavlju o Platonu više naglašavao njegov komunizam kao oblik 
društvenog uređenja koji može spasiti državu, iako Platon ne stavlja sve 
na komunizam, nego na svoju filozofiju, koja među mnogim ostalim stva- 


rima, da bi postigla idealnu državu, uvodi kao sredstvo potrošni komuni- 
zam za prva dva staleža. 

samo nužna grupacija u one položaje do kojih se pojedinac 
mogao uzdići. Prema tome, svaiko bi morao uvidjeti tu nu- 
žnost i općenitost da ne može zauzimati ono mjesto za koje 
nema dovoljno sposobnosti. 

U daljnjem egzistiranju te države ona prvobitna raspodjela 
u staleže ne će doživjeti većih izmjena, jer će bolji i rađati 
bolje (o čemu država također vodi računa) i oni će svojim 
izgrađenim intelektualnim sposobnostima moći postići odgo- 
varajuća mjesta. 

U III. knjizi svoje »Države« Platon tu misao iznosi i u 
obliku mita — gdje kaže da je kod poroda onima koji su spo- 
sobni da vladaju primiješano zlato, čuvarima — srebro, a 
ostalima željezo i bakar. 


Platonova teza da intelektualno najsposobniji vladaju (fi- 
lozofi) jest pokušaj da se postojeća razlika između intelektual- 
nog i fizičkog rada tumači kao bitna razlika u društvenom 
vrednovanju. Intelektualne prednosti su jedini kriterij i to 
građani države trebaju uvidjeti, pa je prema tome vrlina tre- 
ćeg staleža — ta nužna razboritost(5wppootvn) koja će dove- 
sti do jedinstva između vladara i vladanih, i spoznati da je 
potrebno da vlada najbolji t. j. filozof. 

Gledajući općenito, Platon ima pravo kad zahtijeva da 
svatko radi ono za što je sposoban (u pozitivnom smislu) i da 
društvo mora težiti za tim da njime ne vlada slučajnost i pro- 
izvoljnost, nego da sve ima svoj racionalni smisao, i da ljudi 
određuju svoje mjesto i životni put. 

Ali, ako se Platonova misao o državi izloži sociološki, t. j. 
ako se prikaže kako bi izgledala u stvarnosti, onda će nam 
ona postati mnogo određenija. 

Platonov ideal države bio je agrarna zajednica aristokrat- 
ske Sparte. Nasuprot Sparti, Atena je naglim trgovačkim raz- 
vojem vrlo oštro diferencirala imovinske razlike među svojim 
stanovništvom, i Platon je dobro uočio klasni karakter tog 
stanja i rekao da se takva država sastoji ne iz jedne nego iz 
dvije države — iz države bogatih i siromašnih. Stoga on iznosi 
svoju teoriju države kao jedini mogući izlaz u toj situaciji, 
i kad bi se ta država realizirala. ona bi prema Platonu bila 
bolja od svih postojećih država. 

Prema toj teoriji postojao bi potrošački komunizam (sa 
zajednicom žena i djece) za gornja dva staleža, t. j. oni bi 
zajednički trošili ono što bi proizveo treći stalež. Realno gle- 
dajući, čuvari bi stoga budno pazili i na to da treći stalež 
dovoljno radi, kako gornji slojevi koji vrše samo upravne i 
nadzorne funkcije ne bi ostali bez sredstava za život. Ta 
država bi bila pod velikom kontrolom tih čuvara (vojna sna- 
ga) koji bi pazili da svatko ostane na svom mjestu i da stalno 
radi samo ono za što je određen. Radni individuum bio bi 
podređen gornjim staležima, jer bi morao i za njih raditi i 
pripremati dovoljno proizvodnih dobara. Dakle njegovo bi 
pravo bilo to — da mora raditi bez ikakvih drugih funkcija 
u društvu, t. j. bez političkih i građanskih sloboda,!6 jer Pla- 
ton smatra da bi bilo vrlo štetno, kad bi se taj stalež počeo 
baviti i politikom, a priznata mu je sposobnost samo za 
fizički rad.17 

Na kraju treba reći to da je sam Platon priznao da bi bilo 
vrlo teško realizirati zamisao takve države. 


5. REZULTAT PLATONOVE FILOZOFIJE 


Platon je bio prodan kao rob na trgu i sam je osjetio što 
znači biti prodavan kao i svaka druga stvar. On je mnogo 
razmišljao o državnim uređenjima i svojom teorijom htio je 
uspostaviti panhelensku državu, u kojoj bi egzistencija svakog 
pojedinca bila na neki način određena od države. Ali, filo- 
zofija nije bila društvena sila, da iz temelja preokrene cjelo- 
kupni poredak. Od uspostavljanja nove države ostala je samo 


4 O Platanovoj »Državi« pisao je R. Pohimann (1852—1814) na blizu 
200 stranica u svom djelu: »Geschichte der sozialen Frage und des Sozia- 
lismus in der antiken Welt«. II. 1912., gdje je on, služeći se modernim ter- 
minima društvena-političkog života. htio pokazati kako se potpuno slažu 
socijalizam i individualizam u Platonovoj idealnoj državi. Dalje se suprot- 
stavlja mišljenju Zellera i Gomperza koji su pisali — đa je Platon u svojoj 
državi zanemario treći stalež i da taj stalež ima najmanje slobode. Pohl- 
mann misli da Platon kad hoće da svi staleži hudu sretni, onda se brine i 
za treći stalež, pa su suvišni oni gornji prigovori. Ali, ipak nije pokazao 
što bi bio socijalizam kod Platona i kakvo je to pravo trećeg staleža, kad 
mora samo raditi, a ne može imati nikakvog učešća u društvenom životu. 

" »Platonova Repuhlika, ukoliko se u njoj podjela rada razvija 
kao princip državnog ustrojstva, samo je atenjansko idea lizira- 
nje egipatskog kastinstva.« (Marx — Kapital I. str. 312—313, 
1947.) 

teoretska zamisao. Platon nije uspio da na Siciliji ostvari svoje 
namjere i države su i dalje ostale kakve su bile, jer se vladari 
nisu obazirali na Platonovu teoriju. Ali ni Platonova država 
ne bi bila dobro rješenje, jer u njoj nije imao prava najveći 
dio stanovništva, i ta država nije ništa drugo nego antiteza 
atenskoj demokraciji, kojoj se suprotstavlja idealizirano spar- 
tansko uređenje. Platon kao teoretičar države nije uspio, ali 
ipak njegovo značenje kao filozofa sastoji se u tom da je on 
svojom filozofijom (dijalektikom) istakao općenito važnost 
racionalnog, premda ne uvijek dosljedno. 

To racionalno vidi se i u tome, što je Platon u svojoj državi 
veliku pažnju obratio na izučavanje pojedinih naučnih gra- 
na, a naročito matematike — kao predstupnjeva dijalektike. 
Na tom području Platon nije ostao dosljedan, jer je kako u 
filozofiji tako i u odgajanju veliku pažnju posvetio i religiji. 
Međutim, ipak je Platon bio više filozof, jer on nije pokušao 
izvesti reformu društva i države, da bi sve predao svećeničkoj 
kasti, (kao što je bio slučaj na Orijentu), nego je ipak na prvo 
mjesto postavio razum koji ljudima treba pokazati put i uzdići 
ih prema nečemu trajnijem (kod Platona ideje). Tu nema ni 
traga onog kasnijeg kršćanskog shvatanja — da su blaženi 
siromašni duhom (kako je dobro uočio E. Rohde), nego naj- 
prije razum mora težiti svom usavršavanju, a tada racionali- 
zam, ne odbacujući religiju — treba kao aktivna snaga pre- 
obraziti državu i ljude u njoj, i spoznati svoj najvažniji objekt 
istraživanja: metafizičke apstrakcije — ideje. 

Težeći da spozna ideje, Platon se mnogo bavio pojmovnom 
filozofijom i učinio je mnogo korisnih priprema za uspostav- 
ljanje logike — kao nauke o mišljenju (»Država« IV. i X.; dij. 
»Sofist«.) On je jasno izrekao da mora postojati nauka koja 
će proučavati mišljenje (pojmove) što, po njegovom mišljenju, 
može izvršiti jedino njegova dijalektika ili nauka nad nauka- 
ma. Prema tome područje pojmova je najvažnije, jer bez 
jasnih pojmovnih određenja ne može biti ni logičkih sudova. 

Međutim pogrešno je bilo, što je Platon te pojmove (ideje) 
shvatio odvojeno od sveg stvarnog. Najslabija strana njegove 
filozofije je u tome, što je odvojio svijet ideja (pojmova) od 
svijeta stvarnosti, i na osnovu tog dualizma došao do zaključ- 

ka, da je svijet ideja prava stvarnost, a objektivni svijet je 
samo imitacija tog uzor-svijeta, čime je objektivna stvarnost 
postala sekundarna. Zbog toga je on odbacio i raniju materi- 
jalističku filozofiju, kao nevažnu, smatrajući da ona uopće 
nije imala pravi predmet istraživanja, zbog čega ni rezultati 
tog istraživanja ne mogu biti dobri. Stoga je Platon manju 
važnost obratio na proučavanje kozmosa, i njegova shvatanja 
o tom području ispunjena su teološkim i mističnim nazorima. 
Platon mnogo zaostaje u proučavanju prirode za ranijim ma- 
terijalističkim školama. On čak ni Demokritu nije priznao 
nikakvu zaslugu na području filozofije, niti ga je igdje spo- 
menuo u svojim dijalozima. 

Platonovo hipostaziranje rodovskih pojmova nije više omo- 
gućilo jedinstvo predmeta, percepcije i pojma, zbog čega je 
i njegova pojmovna filozofija postala sama sebi svrhom, bez 
određene veze s realnim svijetom, i ti pojmovi nisu mogli 
imati svoje puno sadržajno određenje i ostali su samo misaone 
apstrakcije, čime je bio umanjen i njegov doprinos filozofiji. 

Grčka filozofija poslije Platona nije pošla njegovim putem. 
Najveći antički filozof Aristotel pokušao je sjediniti cjelo- 
kupni tadašnji filozofski razvoj i dati objektivnu kritiku, po- 
kazujući slaba mjesta u filozofiji svojih prethodnika. On nije 
prihvatio ni Platonov horizam (razdvajanje), nego se ponovno 
vratio na stvarni bitak, kao polaznu točku filozofije, jer je 
— kako je sam rekao —— potrebno više cijeniti istinu, nego 
prijatelje, kad griješe. 

V. VRHUNAC ANTIČKE FILOZOFIJE 
ARISTOTEL 


1. ARISTOTEL I DOGAĐAJI IV. VIJEKA 
PRIJE NAŠE ERE 


Kad se Aristotel (384—322) rodio, Platon je već imao 43 
godine i bio vrlo poznat kao filozof. U svojoj sedamnaestoj 
godini Aristotel je došao u Platonovu Akademiju u Atenu, 
gdje je proveo 20 godina. 

Poslije Platonove smrti, Aristotel je otišao vladaru Hermiji 
u Malu Aziju, jer je on bio prijatelj Akademije, i kod njega 
ostao 3 godine (347—344). Kad su Perzijanci na prevaru ubili 
Hermiju, Aristotel je tada otišao u Mitilenu (na Lezbu), a 342. 
dobio poziv od Filipa Makedonskog da odgaja njegovog sina 
Aleksandra. 

Aristotel je došao na makedonski dvor, koji mu nije bio 
stran, jer je njegov otac Nikomah bio liječnik kralja Aminte, 
Filipovog oca. Aleksandar je bio u petnaestoj godini, kad ga 
je Aristotel počeo učiti. Aristotel je mislio, da će moći izvršiti 
utjecaj na makedonskom dvoru, kao što je to nekad htio Pla- 
ton na Siciliji. Ali, okrutni vladari, koji su raspolagali voj- 
ničkom silom, nisu bili oplemenjeni filozofijom. 

U to doba hegemoniju nad grčkim svijetom nije više mogla 
održavati ni Atena ni Sparta. Nju je preuzela Makedonija, 
koja se naglo razvijala. Grčki polis je bio već preživio svoju 
ulogu, i politički život je opadao. Demokratske snage ipak su 
htjele očuvati svoju samostalnost, i suprostavljale su se ma- 
kedonskim osvajanjima. Čuveni govornik Demosten (384—322) 
pokušao je spasiti razbijeni polis, okupiti građane i ohrabriti 
ih za ustrajne borbe. Atenjani su njegove zasluge znali cije- 

niti i odlikovali ga 340. god. zlatnim vijencem. Makedonska 
stranka uz koju su pristajali robovlasnici postajala je sve utje- 
cajnija, a njene interese u Ateni branio je i zastupao govor- 
nik Eshin (rođ. oko 389), koga je potkupio Filip Makedonski. 

Makedonska osjavanja izmijenila su sliku grčkog društve- 
no-političkog zbivanja. Otpor je pokušala organizirati Atena 
s Tebom, ali u bitci kod Heroneje 338. god. stari grčki svijet 
i polis, bili su poraženi, a Makedonija je postala prva sila. 
Sam Aleksandar je ostavio privremeno svog učitelja, da bi 
učestvovao u heronejskoj bitci, dok je na atenskoj strani u 
borbi sudjelovao i veliki govornik Demosten. 

Politička neslaganja između učitelja i učenika bila su ve- 
lika. Aristotelov ideal države bio je grčki polis —— mala har- 
monična cjelina, a ne velike države Orijenta. Kad je Aleksan- 
dar pošao na osvajanja u Aziju, Aristotel se vratio u Atenu, 
gdje je osnovao svoju filozofsku školu (Likej) god. 335. Od- 
tada je živio još 13 godina, i sve što je filozofiji dao, to je 
učinio u tom razdoblju. 

Kad je umro Aleksandar Makedonski god. 323, makedon- 
ska stranka je bila nerado gledana i proganjana u osvojenim 
grčkim krajevima, pa je i sam Aristotel, budući da je bio na 
makedonskom dvoru, pobjegao iz Atene, »kako se Atenjani 
po drugi put ne bi ogriješili o filozofiju«. Otišao je u Halkis 
na Eubeji, gdje je slijedeće godine i umro. 


2. PODJELA FILOZOFSKOG SISTEMA 
I ARISTOTELOVI SPISI 


Aristotel je bio poučen dvostrukim primjerom — svoga 
učitelja i svojim, da s filozofijom ne može mnogo postići na 
izmjeni društva, jer oni, koji imaju vlast, ne žele primati filo- 
zofske misli, zbog čega sav trud oko reforme društva pomoću 
filozofije ostaje uzaludan. To je utjecalo na Aristotela, da se 
povukao iz aktivnog političkog života i bavio se isključivo 
filozofijom. 

On je u svojoj školi okupio veliki broj učenika i organi- 
zirao svestrani istraživački i naučni rad. Koliko je njegova 

škola bila ugledna i utjecajna, vidi se i po tome, što nije držao 
samo predavanja za učenike, koji su imali potrebno predzna- 
nje za studij, nego i za širu javnost, koja je također hljela 
znati rezultate istraživanja i rada Aristotela i njegove škole. 
Da bi svima udovoljio, Aristotel je do podne držao predavanja 
za učenike (ezoterična predavanja), a poslije podne popular- 
na predavanja za velik broj slušača (egzoterična predavanja). 

Već je u Platonovoj školi postojala podjela filozofije i filo- 
zofskih problema na: etiku, fiziku i logiku. I sam Aristotel 
priznaje opravdanost takve podjele (Topika I. 14), no on svoj 
filozofski sistem razdjeljuje po drugom principu. On u Met. 
VI. 1. kaže da je svaka duhovna djelatnost ili praktična ili 
poetična ili teoretska, i na ta tri područja dijeli i svoj filo- 
zofski sistem. U teoretski dio filozofije dolaze: fizika, mate- 
matika i metafizika, koju zove i »prva filozofija«. U praktičnu 
filozofiju spadaju: etika, ekonomika i politika. U poetičnu 


(oblikovnu — estetika) dolazi tehničko i umjetničko obliko- 
vanje, od čega je Aristotel opširno izveo samo teoriju pje- 
sništva — (»Poetika«). Ta raspodjela se može još naći kod 


Aristotela u njegovoj Topici (VI. 6) i kasnije kod Diogena 
Laerta V. 28. 

Iz te raspodjele se vidi, da u sistem filozofije Aristotel nije 
ubrojio svoju logiku, ni logičke spise ( 0pya10v), a to nije 
slučajno, jer, da bi se netko bavio filozofijom, mora najprije 
poznavati logiku. Stoga Aristotel u Met. IV. 3. govori, da se 
najprije mora logika dobro proučiti, a nikako početi filozo- 
fijom, pa tek onda učiti logiku. 

Za vrijeme svog prvog boravka u Ateni, Aristotel je kao 
Platonov učenik pisao za javnost svoje dijaloge (izgubljeni su) 
u kojima se uglavnom držao Platonovog učenja. Diog. Laert. 
V. 22 nabraja 20 Aristotelovih dijaloga (na pr. o pravednosti, 
o pjesnicima, o filozofiji, gozba i dr.), koji ponekad imaju ista 
imena kao i Platonovi dijalozi (na pr. Sofist, Meneksen). Me- 
đutim, u tim dijalozima, on nije svoje učenje iznosio preko 
Sokrata — kao Platon, nego je za svoje misli sam uzimao 
ulogu govornika, i opširno ih izvodio. 

Svi ti spisi namijenjeni široj javnosti (egzoterični) iz- 
gubljeni su, a sačuvali su se spisi namijenjeni učenicima u 

školi (ezoterični), koje je Aristotel pisao za vrijeme drugog 
boravka u Ateni. Dok je prva grupa spisa bila laka i razu- 
mljiva, pisana vrlo živim jezikom (Ciceron hvali stilsku stra- 
nu), dotle je druga grupa teška i problemi su često puta samo 
nabačeni, a možda u usmenom predavanju dalje izvedeni. 
Pojedini tekstovi su nezavršeni, a ponekad se i ponavljaju već 
obrađena pitanja. 


U logičke spise, koje su učenici kasnije sabrali u 
jednu skupinu i nazvali Organon (*Oeyavov — oruđe filo- 
zofiranja, Organum Aristotelis) pripadaju: 


Kategorijel — liber praedicamentorum (o najopćenitijim 
predikatima) 

O sudu i rečenici — de interpretatione 

Analitika prva (2 knjige) — analytica priora — (o zaklju- 
čivanju) 


Analitika druga (2 knjige) — analytica posteriora (o doka- 
zu, definiciji. spoznaji principa) 

Topika (r6nog — mjesto) — Topica, (o dijalektičkim ili vje- 
rovatnim zaključcima) 

Pobijanje sofista — De sophisticis elenchis (o sofističkim 
varavim dokazima i zaključcima) 


Posebnu cjelinu čini Metafizika, ili »prva filozofija« 
(nor pi4ocogla), koja sadrži 14 knjiga. Aristotel nije 
učinio zadnju redakciju spisa, niti ih je on takvim redom 
stavio u jednu cjelinu, nego su to uradili izdavači, koji su 


! Dokaze protiv originalnosti Kategorija pokušao je navesti Carli 
Prantl, (1820—1888), koji je pisao histariju logike od prvih početaka do 
prve trećine 16. vijeka — u 4 velike knjige. (»Geschichte der Logik im 
Abendlande«, 1, 1855, II. 1861, III. 1867, IV. 1870). U prvom svesku na str. 184. 
on tvrdi da uopće Aristotel nije napisao knjigu »O kategorijama«, nega je 
samo iznio učenje o pojmu, a da su učenici kasnije napravili tu šemu (ka- 
tegorije) za učenje u školi. Prema mišljenju Prantla taj spis Je nedostojan 
Aristotela, jer broj kategorija (10) pokazuje samo težnju da se postigne 
pitagarovski sveti broj. Kao važan argument Prantl uzima i to, da Ari- 
stotel često uzima manje kategorija, i da se samo na dva mjesta gpominju 
svih 10 (Kategorije 4, 1; Topika I. 9), a ni Topika nije bitna za Aristotela 
nego je puno bliža retorskoj školskoj potrebi dijalektike. Tom mišljenju 
suprotstavio se E. Zeller, koji je dokazivao, da kategorije nose Aristotelav 
duh istraživanja, | opravdano navodi da se«Aristotel u svojoj knjizi »O du- 
ši« (I. 1, 1. 5) isključivo poziva na «svoje »Kategorije« 1 pita, gdje će se sta- 
viti duša, da li u supstanciju, kvalitet, kvantitet ili u koju drugu od posto- 
jećih kategorija. 

Poglavlja 10—15. u »Kategorijama« nisu prava, a to je već znao An- 
dronik s Roda. 

te spise stavili iza spisa fizike (T& ueT& 1& qpvoixd). Odatle 
je došao naziv metafizika, koji je označavao ne samo redo- 
slijed spisa, nego i redoslijed proučavanja.“ Spisi metafizike 
obrađuju najopćenitije principe, koji su osnova sveg pojedi- 
načnog, što opet ne znači da se u njima ne govori o pita- 
njima koja također obrađuje i fizika. 


U spise za fiziku, proučavanje prirode i 
psihologiju dolaze: 

Fizika (8 knj) — uvod, o prirodi, prostoru, vremenu 
kretanju 

O nebu (4 knj.) 

O postajanju i propadanju (2 knj.) — o 4 elementa i njiho- 
vom postojanju 


Meteorologija (4 knj) — o planetama, kometama, me- 
teorima 
Istraživanja o životinjama (10 knj.) — usporedna anato- 


mija i fiziologija životinjskih vrsta. 

Anatomija sa slikama (izgubljena) 

O dijelovima životinja (4 knj.) 

O rađanju životinja (1 knj.) 

Psihologija: 

O duši (3 knj.) — biljna, životinjska i ljudska duša. Na tu 
knjigu se nadovezuje niz rasprava o osjetilnoj percepciji, sje- 
ćanju, životu i smrti, i dr. poznata pod naslovom: 

Parva naturalia 


U spise za etiku, politiku, poetiku i reto- 
Tiku dolaze: 

Nikomahova etika (10 knj.) — (ime po sinu Aristotelovom 
-—— Nikomahu) — o kreposti, slobodi volje, pravednosti i dr. 

Eudemova etika — (7 knj.) je prerada Nikomahove. To je 
izvršio Aristotelov učenik Eudem s Roda. 

Velika etika — (Magna Moralia, 2 knj.) je izvadak iz prve 
dvije. Sastavio nepoznati peripatetičar. 

Politika (8 knj.) — učenje o državi, teorije države, državni 
ustavi, odnos prema Platonovoj državi. 


2 Termin »Metaphysica« pojavljuje se prvi put kod Boecija (6 viiek 
n. ere). 

Politeja — sadržavala 158 ustava grčkih država kao i stra- 
nih, na pr. Rima, Kartage. Osim .»Ustava Atenskog«, koji je 
pronađen 1890 god. na egipatskom papirosu, sve ostalo je 
izgubljeno. 

Poetika — o pjesništvu i njegovim vrstama, problem ka- 
tarse(x&žagoic)— očišćenja. Druga knjiga, koja je naročito 
obrađivala problem katarse — izgubljena je. 

Retorika (3 knj.) — o govorništvu i njegovim vrstama. 


3. PRIKAZ POJEDINIH DIJELOVA 
ARISTOTELOVOG UČENJA 


LOGIKA (OPĆI PROBLEMI) 


U elejskoj školi Parmenid je u svom spisu »O prirodi« 
istakao da postoje dva puta istraživanja, jedan koji vodi mni- 
jenju, a drugi, bolji — znanju. Tu je prvi put u historiji filo- 
zAfije istaknuta potreba metode u filozofskom istraživanju, jer 
bez nje razum ne može imati siguran oslonac u svom prouča- 
vanju. I drugi filozofi su prihvatili misao, da nije dovoljno 
postaviti objekt, nego proučiti, kako i čime se može spoznati 
taj objekt. Zatim je važno pitanje — da li se odmah može 
prijeći na filozofska istraživanja bez prethodne pripreme na 
drugim područjima nauke. 

Platon je smatrao, da je matematika najvažniji predstu- 
panj za filozofiju (dijalektiku), i tko nju ne pozna, ne će biti 
sposoban za apstraktno mišljenje o filozofskim problemima. 
Međutim Aristotel je vidio, da se u tom proučavanju ni ono 
najosnovnije nije riješilo, jer nisu dovoljno proučeni zakoni 
ljudskog mišljenja, a dok to nije poznato, ne može biti ni- 
kakvog istraživanja na području nauke. Svakodnevne raspra- 
ve sa sofistima pokazale su da je dobro argumentirana riječ 
najvažnije u pridobivanju pristalica za neko mišljenje, i da 
bez uvjerljivog govora nitko ne može postići uspjeh u svom 
obrazlaganju. 

Ljudsko mišljenje ne može logički odražavati objektivnu 
stvarnost niti spoznati objektivnu istinu, ako samo nije po- 
stavljeno na sigurne principe. Da se pronađe ta zakonitost 

mišljenja, treba najprije ispitati u kakvom odnosu stoji po- 
jam prema pojedinačnom konkretnom predmetu, i šta je izvor 
spoznaje? O tom pitanju govori Aristotel u Anal. post. II. 19, 
gdje pokazuje da je metoda indukcije (&nayowy) — dovođe- 
nje) put do spoznaje, i to na taj način, da se od pojedinačne 
Stvari dođe do njenog pojma. Aristotel kaže da svako živo 
biće ima sposobnost opažanja, ali ljudi se odlikuju još i time, 
da zamijećeno mogu zadržati u sjećanju. Dakle od opažaja 
(atašngoic) dolazi do sjećanja, a odatle uslijed čestog po- 
navljanja — iskustvo o dotičnom predmetu, a samim isku- 
stvom čovjek stječe praktično umijeće (i6yvn) i znanje 
(čmuorijun). Predmet opažaja je samo pojedinačno, a pojam, 
kao opće — odnosi se na mnoštvo pojedinačnog, i do njeg se 
dolazi putem indukcije. 

Medutim, spoznaja ne ostaje samo na pojmu, jer se poj- 
movi u nekom sudu mogu opet svrstati pod još općenitije 
pojmove, čime Aristotel prelazi na učenje o kategorijama, t. .j 
o najopćenitijim predikatima. Tih najopćenitijih predikata 
Aristotel je pronašao 10, premda često spominje i manji brojs. 
Da bi preko kategorija ljudsko mišljenje moglo odražavati 
vanjsku realnost, ono ne može počivali na slučaju, nego mi- 
šljenje mora imati svoje osnovne principe, koji će biti opće 
važeći, i ne će ih trebati dalje dokazivati. 

Sofisti su potakli Aristotela, da o tom razmišlja, i on je 
svestrano počeo istraživati zakone ljudskog mišljenja, kako se 
ono, što je i u općem interesu, ne bi moglo zloupotrebljavati. 

Te opće principe — koji za sve važe — sveo je Aristotel 
na ova tri: princip identiteta (sve što je istinito mora se pot- 
puno samo sa sobom podudarati — Anal. prior. I. 32), princip 
kontradikcije (nemoguće je da se jednome i istom na isti 


3 Tih 10 kategorija Aristotel nabraja ovim redom: 1. supstancija (čo- 
vjek), 2. Kvantitet (dva lakta dugo). 3. kvalitet (bljelo). 4. relaciia (dvo- 
struko, pola), 5 mjesto (u liceju) 6 vrijeme (jučer). 7. položaji (on leži). 
8. imanje (naoružan). 9 činjenje (siječe). 10 trpljenje (biva siječen). Iz tog 
se vidi da svih 10 kategorija nisu Jednako važne, va sam Aristotel često 
vrši drugačiju grupaciju Tako on sedmu i osmu kategoriju ispušta u Met. 
V Tlu Fiz Vii Ti u Met XIV 2 kaže da se sve postoleće može svesti 
pod tri kategorije: ožora (supstanciia) nag (stanje) — tu spadaju katego- 


rije: položaj. imante_ činjenje | trplienje i ze6g Te — odnos. Od svih kate- 


gorija najvažnija je supstancija, koja uvitek egzistira samo kao subjekt. a 
ostalih 98 kategorija javljaju se kao predikati spustancije 1 zovu se akci- 
dencije (avuBeBnudra ). 

način jedno i isto određenje dodaje i ne dodaje — Met. IV. 3), 
i princip isključenja trećeg (između kontradiktornih stavova, 
ne može biti ništa trećeg — Met. IV. 7). 

Aristotel misli, da svaki čovjek, ako hoće dosljedno misliti, 
ne može misliti suprotno shvatanjima ta tri principa, jer to 
nisu nikakvi slučajni pronalasci, nego su to postavke koje važe 
i za samu stvarnost (odakle je i dobiveno pojmovno određe- 
nje), jer ni tu se neki predmet ne može u isto vrijeme u 
istom smislu zvati nekim imenom i opet ne zvati. Kad je to 
prihvaćeno, onda druge stvari nisu teške, i lako će se moći o 
postavljenim pitanjima raspravljati, jer se na pr. zna, da se 
za nešto istodobno u istom smislu ne će moći reći i da i ne 
Stoga Aristotel, da bi olakšao proučavanje na području filo- 
zofije, u V. knjizi svoje »Metafizike« navodi i određuje 30 
filozofskih termina, kako bi svi znali da ih on u tom smislu 
upotrebljava, a budući da su zasnovani na principima mišlje- 
nja, trebaju kao takvi važiti i za druge ljude. Prema tome 
Aristotelova logika (on je zove analitika — vještina razdva- 
janja) nije sama sebi svrha, niti se ona bavi praznim apktrak- 
cijama, nego polazi od realnog, pojedinačnog predmeta, i 
proučava kako se on spoznaje u sadržajnom mišljenju. Do- 
sljedno tome, kaže Aristotel u »Kategorijama« (c. 7), da je 
objekt opažanja postojao prije samog opažaja, i ako se opažaj 
(percepcija) ukine, ipak unatoč tome objekt i dalje postoji. 
Taj materijalistički nazor nalazi se u osnovi Aristotelovog 
učenja o logičkom sudu. U svojoj Hermeneutici (učenje o 
sudu) — c. 9. Aristotel kaže da se iskazi u sudu odnose tako, 
kao što se odnose predmeti u stvarnosti, te prema tome veza 
pojmova nije ništa drugo, nego misaoni odraz veze samih 
stvari, Stoga sudovi mogu biti kako afirmativni, tako i nega- 
tivni, t. j. da li izražavaju vezu pojmova koji odgovaraju 
vezi samih stvari, ili takva veza u stvarnosti ne može biti. 

Za istinu i spoznaju, koja se iskazuje u sudu, vrlo je važno 
proučavanje pojmova, jer oni nose u sebi općenitije oznake, 
nego što je to slučaj s pojedinačnim opažajem. Aristotel 
razlikuje pojam (46y05), vrstu (elćoc) i rod (y€vos) a najviši 
pojmovi su opet kategorije — o kojima je već govoreno. 

Iz općeg se može deduktivnim putem doći do pojedinačnog 
(utjecaj Euklidove geometrije), što se najbolje vidi u silo- 
gizmu (zaključivanje), i silogizam je jezgro Aristotelove logike, 
jer je on sredstvo ispitivanja i proučavanja točnosti postavlje- 
nih tvrdnji a time i njihovih premisa. 

I na području zaključivanja Aristotel je imao mnogo posla 
sa svojim filozofskim protivnicima, te on želi točno utvrditi, 
kakvih ima zaključaka, i koji su korisni za naučno istraži- 
vanje. Aristotel najprije ima u vidu dijalektičare megarske 
škole i Zenona iz Eleje, koji su svoje teze izvodili indirektnim 
dokazima, u kojima je bilo i logičkih pogrešaka. Aristotel 
smatra, da je dijalektički zaključak, zaključak iz vjerovatnih 
premisa, da prema tome nije ni istinit ni lažan, nego samo 
vjerovatan, ali ipak ima svoju vrijednost, jer postavljanjem 
suprotnih teza vrši kontrolu samog mišljenja i njegovih 
tvrdnji. U tumačenju dijalektičkog zaključka, Aristotel se 
sasvim udaljuje od Platona i njegovog shvaćanja dijalektike 
kao nauke nad naukama, i potpuno osporava naučnost dija- 
lektičkom zaključku. Pored dijalektičkog zaključka postoji i 
sojfistički koji je prema Aristotelu obmanjujući, jer je izveden 
iz pogrešnih premisa. Aristotel ističe, da dijalektičar nije 
svijestan svojih pogrešaka, a sofist jest. Pored te dvije vrste 
zaključaka postoje naučni zaključci, koji su izvedeni iz isti- 
nitih i sigurnih premisa, i oni služe u nauci kao sigurno 
sredstvo za stjecanje novih spoznaja. 

Međutim, koliko god je Aristotel učinio za oformljenje 
logike kao nauke i filozofske discipline, on se ipak na nekim 
mjestima u logičkim spisima nije udaljio od Platona. On na 
pr. u anal. post. 1, 2. kaže, da je za nas prije i pouzdanije ono 
što je bliže našim osjetilima, a po sebi (po prirodi) je prije 
i poznatije ono, što je dalje od osjetila, t. j. pojmovi. Dakle, 
ono što je po prirodi prije, t. j. opće, to se za ljudsku spoznaju 
pojavljuje kao kasnije. Aristotel je tu na tlu Platonove onto- 
logije, jer sudi da je opće po prirodi prije od pojedinačnog, 
i to opće (pojam) je suština predmeta. On još na više mjesta 
(Topika, Fizika, Anal. prior.) govori kako je opće po prirodi 
prije, i time općenitom daje ontološko značenje, i taj njegov 
platonizam vidjet će se još više u njegovoj »Metafizici«, gdje 

piše, da je pojmovno — suština pojedinačnog, s kojim stoji u 
vezi (Met. V. 7.). 

Ipak postoji bitna razlika između Platonove dijalektike 
(koja proučava čiste pojmove — ideje) i Aristotelove logike. 
Za Platona je svijet ideja odvojen, po sebi — prava stvarnost, 
i onda sve pojedinačno ima samo udjela na tom općem. Me- 
đutim, Aristotelova ontologija ne smatra opće (formu) kao 
suštinu, ukoliko je odvojena od pojedinačnog, materijalnog. 
Tek njihovo jedinstvo daje pravo pojedinačno, i prema tome 
pojmovi uvijek sadrže mnoštvo pojedinačnih predmeta, a 
nisu postavljeni a priori, kao jedina stvarnost. I kad Aristotel 
u silogizmu iz opće postavke izvodi nešta pojedinačno, on 
uvijek ima kontrolu tih stavova i u samoj stvarnosti, a ne 
postupa kao Platon, da stvarnost tretira kao nepotpunu imi- 
taciju općih pojmova (ideja). Time se Aristotelov silogizam u 
sadržajnom pogledu potpuno razlikuje od Platonove dija- 
lektike, i kao takav postaje sigurno sredstvo u ispitivanju 
tvrdnji i dokaza.“ 

Aristotelova logika nije bila nauka o ispitivanju formi 
mišljenja bez obzira na predmet i sadržaj. Naprotiv, ona se 
nije izgubila u formalizmu, kojeg je kasnije razvila skola- 
stička logika, nego je stalno pojmovno mišljenje dovodila u 
vezu sa stvarnošću. Stoga se njegova logika ne može odvojiti 
od spoznajne teorije i metafizike, jer na pr. problem supstan- 
cije, koji je postavljen u logici (kategorije), gdje se vidi da 
je supstancija prostorno i vremenski određena, da ima svoja 
svojstva i relaciju, jest važno pitanje, koje će se dalje ra- 
spravljati u metafizici. 

Aristotelova logika je ispunila svoj zadatak, jer je postala 
već u njegovo doba sigurna metoda u istraživanju baš zbog 
toga što se uvijek oslanjala na točno i neprotivrječno mišlje- 
nje, koje je kao takvo tek tada, ako je u skladu s postavlje- 
nim logičkim principima. 

4 Postoje £ prigovori Aristotelovom silogizmu koji nisu novlieg datu- 
ma. Već je grčka skeptička filozofija (Piron) govorila o silogizmu kao za- 
tvorenom krugu (Sekst-Empirik: Pironove postavke. II.), što je ponovio u 
novije doba J. St. Mill (Logika, II. 3 c. $ 2). Kod tog prigovora ne uvida 
se ta, da prva premisa nije univerzalni sud, jer kad bi tako 
bilo, onda stvarna ne hi silogizam ništa novo davao. Međutim, prva je 


premisa generalni sud i, gledajući sadržajno, može se u zaključku 
dobiti nova spoznaja. 

METAFIZIKA ILI PRVA FILOZOFIJA 


Za naučno istraživanje i proučavanje nije dovoljna samo 
metodološka priprema, koja se stječe proučavanjem logičkih 
spisa, nego svaka disciplina treba imati i svoj točno određeni 
objekt istraživanja, kako bi se na osnovu predmeta mogao 
postaviti i cilj ispitivanja. Pojedine discipline istražuju neku 
određenu stranu bitka, a ipak time još ne spoznaju kakav je 
bitak, sam po sebi, gledan općenito. Stoga mora postojati, 
misli Aristotel, nauka, koja će se baviti onim principima, koji 
su osnov za sve ostalo razumijevanje i spoznavanje na po- 
dručju pojedinačnih određenja. Te principe, prema Aristotelu 
— proučava metafizika ili prva filozofija, i njen predmet je 
uglavnom: materija, forma, uzrok kretanja i svrha, i zatim, 
kako to sve skupa djeluje u određenoj povezanosti. Prva filo- 
zofija je najteža, jer je ona najapstraktnija, a najapstraktnija 
je zato, što istražuje najopćenitija pitanja, a time je — prema 
Aristotelu — i najtočnija nauka. 


Svoj filozofski sistem izgrađuje Aristotel na osnovu pro- 
blema odnosa materije i forme. Nasuprot Platonovoj ontolo- 
giji objektivnog idealizma on zastupa jedinstvo forme i ma- 
terije. Dakle — opće — kao suština stvari, ne može biti izvan 
pojedinačnog predmeta, nego je ona uvijek data u vezi s njim. 
Pojedinačni predmet kao supstancija uvijek je jedinstvo ma- 
terije i forme, jer materija bez ikakve forme uopće ne postoji. 
Aristotel se ne udaljuje mnogo od Platona, kad kaže da je 
suština materijalne stvari u pojmovnom (elđoc) t. j. općem, i 
da se pojedinačno oblikuje tek kroz svoju formu, koja je uvi- 
jek nešta opće i po prirodi prije od pojedinačnog. Svaka sup- 
stancija (očola) kao konkretna stvar čini jedinstvo pojedi- 
načnog i općeg, ali glavni uzrok nije u materijalnom, nego u 
općem, pojmovnom. To Aristotel naročito ističe u Met. I. 3. 
gdje govori da se ono »zašto« ipak na kraju svodi na pojam, 
jer je pojedinačno, ono što jest, samo zbog toga, što se u nje- 
mu realiziralo opće. Za tu pojmovnu suštinu (el6og) Aristotel 
upotrebljava ponekad termin: 10 zi %v eIvar (essentia), 


Aristotel nije izdvojio opće izvan pojedinačnog kao Platon, 
ali je i on prihvatio da je pojmovno, opće — suština: predme- 

ta. Ako postoji nešto određeno, na pr. čovjek, tada mora po- 
stojati i njegova konkretna forma, jer materija nije nikad bez 
forme. Da određena materija dobije na pr. oblik čovjeka, nije 
samo zasluga materije, koja je potencijalna i može primati 
razne forme, nego i same forme, koja je u tom primjeru izra- 
žena kroz vrstu čovjeka, i ta vrsta je nešto pojmovno, opće, 
aktivno u pojedinačnom, i suština tog pojedinačnog. Princip 
promjenljivog je materija, a forma (vrsta,  #elđoc) je nepro- 
mjenljiva (Met. VII. 8). 

Ipak materiju Aristotel ne uzima kao nebiće, nego je ma- 
terija mogućnost individuacije, i sve što postoji, postoji kroz 
materiju, a ona nije nikad bez oblika. Time je Aristotel Pla- 
tonovo opće stavio u materiju (ideja u materiji), koja je pa- 
sivni princip, ali ipak sve sadrži potencijalno i sposobna je za 
raznoliko oblikovanje. Kad ne bi bilo materije, onda uopće u 
vrsti ne bi moglo postojati mnoštvo pojedinačnog, niti bi tada 
vrsta mogla biti vrsta, jer čija bi bila vrsta? Stoga je pojam 
materije u Aristotelovu sistemu vrlo važan pojam koji se od- 
nosi na nešto, što postoji od vječnosti. Na osnovu postojanja 
materije može unutar jedne iste vrste postojati bezbrojno 
mnoštvo pojedinačnih individua ili predmeta. Budući da je 
vrsta (forma) nepromjenljiva, to indivindualne ili pojedinačne 
razlike na dolaze od forme, nego od materije, jer je u njoj 
ostvareno bezbrojno mnoštvo formi. Stoga prva supstancija, 
t. j. svaki pojedinačni predmet, koji je jedinstvo materije i 
forme, predstavlja uvijek nešta konkretno, i polazni je objekt 
za svaku spoznaju. Prema tome supstancija nije kod Aristo- 
tela (kao kod nekih kasnijih filozofa) nešta nepromjenljivo, 
što bi uvijek bilo samo nosilac svojstava, nego je sama uvijek 
u kretanju, jer cjelokupni proces razvoja u Aristotelovom 
sistemu ide od materije prema formi, dakle, od nižeg prema 
višem, t. j. sve je prijelaz iz potencijalnog u oblik (nešto 
aktualno), .a u tome se i sastoji kretanje svega, što Platon nije 
mogao objasniti iz svojih apsolutnih. i nepomičnih ideja. Kre- 
tanje je također vječno (Met. XII. 6), jer ako su forma i ma- 
terija vječni i nepoštali, onda i kretanje mora oduvijek po- 
stojati, jer sve što postoji i održava se, može to činiti samo, 
ako je u kretanju. 

Aristotel je u svom shvatanju pomiješao materijalizam i 
idealizam, jer materija, koja je vječna, ipak je neaktivna, i 
tek aktivnošću forme može sve ostalo proizvoditi. On često 
miješa svoje prirodno-naučno shvatanje sa shvatanjem meta- 
fizičara, i ponavlja Platonovu ontologiju, samo u drugom 
vidu. 

Forma kao aktivni princip, kao nešta opće (u tom je Ari- 
stotel platoničar), djeluje u materiji, prema čemu pojedinačno 
nije ništa drugo, nego ostvarena suština u realnom, materi- 
jalnom predmetu, a to realizirano, aktualno, jest entelehija 
(švreAčyawa), Sve pojedinačno je prva supstancija, jer označuje 
da je nešta to, a vrste i rodovi su samo druga supstancija, 
jer ona kazuje kakvo je nešta pojedinačno, a ta pojedinačna 
stvar egzistira, jer je oformljena kroz svoju vrstu i rod, čime 
se opet Atristotel u shvaćanju aktivnosti principa vraća Pla- 
tonovoj ontologiji. Taj problem općeg i pojedinačnog, iako 
nije uvijek dosljedno rješavan, ipak pokazuje, da je Aristotel 
dobro uočio, da se nešta određeno ne može tretirati niti samo 
kao pojedinačno, niti pak kao opće, nego u svom jedinstvu, 
čime dolazi do izražaja Aristotelova dijalektička misao — veza 
i razlika u suprotnosti. 

Da bi se o pojedinačnom moglo govoriti u njegovom po- 
stignutom smislu, ono za to treba četiri uzroka (Met. III. 2): 

1. materiju 

2. formu 

3. uzročnika kretanja i 

4. svrhu.5 


Prva materija bez ikakve forme bila bi samo metafi- 
zička apstrakcija, i realno ne postoji. Nešta, kao već realizi- 
rano, aktualno, može biti i materija i forma, već prema tome 
S čim se dovodi u odnos. Na pr. obrađeni kamen je forma pre- 
ma kamenu koji je još u brdu i nije izrađen, a opet materija 
prema kamenu koji je uzidan u kuću. Sve je prema Aristotelu 
svrhovito i teži prema nečemu višemu, i cjelokupni razvoj 


5 Uvođenjem svrhe kao uzroka Aristotel je postavio pitanje smisla 
djelovanja i postojanja kozmosa kao cjeline. S tim u vezi an ie pisao da 
priroda ništa ne radi bez određenog cilja. Tim teleološkim shvaćanjem Ari- 
stote! se potpuno udaljia ad naučnog izučavanja kozmosa 

ima tendenciju, da se sve više razvija tako, kako bi imao što 
manje materije, a što više oblika (forme). Materija (5491) je 
uvijek u odnosu prema formi(el&ocg, uooqgr;)kao mogućnost 
(čuva, potencijalnost) prema stvarnosti, aktualnosti (Zvćo- 
ya). 

To dijalektičko jedinstvo materije i forme razvija sve po- 
jedinačno, i cilj tog procesa je točno određen postavljanjem 
čiste forme kao krajnjeg rezultata. To je krajnji cilj, koji je 
postavljen kao misaona apstrakcija, kao što je bila apstrakcija 
materija bez ikakvog oblika. Ta čista forma bez ikakve mate- 
rije jest krajnji cilj, do kojeg opći razvoj treba doći, jer je 
to — prema Aristotelu — vrhunac savršenstva. Tako je dija- 
lektička misao suprotnosti i povezanosti pasivnog i aktivnog 
(materije i forme) ukinuta na završetku, u cjelini čistog akta 
(actus purus), t. j. u potpuno neobrazloženom napuštanju 
realnog tla svijeta. 


Dijalektička misao grčke filozofije — koja je bila izražena 
ili kao suprotnost toplog i hladnog, zgušćivanja ili razređiva- 
nja ili kod Heraklita općom borbom suprotnosti u svemu, kod 
Aristotela ima završetak u potpunom napuštanju realnog svi- 
jeta; jer svrhovito djelovanje prirode dostiže svoj vrhunac u 
nečem idealnom, apstraktnom. Međutim, priroda nije svijesno 
biće da djeluje svrhovito, i ta idealistička misao je povod, da 
je Aristotel završio svoj sistem čistom formom ili bogom. Ta 
čista forma je savršena, samo se ne kreće, jer nema potrebe, 
baš zbog toga što je savršena, ne sadrži u sebi ništa materi- 
jalno, i Aristotel to zove bogom. 

Tako je boga izveo iz svog sistema, i taj teološki zaklju- 
čak vratio je Aristotela na Platonovu ontologiju, koju je tako 
oštro kritikovao, tvrdeći, da opće nikad ne može egzistirati 
bez određenog, pojedinačnog, a kod njega je čista forma za 
sebe postojeće savršenstvo, koje Aristotel uspoređuje s čistim 
mišljenjem, a to mišljenje kršćani opet uzimaju kao duh. To 
čisto mišljenje (čista forma) ne može biti neaktivno baš zbog 
toga što je savršeno i ono misli svoj objekt. Taj objekt ne 
može biti nešta niže od subjekta, jer bi se time subjekt uma- 
njio i tako, da bi mišljenje imalo za svoj predmet nešta naj- 
savršenije, ne može kao takvo ništa drugo naći osim sebe. 

Znači, ono samo sebe misli, prema čemu je ono mišljenje mi- 
šljenja (vćnotg vorja€vc) Met. XII. 9.). Ta čista forma (bog) kad 
misli sebe, ne misli i na svijet — u čemu se Aristotel mnogo 
razlikuje od skolastike i Tome Akvinskog, jer Aristotelov bog 
je u stanju blaženstva samo time, što misli sebe i sebe po- 
smatra (9ewola) (Met. XII. 7.) a svijet ostaje izvan njegove 
brige. Aristotelov bog nije objektivno dobro kao Platonova 
ideja Dobra, nego samosvijesna supstancija (na što će moći na- 
staviti skolastika), ali koja ne stvara druge supstancije, nego 
egzistira pored njih. Dualizam sistema (materija — forma) 
nije riješen na tlu realnog svijeta, nego je ukinut u teološkom 
monizmu boga kao čistog mišljenja. 


Bog kao završetak sistema rezultat je Aristotelovog svr- 
hovitog (teleološkog) gledanja na svijet i prirodu, ali on nema 
nikakvog djelovanja unutar samog svijeta, budući da su ma- 
terija i forma vječne i uvijek date u jedinstvu, i kroz formu 
se sve razvija i unapređuje, te nema nikakve potrebe za ne- 
čim, što bi bilo transcendentno, jer sama forma koja je aktiv- 
ni princip, privlači materijalno i oblikuje ga. Ono što je Ari- 
stotel Platonu prigovorio, da je ideja samo udvostručen ma- 
terijalni svijet, i da ju je izdvojio iz svijeta, to isto se dogodilo 
i samom Aristotelu. On je formu, koja je bila imanentna, 
izdvojio, učinio transcendentnom i kao uzoru savršenstva dao 
joj funkciju prvog pokretača, a poslije se sve samo po sebi 
razvija. Nije li tu Aristotel pod utjecajem Anaksagore, koji 
je isto uzeo prvog pokretača u obliku nusa, a sve kasnije 
objašnjavao bez nusa? 


Prvi pokretač koji je sam nepokretan (TTg6&7T0v x1vodv),kao 
nešto savršeno, pokreće sve ostalo, koje je manje savršeno, i 
time omogućuje kretanje cjeline. Takvim shvatanjem Aristo- 
tel je došao u protivrječnost sa svojim sistemom materije i 
forme, forme koja je aktivna unutar materije, čime Aristotel 
postavlja dvije aktivnosti nasuprot materiji, t. j. jednu u njoj, 
a drugu izvan nje. Ako je potrebna čista forma kao pokretač, 
onda imanentna forma nije ono, kako ju je označio u svom 
sistemu. Ako je pak ona aktivna, onda ne treba vanjski 
pokretač, jer je već sve u djelovanju. Iz tog se vidi da je 
Aristotel u rješavanju problema kretanja mnogo zaostao za 

teorijom atomista, koji su problem kretanja rješavali kao fizi- 
čari, a ne na teološki način, što je slučaj s Aristotelom. Tu se 
takoder može postaviti pitanje — da li se iz Aristotelovog 
sistema može dospjeti do one krajnje svrhe, t. j. do čiste for- 
me ili boga? Taj zaključak o čistoj formi je potpuno neobraz- 
ložen, jer kako može sve materijalno na kraju prijeći u for- 
mu? Svaka određena vrsta ili forma može postići svoje reali- 
ziranje u materiji, ali ne može prijeći svoje granice. Prema, 
tome, čista forma se ne bi proizvela tako, da sve materijalno 
postane forma, nego je ona jedino zbroj formi, t. j. forma 
uopće, transcendirana, stavljena izvan svijeta, kao kranji cilj. 
Iz toga se vidi da je forma jedamput imanentna materiji, a 
drugiput transcendentna. Taj transcendentni rezultat je ne- 
izvediv iz sistema, jer kretanje je samo prelaz iz potencijal- 
nog u aktualno, i to aktualno djeluje samo kroz materiju, i 
djelovanje može postojati samo u nizu tih prelaza, a materija 
ne iščezava u formi, jer su to dva odvojena principa, koji 
postoje od vječnosti u jedinstvu. Svaki zahtjev za čistom 
formom kao prioritetom je metafizička apstrakcija koja nije 
obrazložena Aristotelovim sistemom materije i forme. 


PROUČAVANJE PRIRODE, PSIHOLOGIJA I SPOZNAJA 
O prirodi 


U istraživanju prirode Aristotel se često kreće između ma- 
terijalističkog i idealističkog nazora, i pokušava oba rješenja 
spojiti u cjelinu i na taj način objasniti prirodu i njene pojave. 
Za Aristotela je priroda/gvotg)sve ono što se nalazi između 
prve materije i čiste forme. Međutim, prva materija je samo 
apstrakcija i ne postoji, pa je priroda sve ono što egzistira, 
jer je materija uvijek u jedinstvu s formom. Sve što je po 
prirodi ima u sebi princip kretanja, a umjetne stvari to 
ne posjeduju. Velika je Aristotelova zasluga, da je proučavao 
razne vrste kretanja (kretanje u mjestu, kvalitativno i kvan- 
titativno), ali se mnogo udaljio od prirodo-naučnih dostignuća 
svojih prethodnika, kad je odbacio teoriju atomista i po- 
novno uveo kao principe prirode Empedoklova 4 elementa: 
vodu, vatru, zrak i zemlju, koje prožimaju protivrječnosti 
toplog, hladnog, suhog i vlažnog. 


9 B. Bošnjak: Grčka filozofija 129 


Pod utjecajem narodne religije, da su nebeska tijela nešta 
drugo nego ostali predmeti u prirodi, Aristotel smatra da se 
nebeska tijela ne sastoje iz 4 elementa, koji se miješaju i pre- 
laze jedan u drugi, nego od mnogo finije supstancije, koja je 
jednostavna i ne sadrži u sebi protivrječnosti. To je eter (uzi- 
maju ga već Filolaj i Platon), koji je kasnije prozvan peta 
supstancija (quinta essentia), i nebeska tijela, koja su obda- 
rena razumskim duhovima kreću se u krugu. Nebeske sfere 
kao savršena tijela dobivaju početno kretanje neposredno od 
prvog pokretača — (zbog toga se i kreću u krugu), a centar, 
oko kojeg se sve kreće, jest zemlja, koja je nepomična. Pre- 
ma tome, teorija etera, nebeskih sfera s razumnim duhovi- 
ma, prvog pokretača i zemlje kao centra svega, velik je korak 
nazad u usporedbi s predsokratovskim proučavanjem prirode. 


Kozmos je prema Aristotelu vremenski neograničen, a 
prostorno ograničen, ali ipak nema praznog prostora. Sve u 
prirodi događa se u kontinuitetu, bez ikakvih skokova, jer 
»bog i priroda ne rade ništa bez svrhe«, čime je Aristotel 
prirodni razvoj shvatio kao težnju stalnog oformljenja, jer 
je u svemu materijalnom forma kao svrha i aktivnost. 

Nazor njegove metafizike prožima i učenje o prirodi, ali 
ipak je Aristotel na tom području često puta empiričar i ste- 
kao je mnogo zasluga za proučavanje prirode i života u njoj. 
On je za taj posao mogao koristiti radove Demokrita i Hipo- 
krata, a sam je osnivač poredbene zoologije, anatomije i fizio- 
logije.&Q Svojim radovima na tom području izvršio je velik 
utjecaj, tako da je stoljećima važio kao autoritet za prouča- 
vanje prirode. 

Za Aristotela svijet je vječan isto kao materija i forma, i 
to nije predmet njegovog posebnog istraživanja, nego on hoće 
objasniti, kako teleološko djelovanje prirode sve usmjeruje u 
daljnjem razvoju prema nečem višem, a niži stupnjevi su 
uvijek očuvani u višim, i da priroda, tako shvaćena, djeluje 


* Kao primjer njegove djelatnosti (svakako | škole pod niegovim ru- 
kovodstvom) može se spomenuti, da je on, proučavajući poredbenu ana- 
tomiju 1 žiziologiju, opisao oko 500 vrsta životinja (n. pr. 10 vrsta sisavaca. 
116 vrsta riba, 150 vrsta ptica i dr.) što je još jedan primjer o njegovoj 
univerzalnoj djelatnosti | obrazovanosti. (Brojevi kod Deussena). 


130 


kao sređena cjelina, i ništa ne radi bez svrhe. Tim razvojnim 
stupnjevima od nižeg prema višem, od neorganskog u organ- 
sko, Aristotel već prelazi na psihologiju, koju je on osnovao 
kao posebnu naučnu disciplinu. 


Psihologija i spoznaja 


Kad je metafizika riješila opće principe — koji su osnov 
svega pojedinačnog, onda je posebnim naukama mnogo lakše 
da proučavaju svoj predmet, nego što bi to mogle napraviti 
bez »prve filozofije«. To važi također i za psihologiju, u kojoj 
je Aristotel ne samo empiričar, nego i metafizičar, jer opet 
u rješavanju onog što je opće udaljuje se od svog nazora, da 
treba polaziti od vanjskog realnog svijeta, te se vraća Platonu 
i njegovoj preegzistenciji duše. 


S psihologijom treba proučavati i pitanje spoznaje, jer nije 
važan samo objekt, nego i subjekt koji spoznaje, te kojim 
organima može on spoznati i odakle mu ta sposobnost? 


U prvoj knjizi »O duši« (De anima) Aristotel izlaže učenje 
svojih prethodnika o duši, njenom sastavu i djelovanju, ali, 
nijedno rješenje ga potpuno ne zadovoljava. Budući da je 
duša djelatna sila, ona mora imati i svoje stupnjeve razvoja, 
već prema tome, u kojem živom biću se nalazi, da li na pr. 
u životinji ili pak u čovjeku. Taj proces prelaženja lakše je 
pratiti od nižeg stupnja prema višem, zbog čega redoslijed 
ispitivanja ide od biljaka preko životinja do čovjeka, a spo- 
sobncsti nižeg stupnja uvijek su sadržane u višem. 


U II. 2. (de an.) Aristotel kaže, da se život manifestira: 
hranjenjem, rastom (kretanjem), percipiranjem i mišljenjem. 
Dosljedno tome i biljke žive, i moć njihove duše je samo u 
hranjenju, t. j. one provode samo vegetativni život. Duša živo- 
tinje pored sposobnosti hranjenja ima i osjetilni život, a 
čovječja duša pored vegetativnog i osjetilnog života ima i 
razumsku moć, i razum je ono, čime duša razmišlja i shvaća. 
(de an. III. 7.). 


Aristotelova psihologija je u vezi s njegovim sistemom 
materije i forme, te je duša forma tijela, a tijelo materija, 

koju duša kreće i oblikuje (de an. II. 1.). Kao što forma ne 
egzistira bez materije, tako ni duša bez tijela, iako duša nije 
tijelo, nego samo određenje tijela (de an. II. 7.) Tim stavom 
Aristotel istupa protiv materijalističkog nazora o duši — koji 
je tvrdio da je duša materijalna i nije neka posebna supstan- 
cija, koja bi oblikovala tijela. Da bi što više istakao razliku 
između svog učenja i materijalističkog, Aristotel definira 
dušu kao prvu entelehiju organskog živog tijela, t. j. duša je 
aktivni princip tijela, koje je kao materija samo pasivnost. 


Kad bi čovjek imao samo dušu, on ne bi mogao spoznavati 
vanjski svijet, niti bi mogao odrediti svoj odnos prema vanj- 
skom zbivanju. Da bi to pitanje razmotrio, Aristotel se vraća 
empirijskom ispitivanju psihičkog života, napušta začas svoje 
metafizičko gledanje te vrlo opširno ispituje sposobnost i dje- 
lovanje naših osjetila. Osjetila ne mogu pribavljati opažaje, 
ako pred sobom nemaju vanjske objekte (de an. II., 5), koji 
postoje prije samog opažanja. U tim polaznim mjestima 
spoznaje Aristotel je materijalist. On dalje kaže — da mišlje- 
nje može zamišljati predmete, i kad oni nisu prisutni, što 
nije slučaj s osjetima i opažajem, koji se uvijek odnosi samo 
na pojedinačno, a bez vanjskog objekta nema ni opažanja. 
Do osjetila ne dolaze slike samog predmeta (kao što misle ato- 
misti), jer osjetila mogu spoznavati samo preko posrednika 
(na pr. zraka, vode, mesa — ono je medijum za opip), pa stoga 
kaže Aristotel, da Demokrit nema pravo, kad misli, da bi se 
na nebu vidio mrav, kad bi međuprostor bio prazan. 

Ako podražaj od vanjskog objekta nije postigao svoju mi- 
nimalnu granicu (limen), ne može nastati osjet, a isto tako, 
ako je taj podražaj prejak, on razara organ, koji tada nije u 
stanju da primi osjet (de an. II, 11, III. 2.). Stoga područje 
osjeta ima svoje određene granice, i svako određeno osjetilo 
sposobno je samo za svoju funkciju. Ipak svim osjetilnim 
organima, zajedničko je to, da preuzimaju osjet bez materije 
(slično otisku u vosku, gdje je sadržana samo forma na pr. 
prstena, ali ne i njegova materija). Ako svako pojedinačno 
osjetilo može vršiti samo svoju određenu radnju, onda nastaje 
Pitanje, kako dolazi do toga da se istodobno primaju osjeti 
kroz više organa, i o njima čovjek ima jedinstvenu sliku. Tu 

se Aristotel približava shvaćanju svijesti, ali to on nije izrazio 
tako, nego misli da mora postojati zajedničko osjetilo (sensus 
communis), koje svoje sjedište nema u mozgu (Alkmeon, 
Demokrit), nego u srcu. To zajedničko osjetilo omogućuje, da 
čovjek koordinira sve osjete. No Aristotel se mnogo udaljio 
od svojih prethodnika, kad smatra da je ta djelatnost u srcu, 
a ne u mozgu, koji je za Aristotela samo organ za hlađenje 
krvi. 


Kao što osjetila bez vanjskog objekta ne mogu proizvoditi 
osjete, tako ni ljudska spoznaja ne može početi spoznavati, 
ako nema određenog, pojedinačnog predmeta. Preko opažaja 
i predodžbe dolazi se do pojma o predmetu i nikad se ne može 
izjednačiti opažaj i mišljenje (što je učinio Empedoklo), jer 
kaže Aristotel — opažaj je svojstven svim živim bićima, a 
mišljenje nije. Opažaj je uvijek istinit, a mišljenje može biti 
i pravilno i pogrešno, već prema tome, kako je izrečen sud 
(de an. III. 3.). U daljnjem izlaganju o nauci i njenom pred- 
metu Aristotel prestaje biti empiričar, i vraća se Platonu, 
tvrdnjom, da predmet nauke ne može biti pojedinačno, nego 
samo opće (de an. II. 5), jer kad ne bi ništa egzistiralo osim 
pojedinačne stvari, tada uopće ne bi bilo nauke (Met. III.), jer 
bi se tada — prema Aristotelu — morao izjednačiti opažaj 
s naukom. Nauka je moguća samo o općem (opće je jedno u 
mnoštvu), a ipak nijedno opće ne znači »to« nego samo svoj- 
stvo »toga«, a pojedinačna supstancija označuje »to«. Zatim 
dalje (Met. IV., de an III.) kaže, da mora postojati objekt izvan 
subjekta, od kojeg će spoznaja polaziti, a ipak taj pojedinačni 
predmet nije predmet nauke. 

Kod Aristotela je prva supstancija svaki pojedini konkret- 
ni predmet (jedinstvo materije i forme), a ipak to, što je sup- 
stancijalno, nije predmet nauke, nego opće, koje je prema 
Aristotelu samo druga supstancija. Prema tome bi druga sup- 
stancija morala biti viša realnost, što nije slučaj kod Aristo- 
tela, pa s pravom E. Zeller — u svojoj historiji filozofije 
govori, da se u tom pitanju Aristotel zapleo u protivrječnost, 
koju nije riješio u svom sistemu, i da to nije slučajna pogre- 
ška, nego velika protivrječnost sistema, jer nije priznao sup- 
stanciju za predmet spoznaje. 

Konačni proces spoznaje vrši se u umu (vovc),koji je za 
Aristotela, kao i za Platona samo dio duše. I u shvatanju uma 
Aristotel napušta tlo empiričara i vraća se ponovo Platonu, 
samo s tom razlikom, da je to pitanje shvatio dosljedno svom 
sistemu materije i forme, t. j. odnosa pasivnog i aktivnog. 
Prema Aristotelu postoje dva uma: pasivni (vođc nadi 
x65) i aktivni (vodc zotnrix6c)" Pasivni um uvijek je u vezi 
s materijalnim. On je prazna ploča (tabula rasa), na koju 
osjetila upisuju ono, što primaju i duša bez njega uopće ne 
može misliti. On je prolazan kao i individuumi, a u sebi 
sadrži sve samo potencijalno. Za razliku od njega aktivni um 
je božanskog porijekla. On ulazi u čovjeka izvana, odvojen je 
od sveg materijalnog, nepromjenljiv je i po svojoj suštini je 
čista aktualnost (de an. III. 5). Taj aktivni um sređuje i mi- 
saono oblikuje ono, što se na pasivnom ispisuje, a kad tijelo 
umre, on izlazi iz njega, jer je besmrtan.- On je zajednički 
svim ljudima, i kao što je ruka oruđe svih oruđa, t. j. ruka 
može napraviti razna oruđa, tako je i taj aktivni um forma 
svih formi ( elćoc gičov, de an. III. 8), jer je nepostao i 
vječan. 

Treba primijetiti, da Aristotel mnogo ne govori o odnosu 
ta dva uma, pa je teže odrediti šta je on mogao o tom misliti. 
Ipak Aristotel ističe, da pasivni um nastaje i propada zajedno 
s tijelom, te se uopće ne može govoriti o individualnoj besmrt- 
nosti kod Aristotela, jer je aktivni um opći i svima ljudima 
zajednički, a nije pojedinačna, individualna oznaka.8 Duša je 


2 "Taj termin taka izražen ne potječe od Aristotela, nego cd Aleksan- 
dra iz Afrodisijade, koji ga je tako aznačio prema sadržajnoj strani Aristo- 
telovog učenja. 

4 Oko pitanja individualne besmrtnosti kod Aristotela nastala su dva- 
jaka shvatanja. 

Aleksandar iz Afrodistjađe (200 n. ere) držeći se Aristotelovog uče- 
nja — da je duša sama entelehiia tijela i propada zajedno s njim — daka- 
zivao je da nema govora o indiviđualnoi besmrtnosti kod Aristotela. Na- 
suprot njemu, arapski filozof, istaknuti poznavalac i komentator Aristotela 
Averoes (1126—1193) učio je da ljudi učestvuju u besmrtnosti aktivnog 
uma dok je on u niima. i kršćani — pristalice Averoesovos tumačenja, 
tvrdili su, da se besmrtnost tog aktivnog uma (intellectus activus) može 
dovesti u vezu s kršćanskom dogmom o besmrtnosti individualne duše. 
Kršćanski skolastičari, Albert Veliki i Toma Akvinski. borili su se protiv 
tog shvaćanja besmrtnosti duše. a cijelu stvar je »pamogao« i papa Leo X. 
koji Je proklen ta arapska tumačenje. 

Ta polemika između aleksandrista i averoista bila le vrlo velika u 
Italiji tokom 15. 1 16 vijeka i na kraju se pokazalo. da se ipak Aristotel 
ne može dovesti u sklad s kršćanskim dogmama, niti se kod njega može 
Rovoriti o individualnoj besmrtnosti duše. 

pak samo forma tjjela i prestaje postojati, kad tijelo nestane. 
Prema tom shvatanju nemoguće je tražiti ličnost kao cjelinu 
na osnovu takvih psiholoških određenja. Osjetila pružaju 
samo osjete o vanjskim predmetima, koje skuplja zajednički 
organ (u opažaje), i taj opažajni materijal svakog čovjeka 
nije ništa drugo, nego njegova ispisana ploča (pasivni um), 
a to dalje obrađuje aktivni um, koji je prema Aristotelu — 
božanskog porijekla, i ima svoju preegzistenciju. Tim shvata- 
njem Aristotel je potpuni platoničar, što mnogo umanjuje 
zasluge Aristotela kao psihologa empiričara. 


ETIKA, POLITIKA I POETIKA 
Etika 


Prema Aristotelovom sistemu problemi etike pripadaju u 
praktičnu filozofiju, jer taj dio filozofije istražuje djelatnost 
ljudi i njihovu težnju da postignu sreću(ečđatuovia!, i da budu 
zadovoljni. Međutim u tom djelovanju ne postoji opće važeća 
određena norma, u čemu bi se sastojala sreća, ali ipak razum 
(utjecaj Sokrata) svojim shvaćanjem omogućuje volji, da 
čovjek uvijek postupa tako, da može raditi dobre i korisne 
stvari. Razumu i volji koja je u vezi s razumom i s njim 
zajedno djeluje odgovaraju i određena mjerila i ljudi su odgo- 
vorni za svoje postupke. Prema razumskoj i voljnoj djelatno- 
sti ljudi, Aristotel dijeli vrline na dvije grupe, na: 


1. razumske (dianoetične) i 
2. moralno-etičke 


Prve su po svojoj vrijednosti više i među njima se ističu: 
misaona djelatnost(#005), sigurno znanje o onome što se istra- 
žuje (suotrjun). Pored te dvije vrline važna je i razboritost 
(po6vnoig) koja se očituje u čovjekovom praktičnom radu. 


U moralno etičkim vrlinama (na pr. umjerenost, praved- 
nost) uvijek se pokazuje za nas kao najbolje srednja mje- 
ra, — t. j. nešto između onog što je premalo i onog što je 
previše. Tako na pr. darežljivost kao vrlina zauzima sredinu 
između sebičnosti i pretjeranog rasipanja. 


135 


Taj praktični smisao etike stoji ljudima mnogo bliže, nego 
Platonov zahtjev, da se dostigne ono što je po sebi dobro 
(ideja Dobra). Aristotel je u svoju etiku unio one nazore, koji 
su vladali u klasnom društvu. Kako u društvu ne zauzimaju 
svi ljudi jednak položaj, niti su jednakih moći, to se ni na 
području etike ne može zahtijevati jednakost normi za sve 
ljude. Svatko ima vrlinu svog staleža kao i prirodnog stanja. 
Za ženu je drugi propis nego za čovjeka, a opet za roba drugi 
nego za slobodnog. Ljudi su između sebe jednaki samo unutar 
istog staleža (diobena pravednost, iustitia distributiva), ali u 
pravima i časti stoje iznad ljudi nižeg staleža. Ipak država 
mora počivati na pravednosti (formalno izjednačenje ljudi) i 
obraća pažnju na ljudska djelovanja, a ne na pojedina lica. 
Samo pravedna država osigurava život cjeline, a te probleme 
obrađuje već Aristotelova politika. 


Politika 


U praktični dio filozofije pripada i politika. Kao što je 
Aristotel u etici više cijenio razumske vrline nego etičke, tako 
i u političkom shvatanju više cijeni opće, nego pojedinačno, 
te na taj način svoja razmatranja iz teoretskog dijela filozo- 
fije primjenjuje na praktična pitanja države i društva. Otprije 
je već poznata Aristotelova teza, da je opće po prirodi prije 
pojedinačnog, pa je stoga država po prirodi prije nego po- 
rodica i pojedini čovjek (Pol. I. 2), jer cjelina mora biti prije 
nego dio. 

Niži stupanj od države je seoska zajednica, zatim dolazi 
porodica, a onda pojedinac, što sve, gledajući vremenski, pret- 
hodi državi, ali ne po prirodi, t. j. po svrsi. Prema tome, svaki 
pojedinac je po prirodi vezan uz državu i po prirodi je poli- 
tičko biće (Čpov zolinx6v), čime Aristotel ističe vrijednost 
univerzalizma. U državi nitko nije sam sebi dovoljan. da bi 
mogao živjeti bez drugog, jer tako mogu jedino živjeti ili živo- 
tinje ili bog (Pol. I. 2). 

U svom daljnjem izlaganju, Aristotel govori kako ima lju- 
di, koji su po prirodi robovi (Pol. I. 5, VII. 2) i oni uz domaće 
životinje pomažu u privrednim i kućnim poslovima. Osim 

robova po prirodi ima ih, koji su postali robovi po zakonu, na 
pr. ratni zarobljenici, a mudrost gospodara se sastoji u tome, 
da sve robove zna upotrebljavati za raznovrsne poslove (Pol. 
I. 7.). Dalje kaže da kao što po prirodi ima robova, tako ima 
po prirodi i ljudi, koji su određeni da vladaju (Pol. I. 13), iz 
čega se jasno vidi, da Aristotel nije poznavao društveno- 
historijske osnove postanka tih odnosa. 

Zatim ističe da nema vječnih normi u državnom uređe- 
nju, pa govori kako je i pravo građanina relativno, jer netko 
je građanin u demokraciji, a može sva ta prava izgubiti u 
oligarhiji (Pol. III. I), jer u njoj samo bogati mogu uzimati 
učešća u političkom životu. Robovi nemaju građanskih prava, 
jer država je zajednica samo slobodnih ljudi (Pol. III. 6). 
Među slobodnim ljudima opet postoji razlika u tome, da su 
jedni siromašni, a drugi bogati, a cilj države je da njeguje i 
popravlja ljude, te je njen smisao egzistiranja potpuno etičan. 

Aristotel nije bio kozmopolit kao neki sofisti, nego smatra 
da su barbari svi oni, koji nisu Heleni, i oni su po prirodi 
određeni da budu robovi. Dalje je njegov ideal države antički 
polis (grad — država), a ne ogromne države Orijenta, zbog 
čega nikad nije odobravao Aleksandrove planove i pohode, da 
bi postigao što veću državu i upravu. 

Kao što je u etici postavio vrlinu kao sredinu između onog 
što je premalo, i onog što je previše, tako je to i za državu, 
kako po veličini, tako i po odnosu snaga pojedinih slojeva. 
Država ne može biti trajna, ako u njoj vladaju ili samo bogati 
ili samo siromašni, jer su oni stalno u međusobnim borbama, 
nego državu osigurava samo srednji stalež, a da je on naj- 
bolji pokazuje i to, da su iz njega proizašli i najbolji zakono- 
davci, kao na primjer Solon i Likurg (Pol. IV. 11.). 

Dalje Aristotel smatra da je privatno vlasništvo prirodna 
pojava, pa odbacuje i oštro kritikuje Platonovu teoriju drža- 
ve, i njen komunizam (potrošni) za prva dva staleža. 

Najslabija strana Aristotelove teorije države — koja nije 
izašla iz okvira robovlasničkog uređenja — jest njegovo shva- 
tanje da ima ljudi koji su vćć po prirodi određeni za svoj 
društveni položaj. 

Poetika 


U treći dio Aristotelovog filozofskog sistema spada umjet- 
ničko (oblikovno) stvaranje, koje Aristotel nasuprot Platonu 
smatra vrlo važnim, jer umjetnost, iako je oponašanje prirode, 
ipak prikazuje i oblikuje ono opće, tipično i stoga je umjetnost 
važnija nego historiografija, koja opisuje samo pojedinačno. 
I taj dio je u vezi s Aristotelovim nazorom, da je opće važnije 
nego pojedinačno, i umjetnik treba više odabirati ono, što je 
vjerojatno, makar i ne bilo moguće, nego ono, što je moguće, 
ali je nevjerojatno. 

Umjetničko djelo ispunjava trovrsnu svrhu. Ono može slu- 
žiti 1. za odmor i duhovno osvježenje, 2. kao odgojno sred- 
stvo i 3. za očišćenje(x4Japgis)afekata sažaljenja i straha, što 
se postiže tragedijom. 

Drugi dio »Poetike«, koji govori o teoriji katarse, izgubljen 
je, pa postoje razna mišljenja, šta je Aristotel o tome mislio.? 

Aristotelova Poetika je polemika protiv Platonovog nazora 
o umjetnosti kao oponašanju, koje se nalazi tek na trećem 
mjestu (ideja — priroda — umjetničko djelo), i on je svojim 
shvaćanjem — da umjetnost izražava opće, i da vrši djelova- 
nje na ljude, izvršio velik utjecaj na području umjetničkog 
stvaranja. 


2 Ovdje se ne može opširno govoriti o raznovrsnoj literaturi koja se 
bavi tim pitanjem, nego se mogu spomenuti samo neki autori. 

Lessing (1728—1781) (»Hamburška dramaturgija«) je mislio da se radi 
o očišćenju 1 preobražaju afekata u etičkom smislu. a J. Bernays 
(1824—1681) da se katarsa ima shvatiti kao očišćenje afekata u medicinskom 
smislu (udaljavanje nezdravih afekata), dok je francuski tragičar Cor- 
neille (1606—1684) (Trois discours sur la tragedie) tvrdio da je dovoljno 
da se izazove samo jedan afekt, bilo samilost, bilo strah, što međutim nije 
u skladu s Aristotelom. 

Na osnovu toga što Aristotel govori u »Poetici« — da ljudi gledajući 
slike spoznaju vanjske predmete, t. j. da umjetnost ima i gnoseološki ka- 
rakter, postavio je dr. Miloš N. Đurić — novu tezu o Aristotelovoj definiciji 
tragedije, i značenju katarse u svojoj raspravi: »Jedan nov pokušaj obja- 
šnjenja Aristotelova shvaćanja katarse.« Beograd. 1933. gdile je istakao 
gnoseološku stranu tragedije, i ukazao na drugačiji oblik teksta (iz X. vi- 
jeka) u definiciji tragedije. nego što se danas upotrebljava. U tom ruko- 
pisu iz X. vijeka, stoji prema mišljenju dr. Đurića pravi izraz: nadnudrov 
(saznania — gen. plurala), kojeg su izdavači u 16. vijeku promijenili u: 
zaSnudsov (afekata, gen. plur.) i uslijed te izmjene nastaje i drugačije tu- 
mačenje Aristotelovog definiranja tragedije. 

Na kraju, može se o Aristotelu reći da je svojom univer- 
zalnom djelatnošću razvio grčku filozofiju do vrhunca, zbog 
čega je Marks i rekao, da je Aristotel — Aleksandar Veliki 
u grčkoj filozofiji. On ne samo da je nastavio istraživati ono, 
što su započele ranije filozofske škole, nego je prvi osnovao 
neke naučne discipline, (logiku, botaniku, zoologiju i psiho- 
logiju), koje dotle nisu uopće postojale. Težio je uvijek da 
spozna istinu i sam je rekao, da istinu treba više cijeniti nego 
prijatelje kad griješe (odnosi se na Platona) i pošao svojim 
putem u filozofiji, koji je ispunjen kako materijalizmom tako 
i idealizmom, što je on često puta pokušao sjediniti, da bi 
došao do nekog rješenja. 

On je stoljećima vladao umovima Istoka i Zapada, te je 
izvršio utjecaj kako na arapsku i židovsku, tako i na evropsku 
srednjovjekovnu filozofiju i bio duhovni vođ evropske misli 
sve do konca 16. vijeka. 


ODABRANI TEKSTOVI 
FILOZOFA 


1. HOMER 


ILIJADA 


Homer moli muzu da mu pomogne opjevati Ahilejevu srdžbu 
i druge događaje u ahejskoj (grčkoj) vojsci. Ahilej je morao odstu- 
piti Agamemnonu lijepu robinju Briseidu, jer je Agamemnon tek 
poslije strašne kuge pristao da vrati zarobljenu kćer Apolonovog 
svećenika Hrisa. 

Mati Ahilejeva Tedida moli Zeusa da se osveti Ahejcima 
zbog uvrede koju je doživio njen sin. 


PRVO PJEVANJE 
3. 21. dan. Zeus i Tetida. Gozba bogova. 493—611. 


Kada dvanaesta zora izatog nastane opet!, 
Onda se vječiti svi na Olimp povrate bozi, 
495 A Zeus pred njima prvi. Riječi se svojega sina 
Tetida sjetivši tad iz dubina izađe morskih, 
Rano se ona popne na Olimp i na nebesa. 
Nađe gromoglasnog Zeusa gdje od drugih sjedi na strani 
Na najvišem vrhuncu mnogoglave Olimpske gore, 
500 Uza nj se posadi ona i koljena obujmi njemu 
Ljevicom, desnicom pak ga za podbradak primi i Zeusa? 
Gospoda, Kronova sina, ovako moliti stane: 
»Ako, Zeuse o oče, med besmrtnicima tebi 
Djelom il' besjedom kojom ugodih, izvrši mi želju: 
! Dvanaest su dana boravili bogovi kod Etiopaca, kaka je rečeno već 
u st. 425. Ovih 12 dana zajedno s onih 9, što je trajala kuga u ahejskaj 
vojsci, čini 21 dan od dolaska Hrisova k Agamemnonu, čime upravo po- 


činje Iijada. 
2 Ponizni molitelji primaju u Homera za podbradak onoga koga mole. 

505 


510 


515 


520 


529 


530 


935 


Mojega sina počasti, od ostalih koji je ljudi 

Najkraćeg v'jeka, a sada junacima kralj Agamemnon 

Pogrdi njega, jer uze mu dar i ima ga sada. 

Nego otiđi i gledaj, da Hera ne opazi tebe, 

Dotle Trojancima snagu udjeljuj, dokle Ahejci 

Moga ne počaste sina i dikom ne uzvise njega.« 
Nebeski oblačnik Zeus ne odgovori ništa, već dugo 

Sjedaše šuteć, i kako za koljena Tetida njega 

Primi, tako ga drža obujmiv ga i rekne opet: 

»Daj nepromjenito meni obreci i glavom namagni 

I mi ukrati, ta nije te strah, da dobro saznadem, 

Da sam u najmanjoj ja u časti od boginja sviju.« 
Vrlo ozlovoljen njojzi nebesa oblačitelj reče: 

»Ao nevolje, kako me ti u omrazu s Herom 

Nagoniš! ona će mene riječima pogrdnim dražit, 

Ta i onako me ona med besmrtnim bozima vazda 

Napada veleć, u boju da Trojcem sam ja na pomoći. 

Nego otiđi i gledaj, da Hera ne opazi tebe, 

A ja ću brinut se već, da izvršim sve to. A sada 

Ja ću ti glavom svojom namagnut, da vjeruješ meni, 

Jer obećanje je to od mene najveće med svim 

Besmrtnim bogovima, ne dade se uzeti natrag, 

Bez prijevare vrši se sve, što namagnem glavom.« 
Reče i obrvama Kronion namagne mrkim, 

A ambrosijska kosa sa glave se gospodu prospe 

Besmrtne, i on sav potrese veliki Olimp. 
Tako uglave oni i rastanu se, — a ona 

U more duboko skoči sa blistavog Olimpa sašav, 

A Zeus ode u svoje u dvore, i svi se bozi 

Dignu pred svojim pred ocem sa sjedala; nitko se nije 

Njega usudio čekat, već iziđu svi mu u susret. 

Onda se posadi on na prijestolju; ali je Hera 

Bila spazila dobro, kad s njime vijećala bješe 

Tetida srebrnih nogu, starine morskoga kćerka. 


Zbog toga Hera grdi Zeusa, nazivajući ga podmuklim, jer po- 


tajno za njenim leđima hoće provesti ono što je obećao Tetidi. 
Zeus ostaje kod svoje namjere i odgovara Heri: 

»Vazda, o čudna ženo, naslućuješ, vidiš me vazda, 
Al ništa ne ćeš moći učiniti, nego ćeš biti 
Sve mi od srca dalje, a to će te mučiti jače. 
Neka je, kako si rekla, al' meni tako je milo! 
565 Nego de sjedni i šuti i moju poslušaj riječ: 
Pazi, da ne bi ti svi pomoći olimpski bozi 
Mogli, kad pristupim k tebi i rukama udarim krutim 


Pod tom prijetnjom Hera je popustila. Poslije te prepirke 
Hefest je tješio svoju majku Heru, a zatim je počela gozba 
bogova. 

Tako se cio dan do zalaska samog sunčanog 
Gošćahu bozi, i gozbe premaklo se nije im srcu 
Podjednake, ni Muza, ni forminge divne, Apolon 
Što ju je držo, i Muze na izmjenu pjevahu krasno. 

605 A kad već zađe sjajna sunčana svjetlost, — počivat 
Onda otiđu bozi u dvore svaki u svoje, 
Gdje je kojemu stan rukotvorac preslavni Hefest 
Bio načinio svojom vještinom i umom, pa tada 
I bog olimpski Zeus munjobija spavat u krevet 

610 Ode, gdje i prije spaše, kad sanak bi snašo ga slatki; 
Tu je legavši spavo, a uza nj zlatotrona Hera. 


Homer: »Ilijada«. (Tekst i bilješke iz prijevoda 
T. Maretića, M. H. 1848.) 


ODISEJA 


Bogovi su odlučili da se Odisej, poslije dugog lutanja vrati 
kući. U Odisejevoj kući mnogi prosci prose njegovu ženu, ali ih 
ona sve odbija, uz pomoć svog sina Telemaha, koji kasnije odlazi 
mnogim grčkim junacima iz trojanskog rata, da pita za svog 
oca — Odiseja, ali nitko mu nije mogao ništa određenije reći. 

Bogovi narede nimfi Kalipsi, — koja drži Odiseja već sedmu 
godinu — da ga mora pustiti kući. Odisej je putem doživljavao 
još mnogih neugodnosti, i na kraju mu savjetovaše da ide u pod- 
zemni svijet, gdje će čuti od pravednog Tiresije svoju budućnost, 
i što sve treba uraditi da sretno dođe kući. 


Odisej dođe do međa mora i Okeana i uđe u podzemni svijet. 

JEDANAESTO PJEVANJE 
MRTVACČKO CARSTVO 
9. Jednodnevni put k Okeanu i Kimercima. 1—22. 


A kad dođemo k lađi, kad k morskoj dođemo vodi, 
Onda najprije lađu u pučinu rinemo divnu, 
Jedra i katarku tad jednakobokoj dignemo lađi, 
Zatim u lađu ovce upustismo, onda i sami 

5  Uđosmo žalosti puni te bujne ronjasmo suze. 

Vjetar iza lade naše mrkokljune zgodan nam pošlje 
Boginja strašna Kirka ljepokosa sa glasom ljudskim, 
Neka nam nadima jedra i prijatelj bude nam dobar. 
A kad već sprave sve uredismo po lađi crnoj, 

10 Sjedosmo, a vjetar tada i krmar krenuše lađu. 
Čitav je brodila dan, a jedra joj naduta bjehu. 
Utone sunce, i svi se po redu zamrače puti. 

Lada nam nađe međe Okeana dubokih struja; 
Zemlja je tamo i grad Kimerana, koji su mrakom 

15 Obaviti i maglom; žarkovito nikada sunce 
Lučama svojim na njih ne gledi, ni onda, kad gore 
Ono uzlazit stane sa zemlje na zvjezdano nebo, 

Ni onda, kad se k zemlji s nebesa naginje dolje, 
Nego strahovita noć nad jadnicima širi se tima. 

20 Onamo dodosmo s lađom i pristasmo, a onda ovce 
Uzevši uzduž struje okeanske pođosmo svi mi, 
Dokle ne dođosmo k mjestu, kud Kirka nam rekla je doći. 


10. VII. doživljaj: U mrtvačkom carstvu. 23--332. 


A. Priprave za pitanje mrtvih. 23—50. 


Ondje žrtve pridrže Perimed i s njim Euriloh, 
A _ ja oštri mač od bedra povučem i tada 

Jamu iskopam lakat dugačku u šir i u dulj, 

Okolo jame svim mrtvacima izlijem žrtvu, 

Najprije mednoga pića, a zatim slatkoga vina, 
Napokon vode, i sve to obasuh bijelim brašnom. 
Mnogo obricah mrtvim slabomoćnim, da ću im kravu 
Najbolju jalovicu, na Itaku kada se vratim, 

U kući žrtvovati i lomaču napunit dobrim. 

Jošte napose obećah, Tiresiji žrtvovat da ću 

Crna crncata ovna, što dika je našega stada. 

Pošto se već naobricah i molbama kad se namolih 
Silnim mrtvacem, tad ovcu i ovna nad jamom onom 
Zakoljem; crna krvca poteče, i duše tada 

Pokojnih ljudi odozdo iz Ereba kupit se stanu, 
Nevjeste i mladići, mnogotrpni također starci, 
Nježne djevojčice dođu, što srce im skoro postrada, 
Dođu, koje je nekad mjedokovno koplje probolo, 

S krvavim oružjem dođu, što padoše nekad u boju; 
Dodu koji odakle i nađu se cičeći strašno 

Okolo one jame, bljedoća me osvoji i strah. 

Onda drugovima svojim zapovjedim te im prikričim, 
Neka ogule ovna i ovcu, koje je ljuta 

Zaklala mjed, i nek ih sažegu bogove moleć, 

Jakoga moleć Aida i užasnu Persefoneju, 

A ja oštri mač od svojega bedra povučem 

I sjednem tamo te prije Tiresiju nego što pitah, 
Nikog mrivaca ne pustih slabomoćnog krvcu da pije. 


Najprije je došla duša Elpenora, koji je umro u Kirkinim dvo- 
rima, i ostao nesahranjen te moli Odiseja, kad se vrati, da mu ti- 
jelo pokopa, što Odisej obeća da će učiniti. Poslije dođe Tiresijina 
duša i govori Odiseju što će još na putu doživjeti, i šta treba ra- 
diti da sretno dođe kuci. U taj čas Odisej 
majke, i vrlo se rastuži, jer je ona bila živa, kad je on od kuće 


pošao u trojanski rat. 


koke 

ugleda i dušu svoje 


U razgovoru s majkom, sazna i to, da je ona umrla zbog velike 
čežnje za njim. Ona mu je odgovorila na mnoga pitanja i na kraju 
iu je rekla i o udesu mrtvih: 


Jer kad smrtnici umru, ovaka je njima sudbina: 

Žile im kosti više ne drže s mesom, već sve to 
220 Njima uništava strašni, siloviti i žarki oganj. 

Kako njihova duša iz kosti otiđe b'jelih 

Ali im duša odleti i lepeće na sanak nalik. 


Kad je otišla duša njegove majke, tada su se Odiseju pribli- 
žile duše pokojnih junaka, Ahileja, Patrokla, Antiloha i Ajasa. 
S njima je govorio o njihovom udesu, a zatim je među ostalim bio 
i s dušama Tantala i Sisifa, i na kraju s Heraklom. Poslije tih 
razgovora — Odisej izađe iz podzemnog carstva i nastavi put 
prema svojoj kući. 


Homer: »Odiseja«. (Tekst iz prijevoda 
T. Maretića. M. H. — 1950.) 

2. HESIOD 


IZ »DJELA I DANA« 


Hesiod je poslije smrti oca imao parnicu sa svojim bratom 
Persom. Na sudu je loše prošao, jer je njegov brat podmitio 
sudije. A 

Hesiod piše, da će besmrtni bozi kazniti opačine jer su oni 
protivnici nepravde. I 

Poslije opomene bratu, on govori o porijeklu ljudi: 


109 Zlatan najprije rod su stvorili smrtnika ljudi 
110. Besmrtni bogovi, što na Olimpu imaju kuće. 
Bilo je to, kad Krono je vladao nebom. 
Kao bogovi ljudi su živjeli bezbrižne duše 
Od svake muke daleko, bez jada nit' ih je starost 
Zatekla bijedna, jednako uvijek su krepke im bile 
115 Noge i ruke u naporu, izvan nevolje svake 
Kao svladani snom su umirali. Sve im je bilo 
Lijepo: plod im žitorodna zemlja je nosila uvijek, 
Sama od sebe mnog i obilan, po volji mirno 
Oni su poslove svoje obavljali u svakom dobru, 
120 Bogati stadom i besmrtni bili su bozima mili. 
A kad je ovo ljudsko zemlja pokrila pleme, 
Odlukom velikog Zeusa oni su postali dusi 
Dobri i skloni, zemaljski, čuvari smrtnika ljudi, 
Kojino čuvaju pravdu i paze na drska zločinstva, 
125. Oblakom zaodjeveni idući svuda po zemlji 
Daruju blago — takova im je vladarska služba. 


Drugi su opet rod mnogo slabiji, srebrni zatim 
Stvorili bogovi, što na Olimpu imaju kuće, 


Pređašnjem zlatnomu niti rastom slični ni duhom. 

130 Stotinu ljeta se hranio dječak u brižljive majke, 
Igrom se baveći, nejak i lud, u rođenoj kući, 
A kad je dozreo i do muževne došao mjere, 
Samo su kratko živjeli vrijeme trpeć boli 
Od nerazbora, gdjeno se griješne obijesti nisu 
135 Čuvati mogli drug prema drugu niti su htjeli 
Bogove štovati niti im žrtve prinositi svete, 
Kako je pravo i po običaju. Zeus ih je stoga 
Kronović ljutit pokopao, časti jer davali nisu 
Blaženim bozima, što nastavaju olimpske dvore. 
140 Kad je i ovo ljudsko zemlja pokrila pleme, 
Po njem od ljudi su podzemni nazvani blaženi dusi 
Drugoga reda. Ipak i njima pripada slava. 


Rod je tad opet drugi stvorio, treći po redu 
Zeus-bog, mjedeni, ni po čem onom srebrnom sličan, 

145 Tvrd kč od jasena, strašan i silan. Aresa djela 
Jadovna njima su bila na umu i obijest, a nisu 
Žita jeli, neukroćenoga bili su duha; 

Srčani, surovi, silnu su imali snagu, s ramena 
Ruke su pogubne visjele na golemome tijelu, 

150 Mjedeno bilo je oružje njihovo, mjedene kuće, 
Mjeđu su težili zemlju, za željezo ne znajuć crno. 
Vlastitim rukama svladani oni su pali u propast 
U gliboviti stan grozote podzemnog Hada. 
Neslavno. Smrt ih je strašne, kakvi su upravo bili, 

155 Uzela crna i svijetlo napustiše sjajnoga sunca. 


Nakon, što je i ovo pleme pokrila zemlja, 
Drugo je opet, po redu četvrto Kronović Zeus-bog 
Na mnogohranoj stvorio zemlji, pravednije, bolje: 
Ljudi junaka, božanski rod, polubogovi što se 
160 Zovu, na beskrajnoj zemlji, prije nas pokoljenje. 
Jedne od njih rat i bojna ubila vreva, 
Drugi po Tebom sa sedmero vrata, u Kadmijskoj zemlji 
Padoše baš u svađi za stada Edipa kralja, 
Drugi pogiboše, kad preko bezdana morskog u Troju 

Lađama krenuše Helene radi ljepotice žene. 

Neke je ondje zaista smrina zadesila svrha 

Nekim daleko od ljudi stanovat i živjet odredi Zeus-bog 
Kronović silni, pobijenima na kraju zemlje, 

I od besmrtnika daleko, a Krono zavlada njima. 

Tu dakle oni na otoku blaženih bezbrižna srca 
Stanuju kraj Okeana duboko virovitih voda 

Sretni heroji, kojima medene plodove nosi 

Tri put na godinu zemlja obilnu dajuć hranu. 
Kamo sreće, dioničar da nisam petoga roda 

Već da sam ili prije umro il' kasnije rođen. 
Gvozdeno pleme ovo je sada i nikad ga ne će 
Dnevna minuti muka i tuga, pa ni po noći. 

Jadnici ljudi, teške će bozi zadavat im brige. 

Ipak i zlu će se njinom dobro primiješati neko. 

I taj će rod govorljivih ljudi zatrti Zeus-bog, 

Sijede sljepočnice kad od rođenja na svijet donesu. 
Niti će otac djeci, nit djeca bit će podobna ocu, 

Ni spram domaćina gost, kako valja, ni drug prema 
Niti će brat biti mio, negda kako je bio. drugu, 
Rođenom ocu i majci uskratit će čast u starosti 

I u govoru još ih riječima grdit teškim, 

Zlotvori božji, što osvetu ne znaju, niti će oni 
Roditeljima starim dužnu davat hranu. 

Šaka će suditi, jedni će drugima gradove harat 

Ne će se cijeniti zakletva prava ni pravda ni dobro 
Više će štovat čovjeka, koji zloću i obijest 

Počinja, pravo će jačega vladat', a stida će nestat, 
Zao će u govoru povrijediti boljega muža, 
Podmuklim riječima i to pokrijepiti zakletvom krivom 
Zavidnost crna bijedna sve će pratiti ljude 

Zlobnim glasom, zloradim srcem i žalosnim licem. 
Tada na Olirnp sa zemlje, gdjeno su široki puti, 
Stid će otići i Zazor među bogove vječne, 

Bijelim ogrtačem lijepo zaodjevši tijelo, 


151 


200 Rod napustit će ljudski, a smrtnicima će patnje 
Nevolje ostat i od zla obrane ne će imati.« 


Hesiod opet govori kako bi svi morali paziti da se izvršuje 
pravda: 


248 »0j vi, vladari, sami razumijte suđenje ovo: 
U blizini ljudi se nalaze besmrtni bozi, 
250  Bdijući, ako kad jedni druge postupkom krivim 
Zatiru i baš ništa za osvetu ne mare božju. 
Trideset tisuća tako na zemlji. mnoge što hrani, 
Ima nad ljudima smrtnim besmrtnih božjih čuvara, 
Koji čuvaju pravdu i paze na drska zločinstva 
255  Maglom zaodjeveni idući svuda po zemlji. 
To je Pravda, djevica vječna, Zeusova kćerka 
Slavna i čašćena od stanara olimpijskih dvora. 
Kada bi je tko povrijedio krivo čineći s nepoštovanjem, 
Mahom bi ona sjela uz oca, Kronova sina, 
260 I optuživala ljude nepravedna duha, dok narod 
Ne plati kaznu za grijeh upravljača, što premda krivu 
U zloj namjeri izriču drugamo skrenuvši pravdu. 
Pazeći na to, vladari, i darova pohlepni svagda 
Sudite pravo i smetnite s uma presude krive. 


265 Sam sebi u zlu radi, drugome o zlu tko radi. 
Nakana zla je najgora onomu, koji je ima.« 


Savjet za poljske radove: 


383  »Kada Plejade, kćeri Atlantove izlaze, žetvu 
Početi treba, kad zađu, onda na oranje pođi. 
385 Četrdeset se dana one kriju i toliko noći, 
Ali kad opet u kruženju godine one se jave, 
Istom je onda vrijeme za žetvu da željezo oštriš. 
Takav je zakon polja za one, koji uz more 
Stanuju kao i one tamo u pitomu dolu 

390 


395 


400 


Dalje od mora valovita, iustu što imaju zemlju 
Gol treba da siješ i gol da oranicu oreš, 

Gol i da kosiš, ako ćeš Demetrin posao svaki 

U pravi čas da opraviš i da ti sve na vrijeme 
Urodi, kako poslije ne bi morao ići 

Pred kuću tudu prosjačiti i još ne postići ništa 
Kao sad što si došao k meni, ali ti ne ću 

Dodat ni privrći mjeru, već radi, ludi moj Perze, 
Poslove, koje su bozi dosudili ljudima smrtnim 
Nikad sa ženom i djecom da ne budeš u srcu tužan 
Tražio žitak u susjeda i da te oni ne prezru.« 


Dalje govori bratu kada je najbolje da plovi lađom po moru, 


a zatim navodi primjer njihova oca: 


633 

»Kao što otac je moj i tvoj, što veoma lud si, 
Perze, lađama plovio tražeći pošteni žitak, 
Amo dok nije došao, mnoga preplovivši mora 
Crnoj na ladi, Kimu napustivši eolsku nekoć, 
Valjda ne bježeć od bogatstva, imutka i sreće, 
Nego od bijede, koju Zeus-bog ljudima daje. 
Blizu Helikona sjeo u Askri tužnome selu, 
Hudom u zimi, nemilom ljeti, nikada dobrom.« 


Hesiod o sebi: 


650 


655 


»Nikad još naime nisam plovio širokim morem, 
Osim u Eubiju iz Aulide, gdje su Ahejci 

Nekoć prezimili sabravši naroda mnogo da krenu 
Svete iz Helade protiv Troje, gdje lijepe su žene 
Ja sam u Halkidu tada na takmicu Amfidamanta 
Mudrog doplovio, mnoge su nagrade velikodušno 
Sinovi pobjedniku obećali — samo sam, velim, 
Pjesmom pobjedivši tronog odnio s ručkama lijepim 
Muzama ja sam ga Helikonskim posvetio ondje, 
Gdje su me milozvučno prviput obašle pjesmom.« 

O dobroj i lošoj ženi: 


702 


705 


»Ništa naime čovjek ne ugrabi bolje od žene, 
Ako je dobra, ali i ništa strašnije od zle, 
Žderonje, koja će muža ma koliko snažna sažeći 
Sve bez vatre i starost mu rano naprtit na leda.« 


Savjet ljudima: 


719 
720 


»Najljepši dar na zemlji je ljudima strpljivi jezik. 
Umjeren govor s pravom zaslužuje najveću hvalu. 
Rečeš li o kome zlo, znaj, brzo ćeš i gore čuti.« 


O danima: 


768 


2770 


775 


780 

»Ovo su eto sretni od Zeusa premudrog dani, 
Kada sudeći pravo narod poslove vrši. 


Prvo početak i četvrti svet i sedmi je danak, 
Kad Apolona rodi Latona sa lukom od zlata, 
Onda osmi i deveti, kad je u porastu mjesec, 
Oba za vršenje poslova ljudskih osobito zgodna 

I jedanaesti dan i dvanaesti isto su dobri, 

Ovce da strižeš i da radosne plodove žanješ, 

Ali je dvanaesti od jedanaestog svakako bolji — 
Zaista onda pauci hodeći zrakom ne predu 
Cijeloga dana, dok naprotiv mravi prikupljaju rpu 
Onda nek žena postavi stan i posao počme. 
Trinaestog dana kad mjesec raste kloni se uvijek 
Sjetvu početi, ali je dobro njegovat bilje. 


Usred mjeseca šesti vrlo je štetan za bilje. 
Dobar je rođendan muškoj djeci, ali nije ženskoj 
Pogodan ni za rođenje ni za udaju poslije. 


785 


790 


795 


800 

Na početku šesti nije za djevojke dobar 

Rodendan, ali valja da strižeš ovce i koze 

I da pastirski obor zaokružiš, povoljan bit će. 

I za rođenje dječaka, al ovi će voljeti poslije 

Govor uvredljiv, laskav i lažan i šaptanje tajno. 
Osmoga dana u mjesecu treba prasce i june, što buči 
Škopiti, mazge pak mnogo trpeljive dvanaestog dana 
Dvadesetog u mjesecu punih i najvećih dana 

Rodi se dječak pametan, znajući mnogo i mudar. 
Deseti dobar je rođendan za dječake, za ženske 
Četvrti u sredini, za ovce i volove sjajne, 

Noge što vuku i oštru paščad i strpljive mazge 
Ruku položivši krotit je tada, al imaj na umu 
Četvrtog dana u mjesecu s kraja i na početku 

Da se čuvaš jada dušomore — vrlo je koban. 


Četvrtog dana u mjesecu vodi u kuću ženu, 
Pošlo si pitao ptice o tom šio znakove daju. 


Petih se dana u mjesecu čuvaj, kobni su oni, 
Kažu, da osvete Srde onda pohađaju Kletvu 
Koju je vodila Takma vjerolomstva za kaznu. 


Sedmoga dana sred Demetrina mjeseca žito 
Sveto neka se pažljivo baci na okruglo gumno, 
A drvodjelja neka za pokuće građu nasiječe 
Obilnu i za lađe, koja će prikladna biti. 
Četvrti dan je da počneš slabe popravljat lađe. 


Deveti dan u sredini je pred veče najbolji uvijek, 
Na početku je mjeseca deveti posve neškodljiv, 
Dobar za sjetvu je, dobar za djevojke i za dječake 
Dan rođenja i zaista nikada nije posvema zao. 
Malo ih znade, najbolje da je devetog dana 

820 

U trećem dijelu složiti bačvu i jaram na šiju 
Stavili volu i mazgama i brzonogu konju, 

Mnogo veslačku lađu u more vinuti brzu. 

Malo ih ima, što istinu ovu naviještaju pravu. 
Četvrtog dana otvori bačvu, svet je nada sve 
Usred mjeseca, najbolje pak je, to malo ih znade, 
Iza dvadesetoga u zoru, pred veče manje. 


Ovo su dani pozemljarima ljudma na korist, 
Drugi su dvojbeni, bez značenja, ne donose ništa, 
Ima ih, koji ističu druge, no malo tko znade. 
Katkad je dan kao maćeha, katkad dobar ko mati. 


Sretan i blažen je čovjek, što dobro znajući sve to 
Živi i radi bez krivnje pred besmrtnim bozima vječnim, 
Plice pitajuć i izbjegavajuć prestupke griješne.« 


Iz neobjavljenog prijevoda prof. Alberta Bazale 


3. TALES! 
12. ARISTOTEL, METAFIZIKA I 3. 983 b 6 > 11 A 12: 


Većina je onih, koji su se prvi počeli baviti filozofijom, 
mislila, da su prapočela svih stvari jedino u materijalnom 
obliku. Naime, iz čega se sve stvari sastoje, iz čega prvobitno 
postaju i u što konačno propadaju, s tim da supstancija ostaje 
mijenjajući se samo u stanjima, — to oni nazivaju elementom 
i prapočelom stvari. I zbog toga misle, da ništa ne postaje niti 
propada,2 jer takva supstancija (pioc) uvijek traje...3 (17) 
Ta mora da postoji neka supstancija, ili jedna ili više njih, 
iz kojih drugo postaje, dok ona sama ostaje stalna. Ali o broju 
i vrsti takvoga prapočela ne misle svi isto, nego Tales, začet- 
nik takve filozofije, smatra vodu (kao prapočelo) [zato je i 
mislio, da je zemlja na vodi]. Na tu je pomisao možda došao 
i na temelju toga, što je opazio, da je hrana svih bića vlažna 
i da sama toplina nastaje iz vlage i po njoj živi [a da je 
ono, iz čega (sve) postaje, upravo prapočelo svega]. Zbog toga 
je jamačno i nadošao na tu pretpostavku, a osim toga i (otkri- 
ćem) da su sjemenke svih stvari po prirodi vlažne, a voda je 


\ Svjedočanstva i fragmenti filozofa prije Sokrata prevedeni su po 
izdanju H. Dielsa »Die Fragmente der Vorsokratiker«, | to prema VII. izd., 
što ga je priredio W. Kranz, Berlin 1954. U prijevodu je zadržan Diels- 
Kranzov redoslijed fragmenata i svjedočanstava. 

Riječi, koje su u prijevodu među običnim zagradama. ne postoje u 
originalnom tekstu i služe samo za jasnije shvaćanje misli; sve ono, što je 
ovdje u uglatim zagradama, zagrađeno je i u grčkom originalu. 

Parmenidovi i Empedoklovi stihovi prevedeni su u prozi. 

Bilješke prevodilaca označene su njihovim inicijalima. 

2 Tj. da ništa ne postaje iz ničega niti propada u ništa. [v.] 

3 Tu je iz originalnog teksta »Metafizike« izostavlien primier o So- 
kratu, a zatim izvod: »Tako ni kod stvari nema uopće ni postajanja ni 
propadanja.« [St.) 

u vlažnim stvarima prapočelo (njihove) prirode. Ima ih, koji 
misle, da su o prirodi već u davno doba jednako držali oni, 
koji su dugo prije sadašnjeg naraštaja prvi (to) istraživali na 
teološkit način. Oni su naime Okeana i Tetiju" proglasili 
začetnicima roda$ i (označili) vodu kao nešto, čime se bogovi 
zaklinju, zapravo vodu, koju sami pjesnici nazivaju Stiks.7 
Ono, čime se kunu, najčasnije je, a najčasnije je najstarije.3 


S grčkog preveli Vladimir Vratović i dr. Milan Stahuljak 


“ "Teolozi — po Aristotelu — ani, koji istražuju uzroke bivanja u plje- 


sničko-mitskom obliku: Homer, Hesiod | autori orfičkih pjesama. [St.] 

5 Prema starijem mitu Tetija je bila Okeanova sestra, s kojom se on 
oženio. Okean je sin Urana i Geje. 

$ Isp. u Homerovoj Ilijadi XIV 201, 302. [St] 

? Na pr. u Homerovoj Ilijadi XIV 2171, XV 37 i dr. [V.] 


# U prikazu »Grčke vjere« u Homerovim epovima (vidi uvod) spome- 
nuto je mjesto, gdje se govori, da je voda uzrok svega, Prema mišljenju 
nekih istraživača, taj stih je kasnije unijet u »INijadu«. Ali, ako hi se pret- 
postavilo, da je od početka u sastavu teksta, to još nikako ne hi bilo ono 
Talesovo mišljenje. koji je vodu shvatio kao sveobuhvatnu materiju, iz 
koje sve postaje, dakle kao prirodni princip, koji je sam sebi dovoljan. 
Sva božanstva s Olimpa postala su kad Talesa suvišna, jer je on namjesto 
toga svega pokušao iz materijalnog bitka kao jedinstva objasniti sve- 
ukupnost mnoštvenog svijeta. Dakle, ako je kod Homera i bio onai stih 
a vodi, ona nema uopće značenje prvobitnog principa, jer Homer nikako i 
ne postavlja pitanje adnosa mnaštva i tog jednog bitka. nego ie voda 
(Okean) — po Homeru — i hožansko biće 1 voda, koja teče oko zemlje. 

4. PITAGORA 


4. ARISTOTEL, METAFIZIKA I 5, 985 b 23 = 58 B 4: 


Među njima,! a i prije njih, (pojaviše se) t. zv. pitagorovci, 
koji su se prvi počeli baviti matematikom i dalje je razvijali. 
Budući da su u njoj odgojeni, počeli su misliti, da su 
njezina prapočela (ujedno i) prapočela (svih) stvari. A jer 
su u matematici brojevi, po prirodi, prvi, činilo im se, da 
zapažaju u brojevima, više nego u vatri i zemlji i vodi, mnoge 
sličnosti s bitkom i s onim, što postaje. Tako je na pr. jedan 
odnos brojeva pravednost, drugi je duša i um (vovec), drugi 
(opet još) zgodna prilika, a i od ostalih (stvari) takoreći sve 
(stoji) u sličnom (odnosu). Osim toga, u brojevima su vidjeli 
odnose i zakone harmonija. Budući da (im) se učinilo, da i 
(druge) stvari s obzirom na čitavu svoju prirodu postadoše 
slične brojevima, ali da su brojevi prvi (principi) čitave pri- 
rode, držali su, da su elementi brojeva (ujedno i) elementi 
svega i da je čitav svemir harmonija i broj. Ono, što su mogli 
u brojevima i harmonijama pokazati, da se slaže s pojavama 
i dijelovima neba i s uređajem čitavoga svijeta, skupili su i 
nastojali uskladiti. No, ako je gdje (u sistemu) zapinjalo, težili 
su za tim, da im čitavo učenje bude povezano. Navodim pri+ 
mjer: budući da (im) se čini, da je broj 10 savršen i da u sebi 
obuhvaća čitavu prirodu brojeva, tvrde, da i (tjelesa), koja 
lutaju po nebu, ima 10, ali zbog toga, što ih se vidi samo 9, 
oni izmišljaju protuzemlju kao deseto. No u tome sam ja na 


"Toj. u isto vrijeme s Leukipom i Demokritom. o kolima govori 
Aristotel u prijašnjem, četvrtom poglavlju I. knjige »Metafizike«. [St.] 

drugome mjestu točnije raspravio. Aleksandar? uz ovo mjesto, 
p. 41, 1: »(Aristotel) točnije govori o njima i u spisima »O 
nebu« i »Izjave pitagorovaca«. 75, 15: Nebeski red, što su ga 
od brojeva izmišljali pitagorovci, spominje u drugom dijelu 
spisa »Izjave pitagorovaca«. U »Etici velikoj« I 1. 1182 a 11 
(kaže pisac)* »Prvi je dakle Pitagora započeo govoriti o kre- 
posti, ali ne ispravno, jer svodeći kreposti na brojeve nije u 
suštini spoznao kreposti. Ta nije pravednost broj sam sobom 
pomnožen.+ Aristotel, Metafizika XIII 3. 1078 b 21: A pita- 
gorovci su prije (Demokrita istraživali) neke neznatne (pojave), 
kojih su pojmove dovodili u vezu s brojevima, kao na pr. što 
je zgodna prilika ili pravedno ili brak, a onaj (Sokrat) je 
razumno istraživao, što je što. Aristotel, Etika Nikomahova 
V 8. 1132 b 21: A nekima se čini, da je odmazda sasvim pra- 
vedna, kao što pitagorovci govorahu. Ta definirali su, da je 
odmazda (premu) drugome sasvim pravedna (stvar). 


5. ARISTOTEL, METAFIZIKA I 5. 986 a 15 =58 B 5: 


Drugi od tih istih (filozofa)? kažu, da ima deset počela i 
ređaju ih u parovima naizmjence: 


granica i neograničeno 
neparno i parno 

jedno i mnoštvo 

desno i lijevo 

muško i žensko 

ono, što miruje j ono, što se kreće 
ravno i krivo 

svijetlo i tama 

dobro i zlo 

kvadrat i raznostrano 


2 Aleksandar iz Afrodisijade u Kariji; živio na prijelazu 
iz 2. u a. stoljeće i napisao tumačenje »Metafizici« i drugim Arisiolelovim 
djelima, ali se u svojim komentarima udaljuje od Aristotela. [St.] 


1 Pisac nije Aristotel, nego kasniji neki peripstetičar, koj, je načinio 
izvadak iz prave Aristotelove »Etike Nikomahove« i iz »Etike Eudemove«, 
koja je samo prerađena »Etika Nikomahova«. [St.] 


€ Tu posljednju rečenicu »Ta nije.... pomnožen« čitamo i u »Ftici 
velikoj« I 1. [St] 
ŠT. j. pitagorovaca. [V.] 

Čini se, da je takvo shvaćanje imao i Alkmeon iz Krotona, 
pa je ili ovaj preuzeo od njih tu nauku, ili oni od njega. 
Alkmeon je naime po dobi bio mladić, kad je Pitagora već 
bio starac, a izrazio se gotovo jednako kao oni. Jer on tvrdi, 
da većina ljudskih (stvari) ima dva principa, ali (time) ne 
misli određene suprotnosti, kao ti (filozofi), nego slučajne, 
na pr.: bijelo-crno, slatko-gorko, dobro-zlo, veliko-maleno. O 
ostalome je on nabacio (nešto) neodređeno, a pitagorovci su 
(pobliže) objasnili, koliko ima suprotnosti i kakve su. Dakle 
od tih jednih i drugih može se toliko (zajedničkoga) razabrati, 
da su suprotnosti počela stvari; no, koliko ih je i kakve su, 
(odredili su) oni drugi. Kako (ih) se ipak može spojiti sa 
spomenutim uzrocima, oni nisu jasno razradili, a čini se, da 
elemente shvaćaju u obliku materije. Jer kažu, da je iz ele- 
menata kao svog sadržaja sastavljena i oblikovana supstancija. 

Po tome se dakle može prosuditi mišljenje starih (filozofa), 
koji navode i više elemenata prirode. Ali postoje neki,“ koji su 
tvrdili o svemu kao da je (samo) jedna priroda, ali ne svi na 
isti način, niti što se tiče točnosti (prikazivanja) niti s obzirom 
na (određenja) o prirodi. No objašnjavanje o njima nikako se 
ne slaže sa sadašnjim istraživanjem uzroka. OniT naime (ne 
postupaju) kao neki od fiziologa,8 koji, iako bitak uzimaju kao 
jedno, ipak (pretpostavljaju), da (postojeće) postaje iz jednoga 
kao materije. Ali ti drukčije prikazuju (stvar). Ta oni dodaju 
kretanje (preipostavljajući) da (iz bitka) postaje sve, a ovi 
kažu, da je nepokretan. 


S grčkog preveli V. Vratović i dr. M Stahuljak. 


5 T. j. pitagorovaca. [V.] 

$ Jonski filozofi i Elejci. [St.] 

? Flejci. [St] 

# T. j. filozofa prirode (grč. P90t5 — priroda 246y0g — učenje) [V.] 

5. ALKMEON 


5. TEOFRAST!, OSJETNO OPAŽANJE 25id. (D506) = 24 A 5: 


Alkmeon najprije određuje različnost prema životinjama 
onih (bića), koja ne osjećaju jednako, jer tvrdi, da se čovjek 
od ostalih (bića) razlikuje po tome, što samo on misli, a ostala 
(bića) osjećaju, ali ne misle. Ta drugo je misliti, a drugo osje- 
ćati, i nije isto, kao što (kaže) Empedoklo. Zatim (Alkmeon) 
govori o svakom pojedinom (osjetu). On dakle kaže, da slu- 
šamo ušima, jer je u njima šupljina; ona ječi [mi i govorimo 
pomoću šupljine], a zrak odjekuje. Mirišemo nosom zajedno 
s udisanjem, pri čemu dah uvlačimo do mozga. Jezikom razli- 
kujemo okuse, jer on, topao i mekan, rastapa (okuse) topli- 
nom, a prima ih i predaje (dalje do mozga) zbog (njihove) 
rjetkoće i mekoće. (26) Oči gledaju kroz vodu, koja (ih) okru- 
žuje. Jasno je, da (oko) sadržava vatru, jer kad se udari (po 
njemu), vrcaju iskre iz njega. Mi gledamo pomoću svjetluca- 
nja i prozirnosti, kada se (svijetlo) odrazuje, a što je ono čišće, 
to više (vidimo). Svi su osjeti nekako spojeni s mozgom. Zato 
oni i slabe, ako se mozak trese i mijenja položaj, jer zatvara 
kanale, kojima (se sprovode) osjeti. O osjetu opipa nije rekao 
ni kako nastaje, ni čime. Alkmeon je dakle do te mjere 
utvrdio. 


11. PLATON, FEDON p 96 AB "24 A 11: 


Začudo,ž kako sam se kao mladić zaželio te mudrosti, koju 
nazivaju istraživanjem prirode... ,3 dok sam motrio najprije 


1 Teofrast (oko 372—287), najistaknutiji Aristotelov učenik. O pro- 
blemima filozofije napisao je 18 knjiga pod naslovom »Mišljenja fi- 
zičara«. Od toga su sačuvani samo fragmenti. 

2 To govori Sokrat. [St] 

3 Diels je izoriginalnog Platonova teksta izostavio ovdje tri retka. [St.] 

ovo: Kada se toploga i hladnoga uhvati neka trulost, da li se 
tada, kako su neki tvrdili, stvaraju živa bića?+ Pa da li je 
krv ono, čime mislimo, ili zrak6 ili vatra?" Ili nije ništa od 
toga, nego je mozak onaj, koji pruža osjete sluha, vida i 
mirisa; a iz toga da bi nastajalo pamćenje i mnijenje, a iz 
pamćenja i mnijenja, kada se smire,š nastaje tada znanje? 
Hipokrat, O svetoj bolesti 14: Koliko god je vremena mozak 
u stanju mirovanja, toliko i čovjek ima razum. 17. Zato kažem, 
da je mozak onaj, koji razumu daje mogućnost da se očituje. 


1. DIOGEN LAERTIJE? VIIL83[A1,1]=24B1|: 


Alkmeon iz Krotona, Piritojev sin, reče Brotinu, Leontu 1 
Batilu ovo: O nevidljivom i smrtnom jasno znanje imaju 
bogovi, a (nama) kao ljudima (dano je samo) zaključivati i t. d. 


la. TEOFRAST, OSJETNO OPAŽANJE 25 [A 5] =24 B Ia: 


Tvrdi, da se čovjek od ostalih (bića) razlikuje po tome, što 
samo on misli, a ostala (bića) osjećaju, ali ne misle. 


2. ARISTOTEL, SPORNA PITANJA XVII 3. 916a 33 =24B 2: 


Alkmeon kaže, da ljudi propadaju zato, jer ne mogu po- 
četak sastaviti s krajem. 


4. AETIJE!" V 30 1 [D.442] =24 B 4: 


Alkmeon (kaže): Zdravlje se održava ravnotežom sila, 
vlažnoga i suhoga, hladnoga i toploga, gorkogaislatkogait.d, 


“ Prema Arhelaju. [St.] 

5 "Tako Empedoklo. [St.] 

* Anaksimen i Diogen iz Apolonije. [V.] 
? Heraklit. [St] 

OT, j. kada se učvrste, ustale. [V.] 


" Diogen Laertije (3. st. n. ere), napisao je u 10 knjiga »Ži- 
voti i misli slavnih filozofa«. To djelo je takađer koristan izvor za prouča- 
vanje antičke (filozofije. 


Vo Aetije (l. st. n. ere). doksograf. Njegovi tekstovi i komentari 
imaju izvor u Teofrastovu djelu »Mišljenja fizičara«. 

a ako samo jedno od njih vlada, to prouzrokuje bolest, jer je 
pogubno, kad samo jedno od toga dvoga vlada. Bolest, što se 
tiče uzroka, nastaje prevladavanjem vručine ili hladnoće; što 
se tiče povoda, (nastaje) zbog preobilja ili oskudice u hrani; 
a što se tiče mjesta, (bolest) nastaje u krvi ili u moždini ili u 
mozgu. No katkada u njima nastaju bolesti i od vanjskih 
uzroka: od kakvoće vode!! ili zbog klime, od napora ili 
mučenja ili tome sličnoga. Zdravlje,je, naprotiv, srazmjerno 
miješanje kvaliteta. 


S grčkog preveli V. Vratović i dr. M. Stahuljak. 


HT. j. vode za piće. [V.] 

6. FILOLAJ 


O PRIRODI 


3. JAMBLIH UZ NIKOMAHOVU ARITMETIKU! p. 7, 24 
PIST. = 44 B 3: 


Uopće ne bi bilo predmeta spoznaje, kad bi sve bilo 
beskrajno — po Filolaju. 


4. STOBEJ. IZVACI ETIČKI? I 21, 7 b (p. 188, 5 W) = 44 B 4: 


I doista sve, što se spoznaje, ima broj, jer se bez njega ne 
može ništa ni shvatiti ni spoznati. 


5. STOBEJ, IZV. ET. I21,7c=44B5: 


Zaista broj ima dvije svojstvene vrste, neparnu i parnu, i 
treću, parno-neparnu, koja (je nastala) miješanjem (jedne i 
druge). Jedna i druga vrsta ima mnogo oblika, koje svaka 
(stvar) označuje sama sobom. 


7. STOBEJ, IZV. ET. 121,8 =44 BT: 


Ono, što je najprije složeno, Jedno, u sredini svemira zove 
se ognjištem. 


8. JAMBLIH UZ NIKOM. ARITM. p. 77,9 =44 B8: 


Jedinica je početak svega po Filolaju, [jer kaže: Nije li 
Jedno početak svega?] it. d. 


! Jamblih frumro oko 330 naše ere). Neoplatoničar. Učenik Porfi- 
rija. Protivnik kršćanstva. 

2 Stobej, rođen u Stobi u Makedoniji. Živio Je u 5. stoljeću naše 
ere. H. Diels smatra, da je za njegove tekstove bio izvor Aetije (1. st naše 
ere). 

9. JAMBLIH UZ NIKOM. ARITM. p. 19, 21 = 44 Bg: 


Ako je druga prilika da se (to) nekako više istražuje, te 
ako se broj kvadrira redomš3 člana matematičke progresije, 
onda (to) još vjerojatnije nastaje po prirodi, a ne po (ljudskoj) 
odredbi, — kako negdje kaže Filolaj. 


10. NIKOMAH.“ ARITMETIKA II 19 p. 115, 2 =44 B 10: 


Harmonija svakako nastaje iz suprotnosti, jer je harmonija 
sjedinjene onoga, što je mnogo pomiješano, i misaono spajanje 
onoga, što je različno pomiješano.5 Teon iz Smirne p. 12, 10: 
I pitagorovci, za kojima se Platon često povodi, kažu, da je 
muzika harmonija protivnih i sjedinjenje mnogobrojnih i spa- 
janje različnih (zvukova). 


11. TEON IZ SMIRNE! p. 106,10 =44 B 11: 


O njemu (t. j. o broju deset) mnogo usput napominju Arhita 
(u spisu) »O broju deset« i Filolaj u (spisu) »O prirodi«. Stobej, 
Izvaci etički I uv. 3: Djelovanje i suštinu broja treba prosu- 
đivati prema moći, koja je u broju deset, jer je on velik, 
savršen i svedjelatan, prapočelo i vođa božanskog, nebeskog i 
ljudskog života. Ima udjela... moć i broja deset. Bez njega 
je sve beskrajno, nerazgovijetno i nejasno. Priroda broja daje 
naime spoznaju, vodi i poučava svakoga u svemu, što mu je 
zagonetno i nepoznato. Jer nikada ne bi nikome bilo jasno 
ništa o stvarima, niti u njihovu odnosu prema (samima) sebi, 
niti u odnosu jednih prema drugima, kad ne bi bilo broja i 
njegove suštine. On pak dovodi u sklad s opažanjem sve te 
stvari u duši i time ih čini shvatljivima i međusobno primje- 


3 Na pr. najprije broj jedan, zatim broj dva, pa tri! td. [St] 

4 Nikomah — iz Gerase u Judeji. Živio oko 1. st. n. ere. Skupio 
sve rezultate na području aritmetike (kod Grka). 

5 Prema Dielsovu mišljenju nije sigurno, da li je to Filolajev frag- 
ment. [V.] 

* Teon iz Smirne. živis u 2. stoljeću naše ere. Matematičar, 
pripadnik platonizma i neopitagorizma. 

? Prema Beckerovoj nađopuni praznine u tekstu rkp. F: < navrl & 
dr doršuo > (isp. Kranz. Nachtrag zum I. Bd. str. 502) bilo bi: »Jer u 
svemu ima uđjela moć broja i broja deset.« [V.] 

renima prema prirodi gnomona,8 s tim da (im) daje tjelesnost? 
i da razlučuje svaki pojedini odnos među stvarima, kako 
neograničenima, tako i ograničenima. 

Prirodu broja i njegovu silnu moć možeš vidjeti ne samo 
u demonskim i božanskim stvarima, već i posvuda u svim 
ljudskim djelima i govorima, na području svih tehničkih umi- 
jeća i u muzici. 

Ni priroda broja, ni harmonija ne dozvoljavaju nikakvu 
laž, jer im ona nije svojstvena. Varka i zavist pripadaju pri- 
Todi beskrajnoga, nespoznatljivoga i bezumnoga. 

Varka nikako ne prodire u broj. Ta varka je protivnica i 
neprijateljica (njegovoj) prirodi, a istina je svojstvena i pri- 
rođena rodu broja. 


14. KLEMENT ALEKSANDRINAC!", SAGOVI III 17 = 44 B 14: 


Svjedoče i stari teolozi i vrači, da je zbog nekih kazni duša 
svezana s tijelom i u njemu sahranjena kao u grobu. 


S grčkog preveli V. Vratović i dr. M. Stahuljak 


"Grč. PVounoWv, simbol geometrije, prema shvaćanju pitagorovaca 
srednji član između broja i prirode (isp. Vorlander-Hoffman, Geschichte d. 
Philos. I. Bd, str. 33, Leipzig 1939). »Gnomon« (u značenju. kakvo je u ovam 
fr.) nazivali su pitagorovci ncparne brojeve, pomoću kojih se kvadrat ne- 
kog broja može povećati do vrijednosti kvadrata slijedećega broja. Na pr. 
od 227 = 4 do 37 = 9 gnomon je 5, dakle: 14+3=22, 143+5=32, 1+3+5+7=421t.d. 
Grafički prikazana gnomon tvare krakovi kuta E F G: 


A BG Isp. o tome Nestle, Die Vorsokratiker. Jena 1929, 
| T— str. 257, bilj. 234; V. i R E s. v. gnomon [V.] 
it 2li | 


cod | 
lE 413) 


r==—>r 


5 To učenje uopće ne odgovara shvaćanju starijih pitagorovaca. nego 
je pod Platonovim utjecajem. 


8 _ Kliement Aleksandrinac, 2. st. n. e. Predstavnik kršćan- 
ske misli. 

7. HERAKLIT 


SVJEDOCANSTVA DRUGIH 


12. DIOGEN LAERTIJE, ŽIVOTI I MISLI GLASOVITIH 
FILOZOFA II 22 = 22 A 4: 


Kažu, da ga je Euripid, kad mu! je dao Heraklitovu knji- 
gu, zapitao: »Kako ti se čini?« A on da je rekao: »Što sam 
razumio, valjano je, ali mislim i ono, što nijesam razumio, samo 
bi za to trebao neki delski ronac.« 


14. SIMPLIKIJE, KOMENTAR ARISTOTELOVOJ FIZICI 
23, 33 = 22 A 98: 


Hipas Metaponćanin i Heraklit Efežanin, i oni su postavili 
samo jedno pokretno i ograničeno, ali su vatru učinili počelom, 
a od vatre prave stvari zguštavanjem i rijeđenjem i razdre- 
šuju ih opet u vatru, tako da je ta supstancija jedina podloga. 
Heraklit kaže, da su sve stvari razmjena za vatru. A uzima i 
neki red i određeno vrijeme za preobražaj svijeta po nekoj 
neuklonivoj nuždi. 


15. AETIJE, I 3.11 =22 A 5: 


Heraklit i Hipas Metaponćanin stavljaju vatru kao počelo 
sviju stvari. Kažu naime, da od vatre sve postaje i da se u 
vatri sve svršava. Kad se ona gasi, stvara se sve u svemiru. 
Najprije se najgušći dio njezin stiskuje u se i postaje zemlja; 
zatim kad od vatre zemlja popušta, nastaje, posve prirodno, 
voda, a kad se ona isparuje, postaje zrak. I iznova razara 
vatra u općem požaru i svijet i sva tjelesa. 


) Riječ je o Sokratu. 

16. GALEN?, O ELEMENTIMA IZ HIPOKRATA I4=22A 5: 


Koji su vatru označili kao element, zaključuju isto tako i 
oni, da je vatra počelo, i to po tom, što ona, kad se skuplja i 
zguštava, postaje zrak, ali kad to još više podnese i kad se 
jače stisne, voda, a kad se najvećma zgusne, postaje zemlja. 


26. ARISTOTEL. FIZIKA III 5, 205 a 3 =22 A 10: 


Kako Heraklit kaže, sve jednom postaje vatra. 


27. SIMPLIKIJE, KOMENTAR ARISTOTELOVU SPISU 
»O NEBU« 94, 4 = 22 A 10: 


I Heraklit govori, da se svijet sad vatrom uništava, sad od 
vatre iznova nastaje nakon nekih vremenskih perioda, u koji- 
ma se, veli, »ona s mjerom pali i s mjerom gasi«. Tako su 
kasnije mislili i stoici. 


37. AETIJE II 28, 6 = 22 A 12: 


Heraklit kaže, da su u istom stanju sunce i mjesec. Budući 
da su zvijezde oblikom čunaste, primaju zrake od vlažnoga 
isparivanja i rasvjetljuju se zbog vida: sunce sjajnije, jer se 
giba u čistom zraku, a mjesec u mutnijem, pa se zato i čini 
bljeđi. 


41. AETIJE III 3,9=22 A 14: 


Heraklit kaže, da grmljavina nastaje zbog spletavanja vje- 
trova i oblaka i zbog upadanja zračnih struja u oblake, munje 
zbog zapaljivanja para, a gromovi zbog gorenja i gašenja 
oblaka. 


ORIGINALNI FRAGMENTI 


FR. 1. — Za taj logos, premda je vječan, ljudi nemaju 
razumijevanja, ni prije nego za nj čuju ni pošto su čuli: jer 
iako se sve zbiva po tom zakonu (logosu), oni su nalik na 
neiskusne. kad se ogledaju u takvim riječima i djelima, kakve 


2 Galen (129—199), liječnik 1 filozof. 

ja objavljujem cijepajući svako prema njegovoj naravi i 
objašnjavajući, kako je s time. Drugi pak ljudi ne znaju, što 
budni čine, kao što zaboravljaju ono, što čine spavajući. 

FR. 2. — Zato valja ići za onim, što je zajedničko. Ali 
premda je logos zajednički, ipak većina živi tako, kao da ima 
svaki svoju vlastitu pamet. 

FR. 3. — Veličina sunca jednaka je širini čovječje noge. 


FR. 4. — Kad bi sreća bila u tjelesnim uživanjima, nazivali 
bismo sretnima volove, kad nađu grahoricu za jelo. 


FR. 6. — Sunce nije samo svaki dan novo, nego je uvijek 
i neprestano novo. 


FR. 7, — Kad bi sve, što postoji, postalo dimom, raspozna- 
vali bismo nosom. 

FR. 8. — Protivno se udružuje i iz raznih tonova postaje 
najljepša harmonija, i sve biva borbom. 


FR. 9. — Magarci bi voljeli sječku nego zlato. 


FR. 10. — I priroda jamačno teži za protivnim i od toga 
tvori sklad, ne od jednakoga: tako je zacijelo svela muško sa 
ženskim, a ne oboje s istovrsnim, te izvela prvu slogu kroz 
protivnost, ne kroz jednakost. To očevidno čini i umjetnost 
nasljedujući prirodu: slikarstvo izmiješa kakvoće bijelih i 
crnih, žutih i crvenih boja te stvori slike sročne s uzorcima, 
muzika pak pomiješa visoke i niske, duge i kralke tonove u 
različitim glasovima i stvori jedinstvenu harmoniju, a gra- 
matika učini smjesu vokala i konsonanata i sastavi od njih 
čitavu umjetnost. Isto je to bilo rečeno i kod tamnoga Hera- 
klita: Sveze: potpuno i nepotpuno, složno i nesložno, skladno 
i neskladno, i jedno iz svega i sve iz jednoga. 

FR. 12. — Koji stupaju u iste rijeke, pritječu im druge i 
opet druge vode. Ali i duše se isparuju iz vlage. 

FR. 21. — Smrt je sve, što gledamo budni, a san, što gle- 
damo spavajući, 

FR. 23. — Ime Pravde ne bi ljudi poznavali, kad ne bi 
bilo nepravde. 


FR. 26. — Čovjek poseže noću za svijetlom, kad mu se ugasi 
očinji vid. Živ dotiče se mrtva spavajući, budan spavaćiva. 

FR. 30. — Svijet ovaj, isti za sve, nije stvorio ni jedan bog 
i ni jedan čovjek, nego je uvijek bio i jest i bit će vatra 
vječno živa, koja se s mjerom pali i s mjerom gasi. 

FR. 31. — Du je učio, da je svijet postao 1 da je prolazan, 
svjedoče ove njegove riječi: »Promjene vatre: najprije more, 
a od mora jedna polovica zemlja, druga ražareni zrak.« Time 
hoće da kaže, da svjetski um (logos) i bog,3 koji upravlja sve- 
mirom, preobražava vatru s pomoću zraka u vlagu kao sjeme 
za postojanje svijeta, koju on naziva morem. A odatle opet 
postaje zemlja i nebo i sve, što je u njima. Kako se pak svijet 
ponovo vraća natrag i uništava vatrom, jasno očituje ovim 
riječima: »Zemlja se razlijeva kao more, i ono prima svoju 
mjeru po istom zakonu, kakav je bio, prije nego je postalo 
zemljom.« 

FR. 34. — Ne razumiju to,* i ako su čuli, pa su nalik na 
gluhake. To im svjedoči poslovica: »Nazočni, pa ipak nena- 
zočni.« 

FR. 35. — Koji ljube mudrost, valja da vrlo mnogo znadu. 

FR. 36. — Dušama je smrt vodom postati, a vodi je smrt 
zemljom postati. Od zemlje postaje vođa, a od vode duša. 

FR. 40. — Mnogoznalost ne uči pameti, jer bi naučila 
Hesioda i Pitagoru, Ksenofana i Hekateja.5 

FR. 45. — Granice duše ne ćeš, idući, pronaći, pa ako i 
svim putovima prolaziš: tako dubok logos ima. 

FR. 49. — Jedan je meni koliko tisuće, ako je najbolji. 

FR. 49.a — U iste rijeke stupamo i ne stupamo, jesmo i 


nijesmo. 
FR. 50. — Heraklit tvrdi, da je svemir jedan: djeljiv — 
nedjeljiv, nastao — nenastao, smrtan — besmrtan, logos i 


vječnost, otac i sin,6 bog i pravičnost: »Ako poslušate, ne mene, 
nego logos, mudro je priznavati, da je sve jedno.« 


3 Fragment je zabilježen kod Klementa Aleksandrinca, 
kaji je Heraklitov logos shvatio kao boga. 

4 T. j. učenje o logosu. 

5* Hekatej iz Mileta. Racianalističk: mitograf i povjesničar. Herodot 
ga spominje u V. 36 i 125; II. 143 svoje »Historije«. 

ST. ji. pojedinac nije ništa drugo nego dio svjetskog zbivanja unutar 
zakonitosti (logosa), pa proučavanjem sebe čovjek spoznaje i dio prirode. 

Hipolit (umro oko 236). objašnjava Heraklita na kršćanski 

način. 

FR. 51. — Oni ne razumiju, kako se ono, što je u sebi 
suprotno, samo sa sobom slaže: to je harmonija, koja k pro- 
tivnosti teži, kao kod luka i lire. 

FR. 53. — Rat je otac svemu, svemu kralj; jedne je iznio 
kao bogove, druge kao ljude, jedne je učinio robovima, druge 
slobodnima. 

FR. 54. — Nevidljiva harmonija je jača nego vidljiva. 


FR. 55. — Sve, što se može vidjeti, čuti i spoznati, to ja 
osobito cijenim. 
FR. 58. — I dobro i zlo je jedno. Ta i liječnici, kaže Hera- 


klit, režu, pale i na sve načine muče bolesnike, pa još i plaću 
traže od njih, ali je nikako ne zaslužuju, jer čine isto, što i 
bolesti. 


FR. 60. — Put prema gore i prema dolje je jedan isti. 

FR. 61. — More je najčistija i najprljavija voda: ribama 
pitka i ljekovita, ljudima nepitka i pogubna. 

FR. 62. — Besmrtni su smrtni, a smrtni besmrtni, jer je 
život ovih smrt onih, smrt onih život ovih. 

FR. 67. — Bog je dan i noć, zima i ljeto, rat i mir, sitost 


i glad. Mijenja se kao vatra, kad se pomiješa s kadovima, i 
dobiva ime po vonju svakoga od njih. 

FR. 67.a — Kao što pauk, sjedeći u sredini mreže, osjeti, 
čim mu muha raskine koju nit, pa stoga brže trči onamo, kao 
da mu je žao razderane niti, tako i čovječja duša, ako je ozli- 
jeđen koji dio tijela, brzo ide onamo, kao da ne može podnijeti 
ozljedu tijela, s kojim je svezana čvrsto i po nekom određenom 
odnosu.T 

FR. 68. — Heraklit je s pravom nazvao (misterijske obrede) 
lijekovima, koji će liječiti zla i duše činiti zdravima od nevo- 
lja, stečenih kod rođenja. 

FR. 70. — Ljudska su mišljenja dječje igračke. 

FR. 72. — S logosom, s kojim se najvećma stalno druže, a 
koji svemirom upravlja, ne slažu se, i ono, na što dan na dan 
nailaze, čini im se tuđe. 

FR. 73. — Ne valja raditi ni govoriti onako kao oni, koji 
spavaju. Jer i u tom stanju mislimo, da radimo i govorimo. 


? Istu misao zastupaju i mlađi pitagorovci FHilalaj, Simija i Kebet, 
koji su shvatili odnos duše i tijela kao međusobnu harmoniju. 

FR. 75. — I ljudi, koji spavaju, su radnici i pomagači pri 
događanjima u svemiru. 


FR. 76. — Vatra živi o smrti zemlje, zrak živi o smrti 
vatre; voda živi o smrti zraka, zemlja o smrti vode... 
FR. 77. — Dušama je radost ili smrt da vlažne budu. 


Radost im je pad u život. Na drugom opet mjestu kaže: »Mi 
živimo o njihovoj smrti, a one žive o našoj smrti.« 

FR. 79. — Čovjek je djetinjast pred božanstvom, kao što 
dijete pred čovjekom. 

FR. 80. — Valja znati, da je rat općenita pojava, da je 
pravda — borba, i da sve nastaje borbom i po nuždi. 

FR. 85. — Teško je boriti se sa srcem, jer štogod hoće, 
kupuje za dušu svoju. 

FR. 88. — Jedno isto prebiva u nama: živo i mrtvo, budno 
i spavajuće, mlado i staro. Jer je to, kad se promijeni, ono, a 
ono, kad se ponovo promijeni, to. 


FR. 89, — Budni imaju jedan jedini i zajednički svijet, a 
oni, koji spavaju, okreću se svaki k svome vlastitome, 
FR. 90. — Sve je razmjena za vatru i vatra za sve, kao 


roba za zlato i zlato za robu. 

FR. 91. — Po Heraklitu nije moguće dva puta stupiti u istu 
rijeku, ni dva puta dotaknuti se po kakvoći svojoj iste prolazne 
supstancije, nego se ona žestinom i brzinom promjene raza- 
sipa i opet skuplja... pridolazi i odlazi. 

FR. 99. — Kad sunca ne bi bilo, koliko stoji do ostalih zvi- 
jezda, bila bi noć. 

FR. 100. — Sunce kao glavar i stražar periodičnoga okre- 
tanja određuje i upravlja, pokazuje i proizvodi promjene i 
godišnja vremena, koja sve donose. 


FR. 101. — Ja sam istražio samoga sebe.? 

FR. 107. — Oči i uši su ljudima zli svjedoci, ako imaju 
barbarske duše. 

FR. 111. — Bolest učini zdravlje ugodnim, zlo — dobro, 


glad — sitost, umor — počinak. 


! T. j. pojedinac nije ništa drugo nego dio svjetskog zbivanja unutar 
zakonitosti (logosa), pa proučavanjem sebe čovjek spoznaje i dio prirode. 

FR. 112. — Razumno misliti je najveća vrlina, a mudrost 
je istinu govoriti i raditi prema prirodi, slušajući je.? 


FR. 113. — Mišljenje je zajedničko svima. 
FR. 115. — Duši pripada logos, koji sam sebe umnožava. 
FR. 116. — Svima je ljudima u dio palo, da sami sebe 


poznaju i da razumno misle. 
FR. 118. — Suhi je sjaj najmudrija i najbolja duša. 
Suha duša je najmudrija i najbolja. 

FR. 123. — Priroda voli da se prikriva. 

FR. 125. — I izmiješani se napitak razdvaja, ako se ne 
miješa. 

FR. 126. — Hladno se ugrije, toplo se ohladi, vlažno se 
osuši, suho se ovlaži. 

FR. 127, — Heraklit reče Egipćanima: »Ako bogovi jesu, 
zašto ih oplakujete? Ali ako ih oplakujete, ne smatrajte ih više 
bogovima.« 

FR. 128. — Kad je Heraklit vidio Helene, gdje prinose 
darove bogovima, reče: »Mole se kipovima božjima, koji ne 
čuju, kao da čuju; koji ne plaćaju, niti mogu šta tražiti.« 

FR. 133. — Nevaljalci su suparnici ljudima od istine. 


Izbor iz Heraklita: »Svjedočanstva i fragmenti«. S grčkog 
preveo dr. Niko Majnarić, M. H. Zagreb, 1851. 


% Kasnije je stoička etika istakla kao princip — živjeti u skladu s 
prirodom. 

8. PARMENID 
O PRIRODI 


FR. 1. — Konji, koji me (onamo)! nose, oni su me, kako 
god me obuzimala želja, prenosili, kad su me boginje povele 
slavnim putem, koji iznad svih naseljaž vodi čovjeka znalca.3 
Njime su me (onamo) nosili; njime su me, naime, nosili veoma 
mudri konji, koji su vukli kola, a djevojke su pokazivale put. 

Osovina, usijana, škripala* je u glavčinama [jer su je s obje 
strane tjerala dva zaokružena točka], kad god bi se Sunčeve 
kćeri, napustivši dom Noći i odgrnuvši rukama koprenu sa 
glave, žurile, da (me) vode do Svijetla. 

Ondje su vrata, kojima se ide do Noći i Dana, a okružuje 
ih nadvratnik i kameni prag. Sama pak (vrata), visoka u zrak, 
ispunjena su velikim vratnim krilima. Za njih silna osvetnica 
Pravda (Dike) ima ključeve, koji sad otvaraju, sad zatvaraju6 
(vrata na kući Noći). Njoj su dakle djevojke govorile umi- 
ljatim riječima i mudro je nagovorile, da im od vrata brzo 
odgurne klinasti zasunak. A vrata širom rastvoriše svoje vrat- 
nice, pošto su u ležištu jedan za drugim okrenule mjeđu oko- 


! U carstvo Svijetla. [St.] 

2 Ovdje Meineke, Jaeger i Capelle čitaju xar& zdvr doii) (neozlijede- 
nog), a Karsten i Nestle (isp. Zellerć I 727, 2) xar& zdve' ddaij (nevještog. 
kroz mrak). Ipak prevodim po Dielsovoj Iekciji xar& zdvr dorn koja se 
nalazi u odličnom rukopisu N, a čorn na pr. i u Homera (Od I 3). [V.] 

3 Koji zna svoj cilj, tražeći istinu. [St.] 

4 Sunčeve kćeri upravljaju konjima i kolima. [St.] 

5 Doslovno: jspuštala je glas siringe, svirale. [V.] 

* Uoriginalu xAniđag duo:BoVsizmjenične ključeve); da bude iasnije. 


unio sam admah u prijevod pravi smisao pridjeva. Isp. Diels-Kranz, o. c. 
sv. I, str. 228. u hllj. [V.] 

vane dovratnike, dobro učvršćene klinovima i čavlićima. Tuda 
baš pravo kroz vrata upravljale su djevojke po kolnoj stazi 
kola i konje. 


I boginja me milostivo primi, desnicu moju prihvati svo- 
jom, reče mi riječ i progovori ovako: Zdravo budi, mladiću, 
druže besmrtnih .apravljačica kola, koji s konjima, što te 
(ovamo) doniješe, dolaziš u našu kuću! Doista, nije te zla 
sudba poslala da dođeš tim putem [da, on je doista daleko od 
ljudskih staza], nego prdvo i pravda. Zato moraš sve saznati: 
i nepokolebljivo srce potpuno zaokružene IstineT i mnijenja 
smrtnih ljudi, u kojih nema pouzdane istine. Ali ćeš ipak 
saznati i to, kako se, istražujući sve sa svih strana, mora ispi- 
tivati istinitost onoga, što se (ljudima) pričinja. 

FR. 2. — Pa dobro, reći ću (ti) — a ti čuvši riječ zapamti 
— koji se putovi istraživanja jedini dadu zamisliti. Jedan (put 
pokazuje) da bitak jest, a nebitak, da ne postoji. To je put 
Uvjerenja [jer on slijedi istinu]. Drugi (put pokazuje), da ne- 
bitak (postoji) i da je potrebno, da postoji nebitak. Doista je 
taj (put), tako ti kažem, potpuno neistraživ, jer nebitak ne bi 
mogao niti spoznati [jer je to nemoguće] niti riječima izreći. 

FR. 3. —... jer je (jedno te) isto: misliti i biti.9 

FR. 4. — Gledaj, kako je (i) ono, što je daleko, umu pouz- 
dano blizu, jer on ne će odijeliti bitak od bitka, niti tako, da 
se po redu raspršuje posvuda sasvim, niti tako, da se spaja. 


FR. 5. — Odakle god ja započnem (istraživati), (bitak) mi 
je jedinstven, jer ću se opet vratiti tamo (k njemu). 

FR. 6. — Treba govoriti i misliti, da (samo) postojeće jest, 
jer bitak postoji, a nebitak ne postoji. Preporučujem ti, da to 
držiš na umu. To je naime prvi put istraživanja, od kojega 
te odvraćam, a (drugi) je zatim onaj, kojim lutaju amo tamo 
smrtnici neznalice, dvoglavci, jer u njihovim grudima smete- 
nost upravlja zbunjenim umom. Oni jure gluhi i slijepi ujedno, 
glupo buljeći (kao) smetena gomila (ljudi), koji bitak i nebitak 


7 O tome fr. 2 do 84, a to je prvi dio pjesme. [St.] 


# O tome fr. 8 do 15. a to je drugi dio pjesme, no taj je slabo sa- 
čuvan. [St] 
2 O sadržajnom značenju tog fragmenta vidi u uvodu. 

smatraju kao isto i ne kao isto, a (za koje) u svemu (zbivanju) 
postoji (i) obratan put.10 

FR. 7. — Ta nikada se ne može na silu dokazati to, da 
postoji nebitak. Zato ti odvraćaj (svoju) misao od ovoga puta 
istraživanja. Neka te navika, bogata iskustvom, ne sili na taj 
put, gdje vlada slijepo oko, puno šuma uho i jezik, nego se 
razumom odluči za sporni dokaz, koji sam ja naveo. 

FR. 8. — Još preostaje dokazivanje samo jednog puta, t. j. 
da bitak postoji. Na njemu su veoina mnogi znakovi: budući 
da nije rođen, ne može ni propasti; on je jedinstven i nepro- 
mjenljiv i beskrajan (u vremenu); nikad nije bio niti će biti, 
jer on u sadašnjosti postoji istodobno cjelovit, jedan, trajan. 
Ta kakvo bi mu porijeklo htio iznaći? Kako, odakle je izra- 
stao?2l1 A ne ću ti dopustiti ni da kažeš ni da misliš, (da je 
postao) iz onoga, što ne postoji, jer se ne može izreći ni pomi- 
sliti, da jest ono, što nije. Koja bi ga nužda bila nagnala, da 
prije ili kasnije, iz ničega počinjući, postane? Mora (bitak) 
ili posve tako postojati ili nikako. I mikada ne će snaga uvje- 
renja priznati, da bi iz nebitka postalo nešto pored njega.!? 
Zbog toga Pravda ni postajanje ni propadanje nije pustila iz 
okova niti oslobodila, nego (ih) čvrsto drži, a odluka o tome 
sastoji se u ovome: (Bitak) jest ili nije. Odlučeno je dakle, 
kako je i nužno, napustiti jedan put [jer on nije pravi put] 
kao nepojmljiv i neizreciv, a drugi (smatrati) da jest i uistinu 
postoji. Ali kako bi zatim bitak mogao propasti, kako postati? 
Jer, ako je nastao, ne postoji, a (ne postoji) ni ako bi jednom 
u budućnosti imao biti. Tako se postajanje ugasilo i propada- 
nje je netragom nestalo. 

(Bitak) nije ni djeljiv, jer je sasvim istovrstan. Nema (ni- 
gdje) nekoga jačeg (bitka), koji bi priječio njegovu povezanost, 
niti nekoga slabijeg, nego je sve ispunjeno bitkom. Zato je on 
u potpunoj svezi, jer bitak prijanja uz bitak. 


t U čitavome ovom fragmentu, osim u prve dvije rečenice, Pravda 
pobija Heraklita 1 njegove pristaše. [St.] 

"_Diels (Parmenides 77) smatra, da ovdje nedostaje misao: 

oče čx rev čbvrog čyevv' čv Ella yčp &v zpiv čnv 
(= 1z bitka nije mogao postati, jer je prije morao biti neki drugi bitak), 
a na, to da se onda nadovezuje: A ne ću ti dopustiti. [v.] 
T. j. nešto druga nego ništa (isp. W. Capelle. Die Vorsokratiker, 

ia 1940, str. 166. bilj.). Međutim, Nestle (Die Vors. str. 256., bilj. 10c) 
čita 2x rov 26vroc (= iz bitka)!! [V.] 

Ali nepomičan leži u granicama silnih veza, bez početka i 
bez kraja, jer su postajanje i propadanje prognani u daleku 
daljinu, a odbacilo (ih) je istinsko uvjerenje. Kao isti u istom 
ostajući, miruje u sebi samom i tako postojano ostaje na (svo- 
jem) mjestu. Moćna ga Nužda drži u vezama granice, koja ga 
naokolo opkoljava, jer bitak ne smije biti nezavršen. Ta njemu 
ništa ne treba, ali kada to ne bi bilo (tako),l3 nedostajalo bi 
mu sve. 

.Isto je: mišljenje i predmet mišljenja, jer bez bitka, u 
kojem je ono izrečeno, ne možeš naći mišljenje. Ništa ne 
postoji niti će što drugo postojati osim bitka, jer ga je Udes 
svezao, da bude čitav i nepomičan. (Zato) će biti (samo prazno) 
ime sve ono, što su ljudi (u svojem jeziku) utvrdili, uvjereni, 
da je istina: postajanje i propadanje, bitak i nebitak, mije- 
njanje mjesta i promjena svijetle boje. 

Ali budući da (bitak) ima krajnju granicu, završen je sa 
svih strana, sličan masi lijepo zaokružene kugle, iz sredine na 
sve strane jednak. T4 ni tu ni tamo ne smije biti ni nešto veći 
ni nešto manji. Naime, ne postoji niti nebitak, koji bi ga spre- 
čavao da se udružuje s istim, niti postoji bitak, koji bi postojao 
ovdje više, ondje manje nego bitak, jer je čitav nepovrediv. 
Samome je sebi odasvud jednak, podjednako seže do (svojih) 
granica.14 

Time ti završavam pouzdani govor i mišljenje o istini. Ali 
odsada uči spoznavati mnijenja ljudi, slušajući varljiv sadržaj 
mojih stihova. 

Oni su se složili u tome, da označe imenom dva oblika. 
Jedan od njih nije trebalo (označiti imenom), i u tome su se 
prevarili.15 Shvatili su (ih) kao suprotne po obliku i razdvojili 
su im obilježja jedno od drugoga: ovdje etersku vatru pla- 
mena, blagu i vrlo laganu, svagdje sebi jednaku, od (svega) 


1 Taj zadnji dio stiha glasi u originalu: /u?/ 28v &'&v navrog &deiro. 
Onai [uh] dodao je Bergk, ali lekcija stiha ostaje dvojbena, isp. Diels- 
Kranz. 0. c., str. 238. (V.] 

14 Misao je ova: točka, do koje je bitak sa svih strana jednako uda- 
ljen, i sama je jednako udaljena od granica (isp. Capelle, 0. c. str. 168). 
Diels (Parmenides 92) uz ovo mjesto tumači Parmenidovu teoriju o kugli 
i među ostalim kaže: »Simbol te zaobljenosti (sc. bitka) je neicas (granica 
kugle), ali ništa manje i x&vrpov (središnja točka)«. [V.] 


5 Pristaše mnijenja smrtnih ljudi. [St.] 

drugog različitu, ali i ono, njoj upravo suprotno, t. j. tamnu 
noć, gustu i tešku masu. Taj primitivni red u svijetu prika- 
zujem ti u potpunosti, da te nikada kakvo ljudsko mnijenje 
ne prevari. 

FR. 9. — Ali kad je sve nazvano svijetlo i noć, i kad 
su ti nazivi bili prema njihovim silama nadjenuti ovome i 
onome, sve je puno svijetla i ujedno nevidljive noći, a oboje 
je jednako, jer ničega nema, što bi bilo jednom (više) podlo- 
ženo nego drugom. 

FR. 10. Upoznat ćeš i suštinu etera i sva zviježđa u eteru 
i pogubno djelovanje čiste, sjajne sunčeve zublje, i odakle su 
postali. Doznat ćeš i kružno djelovanje i porijeklo mjeseca 
s okruglim okom, a saznat ćeš i o nebu, koje (sve) obuhvaća, 
odakle je postalo i kako ga je Nužda vodila i prisilila, da drži 
granice zvijezda. 

FR. 11. — (Reći ću) kako su zaželjeli da postanu: zemlja i 
sunce i mjesec i svemu zajednički eter i mliječna staza na 
nebu i krajnji Olimp i vruća snaga zvijezda. 

FR. 12. — Uži su (krugovi) bili ispunjeni nepomiješanom 
vatrom, (krugovi) iza njih — tamom, a između njih plamsa 
dio plamena. Posred njih je boginja, koja svime upravlja. Ona 
naime posvuda potiče na gadno rađanje i parenje, šaljući 
muškome žensko, da se pare, i obratno opet muško ženskome. 

FR. 14. — (Mjesec) je tuđe svijetlo, koje po noći svijetli i 
luta oko zemlje... 

FR. 15. — (Mjesec) se uvijek ogleda za sunčevim zrakama. 


S grčkog preveli V, Vratović idr. M Stahuljak 

9. EMPEDOKLO 
O PRIRODI 


FR. 8. — Nešto drugo ću ti reći: nema rađanja ni kod jednog 
među svim smrtnim bićima, a niti kakvog svršetka u pogubnoj 
smrti, nego postoji samo miješanje i razdvajanje onoga, što 
je pomiješano. (To) se samo kod ljudi naziva rađanjem. 

FR. 9. — Kada se (elementi) kod čovjeka ili kod roda div- 
ljih zvijeri ili kod stabala ili ptica pomiješaju i (dodu)! u eter, 
tada oni (nazivaju) to postajanjem, u kad se (elementi) odvoje, 
to opet (zovu) nesretnim smrtnim udesom. Nije pravo, kako 
nazivaju, ali se prema običaju i ja sam (tako) izražavam. 

FR. 11. — Budale! Ta plitke su im misli, kada doista vje- 
ruju, da može postati ono, što prije nije bilo, ili da nešto može 
umrijeti i sasvim propasti. 

FR. 12. — Ne može naime nešto postati iz onoga, što nikako 
ne postoji, a neizvedivo je i nečuveno, da postojeće može 
sasvim propasti, jer će uvijek biti ondje, kamo ga jednom 
netko postavi. 

FR. 13. — Ništa nije u svemiru ni prazno ni prepuno. 

FR. 14. — U svemiru nije ništa prazno. Stoga, odakle bi 
nešto moglo pridoći? 

FR. 15. — Razborit čovjek ne bi po srcu proričući ovako 
nešto protumačio: Dok ljudi žive, a to oni nazivaju životom, 
samo dotle eto postoje, 1 dotle im (se događa) zlo i dobro; ali 
prije nego su sastavljeni (iz elemenata) i pošto se rastvore (u 
elemente), oni nisu uopće ništa. 


! U originalnom tekstu nema 6—8 slova. Kranz, a. c. str. 312 nagađa 
da treba: F (xorrut) [V] 

FR. 16. — Kao što (Mržnja 1 Ljubav) i prije bijahu, (tako) 
će i (dalje) biti, i ne će, mislim, beskrajni vijek nikada biti 
lišen njih dviju. 

FR. 17. — Dvije ću (stvari) kazati: Sad naraste Jedno iz 
mnoštva u jedinstveni (bitak), a sad se opet razdvoji, da iz 
Jednoga bude mnoštvo. Dvostruko je postajanje smrtnih stvari, 
dvostruko i nestajanje: sjedinjenje svih stvari rađa i razara 
jedno, a drugo, tek postalo, razleti se, kad se (elementi) opet 
rastavljaju. I to stalno izmjenjivanje nikada ne prestaje: sad 
se sve po Ljubavi sjedinjuje u Jedno, a sad se opet sve Traz- 
dvaja neprijateljstvom Mržnje. (Stoga, kao što obično iz mno- 
štva postaje Jedno)ž i raspadanjem Jednoga opet proizlazi 
mnoštvo, tako i postaju (stvari) i život im nije trajan. Ali kao 
što stalno izmjenjivanje nikada ne prestaje, tako su i (stvari) 
uvijek trajne za vrijeme kružnoga toka. 


Nego, deder, čuj (moje) riječi, jer ti učenje jača razum. 
Kako naime i prije rekoh, navješćujući cilj (svojih) riječi, 
dvije ću (stvari) kazati: sad naraste Jedno iz mnoštva u jedin- 
stveni (bitak), a sad se opet razdvoji, da iz Jednoga bude mno- 
štvo, vatra i voda i zemlja i beskrajna visina zraka, i odvo- 
jena od njih pogubna Mržnja, posvuda jednako jaka, i među 
njima Ljubav, jednaka dužinom i širinom. Nju promatraj 
umom i ne sjedi začuđenih očiju. Smatra se, da je ona srasla 
s udovima smrtnika, po njoj da oni imaju ljubavne osjećaje 
i izvršavaju djela parenja; tada je nazivaju Naslada i Afro- 
dita. Nijedan smrtni čovjek nije spoznao, da ona kruži među 
elementima. Ali ti slušaj nevarljiv tok (mojega) učenja! 


Ti su (elementi) svi jednaki po jakosti i porijeklu. Jedan 
od njih vrši ovu, drugi onu službu, svaki (ima svoju) osobinu, 
a naizmjence vladaju tokom vremena. I osim njih baš ništa ne 
pridolazi niti prestaje, jer da su sasvim propali, ne bi (ih) više 
bilo. No, što bi moglo tu cjelinu uvećati i odakle bi došlo? A 
kako bi propala, kad ništa nije prazno od ovih (elemenata)? 
Ne, samo oni postoje, a time, što oni jedan kroz drugi kruže, 
postaje sad ovo, sad ono, i tako dalje i dalje, uvijek slično. 


2 Toga stiha nema na ovom mjestu u rukopisima, nego ga je Kranz 
dodao prema st. 8 iz fr. 26. [V.] 

FR. 20. — Ta je (borba dviju sila, Ljubavi i Mržnje) očita 
u gomili ljudskih udova. Sad se po Ljubavi ujedinjuju svi 
udovi, koji su dobili ljudsko obličje, u naponu bujnoga života, 
a sad, opet razdijeljeni zlim silama Mržnje, lutaju odvojeno 
svaki za sebe po obali života. Jednako je tako sa stablima, 
Ss ribama u vodi, s gorskim zvijerima i s galebovima, koji se 
ljuljaju na svojim krilima. 

FR. 21. — Nego, deder, promatraj ovaj dalji dokaz za moje 
prijašnje riječi, ako je i u prijašnjim (riječima) ostao neki 
nedostatak s obzirom na oblik (elemenata): (Promatraj dakle) 
sunce, kako svijetli i grije posvuda; besmrtna (nebeska tje- 
lesa), koja su napojena toplinom i žarkim sjajem;3 kišu, koja 
se u svemu (očituje kao) tamna i studena; i (kako) iz zemlje 
istječu trajne i čvrste materije. U Mržnji je sve to različito po 
oblicima i rastavljeno, a u Ljubavi se spoji i čezne jedno za 
drugim, Iz tih (elemenata) naime niknu sve, što bijaše, što jest 
i što će biti, i drveće i muškarci i žene, zvijeri i ptice i ribe, 
koje se hrane u vodi, i dugovječni bogovi, najviše čašćeni. Jer 
samo ti (elementi) postoje, a time, što kruže jedan kroz drugi, 
poprimaju raznolike oblike. Toliku promjenu stvara uzajamno 
miješanje. 

FR, 22. — Složno su spojeni sa svojim dijelovima svi ti 
(elementi), i sunce i zemlja i nebo i more, koliko god ih je, 
odvojenih, nastalo u zemaljskom (svijetu). A tako je i sve, 
što je prikladnije za miješanje, jedno drugome srodno i sje- 
dinjeno s ljubavlju. A neprijateljsko je najviše ono, što se 
najvećma razlikuje jedno od drugoga, i po postanku i po 
miješanju i po izrazitim oblicima, sasvim nevično spajanju i 
veoma jadno po zapovijedi Mržnje, koja ih je stvorila. 

FR. 23. — Kao što slikari — ljudi, koji se zbog (svoje) 
nadarenosti dobro razumiju u umjetnost — kada bojama šaraju 
zavjetne darove i pošto rukama uzmu raznobojne otrove i 
skladno (pomiješaju od) jedne više, druge manje, stvaraju od 
toga likove svemu (mogućemu) slične, izrađuju i drveće i 
muškarce i žene, zvijeri i ptice i ribe, koje se hrane u vodi, 
i dugovječne bogove, najviše čašćene, — tako neka ti prijevara 


3 To je zrak. (Diels) 

ne obmanjuje razum, da bi (možda) od drugud (nego iz ele- 
menata) potjecao izvor (svih) smrtmih (stvari), koliko god ih 
je očevidno bezbroj nastalo. Nego, znaj to točno, jer si od 
božanstva čuo riječ. 

FR. 26. — Naizmjence vladaju (elementi i sile) u toku kru- 
ženja te propadaju jedan za drugim i rastu izmjenom udđesa. 
Ta samo ti (elementi) jesu, a (njihovim) kruženjem jednih kroz 
druge postaju i ljudi i vrste drugih životinja, sad u Ljubavi 
spajajući se u jedan složeni red, sad opet pojedine stvari 
rastavljajući se neprijateljstvom Mržnje, dokle god sve, sraslo 
u Jedno, (ponovo) ne propadne. Stoga, kao što obično iz mno- 
štva postaje Jedno i raspadanjem Jednoga opet proizlazi mno- 
štvo, tako i postaju (stvari) i život im nije trajan. Ali kao što 
stalno izmjenjivanje nikada ne prestaje, tako su i (stvari) uvi- 
jek trajne za vrijeme kružnoga toka. 


FR. 27. — Ondje se ne raspoznaju niti brzi udovi sunca, 
a pogotovo ne obraštena površina zemlje i more, Tako u 
čvrstom skrovištu Harmonije leži Sfairos u obliku kugle, radu- 
jući se samoći, koja vlada uokolo. 

FR. 28. — Ali on sa svih strana sebi) jednak i svuda 
beskrajan, Sfairos u obliku kugle, radujući se samoći, koja 
vlada uokolo. 

FR. 29. — S leđa (mu)? se ne viju dvije grane, (niti) ima 
noge ni brza koljena ni mušku snagu, koja oplođuje, nego 
bijaše kugla i (sa svih strana) samoj sebi jednak. 

FR. 30. — Ali kad se Mržnja u (Sfairovim) udovima ojačala 
i uzdigla do časti, kad se ispunilo vrijeme, koje je njima 
(Mršnji i Ljubavi) naizmjence utvrđeno velikom zakletvom... 

FR. 31. — Ta redom su se tresli svi udovi boga.o 

FR. 35. — Ali ja ću se opet vratiti na put pjesama, koji 
sam prije izabrao, izvodeći iz jedne riječi drugu, i to na onaj: 


“ Kranz. Capelle i Nestle čitaju prema Bergku #t&7r"0c ( snaga). tako 
da je uz atribut Ae&otov (-- čupav, rutav) — česti simbol velike muževne 
snage — predočena slika silne snage zemljine. Ta mi se kombinacija čini 
manje vjerojatnom; prevodim po Karstenovoj lekciji Šena (= površina, 
vanjski izgled), jer 10. mislim. odgovara izgledu zemlje. [V.] 

5 “mr. j. Sfairu (Diels) 

* Sfaira. 

Kad je Mržnja došla do najdonje dubine vira, a Ljubav 
dospjela u sredinu vrtloga, (tada) se upravo sve to sjedinilo, 
da bude samo Jedno, ne odmah, nego jedno odavle, drugo 
odanle voljno se sjedinjujući. Dok su se one spajale, stala je 
Mržnja uzmicati prema granici. Ali usred onoga, što se mije- 
šalo, ostalo je mnogo nepomiješanog, što je Mržnja, lebdeći, 
još k sebi privlačila. Ta nije ona besprijekorno sasvim uzmakla 
od njih do krajnjih granica kruga, nego je dijelom ostajala 
u udovima (elemenata), a dijelom (već) bila izašla. A koliko bi 
ona uvijek naprijed jurila, toliko bi uvijek pridolazio za njom 
nježni, besmrtni nagon besprijekorne Ljubavi. Brzo su tada 
smrtna postala (bića), koja su prije obično bila besmrtna, i 
ona, koja su prije bila nepomiješana, (postala su) pomiješana, 
pošto su zamijenila putanje. A iz tih smjesa prosipale su se 
bezbrojne gomile smrtnih (bića), složene u raznolikim oblicima, 
čudo na pogled. 


FR. 106. — Prema kakvoći tijela? raste ljudima razum. 


FR. 107. — Iz njih? je sve čvrsto složeno, i po njima misle, 
raduju se i žaloste se, 


FR. 109. — Ta zemljom (u nama) gledamo zemlju, vodom 
vodu, eterom božanski eter, a vatrom pogubnu vatru, ljubav 
ljubavlju i mržnju kletom mržnjom. 


FR. 110. — Ako se naime na njih1% osloniš s dubokim razu- 
mijevanjem i ako ih dobronamjerno razmotriš s iskrenim na» 
stojanjem, ne samo da će ti sve to biti od velike pomoći u 
životu, nego ćeš i mnogo time steći. Naime, te same (pouke) 


? Umjcsto 7. stiha (A iz tih smjesa prosipale su se bezbrojne gemile 
smrtnih bića...) uvršten je ovamo fr. 36 iste pjesme ( Dok su se one 
spajale, stala je Mržnja uzmicati prema granici). Kranz, 0. c. str. 327., na- 
gađao je, da je 7. stih, koji se u istom fragmentu ponavlja kao 16., krivo 
ovamo umetnut. Capelle. o. c., str. 204. umetnuo je 36. fragment na mjesto 
7. stiha, što je svakako stilski i logički bolje. [St.] 

* Po grčkom 2005 Zage0v bilo bi doslovno: prema onome. šta je tu, 
što je sadašnje. [V.] 

9% T. j. iz elemenata. (D:els) 

%_H. Gomperz misli, dasuto elementi. Kranz pravilno upozorava 
na riječ ZUVU (sve) u 3. stihu ovoga fragmenta i zbog toga pretpostavlja, 
da se riječ »njih« možda odnosi na pouke učitelja. Iv. 

urastaju u svako shvaćanje, (prema tome) kakva je priroda 
svakome. Ali ako budeš težio za drukčijim (stvarima), kakvih 
kod ljudi ima mnoštvo, jadnih, koje zatupljuju pamet, doista 
će te brzo napustiti tokom vremena, jer one čeznu (za tim), da 
se vrate sebi srodnom rodu. Jer znaj, da sve ima svijest i 
udjela u mišljenju.l! 


S grčkog preveli V. Vratović i dr. M. Stahuljak 


N Ne postoje jedinstvena mišijenja, što treba da znači završetak tog 
fragmenta »da sve ima svijest i udjela u mišljenju«. Th. Gomperz smatra, 
da se tu radi o hilozoizmu, i to onom, koji je na svom vrhuncu. Slično 
Se izrazio i E. Rohde (Psyche 1I.2). Prema tome, sve bi bilo oduhovljeno i 
imalo sposobnost mišljenja. S tim u vezi upozoruje W. Capelle (Die Vor- 
sokratiker 1940.), da se ne smije samo na osnovu tog mjesta, koje datira 
tek od kasnijih antičkin komentatora (Hipolit VI. 12). govoriti o nekom 
hilozoizmu ili panpsihizmu, jer je Empedoklo priznao sposobnost mišljenja 
samo organskim bićima (u koje on stavlja i biljke), pa se nikako ne bi 
moglo prihvatiti (kod Empedokla), da sve ima svijest i udjela u mišljenju. 

10. ANAKSAGORA 


O PRIRODI 

FR. 1: 

SIMPLIKIJE, KOMENTAR ARISTOTELOVOJ FIZICI 

155, 23 =59 B 1: 

Anaksagora tvrdi, da se iz jedne mješavine odvajaju po 
množini bezbrojne homeomerije, jer je sve u svemu sadržano, 
a svaka (stvar) biva nazivana prema (tvari, koja) prevladava 
(u njoj). On to objašnjava na početku prve knjige »O prirodi«: 
Sve stvari bijahu zajedno, beskrajne po množini i po male- 
nosti; i maleno je, naime, bilo beskrajno. I dok su sve bile 
zajedno, ništa se nije jasno razabiralo zbog malenosti. Ta zrak 
i eter, oboje beskrajno, sve su pritiskali, jer su to najveće 
sastojine u cjelokupnoj masi, i po množini i po veličini. 


FR. 2: 
SIMPLIKIJE, KOM. ARIST. FIZ. 155, 30 = 59 B 2: 


I skoro zatim (kaže Anaksagora): I zrak i eter odvajaju se 
od mnoštva, koje (ih) okružuje. a to, što (ih) okružuje, bes- 
krajno je po množini. 


FR. 3: 
SIMPLIKIJE, KOM. ARIST. FIZ. 164, 16 = 59 B 3: 


Jer od malenoga nema najmanjega, nego uvijek (još) manje 
[ta nemoguće je, da postojeće dijeljenjemi prestane biti], ali 


! Kod Diels-Kranza prema rukopisu glasi ovo mjesto: 78 yđe ždv odn 
čavt 1d ui) odu elva:. Zeller (Die Philos. d. Grlechen, herausg. von W. Nestle 
T.1., VI. Aufl. Leipzig, 1919/20. str. 1219, 3) popravio je lekciju zd u?) u ropi, 
što su prihvatili Nestle, Burnet (Early Greek Philosophy. III. ed. London 
1920, str. 258.) i Capelle (0. €., str. 267.). Prema popravljenoj lekciji z0up) 
i prevodim »dijeljenjem«. [V.] 

i od velikoga uvijek ima veće. I po množini je jednako male- 
nome, a po sebi je svaka (stvar) i velika i malena. 


FR. 4: 
SIMPLIKIJE, KOM. ARIST. FIZ. 34, 28 = 59 B 4: 


Kad je to tako, treba smatrati, da se u svemu, što se sjedi- 
njuje, nalaze mnoge i raznovrsne (stvari) i klice svih stvari, 
koje imaju i raznovrsne oblike i boje i okuse. (Treba smatrati 
i to) da su se (tako) spojili ti ljudi i ostala živa bića, koja imaju 
dušu; da i ti ljudi imaju naseljene gradove i obrađene oranice 
kao kod nas, da imaju i sunce i mjesec i druge (zvijezde) kao 
kod nas, i da im zemlja rađa mnogim i raznovrsnim (plodo- 
vima), od kojih oni najkorisnije snose u kuću i upotrebljavaju. 
To sam dakle ja izložio o razdvajanju: do razdvajanja ne bi 
moglo doći samo kod nas nego i drugdje. 

A prije nego se to razdvojilo, dok je (još) sve bilo zajedno, 
nijedna se boja nije mogla jasno razabrati. (Tome) je naime 
zaprekom bilo miješanje svih stvari, i mokroga i suhoga, i 
toploga i hladnoga, i svijetloga i tamnoga, i jer se (u tome) 
nalazilo mnogo zemlje i mnoštvo beskrajnih klica, koje ništa 
nisu sličile jedna drugoj. Ta ni od ostalih (stvari) nijedna ništa 
ne sliči drugoj. A kad je to tako, treba smatrati, da se u svemu 
nalaze sve stvari. 


ER+*/5: 
SIMPLIKIJE, KOM. ARIST. FIZ. 156, 9=59 B 5: 


Jasno kaže (Anaksagora), da ništa od homeomerija niti 
postaje niti propada, nego da su uvijek isle: A pošto se to 
tako razdvojilo, treba znati, da sve ni u čemu nije manje niti 
više, [jer nije moguće da postoji više nego sve], nego je sve 
uvijek jednako. Tako dakle o miješanju i o homeomerijama. 


FR. 6: 

SIMPLIKIJE, KOM. ARIST. FIZ. 164, 25 — 59 B 6: 

A na drugom mjestu ovako kaže: I kako su po množini 
jednaki dijelovi velikoga i malenoga, tako bi i sve moglo biti 
u svemu. Ne može (ništa) odvojeno postojati, nego sve ima 
dijela u svemu. Budući da ne može postojati (nešto) najmanje, 

(to) ne bi moglo biti odvojeno niti postojati za sebe, nego kao 
otpočetka, tako i sada sve (mora) biti zajedno. U svemu je 
sadržano mnogo (tvari), a od onih (stvari), koje se razdvajaju 
(iz pramješavine), jednaka je množina u većima i u manjima. 


FR. 8: 
SIMPLIKIJE, KOM. ARIST. FIZ. 175,11 =59 B 8: 


(Tvari) u ovome jednom svijetu nisu jedna od druge odvo- 
jene ni sjekirom odsječene, niti toplo od hladnoga, niti hladno 
od toploga. 


ER. “11: 
SIMPLIKIJE, KOM. ARIST. FIZ. 164, 24 = 59 B I1: 


Jasno (Anaksagora) kaže, da se u svakoj stvari nalazi dio 
svega, osim uma2 (vodc), a ima (stvari), u kojima se i nus 
nalazi. 


FR. 12: 
SIMPLIKIJE, KOM. ARIST. FIZ. 164, 24 = 59 B 12: 


Ostale (stvari) u svemu imaju dijela, a nus je (nešto) bes- 
krajno, samostalno, i nije pomiješan ni s jednom stvari, nego 
je jedini i sam za sebe. Kada naime ne bi bio za sebe, nego 
pomiješan s nečim drugim, imao bi dijela u svim stvarima, 
kada bi bio pomiješan s nečim. Jer u svakoj se stvari nalazi 
dio svega, kako sam prije rekao.3 Također bi ga priječile 
(s njim) pomiješane (tvari), tako da nijednom stvari ne bi 
mogao vladati onako, kao kada je sam za sebe. Ta on je naj- 
i silnu moć. Svim (bićima), koja imaju dušu, i većima i ma- 
njima, svima vlada nus. Nus je zavladao i svekolikim obrta- 
njem, tako da je dao poticaj (tom) obrtanju. Ponajprije je obrta- 
nje započelo iz neke male (točke), ali se ono širi dalje i širit 
će se još dalje. A nus je spoznao sve ono, što se miješalo i 
razdvajalo i rastavljalo. I kako je trebalo biti i kako je bilo, 
čega sada nema, i sve, što sada postoji, i kako će biti, — sve 


2 Sadržajni smisao riječi VOĐE bio bi kod Anaksagore: objektivni um, 


svjetski um. Teško je, skoro nemoguće. precizno prevesti taj složen pojam. 
Zato je u prijevodu ostavljeno »nus«. [V.] 
SPU fr: A fel[St] 

je uredio nus, — a i to obrtanje, u kojem se sada nalaze i 
zvijezde i sunce i mjesec i zrak i eter, koji se razdvajaju. Baš 
je to obrtanje djelovalo (na to), da se (oni) stanu razdvajati. 
I razdvaja se od tankoga gusto, od hladnoga toplo, od tamnoga 
svijetlo, od mokroga suho. Ali (tu) ima mnogo dijelova mno- 
gih (tvari). No, ništa se potpuno ne razdvaja niti rastavlja 
jedno od drugoga, osim nusa. A istovrstan je svaki nus, bio 
veći ili manji. Inače, ništa drugo nije istovrsno s drugim, nego 
čega najviše (ima u nekoj stvari), tu kao najočitije jest i bijaše 
svaka pojedinačna (stvar). 


FR. 13: 

SIMPLIKIJE, KOM. ARIST. FIZ. 300, 27 = 59 B 13: 

Kad je nus dao poticaj za gibanje, odvojio se od svega, što 
se gibalo, a što je nus pokrenuo, to se sve rastavilo (jedno od 
drugoga). A dok su se (tvari) gibale i razdvajale, obrtanje je 
djelovalo (na to), da se mnogo više razdvajaju. 


FR. 14: 

SIMPLIKIJE, KOM. ARIST. FIZ. 157, 5 = 59 B 14: 

Ali nus, koji je uvijek i sad je dakako (ondje), gdje je 
i sve drugo, u masi, koja okružuje (a nije se još odvojila), 
i u onom, što se (s njom) sjedinilo, i u onom, što se (već) 
razdvojilo. 


FR. 15: 

SIMPLIKIJE, KOM. ARIST. FIZ. 179, 3 = 59 B 15: 

Gusto, mokro, hladno i tamno skupilo se ondje, gdje je 
sada, a tanko, toplo i suho povuklo se u daljinu etera. 


FR. 16: 

SIMPLIKIJE, KOM. ARIST. FIZ. 179, 6 = 59 B 16: 

Od tih (masa), koje se razdvajaju, oblikuje se zemlja. Od 
oblaka naime odvaja se voda, od vode zemlja, od,zemlje pak 
djelovanjem hladnoga postaje čvrsto kamenje, a ono strši više 
od vode. 


189 


FR.'11: 

SIMPLIKIJE. KOM, ARIST. FIZ. 163, 18 = 59 B 17: 

Anaksagora u prvoj knjizi (spisa) »O prirodi« jasno kaže, 
da je postojanje i propadanje (zapravo) miješanje i rastav- 
ljanje, te piše ovako: (Riječi) postajanje i propadanje Heleni 
ne upotrebljavaju pravilno, jer nijedna stvar ne postaje niti 
propada, nego se od onih stvari, koje jesu, miješa i rastavlja. 
Prema tome bi postajanje pravilno nazivali miješanjem, a 
propadanje rastavljanjem. 


FR. 19: 
SHOLIJA B T UZ HOMEROVU ILIJADU XVII, 547 = 59 B 198: 


Anaksagora kaže: Dugom nazivamo odsijevanje sunca u 
oblacima. (To) je predznak oluje, jer voda. koja oblijeva 
oblake, podigne vjetar ili prouzroči lijevanje kiše. 


FR. 21: 
SEKSTO EMPIRIK VII 90 = 59 B 21: 


Anaksagora, najveći među filozofima prirode, odbacujući 
osjetila kao slaba, kaže: »Zbog njihove slabosti ne možemo 
razlikovati istinu«, te kao dokaz njihove nepouzdanosti navodi 
neznatno mijenjanje boja. Ako bismo naime uzeli dvije boje, 
crnu i bijelu, a zatim iz jedne u drugu kap po kap prelijevali, 
vid ne bi mogao razlikovati neznatne promjene, premda one 
po prirodi postoje. 


S grčkog prevell V. Vratović 1 dr. M. Stahuljak 

11. ATOMISTI 


NAUKA ATOMISTA PO SVJEDOČANSTVIMA 
STARIH PISACA 


2. ARISTOTEL. O POSTAJANJU I PROPADANJU 1 8. 324 b 
35 =67 A T: 

Najbolje su tumačili sve pojave putem naučnoga istraži- 
vanja i po jednoj te istoj teoriji Leukip i Demokrit uzevši 
načelo prema prirodi, kakva doista jest. Jer od starih su filo- 
zofa neki mislili, da je bitak nužno jedan i nepomičan: govo- 
reći da je praznina nebitak, a ako nema praznine, odijeljene 
od tvari (materije), ne može biti gibanja; ali ni mnoštva ne 
može biti, ako nema ništa, što rastavlja stvari... 


5. SIMPLIKIJE, KOMENTAR UZ ARISTOTELOV SPIS »O 

NEBU « 242, 15 = 67 A 14: 

Leukip i Demokrit i sljedbenici njihovi govorili su, da su 
počela brojem beskrajna, i držali, da su nerazrezljiva, neraz- 
djeljiva i nepovredljiva, a to zato, što su puna (masivna) i 
nemaju dijela u praznini; jer dijeljenje, kazivahu, biva zbog 
praznine u tjelesima. Ti atomi, koji su u beskonačnoj praznini 
rastavljeni jedni od drugih i koji se razlikuju oblicima, veli- 
činom, položajem i poređajem, gibaju se u praznini i sukob- 
ljavaju, jedni druge dostižući: i jedni odskaču, gdje se baš 
tako sluči, a drugi se prepleću jedni s drugima zbog simetrije 
njihovih oblika, veličina, položaja i poređaja i ostaju zajedno; 
tako se izvršuje postajanje sastavljenih tjelesa. 

7. ARISTOTEL, O POSTAJANJU I PROPADANJU I 1. 314 

a21=67 A 9: 

Leukip i Demokrit kažu, da su ostale stvari sastavljene od 
nerazdjeljivih tjelesa, a ta su po broju i oblicima beskonačna. 
Same pak stvari razlikuju se jedna od druge po atomima, od 
kojih su sastavljene, i po položaju i poređaju njihovu. 

18. PSEUDO-PLUTARH, SAGOVI 7 = 68 A 39: 


Demokrit Abderićanin shvatio je svemir kao beskrajan, jer 
ga nitko ni na kakav način nije stvorio. Ktomu ga naziva i 
nepromjenljivim... Uzroci svega onoga, što sada biva, ne- 
maju nikakva početka; uopće je od beskrajnoga vremena amo 
već unaprijed u »nuždi« sadržano baš sve, što se dogodilo, što 
je sada i što će biti. 


41, ALEKSANDAR AFRODISIJAĐANIN, O MIJEŠANJU 
2=68 A 64: 


Demokrit drži, da t. zv. miješanje tvari postaje pristav- 
ljanjem tijela jednoga uz drugo uzimajući, da se pomiješane 
tvari dijele u manje dijelove i da uzrokuju miješanje onim 
stavljanjem jednoga dijela uz drugi. Kaže naime, da uistinu 
pomiješanih tijela uopće nema, nego da je tobožnje miješanje 
samo pristavljanje tijela, po malim dijelovima, jednoga uz 
drugo, koja čuvaju vlastitu narav svakoga dijela, što su je 
oni i prije miješanja imali. A čini se, da su pomiješana zato, 
što zbog malešnosti dijelova, koji leže jedan do drugoga, ne 
može naše osjetno zamjećivanje zapažati nijednoga od njih 
napose. 


43. AETIJE I 17,2 =59 A 54: 


Anaksagora i Demokrit i sljedbenici njihovi drže, da smjese 
postaju pristavljanjem elemenata jednoga uz drugi. 


113. SEKSTO EMPIRIK, PROTIV MATEMATIKA 
IX 24 = 68 A 75: 


Ima mislilaca, koji naslućuju, da smo mi ljudi došli do 
predodžbe o bogovima po čudesnim događajima u svemiru. 
Toga je, čini se, mišljenja i Demokrit, kad kaže: »Kad su ljudi 
u pradavno doba promatrali pojave u visinama, kao grmlja- 
vinu, sijevanje i gromove pa sastajanje zvijezda i pomrčine 
sunca i mjeseca, plašili su se misleći, da su bogovi uzročnici 
toga. 

126. ARISTOTEL, O DUŠI 12. 404a1 =67 A 28: 


Demokrit kaže, da je duša neka vatra i toplota... jer ato- 
mi takva oblika mogu kroz sve najbolje prodirati i ostale 
pokretati, kad se kreću i sami. Oni! su naime držali, da je 
duša ono, što daje živim bićima gibanje. Zato i jest granica 
života obilježena disanjem. Jer kad zrak, što okružuje zemlju, 
pritište tjelesa, i istiskuje iz njih one atome, koji živim bićima 
omogućuju gibanje, jer ni sami nigda ne miruju, dolazi im 
pomoć time, što disanjem ulaze izvana drugi takvi atomi. Ti 
priječe i one, koji se još nalaze u živim bićima, da se ne odi- 
jele, uzbijajući zrak, što ih potiskuje i zbija. A ljudi i životi- 
nje žive, dok su kadri da to čine. 


191. TEOFRAST, OSJETNO OPAŽANJE 58 = 68 A 135: 


O mišljenju je rekao toliko, da ono nastaje, kad je duša 
u ravnoteži s obzirom na smjesu, koja je sastavlja. Ako pak 
tko postane odveć toplim ili odveć hladnim, veli, da se ruši 
ravnoteža duše. Zato Demokrit kaže, da su stari lijepo shvatili 
to stanje duše govoreći, da to znači »drugo misliti«. Jasno je 
dakle, da on izvodi mišljenje od smjese, koja sastavlja tijelo, 
što je možda i dosljedno za nj, koji dušu smatra tijelom. Ova 
i tolika otprilike su mnijenja, što se nalaze kod starih filozofa 
o osjetnom opažanju i mišljenju. 


197. AETIJEV IV 9,8 = 67 A 32: 


Ostali filozofi misle, da ono, što osjećalima opažamo, stvar- 
no postoji, a Leukip, Demokrit i Diogen,ž da je takvo samo 
po mnijenju, t. j. po mišljenju i utiscima našim. Ništa, vele 
oni, nije istinito ni shvatljivo osim prvih počela: atoma i pra- 
znine. Samo to dvoje postoji po prirodi, a od njih sastavljene 
stvari, koje se među sobom razlikuju položajem, poređajem i 
oblikom atoma, samo su slučajne. 


! Leukip i Demokrit. 
2T. J. Apolonjanin sa Krete. 

199. SEKSTO EMPIRIK, PROTIV MATEMATIKA VII 

138 = 68 B |11: 

U svojim »Mjerilima« veli Demokrit, da su dvije spoznaje: 
jedna se stječe osjećalima, druga mišljenjem. Onu, koju stje- 
čemo mišljenjem, naziva pravom i priznaje joj pouzdanost u 
prosuđivanju istine, a onu, koju stječemo osjećalima, imenuje 
mračnom i oduzima joj sigurnost u spoznavanju istine. On 
kaže od riječi do riječi ovo: »Dvije su vrste spoznaje: jedna 
prava, druga mračna. Mračnoj pripada sve ovo: vid, sluh, 
njuh, okus i opip. Druga, prava, od te je posve različna.« — 
Zatim, dajući prednost pravoj pred mračnom, nastavlja ovako: 
»Kad mračna spoznaja nije više kadra ni da gleda na odveć 
malen predmet ni da sluša ni miriše ni kuša niti da opipom 
zamjećuje, nego valja potanje istraživati, tad prilazi prava, 
jer ona ima finije osjećalo za spoznavanje.« 


LEUKIPOVI FRAGMENTI 


FR. 1. — Da su zvijezde živa bića, to ne misli ni Anaksa- 
gora ni Demokrit u Velikom redu svijeta. 


FR. 2. — Nijedna stvar ne biva bez uzroka, nego sve s 
razlogom i po nuždi. 


DEMOKRITOVI FRAGMENTI 


FR. 5. — Ja sam još bio mladić, kad je Anaksagora već 
bio starac, a napisao sam »Mali red svijeta« 730 godina poslije 
uzeća Troje. 


FR. 6. — Po tom pravilu valja čovjeku spoznavati, da je 
od istine daleko. 

FR. 7. — I taj dakle dokaz pokazuje, da uistinu ni o čemu 
ništa ne znamo, nego da je mišljenje svakoga pritjecanje 
zamjedbi. 

FR. 8. — Pa ipak će jasno biti, da je teško dolaziti do 
spoznaje, kakva je uistinu svaka stvar. 

FR. 9. — Mi ne shvaćamo doista ništa pouzdano, nego 
samo ono, što se mijenja prema stanju našega tijela i onoga, 
što u nj ulazi ili mu se opire. 


FR. 10. — Mnogo puta sam razložio, da mi ne možemo 
shvatiti, kakva uistinu jest ili nije svaka stvar. 


FR. 11. — Dvije su vrste spoznaje: jedna prava, druga 
mračna. Mračnoj pripada sve ovo: vid, sluh, njuh, okus i 
opip. Druga, prava, od te je posve različna, Kad mračna spo- 
znaja nije više kadra ni da gleda na odveć malen predmet, 
ni da sluša ni miriše ni kuša niti da opipom zamjećuje, nego 
valja potanje istraživati, tad prilazi prava, jer ona ima finije 
osjećalo za spoznavanje. 


FR. 31. — Ljekarska vještina liječi tjelesne bolesti, a mu- 
drost oslobođava dušu od strasti. 

FR. 34. — Čovjek je mali uređeni svijet. 

FR. 36. — Savršenstvo duše ispravlja slabost tijela, ali 


jakost tijela bez razboritosti ne čini dušu ništa boljom. 


FR. 40. — Nije sreća za ljude ni tijelo ni novac, nego 
čestitost i razumnost. 


FR. 42. — Velika je stvar pomišljati u nesreći na dužnost. 

FR. 45. — Tko nepravdu čini, nesretniji je od onoga, koji 
je trpi. 

FR. 49. — Mučno je stajati pod vlašću rđavijega. 


FR. 50. — Tko se posve predaje novcu, ne će nikada biti 
pravedan čovjek. 


FR. 51. — Riječ je često uvjerljivija nego zlato, 
FR. 60. — Bolje je kuditi vlastite pogreške nego tuđe. 


FR. 65. — Treba nastojati oko bogatstva misli, ne oko 
bogatstva znanja. 


FR. 68. — Pouzdan i nepouzdan je čovjek ne samo po 
onom, što čini nego i po onom, što hoće. 


3 Vidi stav. 199 (Seksto Empirik) 

FR. 69. — Dobro i istinito isto je za sve ljude, ugodno je 
pak ovome ovo, onome ono. 


FR. 76. — Budalama nije učitelj riječ, nego nesreća. 

FR. 79. — Rđavo je povoditi se za zločestima, ali je zlo 
i to: ne htjeti povoditi se za dobrima. 

FR. 80. — Sramotno je truditi se mnogo oko tuđih stvari, 
a ne poznavati svojih. 

FR. 83. — Uzrok pogrešci je nepoznavanje boljega. 

FR, 88. — Zavidljivac muči sam sebe kao neprijatelja 
svoga. 


FR. 98. — Bolje je prijateljstvo jednoga razumnoga nego 
svih nerazumnih. 


FR. 102. — Lijepa je u svemu prava mjera: prekomjer- 
nost i nedostatak ne mile mi se. 

FR. 105. — Tjelesna ljepota je nešto životinjsko, ako ra- 
zum nije za njom. 

FR. 106. — U sreći je lako naći prijatelja, u nesreći pak 
najteže od svega. 

FR. 115. — Ako ne razumiješ nečije pohvale, smatraj, da 
ti laska. 

FR. 117. — Uistinu ne znamo ništa, jer je istina u dubini. 

FR. 118. — Volio bih naći jednu jedinu uzročnu svezu 
nego dobiti perzijsko kraljevstvo. 

FR. 125. — Po mnijenju boja, po mnijenju slatko, po mni- 


jenju gorko, a uistinu atomi i praznina. 

Osjećala pak govore razumu ovako: »Bijedni razume, od 
nas si uzeo dokazala i sad smjeraš da nas time oboriš. Tvoja 
pobjeda — tvoj pad.« 


FR. 154. — Najznatnijim smo se stvarima naučili od živo- 
tinja: od pauka tkanju i krpljenju, od lastavice građenju 
kuće, a od ptica pjevica, labuda i slavuja, pjevanju — opo- 
našajući ih. 

FR. 168. — Demokritovci su nazivali atome prirodom i 
tvrdili, da su porazbacani u praznini. 

FR. 177. — Niti dobar govor zamračuje rđavo djelo, niti 


se dobro djelo zatire klevetnim govorom. 

FR. 180. — Obrazovanost je sretnima nakit, a nesretnima 
utočište. 

FR. 187. — Ljudima priliči starati se više za dušu nego 
za tijelo, jer savršenstvo duše ispravlja slabost tijela, ali 
jakost tijela bez razboritosti ne čini dušu ništa boljom. 

FR. 188. — Granica između korisnoga i štetnoga je ugoda 
i neugoda. 

FR. 189. — Najbolje je za čovjeka, da provodi život što 
više u dobru raspoloženju, a što manje u zlovolji. A tako bi 
moglo biti, kad ne bi tražio naslade svoje u prolaznim stvarima. 

FR. 196. — Zaboravljanje vlastitih mana rađa drskost. 


FR. 203. — Ljudi, bježeći od smrti, udaraju za njom u 
potjeru. 
FR. 207. — Ne valja birati svaku nasladu, nego onu, koja 


je skopčana s plemenitim. 

FR. 213. — Hrabrost slabi udarce sudbine. 

FR. 222. — Preveliko nagomilavanje blaga za djecu samo 
je izlika lakomosti, koja time pokazuje svoju vlastitu narav. 

FR. 234. — Ljudi traže sebi zdravlje od bogova molitva- 
ma, a ne znaju, da imaju vlast nad njim u sebi samima; ali 
kako neumjerenošću svojom rade protiv njega, postaju po 
požudama svojima sami izdajnici svoga zdravlja. 

FR. 236. — S nagonom je teško boriti se, ali pobjedu odr- 
žati, stvar je misaona čovjeka. 


FR. 247. — Mudrome čovjeku otvorena je svaka zemlja, 
jer je domovina plemenite duše čitav svijet. 
FR. 251. — Siromaštvo u demokratiji toliko je vrednije 


od tako zvanog blagostanja kod vladalaca, koliko je vrednija 
sloboda od ropstva. 

FR. 252. — Dužnosti prema državi valja od svih ostalih 
smatrati kao najvažnije, kako bi se ona upravljala dobro. Ne 
treba boriti se protiv pravičnosti niti sebi srmome pribavljati 
moć protiv općeg dobra. Jer dobro upravljana država je naj- 
veća sreća, i u tom se sve drugo nahodi. Ako je ona zdrava, 
sve je zdravo; ako pak ona propada, sve propada. 


Izbor iz: »Atomista — Leukip i Demakrit«. S grčkog preveo 
dr. Nika Mz2jnarić, M. H., Zagreb, 1350. 

12. PROTAGORA 


IZ SPISA: ISTINA ILI (GOVORI, KOJI) POBIJAJU 
1. SEKSTO EMPIRIK. PROTIV MATEMATIKA VII 60 = 80 B 1: 


A i Protagoru iz Abdere ubrojili su neki u grupu onih 
filozofa, koji negiraju mjerilo spoznaje. On naime tvrdi, da 
su istinite sve predodžbe i mnijenja, te da je istina relativna, 
jer je sve, što čovjek sebi predočuje ili što misli, za nj odmah 
istina. Zaista na početku »(Govora, koji) pobijaju« izjavio je: 
»Covjek je mjera svih stvari, onih, koje jesu, da jesu, a onih, 
koje nisu, da nisu.« 


PLATON, TEETET' 151 E 152 A: 


Sokrat: Doista se čini, da nisi dao lošu definicijuž znanja, 
nego (baš) onu, koju je kazivao i Protagora, samo što je on 
na neki drugi način rekao to isto. On negdje kaže, da je 
čovjek mjera svih stvari, onih, koje jesu, da jesu, a onih, koje 
nisu, da nisu. Ti si to jamačno čitao? 

Teetet: Čitao sam, i to često. 

Sokrat: Ne govori li on ovako nekako: Kakve se meni 
sve (stvari) čine, takve za mene i jesu, a kakve tebi, takve 
su opet za tebe. Ta čovjek si tii ja...3 Zar se kadikad ne 
događa, kada puše isti vjetar, da je jednome od nas zima, a 
drugome nije, i da je jednome malo (zima), a drugome mnogo? 


"U tam dijalogu istražuju pojam znanja Sokrat. Teetet i Teetetov 
učitelj, matematičar Teodor. [St.] 

2 Teetet je malo prije dao definiciju: »Znanje je osjetilno opaža- 
nje«. [St.] 

1 Ovdje je izostavljena Sokratava izjava, značajna za njegov postupak: 
»O mudru čovjeku ne možemo reći da govori gluposti. Mi ćemo se dakle 
povoditi za njim« (= za Protagorom), a Teetet se suglasio sa Sokratovom 
izjavom. [St.] 

Teeteti Svakako. 

Sokrat: Da li ćemo onda vjetar sam za sebe nazivati 
hladnim ili ćemo vjerovati Protagori, da je za onoga, kojemu 
je zima, hladan, a za drugoga da nije? 

Teetet: Čini se. 

Sokrat: Zar se i ne čini tako i jednom i drugom? 

Teetet: Da. 

Sokrat: Da li riječ »čini se» znači »osjeća«? 

Teetet: Svakako. 

Sokrat: Kod (osjeta) toploga i svega takvoga je dakle 
predodžba i osjet jedno te isto. Kako dakle svatko osjeća, tako 
se svakome i čini, da jest... 
161c Sokrat:5 O drugome je posve na moje zadovoljstvo 
rekao, da ono, što se svakome čini, i jest tako. Ali sam se za- 
čudio početku njegova govora, što nije na početku »Istine« 
rekao, da je mjera svih stvari svinja ili pavijan5 ili neko još 
čudnije (biće), koje osjeća.7 Ondje (na početku) nam je počeo 
govoriti veličanstveno i veoma naduveno, dokazujući (time), da 
smo mu se mi kao bogu divili zbog mudrosti, ali da on, što se 
razuma tiče, nije baš ništa bolji od punoglavca, a kamoli od 
nekoga drugog čovjeka. 


IZ SPISA: O BOGOVIMA 


4. EUSEBIJE?*, EVANĐEOSKE PRIPREME XIV 3, 7 = 80 B 4: 


O bogovima ne mogu znati niti da jesu, niti da nisu, ni 
kakvi su obličjem, jer mnogo (toga) smeta znanju: nejasnoća 
stvari i kratak život ljudski. 


#* Is ovom se izjavom složio Teetet, što je ovdje izostavljena, a izo- 
stavljen je i razgovor iza toga sve da p. 161 c. [St] 


$ Sokrat to govori Teodoru, Proatagorinu prijatelju. [St.] 

ć Gra xvvoxčpalos, vrst majmuna s pasjom glavom, pavijan (Papio 
cynocephalus). [V.] 

7 Platon je vrlo neobjektivan prema sofistima 1 ovdje pokušava pri- 
kazati Protagorina učenje kao besmisleno. 


#š Eusebije — iz Cesareje (266—399). Protivnik grčke filozofile, 
branio kršćanstva. 

IZ SPISA: VJEŠTINA PREPIRANJA 


6a. DIOGEN LAERTIJE LX 51 = 80 B 6a: 


Prvi je Protagora rekao, da o svakoj stvari postoje dvije 
tvrdnje, jedna drugoj protivna. 


6b. ARISTOTEL, RETORIKA II 24. 1402 a 23 = 80 B 6b: 


.. slabiji... razlog činiti jačim. 


S grčkog preveli V. Vratović i dr. M. Stahuljak 

13. PRODIK 


HERAKLO, KREPOST I ZLOCĆA 


Prodik, onaj poznati mudrac, iznosio je u svome spisu o He- 
raklu ovako svoje mišljenje o kreposti: 


Kaže naime, da je Heraklo, kad je bio na prijelazu iz 
dječačke u mladenačku dob, u kojoj mladići već postaju 
samostalni i pokazuju, da li će krenuti u život putem kreposti 
ili onim kroz zloću, došao u samoću i sjedio kolebajući se, ko- 
jim od putova da krene. Tada se pokažu dvije velike žene gdje 
mu prilaze, jedna lijepa naoko i po prirodi slobodna, ukrašena 
čistoćom tijela, stidom u očima, čedna držanja i u bijeloj 
haljini; a druga ugojena do punašnosti i nježna, nakićena u 
licu bojom, te se činila bjeljom i rumenijom, nego što je 
uistinu bila, a u držanju tijela takva, te se činilo, da je 
uspravnija nego od prirode; oči pak ima širom otvorene, a 
odijelo takvo, da iz njega napon mladosti prosijeva; često 
samu sebe pogledava, a gleda, da li je i tko drugi promatra, 
a često se i na svoju sjenu obazire. Kad su stigle bliže Heraklu, 
ona prije spomenuta ide na isti način, a druga, u želji da prije 
dođe, pritrči Heraklu i reče: »Vidim, da si, Heraklo, u nepri- 
lici, kojim bi putem krenuo u život. Ako dakle uzmeš mene 
za prijateljicu, vodit ću te najugodnijim i najlakšim putem. 
Svaku ćeš radost okusiti i proživjet ćeš život bez teškoća. U 
prvom redu ne ćeš mariti za ratove ni poslove, nego ćeš se 
neprestano brinuti, koje bi ugodno jelo ili piće mogao pro- 
naći, ili što da vidiš ili čuješ, pa da se razveseliš, ili što da 
mirišeš ili čega da se dotakneš, pa da uživaš; i s kojim bi se 
ljubimcima u društvu najviše razveselio, i kako bi najmekše 
počivao, i kako bi sve to mogao postići s najmanje truda. A 
ako se kada i pojavi neka slutnja oskudice, otkuda ćeš to 

nabaviti, ne boj se, da ću te povesti, da to sebi pribavljaš s 
naporom i naprezanjem tijela i duha, nego ćeš se služiti onim, 
za što ostali rade, ne uzdržavajući se ni od čega, odakle bi 
se mogla izvući neka korist, jer ja pružam svojim pristašama 
mogućnost da odasvud izvuku korist.« Kad Heraklo to čuje, 
reče; »Ženo, kako ti je ime?« Ona će nato: »Moji me prija- 
telji zovu Sreća, a oni, koji me mrze, nazivaju me pogrdno 
Zloća.« U tom času priđe druga žena i reče: »I ja sam došla 
k tebi, Heraklo, poznajem tvoje roditelje, a i u tvome sam 
odgoju upoznala tvoju ćud. Stoga se nadam, ako bi krenuo 
putem prema meni, da bi brzo mogao postati dobar izvršitelj 
lijepoga i časnoga, pa bih ti se i ja zbog dobra pokazala kud- 
ikamo odličnijom i vrednijom štovanja. Ne ću te varati hva- 
lospjevima ugode, nego ću ti po istini razložiti, kako su bogovi 
uredili ono, što jest. Bogovi, naime, ne daju ljudima od posto- 
jećega dobra i lijepa ništa bez muke i truda, nego želiš li, da 
ti bogovi budu milostivi, treba ih poštivati; ili hoćeš li, da te 
prijatelji vole, treba im dobro činiti; ili želiš li, da te neki 
grad časti, treba mu koristiti; ili zahtijevaš li, da ti se čitava 
Helada divi zbog kreposti, treba se truditi da joj dobro činiš; 
ili želiš li, da ti zemlja donosi obilate plodove, treba je dobro 
obrađivati; ili misliš li, da se trebaš stokom obogatiti, treba 
se tada za nju brinuti; ili želiš li, da kroz rat nasrneš i da 
se uzdigneš i da uzmogneš prijatelje oslobađati i neprijatelje 
svladavati, treba učiti samo ratno umijeće kod stručnjaka i 
treba vježbati, kako se tim umijećem treba služiti; želiš li i 
tijelom biti jak, treba ga privikavati da se pokorava razumu 
i vježbati ga s naporom i znojem.« Zloća prihvativši riječ 
reče: »Razabireš li, Heraklo, kako ti ta žena navodi težak i 
dugi put do radosti? Ja ću te voditi do sreće lakim i kratkim 
putem.« Krepost tada reče: »Bijednice, što ti dobro imaš? Ili 
što ugodno poznaješ, kad za to ne ćeš ništa raditi? Ti i ne 
čekaš želju za ugodnim, nego se zasitiš svega, prije nego za 
njim imaš želju, ti jedeš prije nego si gladna, a piješ prije 
nego si žedna; a da sa slašću jedeš, pronalaziš kuharske vje- 
štake; da sa slašću piješ, nabavljaš skupocjena vina i ljeti, 
naokolo trčeći, tražiš snijeg; da slatko usneš, daješ praviti ne 
samo mekanu posteljinu, nego i počivaljke i okrugle podloge 

pod krevete, da se mogu njihati. Ne želiš sna zbog umora, 
nego zato, jer nemaš što da radiš. Na ljubavni užitak nagoniš 
prije potrebe pronalazeći svašta, te ti je muško isto što i žena. 
Tako ti odgajaš svoje prijatelje, da noću požudi razuzdano 
udovoljavaš, a danju prespavaš najkorisnije stvari. Iako si 
besmrtna, ipak su te bogovi prerzreli, a čestiti te ljudi ne 
štuju. Ne čuješ od svega uhu najslađe uživanje — pohvalu 
svoju; ne vidiš od svega najslađi prizor za oči, jer nisi nikada 
vidjela ni jedno svoje lijepo djelo. Tko ti, dok govoriš, išta 
može vjerovati? Tko bi ti u potrebi mogao pomoći? Ili tko 
bi se zdrave pameti odlučio da pripada tvome društvu? Gdje 
su, dok su mladi, tijelom slabi, a kad postanu stariji, duhom 
nerazumni; kroz mladost besposleno prolaze hranjeni tako, 
da postaju masni, a kroz starost se suhi mučno provlače sti- 
deći se svojih prošlih djela, a teško podnose sadašnjost, jer 
su u mladosti sve slasti iskusili, a teškoće za starost odložili. 
Ja sam u društvu bogova, a i u društvu čestitih ljudi. Bez 
mene ne nastaje niti božansko niti ljudsko lijepo djelo. Časte 
me najvećma od sviju i bogovi i ljudi, kojima to dolikuje; 
draga sam suradnica zanatlijama, a gospodarima vjerna 
čuvarica kuća, robovima milostiva pomagačica, a dobra po- 
moćnica kod poslova u miru, postojana saveznica u ratnim 
djelima i najbolja druga u prijateljstvu. Mojim je prijateljima 
ugodno uživanje i jednostavne hrane i pića, jer mirno čekaju, 
dok ih se zažele. San im je slađi, nego onima bez napora, a 
niti su zlovoljni, ako ga propuste, niti zbog toga odustaju od 
potrebnih poslova. Mladići se raduju pohvalama starijih, a 
stariji se ponose, što ih mladići štuju i rado se sjećaju starih 
djela, a uživaju, ako i sadašnja djela dobro izvršuju. Kroz 
mene su mili bogovima, dragi prijateljima i vrijedni za domo- 
vinu. Kad dođe suđeni svršetak, ne leže bez časti u zaboravi, 
nego im vječno u sjećanju slava cvate. Ako u takvim stva- 
rima, Heraklo, sine dobrih roditelja, očeličiš, bit će ti moguće 
steći najsavršeniju sreću.« 

S grčkog preveo dr. Milivoj Sironić prema tekstu: 

K. Halm. Aldsonelov uiđšov ovvayoyr. Lipsiae 1801. 


br. 158. (Kenoph. Comment. II, 1, 8 21. 1 d. (Iz »Zbornika 
Esopovih basana«, Zagreb 1951.) 

14. TRASIMAH 


O USTAVU 


6. PLATON, FEDAR 267 c = 85 B 6: 


U vještini govora, kojima se jadikuje zbog starosti i siro- 
maštva, čini mi se,! da je pobijedilaž snaga Halkedonjanina.3 
Osim toga bio je (Trasimah), kako reče, i vještak čovjek (u 
tome) da mnoge (ljude) razljuti i da razljućene opet (umilja- 
tim) riječima umiruje. Najvrsniji je doista (u tome), da na 
bilo koji način kleveta i da se obrani od kleveta. — Hermija 
uz to mjesto p. 239, 18 Couvreur: Halkedonjanin, t. j. Trasi- 
mah, razložio je to, kako treba suca potaknuti na sažaljenje 
i skloniti ga, da se smiluje, pred njim oplakujući starost, 
siromaštvo, djecu i slično. 


6a. PLATON, DRŽAVA 338 c = 85 B 6a: 


Jat... kažem, da pravednost nije ništa drugo nego korist 
jačega.5 


1 Govori Sokrat. [St.] 

2 _ Pobijedila je sve retorske umjetnike, koji su u dijalogu malo prije 
spomenuti: Prodika, Protagoru i dr. [St] 

3 Prema Homeru »snaga Heraklova = Heraklo« — snaga Halkedonja- 
nina = Halkedonjanin, a to je Trasimah, koji se rodio u gradu Halkedonu 
(Kalhedon, danas Kadikšj). [St] 

4 Trasimah. [St.] 

5 T. j. društvene uredbe i zakoni nisu po prirodi takvi. nego su dru- 
štvenog porijekla, a odreduje ih ona grupa, koja je na vlasti. Prema tome, 
ong, što je za tu grupu pravedno (prema njenim zakonima), njoj je kari- 
sno, a drugima to može | štetiti. 

8. HERMIJA UZ PLAT. FEDRA 239, 21 COUVR. = 85 B 8: 


(Trasimah) je u svom spisu napisao ovako nekako: bogovi 
ne paze na ljudska djela, jer ne bi zanemarivali (ono) najveće 
među ljudskim dobrima, pravednost; vidimo, naime, da se 


ljudi njome ne služe. 


S grčkog preveli V. Vratović i dr. M. Stahuljak 

15, ANTIFONT 


O ISTINI 


2. GALEN UZ HIPOKRATOV SPIS »O LIJEČNIKU« XVIII 
B 656 K = 87 B 2: 


Kod svih ljudi spoznaja upravlja tijelom i s obzirom na 
zdravlje i na bolest i na sve ostalo. 


44. PAPYRUS IZ OKSIRINHA XI BR. 1364 IZD. H(UNT) = 
= 87 B 44: 


FR. A: 
Stupci 1—7: 


1.... pravednost se dakle (sastoji u tome), da (čovjek) ne 
krši zakone države, u kojoj je državljanin. Čovjek bi mogao, 
koristeći najviše samome sebi, postupati pravedno, ako bi se 
pred svjedocima s poštovanjem pridržavao (društvenih) za- 
kona, a sam i bez svjedoka prirodnog prava, jer su odredbe 
(društvenih) zakona proizvoljne, a nalozi prirodnog prava 
nužni. 1, (odredbe) zakona su dogovorene, a ne samonikle, 
(nalozi) prirode su samonikli, a ne dogovoreni. 2. Tko dakle 
krši običajne zakone, lišen je sramote i kazne, ako (to) ne pri- 
mijete oni, koji su se dogovorili (za te zakone); ako primijete, 
nije (lišen). Ako tko preko moguće mjere krši (zakone) po pri- 
rodi (s nama) srasle, nije ništa manje zlo. ako (to) svim ljudi- 
ma ostane skriveno, i ništa veće, ako svi primijete, jer šteta 
ne nastaje zbog mnijenja (ljudi), nego zbog istine. Razmatra 
se o tome uopće zbog toga, jer je većina (društvenih) zakona 
ustanovljena u protivnosti s prirodom. 3. Zakonom je naime 
određeno: za oči, što one smiju gledati i što ne; i za uši, što 

one smiju slušati i što ne; i za jezik, što on smije govoriti i 
što ne, i za ruke, što one smiju raditi i što ne; i za noge, kamo 
one smiju ići i kamo ne; i za um, što on smije željeti i što ne. 
Prirodi dakle nije ništa sklonije ili primjerenije ono, od čega 
zakoni ljude odvraćaju, negoli ono, na što (ih) potiču. Napro- 
tiv, život i smrt su prirodne pojave: život iml dolazi od onoga, 
što je korisno, a smrt od onoga, što je nekorisno. 4, Koristi, 
zakonima određene, jesu okovi prirode, a slobodne su one, 
koje su od prirode. Barem po ispravnom shvaćanju, ono, što 
donosi žalost, ne koristi prirodi više, nego ono, što donosi 
radost, niti bi žalost bila korisnija od radosti. Ta istinita 
korist ne mora škoditi, nego treba da koristi. Ono, što koristi 
prirodi od toga...2 (Po zakonu je pravedno) ...i koji 5. da se 
brane, pretrpjevši (nepravdu), i da sami ne počinju činiti 
(nepravdu); i koji dobro čine roditeljima, iako su (ovi) prema 
njima zli; nadalje oni, koji drugima dopuštaju da se zaklinju, 
a sami se ne zaklinju. Među tim spomenutim (djelima) mogla 
bi se pronaći mnoga, koja su protivna prirodi. Događa se kod 
toga, da se žalostimo više, gdje bi bilo moguće manje, i da 
se radujemo manje, gdje bi bilo moguće više, i da trpimo zlo, 
gdje bi bilo moguće ne trpjeti. Kad bi dakle zakoni pružili 
onima, koji to prihvaćaju, neku pomoć, a onima, koji ne pri- 
hvaćaju nego se opiru, (kad bi zadali) štetu, 6. ne bi bilo bez 
koristi pokoravati se zakonima. A sada je jasno, da onima, 
koji to prihvaćaju, (društveni) zakon ne pruža dovoljnu pomoć. 
On ponajprije dopušta, da onaj, koji trpi (nepravdu), pretrpi, 
i koji je učinio, da učini; a tada nije moglo spriječiti onoga, 
koji je trpio, da ne pretrpi, niti onoga, koji je učinio, da ne 
učini. Ako se (stvar) i iznese pred sud, onaj, koji je pretrpio 
(nepravdu), nema nikakve prednosti pred onim, koji je učinio 
(nepravdu), jer on mora uvjeriti suce, da je pretrpio, i traži 
mogućnost da dobije parnicu. Isto preostaje i onome, koji je 
učinio (nepravdu), ako preduzme lagati...3 7.... je veća... 


I T. j. ljudima. [V.] 
2 _ Praznina u tekstu. [V_] 


3 Ovdje, kao | u čitavom 7. stupcu, pa u 1. stupcu slijedećega frag- 
menta B, nedostaje većina riječi ili postoje nesigurne razne lekcilie. tako 
da je nemoguće dati siguran i uvljek jasan prijevod. [V.] 

isto tolika je moć uvjeravanja u optužbi tužitelja. da brani i 
onoga, koji je pretrpio (nepravdu), i onoga, koji je učinio, jer 
do pobjede dolazi i po načinu govora it... 


FR. B: 
Stupci 1—2: 
1.... ljudima ... moguće je zaključivati ... One (koji 


potječu) od uglednih očeva, 2. štujemo i cijenimo, a one, koji 
nisu iz dobre kuće, niti štujemo niti cijenimo. U tome se jedni 
prema drugima vladamo kao barbari, jer smo od prirode svi 
u svemu jednaki, i barbari i Heleni. To se može promatrati na 
temelju onoga, što je od prirode svim ljudima potrebno. Svi 
to5 mogu pribaviti na isti način i u svemu tome se ne razli- 
kuje nijedan od nas, ni barbarin ni Helen. Ta svi izdišemo u 
zrak kroz usta i nos, jedemo rukama (svi?) ... 


IZ JEDNE DRUGE KNJIGE SPISA »O ISTINI«* 
Stupac I. 


... Ako se pravda ozbiljno shvaća, smatra se međusobno 
svjedočenje o istini pravednim i ništa manje korisnim za 
odnose među ljudima. Pa ipak, tko to čini, ne će biti pravedan, 
jer je pravedno baš (u tome), da se nikome ne nanosi nepravda, 
ako (čovjek) sam ne trpi nepravdu. Ta svjedok, ako i istinu 
svjedoči, ipak mora nekako drugome nanositi nepravdu i 
kasnije sam jednako trpjeti nepravdu zbog onoga, što je 
rekao. I to zato, što zbog njegovih izjava kao svjedoka biva 
osuđen onaj, koji je svjedočenjem okrivljen te gubi ili novac 
ili život zbog onoga, kome ne nanosi nikakvu nepravdu. Dakle, 
time on nanosi nepravdu onome, koji je svjedočenjem okriv- 


Osuda će pasti u karist onoga od ove dvojice, koji bude umio bolje 
uvjeriti članove suda o krivnji odnosno o nevinosti. [St.] 

5 T. j. od prirode svima potrebna. [V.] 

* Fragmenti A 1 B su pronađeni god. 1915. u Oksirinhu (Egipat). a 
izdao ih je Hunt, Oxyrh. Pap. XI n. 1364. Diels i Wilamowitz drže. da su ti 
fragmenti iz Antifontova spisa »O istini«. Dva zadnja stupca. iz neke dru- 
ge knjige spisa »O istini«, koji su po pismu i poređaju različiti od fragme- 
nata u spomenutom Huntovu izdanju, objavljeni su u Oxyrh. Pap. XV 120 
(Pap. 1797). Isp. o tome Dliels-Kranz 0. c., sv. Il. str. 353. [V.] 

ljen, jer nanosi nepravdu onome, koji mu je sam ne nanosi. 
Pa i sam trpi nepravdu od okrivljenoga, jer ga ovaj mrzi, 
premda je posvjedočio istinu. 


Stupac II. 


I ne (trpi svjedok nepravdu) samo zbog mržnje (okrivlje- 
noga), nego i zato, jer se mora čitavoga svog života čuvati 
onoga, kojega je svjedočenjem okrivio. Stoga mu je on takav 
neprijatelj, da mu je spreman, ako bi mogao, i riječju i djelom 
učiniti zlo. Uistinu, ne izgleda to neznatna nepravda, niti ona, 
koju sam trpi, niti ona, koju nanosi. Ta nije moguće, da se 
pravda sastoji u tome i u zahtjevu: nikome ne činiti nepravdu 
niti je sam trpjeti. Dapače, ili je samo jedno od toga pravedno, 
ili je oboje nepravedno. Čini se, da nija pravedno suditi, pro- 
suđivati i presuđivati da se (što) izvrši, jer što jednima koristi, 
drugima škodi. Time oni, kojima koristi, ne trpe nepravdu, ali 
oštećeni trpe... 


S grčkog preveli V. Vratović 1 dr. M. Stahuljak 

16. PLATON 


SEDMO PISMO 


PLATON ŽELI SREĆU DIONOVIM ROĐACIMA I 
PRIJATELJIMA 

Pisali ste mi, da moram smatrati, da su vaši nazori isti 
kao nazori, koje je imao Dion, pa ste me zato i poticali, da 
s vama, koliko mogu, surađujem djelom i riječju. Ako je vaše 
mišljenje i nastojanje jednako njegovu, ja vam obećavam, da 
ću surađivati, a ako nije, o tome ću više puta razmisliti. Kakvi 
su pak bili njegovi nazori i težnje, mogu jasno izložiti, ne na 
temelju nagađanja, nego točna poznavanja. 

Kad sam naime prvi put došao u Sirakuzu,! gotovo kao 
četrdesetgodišnjak, Dion je bio one dobi, koje je sada Hiparin. 
Mišljenje, koje je tada prihvatio, zadržao je do kraja života. 
Smatrao je, da Sirakužani moraju biti slobodni živeći po 
najboljim zakonima. Stoga ne bi bilo nikakvo čudo, kad bi 
djelovanjem kojeg boga i Hiparin prihvatio isto mišljenje o 
uređenju države kao on. Na koji je pak način nastalb to 
mišljenje, vrijedno je, da čuje i mlado i staro, pa ću poku- 
šati da vam to izložim od početka. Sada je naime zgodna 
prilika za to. 

Nekoć sam u svojoj mladosti osjetio istu želju kao mnogi 
drugi. Odlučio sam, čim postanem samostalan, da se odmah 
dadem na politiku. No tada su se u političkom životu odigrali 
pred mojim očima ovakvi događaji. Kako su mnogi napadali 
tadašnje državno uređenje, dođe do prevrata, pomoću kojega 
dobije vlast pedeset i jedan čovjek. Od njih su jedanaestorica 


1 To je bilo god. 388., dok je u Sirakuzi vladao Dionizije Stariji. 

u gradu i desetorica u Pireju preuzela tržne i druge gradske 
poslove, a tridesetorica prisvojiše sebi vlast nad svime kao 
neograničeni gospodari. Neki su od njih bili moji rođaci? i 
znanci pa su me stoga odmah i pozvali na suradnju, jer da mi 
to priliči. A u meni se tada stvorilo mišljenje, kojem se ne 
treba čuditi, jer sam bio mlad. Smatrao sam naime, da će oni 
upravljati državom uvodeći mjesto nepravednog poretka pra- 
vedan način vladanja, i zato sam pomno pazio, što će raditi. 
No tada sam vidio, da su ti ljudi za kratko vrijeme pokazali, 
kako je prijašnje uređenje bilo pravo zlato. Među ostalim 
htjeli su i moga prijatelja Sokrata, već postarijeg čovjeka, za 
kojega se ne bih stidio kazati da je bio najpravedniji od suvre- 
menika, poslati zajedno s drugima k nekom građaninu,š da 
ga silora dovede, kako bi ga ubili. Željeli su naime, da on, 
htio ne htio, bude suučesnik u njihovu djelovanju. No on nije 
poslušao, već se radije izložio pogibli, da pretrpi sve, nego da 
postane njihov pomagač u zločinačkim djelima. Kada sam 
dakle vidio sve to i drugo tome slično, a to nisu bile sitnice, 
bio sam ogorčen i uklonio sam se od tadašnjih opačina. 


Ne dugo nakon toga srušena je vlast tridesetorice i čitavo 
tadašnje državno uređenje. Ponovo me je, premda ne onako 
snažno, vukla želja da se bavim javnim i državnim poslovima. 
No kako je vladao metež, i u tim se prilikama događalo 
mnogo toga, što je moglo izazvati ogorčenje, a nije nikakvo 
čudo, što su se prigodom prevrata neki preoštro osvećivali 
neprijateljima. Ipak oni, koji su se tada vratili, pokazaše 
veliku blagost.4 Ali po nekom zlom udesu moga su prijatelja, 
onoga Sokrata, neki od onih na vlasti doveli pred sud okri- 
vivši ga najbezbožnijom krivicom, koja je prije pristajala 
svima nego Sokratu. Kao bezbožnika naime jedni optužiše, a 
drugi osudiše i ubiše onoga, koji nije htio sudjelovati u zloči- 
načkom hapšenju jednoga pristaše prognanika u doba, kađ su 
oni sami kao prognanici bili u nevolji. 


2 U Ateni Kritija, bratić Platonove majke Periktione. a u Pireju Har- 
mid, Platonov ujak. Taj se prevrat izvršio pod spartanskim pritiskom go- 
dine 404. 


1 Nešto opširnije prikazuje to Platon u »Apologlji« gl. 20. Tal se gra- 
danin zvao Leont. 


4 God. 403. bila je proglašena opća amnestija. 

Dok sam promatrao to i ljude, koji su vodili državne po- 
slove, što sam više razmišljao o zakonima i običajima i po- 
stajao stariji, to mi se težim činilo valjano vođenje državnih 
poslova. Vidio sam naime, da se to ne može ostvariti bez pri- 
jatelja i pouzdanih pristaša. Njih nije bilo lako naći, ako ih 
je i bilo, jer se naša država nije više upravljala po običajima 
i uredbama predaka, a nemoguće je bilo bez poteškoća naći 
druge nove. Usto su se kvarili pisani zakoni i običaji, i to se 
neobično brzo širilo. I tako, premda sam isprva bio ispunjen 
težnjom za političkim djelovanjem, kad sam tada promatrao 
to stanje i vidio opći metež, od toga mi se konačno zavrtjelo 
u glavi. Nisam doduše prestao razmišljati, kako bi se mogle 
popraviti i same te prilike i čitavo državno uređenje, ali za 
vlastito djelovanje čekao sam pogodan čas. Naposljetku sam 
se vvjerio, da sve sadašnje države imaju lošu upravu, jer je 
njihovo zakonodavstvo gotovo nepopravljivo, ako ne dođe do 
nekoga neobičnog zahvata potpomognuta srećom. I tako sam 
na pohvalu prave filozofije bio prisiljen tvrditi, da se pomoću 
nje može spoznati sve, što je pravedno u životu države i poje- 
dinca; stoga da se ljudski rod ne će osloboditi nevolja, prije 
nego ili predstavnici prave i valjane filozofije dođu do državne 
vlasti ili vladari u državama nekom božanskom providnošću 
prionu uz pravu filozofiju.5 

S takvim sam dakle uvjerenjem došao u Italiju i na Sici- 
liju, kad sam prvi put tamo krenuo. Čim sam stigao, nikako 
mi se nije svidio tamošnji način života, koji nazivaju sretnim, 
ispunjen italskim i Sirakuškim gozbama: živjeti natrpavajući 
svoj želudac dvaput dnevno, po noći nikada ne spavati sam 
i raditi ostalo, što je u skladu s takvim načinom života. Nije- 
dan čovjek na svijetu, ako od mladosti tako živi, ne može 
takvim navikama postati razborit — tako izvanredno otporna 
priroda ne će mu doista pasti u dio — a još manje umjeren. 
To se isto može kazati i o ostalim vrlinama. Nikakva država 
ne može bilo kojim zakonima postići unutrašnji mir, dok nje- 
zini građani misle, da sve treba pretjerano trošiti, dok žive u 
uvjerenju, da moraju biti slobodni od svakog posla osim od 


5 To je temeljna misao Platonove nauke o državi, kolu je opširno, 
razradio u svom djelu »Država«. 

gozbi i pijanki, i dok revno pripremaju ljubavne naslade. 
Nužna je posljedica, da se takve države bez prestanka kole- 
baju između tiranskog, oligarhijskog i demokratskog uređenja 
i da oni, koji u njima vladaju, ne podnose ni da se spomene 
ime onog uređenja, koje se osniva na pravednosti i ravno- 
pravnosti. 

Obuzet tim mislima uz svoje prijašnje otputovah u Sira- 
kuzu. Možda je to bio samo slučaj, ali ipak čini se, da je tada 
neka viša sila radila oko toga, da udari temelj onome, što 
se dogodilo s Dionom i sa Sirakuzom. Treba se bojati još 
težih nevolja, ako me ne poslušate sada, kada po drugi put 
svjetujem. 

Kako dakle mogu tvrditi, da je moj iadašnji dolazak na 
Siciliju bio početak svih daljih događaja? Kad sam došao u 
dodir s Dionom, koji je tada bio mlad, i kad sam mu u 
raspravljanju iznosio svoje nazore o onome, što je za ljude 
najbolje, i svjetovao mu, neka to provodi u djelo, čini se, da 
nisam znao, kako neopazice pripremam tlo za kasnije obaranje 
tiranske vlade. Naime Dion. koji je veoma lako shvaćao i 
ostalo, a osobito moje tadašnje razlaganje, slušao ga je tako 
revno i oduševljeno kao nikada nijedan od mladića, na koje 
sam se namjerio. Stvorio je tada odluku, da u svom daljem 
životu živi različito od većine Italaca i Siciljana, prigrlivši 
krepost kao vredniju od naslade i uopće od raskošna života. 
Stoga je sve do smrti Dionizija Starijega živio izvrgnut sve 
većoj mržnji onih, koji su prilagodili svoj život tiranskim 
običajima. 

Nakon toga u njemu se rodila misao, da ne zadrži samo 
za sebe to shvaćanje, koje je poprimio od valjane pouke. Pro- 
matrajući, on je opažao, da se ono razvija i kod drugih, kojih 
coduše nema mnogo. ali ih ipak ima, pa je pomislio, da će 
uz pomoć bogova jednim od takvih postati možda i Dionizije 
Mladi. Ako se lo ostvari, držao je, da će život i njegov i ostalih 
Sirakužana postati neizrecivo sretan. Osim toga mislio je, da 
je na svaki način potrebno, da što brže dođem u Sirakuzu kao 
suradnik u njegovu naumu, jer se sjećao naših razgovora, 
koji su tako lako probudili u njemu težnju za najljepšim i 
najboljim životom. Ako tada uspije u tome kod Dionizija, 

kako je pokušao, uvelike se nadao, da će bez prolijevanja krvi, 
ubijanja i nevolja, do kojih je sada došlo, urediti u čitavoj 
zemlji sretan i uistinu valjan život. U tom točnom uvjerenju 
Dion nagovori Dionizija, neka pošalje po mene, a i sam mi 
je slao poruke moleći me, neka na svaki način dođem što 
brže, prije nego drugi neki ljudi iz Dionizijeve okoline ne 
navrate ovoga na način života različit od najboljega. Makar 
to bilo malo opširnije, navodim, kako me je molio: »Ta kakvu 
ćemo povoljniju priliku čekati od ove, koja nam se sada pru- 
žila nekom božanskom srećom?« Zatim mi je prikazivao tu 
državu u Italiji i na Siciliji i svoj jaki utjecaj u njoj, spo- 
minjao mi je. kako je Dionizije mlad i kako pokazuje silnu 
težnju za filozofijom i obrazovanošću, kako se njegovi nećaci 
i rođaci lako mogu predobiti za nauku i način života, koji 
ja neprestano preporučujem, i kako su veoma prikladni da 
predobiju za to i Dionizija. Stoga da će se, ako ikada, a ono 
sada potpuno ispuniti nada, da će isti ljudi biti i pravi filozofi 
i vladari moćnih država. 

Eto, tim me je razlozima poticao, a i mnogim drugim 
takvim. Što se tiče moje odluke, s jedne sam se strane bojao, 
kako će se jednom završti taj odnos s mladim ljudima, jer su 
njihove sklonosti nagle i često se mijenjaju u oprečnom smi- 
slu, a s druge sam strane znao, da Dion ima od prirode postojan 
duh i da je već u zrelijoj dobi. I tako je u mom razmišljanju 
i neodlučnosti, da li moram otputovati i odazvati se pozivu 
ili ne, ipak prevagnula misao, da moram, jer ako bi se ikada 
imalo pokušati ostvarenje mojih misli o zakonima i državnom 
uređenju, da je baš sada vrijeme, da se to pokuša; predobijem 
li naime za to samo jednoga, postići ću uspjeh u svemu. 

S tim mislima i s tim pouzdanjem otplovio sam iz domo- 
vine ne zbog drugih razloga, kako su neki zamišljali, nego jer 
sam se najviše stidio pred samim sobom, da se jednom sebi 
ne pokažem potpuno kao nekakav teoretičar, koji se sam od 
sebe nikada ne bi prihvatio nikakva pothvata, i jer nisam 
htio, da se čini, da sam u prvom redu izdao gostinsku vezu 
i drugarstvo s Dionom, koji je zaista bio zapao u veliku 
opasnost. Ako bi mu se što dogodilo ili ako bi otjeran od 
Dionizija i od ostalih neprijatelja došao k meni i upravio mi 

ove riječi: »Platone, došao sam k tebi kao prognanik ne tražeći 
teško oružanih vojnika niti oskudijevajući konjanicima za 
obranu od neprijatelja, već mi je potrebno tvoje razlaganje 
i moć uvjeravanja, kojom — to sam ja najbolje upoznao — 
možeš navraćati mlade ljude na čestitost i u svakoj prilici 
stvarati među njima prijateljstvo i drugarstvo. Tvojom kriv- 
njom bio sam lišen toga pa sam morao napustiti Sirakuzu i 
evo me sada ovdje. Još ti moja sudbina nije toliko na sramotu, 
ali nije li filozofija, koju uvijek uzdižeš hvalom i s kojom, 
prema tvojim riječima, ostali ljudi sramotno postupaju, sada 
zajedno sa mnom, ukoliko je stajalo do tebe, očito izdana? 
Dakako, da slučajno stanujem u Megari, zacijelo bi ti bio 
došao, da mi pomogneš u pothvatu, na koji sam te pozivao, 
ili bi inače o sebi morao držati da si najkukavniji čovjek. A 
ovako zar misliš, da ćeš, ispričavajući se dugim putovanjem, 
dugotrajnom plovidbom i velikim naporom, izbjeći glasu, da 
si kukavan? Nipošto!« — što bih mu dolično mogao odgovoriti 
na te riječi? Ništa. 

Došao sam dakle zbog valjanih i opravdanih razloga, koliko 
to čovjek može prosuditi, i zato sam napustio svoju učiteljsku 
djelatnost, koja nije baš bila neugledna, te se podvrgao tiran- 
skoj vlasti, za koju se činilo da ne pristaje ni mojoj nauci 
ni mojoj osobi. Svojim dolaskom oslobodio sam se krivice 
pred Zeusom, čuvarom gostinskog prava, i pokazao se bespri- 
jekornim prema svojoj filozofiji, koja bi bila izvrgnuta ruglu, 
da sam se jadno osramotio zbog udobnosti ili zbog bojažljivosti. 


Kad sam stigao — ne treba naime da duljim — našao sam 
čitavu Dionizijevu okolinu ispunjenu razdorom i klevetanjem 
Diona pred tiraninom. Branio sam ga doduše, koliko sam 
mogao, ali je moja moć bila neznatna, pa nisu prošla ni puna 
četiri mjeseca, a Dionizije dade ukrcati Diona u malenu lađu 
i nečasno ga progna okrivljujući ga, da kuje zavjeru protiv 
tiranske vladavine. Nakon toga svi smo se Dionovi prijatelji 
bojali, da Dionizije ne bi koga od nas okrivio kao sukrivca 
Dionove zavjere i kaznio. O meni se dapače bio raširio glas 
po Sirakuzi, da me je Dionizije dao ubiti kao uzročnika svih 
tadašnjih događaja. Kad je on kod svih nas opazio takvo 
raspoloženje, bojeći se, da se iz straha ne rodi što gore, iskazi- 

vao je svoju ljubeznost prema svima, a osobito prema meni, 
pa me je tješio, poticao me, neka se ne bojim, i molio. neka 
svakako ostanem. Za njega naime nije bilo nimalo časno. da 
od njega pobjegnem, već naprotiv da ostanem. Zato se pre- 
tvarao, da me usrdno moli. No znamo, da molbe tirana kriju 
u sebi prisiljavanje. Da postigne svoj cilj, priječio me je, da 
ne otplovim, pa me je dao dovesti u tvrđavu i smjestio me 
onamo, odakle me više nijedan vlasnik lađe ne bi bio izveo 
ne samo protiv Dionizijeve zabrane, nego ni inače, osim kad 
bi on sam bio poslao koga s porukom i zapovjedio, da me 
izvedu. Isto tako nijedan trgovac niti itko od činovnika, koji 
paze na izlaze iz zemlje, da me je zatekao kako odlazim sam, 
ne bi me mirno bio pustio, već bi me odmah bio uhvatio i 
opet doveo k Dioniziju, pogotovu što se bio raširio glas, pro- 
tivan prijašnjemu, da je Dionizije u neobično srdačnim odno- 
sima s Platonom. 

A kako je bilo s tim odnosima? Treba doista da kažem po 
istini. Što je vrijeme više odmicalo i što je on bolje upoznavao 
moj način mišljenja i moj karakter, bio je prema meni sve 
srdačniji, ali je htio, da ga hvalim više nego Diona i da ga 
smatram mnogo većim prijateljem nego njega, pa se neobično 
ljubomorno oko toga trudio. No ustručavao se da prihvati 
najbolji način, na koji bi se to bilo ostvarilo, ako je uopće 
bilo ostvarljivo, naime da postane moj učenik, da sluša moja 
razlaganja o filozofiji i da tako dođe u prijateljski i uži odnos 
sa mnom. Bojao se naime, obazirući se na riječi klevetnika, da 
ne upadne u moje mreže, i da tada Dion ne provede sve svoje 
osnove. Ja sam sve to mirno podnosio imajući pred očima onu 
svoju prvu misao, s kojom bijah došao, ne bih li kaka pro- 
budio u njemu želju za filozofskim životom. Ali on se tome 
s uspjehom odupirao. 

U svemu tome prošlo je prvo vrijeme mog dolaska i 
boravka na Siciliji. Nakon toga sam otišao, ali sam ponovo 
došao, jer me je Dionizije veoma uporno pozivao. Koji su me 
razlozi vodili i kako je moje djelovanje bilo valjano i oprav- 
dano, izložit ću kasnije, pošto vam najprije dadem savjet, što 


# Ta je vrijeme prvog boravka kod Dionizija Mlađega, dakle zapravo 
drugi Platonov boravak na Siciliji. 

treba da radite u sadašnjoj situaciji. Izložit ću to zbog onih, 
koji pitaju, s kakvom sam nakanom došao drugi put. Tim ću 
redom ići, da mi se ne dogodi, da govorim o onom, što je 
nuzgredno, kao o glavnom." Evo što ja imam da vam kažem: 

Tko čovjeku bolesnu i koji živi životom štetnim za zdravlje 
najprije savjetuje, da mora mijenjati sam način života, pa ako 
je taj voljan slušati, onda mu daje i ostale upute, a ako nije 
voljan, izbjegava davanje savjeta takvu čovjeku, toga bih 
smatrao pravim čovjekom i liječnikom, a onoga, naprotiv, koji 
bi se s time pomirio, slabićem i nestručnjakom. To isto vrijedi 
i za državu, bilo da je u njoj gospodar jedan čovjek ili više 
njih. Ako naime državna zajednica ide pravim putem, kako 
treba, pa traži savjeta u nečem korisnom, dužnost je razborita 
čovjeka svjetovati njezine građane. Ako pak građani potpuno 
napuštaju valjano državno uređenje i nipošto nisu voljni ići 
njegovim stopama, pa onome, od koga traže savjet, unaprijed 
kažu, neka ostavi na miru njihovo državno uređenje i neka 
u nj ne dira, jer će ga inače ubiti, te traže, da on služi nji- 
hovim prohtjevima i požudama i da ih savjetuje, na koji će 
im način to biti najudobnije i najbrže osigurano za sva vre- 
mena, onoga, koji bi se upuštao u takvo savjetovanje, smatrao 
bih nevrijednim čovjekom, a onoga, koji bi to odbijao, pravim 
čovjekom. Tako ja na to gledam, pa kada me tko pita za 
savjet o kojoj važnijoj stvari u svome životu, na pr. o stje- 
canju novca ili o brizi za tijelo ili dušu, ako mi se čini, da 
taj u svome svakidašnjem životu živi nekako uredno i da će 
biti voljan slušati moj savjet u onome, što me pita, spremno 
ga savjetujem i ne ograničujem se samo na to, da izvršim 
dužnost prema svojoj savjesti. Ako me tko uopće ne pita za 
savjet ili ako je očito, da nikako ne će poslušati moga savjeta, 
nepozvan ne idem takvu čovjeku, da mu dadem savjet niti da 
mu ga silom nametnem, makar to bio moj sin. Radi li se pak 
o robu, davao bih mu savjet i nametnuo bih mu ga makar 
protiv njegove volje. Oca ili majku na nešto siliti ne smatram 
dopuštenim, osim ako su obuzeti bolešću ludila. Žive li oni 


7 Kako je izvanji povod ovom pismu davanje savjeta Dionovim pri- 
stašama, Platan to naziva glavnim dijelom pisma. Medutim važniji je dio 
pisma Platonova obrazlaganje dogadaja na Siciliji, u kojima je sam su- 
djelovao. 

određenim životom, koji je njima po volji, a meni nije, ne 
bih im se htio omraziti uzaludnim prekoravanjem niti im 
laskanjem iskazivati usluge pribavljajući zadovoljenje nji- 
hovih požuda, koje ja ne bih prigrlio ni uz cijenu života. Iste 
nazore treba da razborit čovjek ima i o svojoj državi i da 
prema njima živi. Mora dizati svoj glas, ako mu se čini, da 
se državom loše upravlja, ali samo onda, kad njegove rijeći 
nemaju biti uzaludne i kad mu zbog njih ne prijeti smrt. Neka 
se radi promjene državnog uređenja nikada ne služi nasiljem 
prema svojoj domovini, ako je nemoguće, da ono postane 
savršeno bez progonstava i ubijanja građana. U tom slučaju 
neka miruje i moli od bogova sreću za sebe i za svoju državu.8 


Platon dalje govori, kako se Dionizije nije držao tih savjeta i 
zbog svog nasilja nije uopće imao pravih prijatelja. On je Diona 
čak prognao, jer je više vjerovao klevetnicima nego Platonovim 
savjetima. Kasnije se Dion vratio s Peloponeza i imao uspjeha 
u borbi protiv Dionizija, ali ga je tada ubio jedan od dvojice Ate- 
njana, koji su s njim došli u Sirakuzu. 


Platon dalje savjetuje Dionove pristaše: 


Ne podvrgavajte Siciliju ni drugu koju državu — evo moje 
upute — neograničenoj vlasti ljudi, nego zakonima. Ono prvo 
naime ne predstavlja boljitak ni za one, koji podvrgavaju, ni 
za one, koji su podvrgnuti, ni za njih same, ni za njihovu 
djecu, ni za potomke njihove djece, već je takav pokušaj 
svakako poguban. Za takvim se probicima rado jagme samo 
duše sitna i niska shvaćanja, jer ni za budućnost ni za sadašnje 
prilike ne znaju ništa o božanskoj i ljudskoj dobroti i pra- 
vednosti. O tome sam nastojao uvjeriti najprije Diona, zatim 
Dionizija, a sada nastojim uvjeriti vas, treće po redu. Poslu- 
šajte me za ljubav Zeusa Spasitelja, kojemu se prinosi treća 
žrtva ljevanica. Svratite zatim pogled na Dionizija i na Diona. 
Prvi, koji me nije slušao, živi još i sada, ali nečasno, a drugi, 
koji me je slušao, umro je, ali časno. Što god naime trpio 


# Platon ovdje preporučuje miran i blag način rješavania državnih 
pitanja i zazire od prolijevanja krvi i svakog drugog nasilja. To se ne 
slaže s njegovim mislima iznijetim u »Državniku«. Temeljna je razlika ta, 
što su andje glavno ljudi, a ovdje zakoni. 

onaj, koji teži za najvećim dobrom za sebe i za državu, sve 
njegove patnje predstavljaju nešto pravedno i lijepo. Ta niti 
je itko od nas besmrtan, niti bi, ako bi koga to zapalo, taj 
bio sretan, kako misli mnoštvo. Nikakvo naime spomena vri- 
jedno dobro ni zlo ne postoji za ono, što u sebi nema duše, 
nego će to snaći samo dušu, ili dok je u zajednici s tijelom ili 
kad je od njega već odijeljena. Treba doista vjerovati starim 
i svetim riječima, koje nam objavljuju, da je duša besmrtna 
i, kad se jednom odijeli od tijela. da je podvrgnuta suđenju 
i da trpi vrlo teške kazne. Stoga treba smatrati, da je trpjeti 
i najveće prekršaje i nepravde manje zlo nego ih počiniti. No 
čovjek pohlepan za novcem, ali siromašan dušom to i ne sluša, 
a ako ipak o tome čuje, izruguje se, prema svome mišljenju, 
pa odasvuda bestidno grabi sve, što god može poput životinje 
pojesti ili popiti ili što će mu pružiti zadovoljenje njegove 
ropske i proste naslade, koja se krivo naziva Afroditinim 
imenom. U svojoj zaslijepljenosti oni ne vide, koja djela prati 
bezbožnost, zlo, koje je uvijek povezano sa svakim zlodjelom. 
Tko počini nepravdu, nužno vuče sa sobom tu bezbožnost i 
dok se kreće po zemlji i kad se vrati pod nju putovanjem na 
svaki način sramotnim i bijednim. 


Takvim sam dakle i sličnim poukama predobio Diona. 
Mogao bih se potpuno opravdano srditi na one. koji su ga 
ubili, a nekako sasvim jednako i na Dionizija. I on naime i 
oni naniješe veliku štetu i meni i svim, da tako kažem, ljudi- 
ma; oni, jer su ubili čovjeka, koji je želio ostvariti pravednost, 
a on, jer nije htio po čitavoj svojoj državi postupati pravedno, 
iako je imao vrlo veliku vlast. Da se tu filozofija doista sjedi- 
nila s vlašću u istom čovjeku, bila bi zablistala među svim 
ljudima, Helenima i barbarima, i u dovoljnoj mjeri pružila 
svima istinito uvjerenje, da nikada ne će postići sreću ni 
država niti ikoji pojedinac, ako ne provodi život razborito pod 
vlašću pravednosti, bilo da mu je ona prirođena ili da je 
valjano odgojen i obrazovan u moralnim načelima pravednih 
upravljača. To je šteta, koju je počinio Dionizije. Ono ostalo, 
što je učinio, ako se s tim usporedi, za mene je neznaina 
šteta. Onaj pak, koji je ubio Diona, nije svijestan toga, da je 
njegov čin jednak Dionizijevu. Dion naime — to ja pouzdano 

znam, ukoliko čovjek o čovjeku može nešto sigurno tvrditi — 
ne bi se nikada, da je dobio vlast, bio priklonio drugom obliku 
vladavine nego samo ovome: najprije bi svoj rodni grad Sira- 
kuzu bio oslobodio ropstva i čista ga doveo do slobodna 
uređenja, zatim bi na svaki mogući način bio usrećio građane 
najprikladnijim i najboljim zakonima, a nakon toga bio bi se 
prihvatio zadatka da naseli čitavu Siciliju i da je oslobodi od 
barbara, jedne od njih tjerajući, a druge svladavajući lakše 
nego Hijeron. Da je to ostvario čovjek pravedan, hrabar, 
umjeren i filozofski naobražen, bilo bi se kod mnoštva razvilo 
ono isto mišljenje o kreposti, koje bi se bilo proširilo kod 
svih, da tako kažem, ljudi i trajno očuvalo, da se Dionizije dao 
nagovoriti. Ovako je neki demon ili neki prokletnik stao tome 
na put pomoću bezakonja, bezbožnosti i, što je najgore, pomoću 
drskog neznanja, u kojem sva zla, što snalaze ljude, imaju 
korijen, razvijaju se i donose najgorči plod onima, koji ih pro- 
izvedu. To je neznanje po drugi put srušilo i upropastilo sve. 


Poslije povratka u Atenu Platon nije namjeravao da se vraća 
Dioniziju. Ali su ga tada često zvali i uvjeravali ga, da se Dionizije 
mnogo promijenio i da želi raditi i živjeti potpuno u skladu s filo- 
zofijom. Stoga je Platon pošao i treći put na Siciliju, da bi vidio, 
je li to sve tako, kako se govori. 


Nakon svoga dolaska smatrao sam, da najprije moram pro- 
vjeriti, da li doista u Dioniziju plamti kao vatra težnja za 
filozofijom ili su netočni ti mnogi glasovi, koji bijahu stigli 
u Atenu. Da se to iskuša, ima jedan način, koji nije nečastan, 
nego zaista prikladan za tirane, pogotovu za takve, koji su 
puni krivo shvaćenih pouka. To je u velikoj mjeri zadesilo i 
Dionizija, kako sam opazio odmah, čim sam došao. Takvim 
ljudima treba naime predočivati, što je i kakav je čitav taj 
posao, kroz koliko poteškoća vodi i koliko truda stoji. Ako je 
onaj, koji to čuje, uistinu pravi filozof, vrijedan toga posla 
i od boga nadahnut, drži, da je čuo za neki divan put, da mora 
sada napregnuti sve svoje sile i da mu nije vrijedno živjeti, 
ako drukčije radi. Iza toga on već potiče na naprezanje i sebe 
i onoga, koji ga u to upućuje, i ne odustaje prije nego ili 
potpuno postigne cilj ili stekne sposobnost da sam sebe vodi 

bez pomoći vodiča. Tako i s tim nazorima živi takav čovjek. 
On doduše obavlja poslove svoga zvanja, ali se više od svega 
drži filozofije i takva svakidašnjeg života, koji će mu pružiti 
što veću lakoću u shvaćanju i pamćenju i učiniti ga sposobnim 
da bude u duši trijezan i da točno prosuđuje, dok naprotiv 
trajno mrzi način, koji je tome suprotan. Oni pak, koji nisu 
pravi filozofi, već pokazuju samo mnijenja kao izvanji sloj 
boje poput onih, kojima je tijelo opaljeno od sunčanih zraka, 
čim vide, koliko imaju da nauče, kako je dugotrajan trud i 
kako samo moralni svakidašnji život dolikuje tom poslu, 
smatraju, da je to teško i za njih nemoguće, pa uopće i ne 
stječu sposobnost da se time bave. Neki opet od njih uvjera- 
vaju sami sebe, da su slušanjem dovoljno upoznali cjelinu i 
da im više nije potreban nikakav napor. 


Taj dakle pokus ne vara i veoma je siguran kod onih, koji 
provode život u uživanju i nisu sposobni za trajan napor. 
Takav čovjek ne može nikada svaliti krivnju na onoga, koji 
ga u to upućuje, nego na sebe samoga, ako nije kadar vršiti 
sve ono, što traži taj posao. 


U tom sam, eto, smislu održao tada Dioniziju predavanje. 
Sve doduše nisam razložio, a ni Dionizije nije to tražio. On 
se naime ponašao, kao da sam već zna mnogo toga, i to ono 
najvažnije, i da je dovoljno upućen po onome, što je čuo od 
drugih. Čujem također, da je kasnije i pisao o onome, što je 
tada čuo, i da je to sastavio, kao da je to njegova nauka i kao 
da tu nema ništa od onoga, što je čuo. No od toga mi ništa 
nije pobliže poznato. Znam, da su i neki drugi pisali o tom 
istom, ali koji god oni bili, ni sami sebe nisu poznavali. 
Međutim o svima, koji su o tome pisali ili će pisati i koji 
tvrde, da su dobro upućeni u najvažniji dio moje filozofije, 
bilo da su to čuli od mene ili od drugih, bilo da su sami 
pronašli, mogu kazati to, da je nemoguće, bar po mome 
mišljenju, da se oni išta u to razumiju. Ta o tome nema 
nikakva mojeg napisanog djela niti će ga ikada biti. To se 
naime nikako ne da riječima izraziti kao druge nauke, već 
zbog duga bavljenja samim predmetom i uživljavanja u nj 
iznenada se u duši pojavi svijetlo kao zapaljeno od iskre, koja 
odskoči, te onda već samo sebe uzdržava. No ipak toliko bar 

znam, da bi to bilo najbolje razloženo onda, kad bih ja to 
razložio pismeno ili usmeno, kao i to, da bih silno trpio, kad 
bi to bilo loše napisano. Kad bi se meni činilo, da se to može 
na prikladan način napisati i riječima prikazati mnoštvu, što 
bih ljepše bio mogao izvesti u svom životu nego da takvim 
djelom svima iznesem na vidjelo pravu suštinu stvari? Ali 
kad bi se o tome kušalo govoriti, mislim, da to ne bi bilo 
dobro za ljude, osim za malo njih, koji su sposobni sami to 
iznaći uz malo uputa. Što se tiče ostalih, takav bi pokušaj 
jedne krivo ispunio neopravdanim prezirom (prema filozofiji), 
a druge oholom i nadutom nadom, kao da su naučili nešto 
uzvišeno. Uostalom, namjeravam prikazati to još opširnije; 
kad to iznesem, možda će neke točke ovoga, o čemu sada 
raspravljam, postati jasnije. Postoji naime neki pravi razlog 
protiv onoga, koji bi se usudio pisati bilo što o tim pitanjima. 
Taj sam i prije često iznosio, a čini mi se, da ga i sada treba 
iznijeti. 

Za svaku stvar postoji troje, po čemu se nužno dolazi do 
njezine spoznaje, a četvrto je sama spoznaja. Kao peto treba 
uzeti ono, što je predmet same spoznaje i što uistinu postoji.? 
Prvo je od toga ime, drugo definicija, treće slika (odraz), a 
četvrto znanje. Želiš li shvatiti ovo, što sada iznosim, uzmi 
jedan primjer i pomisli, da je tako kod svih stvari. Krug 
se naziva nešto, čemu je ime upravo to, što smo sada izrckli. 
Drugo je po redu njegova definicija, sastavljena od imenica 
i glagola. Ono, čemu su krajnje točke posvuda jednako uda- 
ljene od središta bila bi definicija onoga, čemu je ime okruglo, 
oblo i krug. Treće je ono, što se crta i briše, što izrađuje tokar 
i što propada. Krugu po sebi, na koji se sve to odnosi, ništa 
se ne dešava, jer je on nešto različito od toga. Četvrto je 
znanje, promatranje umom i istinita predodžba. Sve to treba 
opet uzeti kao cjelinu, koja se ne nalazi ni u izgovorenim 
glasovima ni u materijalnim likovima, nego u duši, pa je 
očevidno, da je to nešto različito od stvarnog kruga i od 
onoga troga, što smo prije naveli. Od toga je po srodnosti i 
sličnosti najbliže petomu (t. j. ideji) promatranje umom, a 
ostalo je više udaljeno. To isto vrijedi i za lik s ravnim ili 


* T. j. za Platona svijet ideja. 

zavinutim crtama, za boju, za ono, što je dobro, lijepo, pra- 
vedno, za svako tijelo bilo umjetno sastavljeno ili stvoreno od 
prirode, za vatru i vodu i za sve, što je takve vrste, za svako 
živo biće, za kakvoću duše, za svaku aktivnost i pasivnost. 
Tko naime na bilo koji način ne obuhvati ona prva četiri 
stupnja, nikada ne će postati dionik spoznaje onoga petoga. 
Ktome ona prva četiri stupnja nastoje kod svake stvari pri- 
kazati jednako njezinu kakvoću kao i njezinu pravu bit, i to 
riječima, koje su slabo sredstvo. Stoga se nitko razborit ne će 
nikada usuditi da ono, što je umom shvatio, povjeri tom sred- 
stvu izražavanja, i to takvom, koje se ne može više mijenjati, 
kako je to slučaj s onim, što je slovima napisano. 


I ovo opet, što sada govorim, potrebno je shvatiti. Svaki 
krug, koji se stvarno crta ili ga izrađuje tokar, pun je suprot- 
nosti prema onom petom stupnju spoznavanja, jer u svim 
svojim dijelovima sadržava nešto od osobina ravne crte. Krug 
pak kao takav nema, kažemo, u sebi ništa od prirode, koja 
mu je suprotna. Nadalje kažemo, da nijedno ime nije stalno 
nijednoj stvari i da nas ništa ne priječi, da ne nazovemo 
ravnim ono, šlo se sada zove okruglo, a okruglim ono, što se 
sada zove ravno. Ipak će stvarno stanje jednako stalno posto- 
jati, makar ljudi mijenjali nazive i davali suprotna imena. To 
se isto može reći i o definiciji: budući da se ona sastoji od 
imenica i glagola, njezina stalnost nije nikako sigurna. I za 
svaki od ona četiri stupnja spoznavanja može se na nebrojeno 
mnogo načina pokazati da je nepouzdan. Najvažnije je ono, 
što smo malo prije kazali: suština i kakvoća dva su različita 
pojma, a duša ne traži da spozna kakvoću, nego suštinu. Me- 
dđutim, svaki od ona četiri stupnja pruža duši, teoretski i stvar- 
no, ono, što ona ne traži. Ono, što oni izražavaju ili pokazuju, 
lako mogu pobiti osjetilne percepcije, pa stoga to ispunjava 
potpunom sumnjom i nesigurnošću svakog, da tako kažem, 
čovjeka. U čemu zbog loše izobrazbe nismo navikli tražiti isti- 
nu, već se zadovoljavamo slikom (odrazom), koja nam se pruži, 
u tome ne postajemo jedan pred drugim smiješni, kad nas pi- 
taju oni, koji mogu zabacivati i pobijati ona prva četiri stup- 
nja. No kada koga silimo, da odgovara i daje objašnjenja o 
onom petom stupnju, njega pobjeđuje bilo koji od onih, koji se 


223 


razumiju u pobijanje. Rezultat je, da većina slušatelja stječe 
uvjerenje, da je onaj, koji o tome daje objašnjenja u govoru, 
pismu ili odgovarajući na pitanja, neznalica u tome, o čemu 
se prihvatio pisati ili govoriti. Pritom slušatelji katkada i ne 
slute, da se ne pobija duša onoga, koji je o tome što napisao 
ili rekao, nego priroda svakoga od ona četiri stupnja, koja je 
doista loša. 

Ako tko i prolazi kroz sva ta četiri stupnja, prelazeći 
naizmjence gore dolje od jednoga k drugom, teškom mukom 
stječe tako spoznaju onoga, što je vrijedno, i to samo ako je 
po prirodi nadaren. Ako je pak po prirodi nenadaren — kao 
što je kod većine sposobnost duše za spoznaju i za t. zv. moral 
dijelom od prirode slaba, a dijelom iskvarena — ni Linkej ne 
bi takvome mogao otvoriti oči. Jednom riječi, onome, koji nema 
srodnosti s tim poslom, ni lakoća shvaćanja ni dobro pamćenje 
ne će pružiti jasan uvid u to, jer se filozofija uopće ne javlja 
kod onih, kojih je duševni stav njoj tuđ. Stoga oni, koji ne 
osjećaju sklonost za pravednost i uopće za ljepotu i nemaju 
srodnosti s time, makar inače u drugim stvarima pokazivali 
brzo shvaćanje i dobro pamćenje, kao i oni, koji imaju srod- 
nosti s time, ali teško shvaćaju i slabo pamte — ni jedni ni 
drugi ne će do granica mogućnosti shvatiti pravu bit ni kre- 
posti ni opačine. Nužno je naime upoznavati o pravoj biti u 
isto vrijeme oboje, i laž i istinu, uz veliki trud i za dugo 
vremena, kako sam rekao u početku. Kad se svako pojedino 
od toga, naime ime i definicija, zamjećivanje vidom i per- 
cepcija. međusobno s trudom pretresa i ispituje na dobrohotan 
način služeći se bez zlobe pitanjima i odgovorima, istom tada 
zablista svijest o svakom od tih predmeta i umno shvaćanje 
najvećom snagom, što je mogu pružiti ljudske sposobnosti. 

Stoga će se svaki ozbiljan čovjek čuvati toga, da o tim 
ozbiljnim stvarima što napiše i time izvrgne to ljudskom 
zamjeranju i sumnji. Jednom riječi, iz toga se mora zaklju- 
čivati ovo: Kad se vidi čije napisano djelo, bilo zakonodavčevo 
o zakonima ili koga drugog o kojem drugom predmetu, znači, 
da mu to nije bilo ono najozbiljnije, ako je on inače ozbiljan, 
već da se ono nalazi na najljepšem mjestu njegova bića (t.j. 
u duši). Ako je on povjerio pismu stvari, koje su za nj doista 

ozbiljne, »tada su mu zacijelo ne doduše sami bogovi, nego 
smrtni ljudi oduzeli pamet.«10 

Tko je pratio ovo moje razlaganje i ovaj zastranak, shvatit 
će, ako je bilo Dionizije ili tko neznatniji ili ugledniji od njega 
napisao nešto o najvažnijim i prvim osnovima prirode, da od 
onog, što je napisao, ništa nije čuo ni naučio, što bi bilo 
valjano i u skladu s mojom naukom. Inače bi on, jednako kao 
i ja, osjećao strahopoštovanje prema tome i ne bi se bio usudio 
izručiti to neslaganju i omalovažavanju. Doista, nije on to 
napisao ni kao bilješke za podsjećanje — nema naime nikakve 
opasnosti, da tu nauku zaboraviš, ako si je jednom prihvatio 
svojom dušom, jer nema ničega, što bi se kraće od nje moglo 
sažeti — nego iz častohleplja, koje je, ako ga je doista ono 
potaklo, sramotno, bilo da je to izložio kao svoje ili s namje- 
rom da pokaže, kako je upućen u nauku, koje nije bio vrije- 
dan, jer je težio za slavom na račun te upućenosti. Ako je 
Dionizije to postigao u onom jednom razgovoru sa mnom, 
neka mu bude, ali kako se to desilo, neka sam Zeus znade, 
kako kažu Tebanci. Razložio sam mu naime svoju nauku 
onako, kako sam rekao, i to samo jedamput i nikada više. 
Svatko, kome je stalo do toga, da sazna, kako se to dogodilo, 
treba da sada razmotri, zbog čega nismo o tome raspravljali 
dvaput, triput ili više puta, Da li Dionizije misli, da to zna, 
premda je o tome slušao samo jedamput, i da li dovoljno zna, 
bilo da je sam pronašao ili već prije naučio od drugih? Ili 
smatra, da je ono, što sam mu izložio, nevrijedno? Ili pak, a 
to je treća mogućnost, misli, da mu moja nauka ne odgovara 
i da prelazi njegove sile, te da uistinu nije kadar živjeti 
trudeći se oko razboritosti i kreposti? Ako mu se moja nauka 
doista čini nevrijednom, doći će u sukob s mnogim svjedocima, 
koji tvrde protivno i koji su mnogo pozvaniji da prosuđuju 
takve stvari. Ako pak kaže, da je to pronašao ili naučio i da 
je to doista vrijedno za obrazovanje slobodne duše, kako bi 
on bio mogao. a da ne ispadne veoma čudnovat, tako lako 
povrijediti svoga vodiča i učitelja u tome? 


0 »Ilijada«, VII. 360 1 XII. 234. 


15 B. Bošnjak: Grčka filozofija 225 


Dalje Platon govori, kako su se pogoršali njegovi odnosi s 
Dionizijem, jer je on prema Dionu u svemu postupao suprotno 
nego što su se dogovorili. Dionizije je rasprodao Dionov posjed, 
a Dionu od toga nije ništa dao. Zatim Platon priča, kako se Dion 
vratio s Peloponeza, da bi se osvetio Dioniziju. Platon je vec prije 
spomenuo, kako je tom prilikom Dion tragično završio. 


Nakon ovoga, što sam sada izložio, već sam uglavnom 
spomenuo sve, što bih imao da vam savjetujem, i time neka 
bude to završeno. Na prikazivanje mojega drugog putovanja 
na Siciliju navratio sam se po drugi put zato, što mi se činilo 
nužnim da to iznesem zbog neobičnih i neshvatljivih događaja. 
Ako su se ti događaji, ovako sada izloženi, pokazali komu 
shvatljivijim i ako mu se učinilo, da su dovoljno obrazloženi, 
onda je ovaj moj prikaz primjeren i dovoljan. 


S grčkog preveo i dodao bilješke dr. Veljko Gortan. 
Prijevod prema tekstu: Platon, »Oeuvres complčtes«, XIII. 1. 
Lettres, Texte ćtabli et traduit par J. Souilhe, Paris 1928 
(Les Belles Lettres). 

17. ARISTOTEL 
O DUSI 


U prvoj knjizi »O duši« Aristotel govori o tome — kakvo su 
mišljenje imali raniji filozofi o duši i njenom odnosu prema 
tijelu. Drugu knjigu započinje definicijom duše (c. 1) i obrazla- 
ganjem same definicije. Zatim prelazi na: 


II. 3. REDOSLIJED DUŠEVNIH SPOSOBNOSTI 


Od navedenih duševnih sposobnosti pripadaju jednim 
bićima, kako smo rekli, sve, drugima neke od njih, a nekima 
samo jedna. Među te sposobnosti ubrojili smo sposobnost 
hranjenja, požude, opažanja, kretanja u mjestu i mišljenja. 
Biljke imaju samo sposobnost hranjenja, a druga bića uz nju 
i sposobnost opažanja. Ako pak imaju sposobnost opažanja, 
imaju i sposobnost požude, jer požuda je prohtjev, živa želja 
i volja. Sve životinje imaju bar jedno osjetilo, naime osjetilo 
opipa. Kome pak pripada jedno osjetilo, tome pripada i 
naslada i bol, ugodno i neugodno, a tko ima to, ima i prohtjev, 
jer prohtjev je želja za ugodnim. Osim toga životinje imaju 
sposobnost opažanja hrane, jer se hrana opaža opipom. Sva 
se naime živa bića hrane suhim i vlažnim, toplim i hladnim, 
a to opažaju pomoću opipa. Ostale stvari, koje se mogu opa- 
Žati, samo su nuzgredne, jer ni šum ni boja ni miris ne pri- 
donose ništa hranjenju. Okus pak pripada onome, što se opaža 
opipom. Glad i žeđa su prohtjevi, i to glad prohtjev za suhim 
i toplim, a žeđa prohtjev za hladnim i vlažnim. Tome je okus 
nekako začin. O tome treba da opširnije govorimo kasnije, a 
zasada neka bude rečeno samo toliko, da životinjama, koje 
imaju opip, pripada i prohtjev. Što se tiče predočivanja, 

pitanje nije još razjašnjeno, pa treba da to kasnije razmotrimo. 
Nekim bićima pripada osim toga i sposobnost kretanja u mje- 
stu, a nekima i sposobnost mišljenja i um, na pr. ljudima kao 
i drugim takvim i višim bićima, ako ih ima. 

Jasno je, da o duši možemo imati jedan pojam na isti način 
kao i o geometrijskom liku. Jer niti u geometriji ima lika 
osim trokuta i od njega izvedenih likova, niti ovdje ima duše 
osim navedenih duševnih sposobnosti. I kod likova može se 
naći opći pojam, koji će pristajati svima, ali ne će biti svojstven 
nijednom pojedinačnom liku. Isto je tako i kod spomenutih 
duša. Stoga je i kod likova i kod duša smiješno tražiti opći 
pojam, koji ne će biti svojstven ničemu stvarnom niti u skladu 
s posebnom, individualnom vrstom. i pritom pustiti iz vida 
određeni pojam.! Odnosu likova sličan je i odnos duševnih 
svojstava. Uvijek naime i kod likova i kod bića s dušom u 
onome, što po redu slijedi, sadržano je u mogućnosti ono, što 
je prethodilo, na pr. u četverokutu trokut, a u sposobnosti 
opažanja sposobnost hranjenja. Stoga treba svaki put istra- 
živati, kakva duša pripada svakom pojedinom biću, na pr. 
kakva biljci, a kakva čovjeku ili životinji. Treba da razmotri- 
mo, zašto je takav odnos u redoslijedu duša. Bez sposobnosti 
hranjenja nema naime sposobnosti opažanja, ali kod hbiljaka 
postoji sposobnost hranjenja bez sposobnosti opažanja. Bez 
opipa opet ne javlja se nijedno od ostalih osjetila, ali se opip 
javlja bez ostalih. Mnoge naime životinje nemaju ni vida ni 
sluha ni osjetila mirisa. I od bića, kojima je dana sposobnost 
osjetilnog opažanja, neka imaju sposobnost kretanja u mjestu, 
a neka je nemaju. Konačno, vrlo malo njih ima sposobnost 
rasuđivanja i mišljenja. Jer kojima od smrtnih bića pripada 
sposobnost rasuđivanja, tima pripadaju i ostale sposobnosti, 
ali ne pripada svima, koja imaju ostale sposobnosti, i spo- 
sobnost rasuđivanja, nego nekima ni sposobnost mašte, dok 
druga opet žive samo s tom sposobnosti. Teoretski um traži 
posebno razmatranje. 

Jasno je, da takvo razlaganje pojedinih duševnih sposobno- 
sti najbolje odgovara i raspravljanju o duši. 


* To se odnosi na FPlatonovo ontološko-metafizičko shvaćanie ideja, 
koje prema Aristotelu ne mogu blti suštine stvari. jer su izvan tih stvari. 

II. 5. OSJETILNO OPAŽANJE 


Pošto smo to2ž razmotrili, govorimo općenito o cjelokupnom 
osjetilnom opažanju. Kako je rečeno, osjetilno se opažanje 
vrši u nekom kretanju i podnošenju djelovanja. Čini se naime, 
da je to neko preobražavanje. No neki tvrde, da samo 
jednako može djelovati na jednako. Koliko je to moguće, 
odnosno nemoguće, kazali smo u općem raspravljanju o dje- 
lovanju i podnošenju djelovanja. Poteškoće zadaje pitanje, 
zašto nema opažanja iz samih osjetila i zašto ona ne proizvode 
opažanje bez vanjskog svijeta, premda se u njima nalazi 
vatra, zemlja i ostali elementi,3 koji su predmet opažanja ili 
sami po sebi ili u svojim različitim stanjima. Očito je, da 
sposobnost opažanja nije u stanju djelatnosti, nego samo u 
stanju mogućnosti. Zato je s time jednako kao i sa zapaljivom 
tvari, koja ne gori sama po sebi, ako je što ne zapali. Inače 
bi ona sama sebe spaljivala i ne bi joj trebalo vatre u stvar- 
nosti (aktualnosti). Budući da o osjetilnom opažanju govorimo 
u dvojakom smislu — kažemo naime, da sluša i gleda i ono, 
što ima mogućnost slušanja i gledanja, makar upravo spavalo, 
kao i ono, što stvarno vrši tu djelatnost — možemo u dvo- 
jakom smislu govoriti i o sposobnosti osjetilnog opažanja: 
jedna se sastoji samo u mogućnosti, a druga u djelovanju. 
Jednako je i predmet opažanja dijelom u stanju mogućnosti, 
a dijelom u stanju djelovanja. 

Uzmimo najprije, da je podnošenje djelovanja i kretanje 
isto, što i djelovanje. Ta i kretanje je neko djelovanje, doduše 
nesavršeno, kako je rečeno na drugom mjestu. No sve podnosi 
djelovanje i kreće se pod učinkom onoga, što djeluje i zbiljski 
postoji. Stoga, kako smo već kazali, podnošenje djelovanja 
proizlazi nekad od jednakoga, a nekad od nejednakoga. Jer 
nešto je, dok podnosi djelovanje, različito, a kad ga je pod- 
nijelo, već je jednako. 

Treba da pobliže odredimo i mogućnost djelovanja i stvarno 
djelovanje. Sada naime govorimo o njima općenito. Nešto 
naime posjeduje znanje u tom smislu, kao kad bismo rekli, 


2 T.j. vegetativnu dušu, o kojoj Aristotel govori u 4. poglavlju. 
1 U objašnjavanju svijeta Aristotel je prihvatio Empedoklovu teoriju 
a elementa dodajući im još eter kao peti. 

da znanje posjeduje čovjek, jer se ubraja među bića, koja 
posjeduju znanje i kojima ono pripada, a već u drugom smi- 
slu kažemo, da netko posjeduje znanje, ako poznaje alfabet. 
Tu sposobnost nemaju obojica na isti način, nego jedan zato, 
što mu je takav rod i tvar, a drugi zato, što može rasuđivati, 
ako hoće, ukoliko ga nešto izvana ne spriječi. Treći je pak 
onaj, koji već rasuđuje, koji već stvarno posjeduje znanje i 
u pravom smislu poznaje to određeno A. Ona prva dvojica 
posjeduju znanje samo u mogućnosti, ali ipak dopiru do dje- 
latnosti, i to prvi se učenjem preobrazi i više puta prijeđe iz 
svoga stanja u suprotno, a drugi, koji poznaje računanje i 
alfabet, ali nije u tome djelatan, postiže djelovanje na drugi 
način. Ni podnošenje djelovanja ne može se shvatiti samo u 
jednom smislu, nego je ono u jednom slučaju propadanje zbog 
djelovanja nečeg protivnog, a u drugom očuvanje onoga, što 
postoji u mogućnosti, djelovanjem onoga, što stvarno postoji 
i što je tome jednako, onako kako se _ mogućnost odnosi prema 
stvarnom djelovanju. Jer kada netko, tko posjeduje znanje, 
prelazi na rasuđivanje, to ili uopće nije preobražavanje (to je 
naime napredovanje prema vlastitom biću i prema stvarnoj 
djelatnosti) ili je neka njegova posebna vrsta. Stoga nije 
točno, kad se kaže, da se onaj, koji ima mogućnost mišljenja, 
preobražava, kad misli, kao što ne bi bilo točno kazati to o 
graditelju, kad gradi. Prema tome prelaženje onoga, koji misli 
i rasuđuje, iz stanja mogućnosti u stanje djelovanja nije oprav- 
dano nazivati poučavanjem, nego mu treba dati drugi naziv. 
Za onoga pak, koji je u stanju mogućnosti pa uči i prima 
znanje od onoga, koji stvarno postoji i poučava, ili se uopće, 
kako je rečeno, ne smije kazati da se preobražava, ili treba 
smatrati, da postoje dva načina preobražavanja: jedno je pre- 
laženje u stanje lišenosti, a drugo u stanje sposobnosti, koje 
je u skladu s vlastitom prirodom. 

Prva promjena bića, koje osjetilno opaža, nastaje djelo- 
vanjem njegova roditelja, pa kad se ono rodi, već ima na neki 
način znanje i sposobnost osjetilnog opažanja. A djelatno 
opažanje uzima se u istom smislu kao i rasuđivanje. Razlika 
je samo u tome, što je kod opažanja ono, čime se postizava 
djelovanje, vanjski svijet, naime ono, što se može vidjeti ili 

čuti, a tako isto i predmeti ostalih osjetila. Uzrok je tome, 
što se djelatno opažanje odnosi na pojedinačno, a znanje na 
općenito, koje se nekako nalazi već u samoj duši. Stoga, kad 
god tko želi, mišljenje stoji do njega, ali opažanje ne, jer je 
nužno, da postoji nešto, što bi ga omogućilo. Isto je tako i sa 
znanostima, koje se bave predmetima osjetilnog opažanja, i 
to s istog uzroka, jer ono, što se opaža osjetilima, pripada 
pojedinačnom i vanjskom. 

No za jasan prikaz toga pružit će se prilika i kasnije. 
Zasada neka bude utvrđeno ovo: Sposobnost djelovanja ne 
smije se shvaćati samo u jednom smislu, nego jedamput tako, 
kao kad bismo rekli, da dječak može postati vojskovođa, a 
drugi put tako, kao kad bismo to rekli za odrasla čovjeka. 
Tako je isto i s osjetilnim opažanjem. Kako ta razlika nema 
imena, utvrđeno je, da su sposobnosti osjetilnog opažanja 
različite i kako su različite, pa treba upotrebljavati izraze: 
podnošenje djelovanja i preobražavanje, kao da su to pravi 
nazivi. Ono, što ima sposobnost osjetilnog opažanja, jednako 
je s obzirom na mogućnost [6vvauet], kako smo već rekli, ono- 
me, što je predmet opažanja na stvaran način [čvređeytig]. Dok 
podnosi djelovanje, ono nije jednako predmetu opažanja, a 
kad ga već podnese, postane jednako tom predmetu i iste 
kakvoće. 


II. 6. PREDMETI OSJETILNOG OPAŽANJA 


Kod svakog osjetila treba najprije govorili o predmetima 
opažanja. Te predmete shvaćamo trojako. Kažemo, da u dva 
slučaja opažamo predmete po sebi, a u trećem da ih opažamo 
samo mimogred. Od prve dvije vrste predmeta osjetilnog 
opažanja jedna obuhvaća ono, što je svojstveno svakom poje- 
dinom osjetilu, a druga ono, što je zajedničko svim osjetilima. 
Svojstvenim nazivam ono, što se ne može opažati nijednim 
drugim osjetilom i u čemu je nemoguće prevariti se, na pr. 
vid se odnosi na boju, sluh na šum, a okus na kušanje jela. 
Opip pak obuhvaća veći broj različitih predmeta. Svako osje- 
tilo sudi o predmetima opažanja i ne vara se u tome, da je 
nešto boja, a ne šum, nego u tome, što je ono obojeno i gdje 

je, ili što je ono što šumi i gdje je. Takve predmete smatram 
svojstvenim pojedinim osjetilima. Zajednički su kretanje, 
mirovanje, broj, lik, veličina. Oni naime nisu svojstveni 
nijednom osjetilu, nego su zajednički svima. Kretanje se doista 
može opažati i opipom i vidom. 

Kažemo, da se nešto mimogred opaža, u ovakvom slučaju: 
Bijelo je Dijaresov sin. To se posljednje opaža mimogred, jer 
mimogred pristupa bijeloj boji, koja se opaža. Zbog toga 
osjetilo kao takvo ne prima od toga nikakav utjecaj. Od pred- 
meta, koji se po sebi mogu opažati, oni, koji su svojstveni 
pojedinim osjetilima, opažaju se u pravom smislu, jer je 
suština svakog osjetila po prirodi na njih upravljena.+ 


II. 12. SUŠTINA OSJETILNOG OPAŽANJA 


Općenito, svaki osjet treba shvatiti kao sposobnost osjetila 
da primaju u sebe ono, što se može opažati, ali bez materije, 
kao što, na primjer, vosak prima znak pečatnog prstena, ali 
bez željeza ili zlata; on doduše dobiva zlatni ili mjedeni znak, 
ali ne ukoliko je to zlato ili mjed. Isto tako, svako osjetilo 
prima utiske od predmeta, koji ima boju ili okus ili šum, ali 
ne ukoliko se to naziva pojedinim predmetom, nego ukoliko 
ima neko svojstvo, i to u određenom odnosu. U prvom je redu 
osjetilni organ ono, u čemu se nalazi ta sposobnost. On je 
doduše sjedinjen s njom, ali je različit od nje po svojoj suštini. 
Inače bi ono, što se opaža, bilo nešto protegnuto u prostoru. 
Ali ni sposobnost opažanja ni sam osjet nije nešto protegnuto, 
nego neki odnos i sposobnost osjetila. 

Iz toga postaje jasno, zašto prejako djelovanje predmeta 
uništava mogućnost opažanja. Ako je naime kretanje (utisak) 
jače od sposobnosti organa, tada se uništava određeni odnos 
(a na njemu se osniva opažanje), kao što se uništava harmonija 
i melodija, kad se odveć jako udara u žice. Odatle postaje 
razumljivo i to, zašto biljke nemaju sposobnost osjeta, iako 
imaju neki dijelak duše i podnose neko djelovanje od strane 
predmeta opipa, jer se hlade i griju. Uzrok je naime to, što 


& Poslije toga govori Aristotel a vidu (c. 7), sluhu 1 glasu (c. 8). mirisu 
(€. 9), okusu (c. 10) i opipu (c. 11). 

nemaju nikakav posrednički organ niti kakav princip za pri- 
manje oblika opažajnih predmeta, nego podnose djelovanje 
oblika zajedno s materijom. 

Mogao bi tko zapitati, da li nešto, što ne može osjećati 
miris, prima kakvo djelovanje od strane mirisa ili da li nešto, 
što ne može vidjeti, prima kakvo djelovanje od strane boje; 
to jednako vrijedi i za ostale osjete. Ako je miris ono, što se 
može osjetiti njuhom, tada on, ako na nešto djeluje, djeluje 
na njuh. Zato ono, što je nesposobno da osjeća miris, nikako 
ne može podnositi djelovanje od strane mirisa — to se dešava 
i kod ostalih osjetila — a i ono, što je sposobno da ga osjeća, 
osjeća ga samo ukoliko ima sposobnost opažanja. 

To se može objasniti i na ovaj način: Ta na tijelo ne dje- 
luje ni svjetlost ni tama, ni šum, ni miris, nego ono, u čemu 
se svako od toga nalazi, na pr. zrak zajedno s gromom rascje- 
pljuje drvo. Međutim, predmeti opipa i okusa djeluju na tijelo. 
Da to nije tako, od čega bi predmeti bez duše primali djelo- 
vanje i preobražavali se? Da li i ostali osjetilni kvaliteti vrše 
neko djelovanje? Dakako, ali ne može svako tijelo podnositi 
djelovanje od strane mirisa i šuma, a i ona tijela, koja ih 
podnose, neodređena su i nepostojana, kao na pr. zrak. On 
naime daje neki miris. ali kao učinak podnijeta djelovanja. 
Što je dakle mirisanje prema podnošenju djelovanja? Miri- 
sanje je opažanje, a zrak, čim podnese kakvo djelovanje, 
odmah postaje predmetom opažanja. 


Treća knjiga počinje razmatranjima o osjetilima, zatim prelazi 
na zajedničko osjetilo i na moć mašte (III. 1, 2, 3.). 


III. 4. UM 


Što se tiče onog dijela duše, kojim ona spoznaje i misli, bio 
on sasvim odijeljen (od tijela) ili odijeljen samo po pojmu, 
ali ne po veličini, treba da razmotrimo, što je njegova osobi- 
tost i kako nastaje mišljenje. Ako je mišljenje slično opažanju, 
sastojat će se u podnošenju nekog djelovanja od strane onoga, 
što je predmet mišljenja, ili u nečem drugom takvom. Prema 


5 Time završava II. knjiga. 

tome um mora biti nepromjenljiv, ali sposoban da prima u 
sebe oblik, i mora u mogućnosti biti takve vrste kao oblik, 
i to takav, koji nije određen. Onako isto, kako se sposobnost 
opažanja odnosi prema predmetima opažanja, mora se odnositi 
i um prema predmetima mišljenja. Budući da on mišljenjem 
obuhvaća sve, nužno je, da bude nepomiješan, kako kaže 
Anaksagora, da bi svime vladao, t. j. sve spoznao. Jer ono 
tuđe, što se uza nj javlja, on odbija i pred tim se zatvara. 
Stoga se njegova suština ne sastoji ni u čem drugom nego u 
tome, što je on čista mogućnost. Tako zvani dakle um duše 
(umom nazivam ono, čime duša misli i stvara predodžbe) 
stvarno nije dakle ništa, prije nego što misli. Zato je potpuno 
opravdano, što nije smiješan s tijelom. U tom naime slučaju 
primao bi kakvo svojstvo, postajao bi hladan ili topao, ili bi 
imao kakav organ, kao što ga ima osjetilno opažanje. Ovako 
nema on ništa takvo. Pravo imaju oni, koji kažu, da je duša 
sjedište oblika,5 samo to nije čitava duša, nego samo onaj 
njezin dio, koji misli, a i te oblike nema stvarno, nego u 
mogućnosti. 

Da nepromjenljivost nije ista kod sposobnosti osjetilnog 
opažanja kao kod sposobnosti mišljenja, jasno pokazuju sama 
osjetila i njihovo opažanje. Osjetila naime ne mogu opažati, 
ako dolazi do prejakog utiska, na pr. ne može se čuti šum 
nakon silne buke niti šta vidjeti ili mirisati nakon kričavih 
boja ili ljutih mirisa. Naprotiv, kada um misli na nešto teško, 
misli on ujedno i na ono, što je neznatnije, i to ne manje, nego 
čak više. Sposobnost opažanja nije naime moguća bez tijela, 
a um je od tijela odijeljen.7 

Kada pak um u pojedinom slučaju postane onakav, kakav 
je u onoga, koji stvarno posjeduje znanje (to se dešava, kad 
um može djelovati vlastitom snagom), on je još i tada nekako 
u stanju mogućnosti, ali ne u onakvom, u kakvom je bio prije 
nego je što spoznao ili pronašao. Tada može i samoga sebe 
učiniti predmetom mišljenja. 


$ Misli na platoničare, prema kojima je duša prije svog dolaska u ti- 
jelo gledala svijet ideja, i sjećanje na taj svijet treba dušu odvratiti od 
prolaznog. 


2 Tu je Aristotel platoničar. 

Budući da je nešto drugo veličina i pojam veličine, voda i 
pojam vode (isto je tako kod mnogih drugih stvari, ali ne kod 
svih, jer je kod mnogih jedno i drugo isto), duša razlikuje 
pojam mesa od mesa nekom drugom ili drukčije djelatnom 
snagom. Meso naime ne postoji bez materije. nego je, jednako 
kao nešto tuponoso, oblik u materiji. Zato duša sposobnošću 
osjetilnog opažanja razlikuje toplo i hladno i uopće ono, čemu 
je meso neko mjerilo, a pojam mesa spoznaje ona nekom 
sposobnošću, koja je ili odijeljena od tijela ili se odnosi kao 
krivulja, kad se izravna. U matematičkom opet smislu pravac 
je kao ono tuponoso, jer je združen s nečim stalnim, ali čisti 
pojam pravca, ako je on različit od pravca, nešto je drugo. 
Treba naime prihvatiti tu dvojinu. Duša dakle prosuđuje to 
nekom drugom ili drukčije djelatnom snagom. I općenito, kao 
što se pojedine stvari mogu odjeljivati od materije, tako isto 
i um od svojih djelatnosti. 

Pitat će netko: Ako je um jednostavan i nepromjenljiv te 
nema ništa zajedničko ni s čim, kako kaže Anaksagora, kako 
će moći misliti, ako je mišljenje neko podnošenje djelovanja? 
Jer samo ukoliko dvije stvari imaju nešto zajedničko, čini se, 
da jedna od njih djeluje, a druga podnosi djelovanje. Moglo 
bi se, nadalje, pitati, da li sam um može biti predmetom 
mišljenja. Ako se naime on dade zamisliti sam po sebi bez 
veze s drugim i ako je predmet mišljenja jedinstven po svojoj 
vrsti, tada ili će i ostale stvari imati um ili će on biti 
pomiješan s nečim, što i njega samoga kao i ostale stvari čini 
predmetom mišljenja. 

S obzirom na podnošenje djelovanja na temelju neke 
zajednice, već je prije razloženo, da um samo u mogućnosti 
nekako obuhvaća predmete mišljenja, ali da stvarno on nije 
ništa, prije nego što misli. Treba da to zamislimo kao kod 
pisaće tablice, na kojoj stvarno nije još ništa napisano. Tako 
se dešava i s umom. I on sam može postati predmetom mišlje- 
nja kao i sve ostalo. Kod onoga naime, što je nematerijalno, 
jedno isto je i ono, što misli, i ono, što je predmet mišljenja. 
Ta i teoretsko znanje i ono, što se na taj način spozna, jedno 


! Aristotel misli na čistu formu, t. |. mišljenje mišljenja koje u sebi 
ne sadrži ništa materijalno i samo sebe misli. 


235 


je isto. No treba da razmotrimo, zašto um ne misli uvijek. 
Kod materijalnih stvari naprotiv svaka samo u mogućnosti 
pripada u predmete mišljenja. Zato materijalne stvari ne će 
imati uma (njihov je naime um nematerijalna sposobnost?), 
a umu pripada sposobnost da može biti predmetom mišljenja. 


Dalje Aristotel govori vrlo kratko o aktivnom i pasivnom 
umu, a zatim istražuje djelatnost mišljenja i u vezi s tim prika- 
zuje kakve sposobnosti (spoznaja, kretanje, požuda) ima duša. I u 
tim izlaganjima Aristotel je i empiričar i metafizičar. 


Preveo s grčkog dr. Veljko Gortan, prema tekstu: 
Biehl-Apelt, Leipzig 1911. (izdanje Teubner). 


KRITIKA PLATONOVIH IDEJA 


U prvoj knjizi »Metafizike« Aristotel, pored ostalih pitanja 
prikazuje i razvoj grčke filozofije do njegovog doba. Polazeći sa 
svoje ontologije on smatra da ranije škole nisu na zadovoljava- 
jući način riješile postojeće probleme. 


IZ »METAFIZIKE« I. 9.: 


Oni pak, koji tražeći najprije da razaberu uzroke svega, 
što postoji, postavljaju ideje za uzroke, dodali su tome drugo, 
jednako po broju, upravo kao kad bi netko, želeći nešto izbro- 
jiti, mislio, da to ne će moći, dok je toga manje, već bi brojio 
tek kad ga umnoži. A ideja ima gotovo isto toliko, odnosno ne 
manje, koliko onih stvari, kojih su uzroke tražili pa od njih 
došli do ideja. Jer za sve postoji istoimena ideja, i — bez 
obzira na supstancije — za sve drugo, kod čega postoji jedno 
u mnoštvu,! i to kao kod ovih. tako i kod vječnih stvari. 

Dalje, ni po jednom od tih navoda nije jasno. kojim se 
načinom tumači, što su to ideje. Iz jednih od tih navoda ne 
proistječe nužnost da se napravi zaključak, a iz drugih pro- 
izlazi, da postoje ideje i za ono, za što i ne mislimo da postoje. 
Po razlozima, naime, koji proizlaze iz znanja, ideje će morati 
biti o svemu, o čemu postoji znanje: po razlogu jednog u 


2% T.j. pasivni um 
1 Tj. opće. 

mnoštvu postojat će i ideje negacija, a po tome, da se može 
misliti o nečemu, što je već propalo, postoiat će ideja i o 
prolaznom. Neka naime osjetilna predodžba o tome postoji. 

K tome, od dokaza, koji su točniji, neki stvaraju ideje o 
onome, što je relativno i što ne uzimamo kao rod po sebi, 
dok drugi od tih dokaza navode trećeg čovjeka.2 Jednom riječi, 
razlozi, koji govore za ideje ukidaju ono, do čega je zagovor- 
nicima ideja više stalo, nego do egzistencije samih ideja. 

Nadalje, prema mišljenju, po kome smatramo, da postoje 
ideje, ne će postojati samo ideje supstancije, nego i ideje 
mnoštva drugog, jer pojam nije jedan jedini samo u odnosu 
na supstancije, nego i s obzirom na drugo, te ne postoje zna- 
nja samo o supstanciji, nego i o drugom. I to važi za bezbroj 
drugih stvari. A po nužnosti i po mišljenjima, koja vladaju 
o idejama, ukoliko nešto ima udjela na njima, tada mogu 
postojati samo ideje supstancija. To nešto, naime, nema akci- 
dentalnog udjela na idejama, nego mora, dakle, biti dionik na 
ideji, dok je ona subjekt... 

Stoga će ideje biti supstancije. 

U najvećoj će se neprilici netko naći s obzirom na pitanje, 
što zapravo znače ideje bilo za vječne od osjetilnih stvari bilo 
za one, koje nastaju i propadaju. Jer one nisu njima uzroci 
niti kretanja niti ma kakve promjene. 

A ideje ništa ne pomažu niti razumijevanju drugih stvari 
(jer one nisu njihove supstancije, — inače bi bile u njima) niti 
njihovoj egzistenciji, budući da one nisu imanentne onome, 
što ima udjela na njima. Inače bi se moglo činiti, da su one 
uzroci, kao što bi bijelo, primiješano bijelome.š No, to shva- 
ćanje, što ga je prvi prihvatio Anaksagora, a poslije Eudoks 


2 Prigovor »treći čovjek« potječe ustvari iz mesarske škole. Iz- 
nio ga je sofist Poliksen, koji je bio savremenik, a ujedno i protivnik 
Platonov. 

Prigovor ukratko glasi ovako: Izmedu ideje čovjeka (prvi čovijek) i 
čovjeka kao sjene te ideje (drugi čovjek) mora postojati nešto treće iznad 
ta dva, koj! bi im tek omogućio njinovu vezu. Ali na tome se ne ostaje. 
Za jedinstvo ta tri morao bi se opet uzeti četvrti čovjek i tako dalje u 
Leskonačnost, 


Prigovor se, dakle, sastoji u tome. da Platon ne može izvesti pojavno 
iz svijeta ideja. 
3 bilo njegov uzrok 

i neki drugi, lako se dade oboriti. Protiv tog mišljenja mogu 
se, naime, iznijeti mnoge nemogućnosti. 

A ni za ostale stvari, ni u jednom smislu, koji se obično 
navodi, ne može se kazati da su postale od ideja. Govoriti 
pak, da su ideje prauzroci, a da ostale stvari imaju udjela u 
njima, znači govoriti prazne riječi i izražavati se metaforama. 
Jer, što je to, što djeluje po uzoru na ideje? 

Moguće je, da nešto postoji i postaje slično drugom, a da 
nije njegova kopija. Stoga, postojao Sokrat ili ne postojao, 
mogao bi se roditi netko nalik na Sokrata. Isto tako je jasno 
— kad bi postojao i vječni Sokrat —, da bi bilo više prauzora 
za istu osobu, pa tako i više ideja, na primjer: za čovjeka kao 
živo biće, za čovjeka kao dvonošca, a k tome i za čovjeka 
po sebi. 

Osim toga, moglo bi se činiti nemogućim, da supstancija 
bude odvojena od onog, čega je ona supstancija. Kako bi onda 
ideje kao supstancije stvari mogle biti od ovih odvojene? 


Na kritiku ideja Aristotel se ponovno navraća u XIII. knjizi 
(c. 4. i 5.) svoje »Metafizike«, što je, uglavnom ponavljanje već 
ovdje rečenog. 


S grčkog preveo dr. Branimir Gabričević, prema 
tekstu: ARISTOTELIS OPERA OMNIA GRAECE ET 
LATINE. Parijsiis. Editore Ambrosio Firmin-Didot. 


TERMINI IZ »METAFIZIKE« 


Aristotel je obratio veliku pažnju na filozofske termine i 
dokazivao je da je određenje pojedinih termina veoma važno za 
tumačenje filozofije. Da bi i drugima bilo jasno kako on upo- 
trebljava pojedine termine, on je u V. knjizi »Metafizike« odre- 
dio značenje za 30 termina. Ovdje navodimo nekoliko primjera. 


V. 1. POČEFAK — 'Aoyt) 


»Početak« neke stvari naziva se ono, odakle se može zapo- 
četi kretanje, na pr. kod crte ili puta jedan je početak s ove 
strane, a drugi je na suprotnoj strani. Nadalje (početak se 
naziva) ono, odakle se nešto može najbolje izvršiti, na pr. kod 
učenja katkada ne treba započinjati od osnova i od početka 

stvari, nego od onoga, što se najlakše dade naučiti. Nadalje 
ono, od čega nešto postaje kao od svoga sastavnog dijela, na 
pr. glavna greda (kobilica) lađe, temelj kuće; kod živih bića 
takvim dijelom neki smatraju srce, neki mozak, a neki drugo 
što. Nadalje ono, od čega nešto postaje kao od nečeg izvanj- 
skoga i od čega se obično započinje kretanje ili promjena, 
na pr. dijete od oca i majke, a borba od uvrede. Nadalje ono, 
prema čega se volji kreće ono, što se kreće, i mijenja ono, što 
se mijenja; tako se u pojedinim državama tim imenom nazi- 
vaju vrhovni činovnici, oligarsi, kraljevi i tirani, a tako i 
umjetnosti, osobito one, koje se izdižu nad drugima. Osim 
toga, početkom neke stvari naziva se i ono, po čemu se ona 
najprije može upoznati, na pr. osnovna načela kod doka- 
zivanja. 

U isto toliko značenja upotrebljava se i riječ uzrok, jer su 
svi uzroci počeci. 

Svim dakle počecima zajedničko je to, što su ono prvo, po 
čemu nešto ili jest ili postaje ili se spoznaje. Jedni su od niih 
sastavni dio stvari, a drugi su izvanjski. Zbog toga početak su 
i priroda i element i misao i volja i supstancija i uzrok; za 
mnoge je naime stvari dobro i lijepo početak i spoznaja i 
kretanje.! 


V. 3. ELEMENT — Srowyeiov 


»Element« se naziva ono osnovno, imanentno, od čega se 
neka stvar sastoji i što ne može diobom prijeći u drugu vrstu. 
Tako na pr. elementi glasa, od kojih se on sastoji i na koje 
se na kraju dijeli, ne mogu se više dijeliti na druge dijelove, 
koji bi po vrsti bili različiti od njih, već ako bi se i dijelili, 
dijelovi bi im bili istovrsni, kao što je dio vode uvijek voda; 
no za slog to ne vrijedi. Isto tako oni, koji govore o elemen- 
tima tijela, tim imenom nazivaju ono, u što se na kraju 
rastvaraju tijela i što se ne da više dijeliti na drugo različito 
po vrsti. Oni to nazivaju elementima, bilo da uzimaju samo 
jedan ili više njih. Slično se govori i o elementima geometrij- 
skih likova i općenito o elementima dokazivanja; osnovni 


! Poslije toga Aristotel govori o uzroku fdrugi termin). 

naime dokazi, koji su sadržani u mnogim drugima, ti se baš 
nazivaju elementima dokazivanja. Takvi su osnovni, tročlani 
silogizmi, koji zaključuju pomoću srednjega člana. 


Odatle se u prenesenom značenju naziva elementom ono, 
što je jedno i sitno pa kao takvo može služiti za mnogo stvari. 
Zato se i ono, što je sitno, jednostavno i nedjeljivo, zove ele- 
mentom. Odatle dolazi, da se elementom smatra ono, što je 
najopćenitije, jer se sve, što je takvo, kao jedno i jednostavno 
nalazi u mnogim ili svim stvarima ili u većem broju njih. 
Zato neki smatraju, da su jedinica i točka počela. Međutim, 
kako su i t. zv. rodovi općeniti i nedjeljivi (jer za njih nema 
definicije),2 neki nazivaju elementima i rodove, i to više nego 
razlike, jer je rod općenitiji. Gdje naime postoji razlika, uz 
nju je i rod, ali sve, što ima rod, nema uvijek i razliku. 

Svim tim značenjima zajedničko je to, da je element svake 
stvari ono osnovno, imanentno, što je sačinjava.3 


V. 7. POSTOJECE — To čv 


Kaže se, da nešto jest ili po akcidenciji ili po sebi. Po akci- 
denciji je, na primjer, ako kažemo: »Pravednik je umjetnički 
obrazovan,4 čovjek je umjetnički obrazovan, netko umjetnički 
obrazovan je čovjek.« To je slično kao kad bismo rekli: 
»Umjetnički obrazovan čovjek gradi«, jer je onaj, koji gradi, 
slučajno umjetnički obrazovan ili jer je umjetnički obrazovan 
čovjek slučajno graditelj. Kad se naime kaže: »Ova je stvar 
neka druga«, to znači, da je ta druga stvar akcident one prve. 
Tako je i u navedenim primjerima. Jer kad kažemo: »Čovjek 
je umjetnički obrazovan« i »Netko umjetnički obrazovan je 
čovjek« ili pak »Netko bijel je umjetnički obrazovan« i »Netko 
umjetnički obrazovan je bijel«, tada u drugom slučaju izri- 
čemo, da su obje oznake akcidenti istog subjekta, a u prvom 


2 T.j. iznad njih nema ništa općenitije, a detinicija prema logici može 
nastati »pomoću najbližeg rodnog pojma i specifične razlike.« 


3 Zatim Aristotel govori o prirodi (4), nužnome (5) i Jednome (6). 
4 Aristotel upotrebljava ovdje izraz Movax6c — koji se ne odnosi 


samo na glazbu, nego i na sva plemenita umijeća, koja stoje pod zaštitom 
Muza (prim. prev.). 

slučaju, da akcident pripada nečemu, što jest; izjava pak 
»Netko umjetnički obrazovan je čovjek« izriče, da čovjeku 
umjetnička obrazovanost pripada kao akcident. Tako se kaže, 
da nebijelo jest, ukoliko jest ono, čemu je nebijelo akcident. 
Ako se govori o bitku po akcidenciji, govori se tako, jer ili 
istom subjektu pripadaju oba predikata, ili jer jedna stvar 
stvarno postoji, a druga je njezin predikat, ili jer je kao 
predikat uzeta stvar po sebi, kojoj stvarno pripada kao pre- 
dikat ono. čemu ona služi kao predikat. 


Kaže se, da po sebi postoji ono, što se izriče različitim 
kategorijama, jer koliko ima kategorija, na toliko se načina 
izriče bitak. No kako neke kategorije izriču, što je nešto, neke 
kakvoću, neke količinu, neke odnos, neke djelovanje ili podno- 
šenje djelovanja (trpljenje), neke mjesto, neke vrijeme, sva- 
kim od tih značenja izriče se jednako bitak po sebi. Nema 
naime nikakve razlike, kad se kaže »Čovjek je ozdravljujući« 
i »Čovjek ozdravljuje« ili pak »Čovjek je hodajući ili sijekući« 
i »Čovjek hoda ili siječe«. Slično je i u ostalim slučajevima. 


Nadalje, bitak i »jest« označuju, da je nešto istinito, a 
nebitak označuje, da nešto nije istinito, nego laž, i to jednako 
kod tvrđenja kao kod poricanja, na pr. »Sokrat je umjetnički 
obrazovan« označuje, da je to istinito, a tako isto, ako kažemo 
»Sokrat je nebijel«. Naprotiv, »Dijagonala nije djeljiva istim 
brojem kao stranica« označuje, da je to lažno. 


Nadalje, bitak i postojeće u navedenim primjerima ozna- 
čuju dijelom mogućnost, dijelom sam čin (aktualnost). Kažemo 
naime »gledajući« za ono, što ima mogućnost gledanja, i za 
ono, što stvarno gleda. Isto tako kažemo »zna« za ono, što se 
može služiti znanjem, i za ono, što se njime već služi, a tako 
kažemo i »miruje« za ono, čemu već pripada mirovanje, i za 
ono, što može mirovati. Slično je i kod supstancija. Kažemo 
naime, da je Hermo u kamenu, da je polovica crte u cijeloj 
i da je žito, iako nije još zrelo. Kada se pak za neku stvar 
može reći da je u stanju mogućnosti, a kada još ne, treba 
odrediti na drugome mjestu. 


16 B. Bošnjak: Grčka filozofija 241 


V. 8. SUPSTANCIJA 


»Supstancija« nazivaju se jednostavna tijela, kao zemlja, 
vatra, voda i druga takva, pa tijela uopće i ono, što je od njih 
sastavljeno, jednako živa bića kao i božanska, i njihovi dije- 
lovi. Sve se to naziva »supstancija«, jer se ne izriče o nekom 
drugom subjektu, nego se o tome (kao subjektu) izriče sve 
ostalo. 

U drugom značenju »supstancija« se naziva ono, što se 
nalazi imanentno u takvim stvarima. koje se ne izriču o 
nekom subjektu, i uzrok je njihova bitka, na pr. duša u 
živom biću. 

Nadalje (»supstancija« se nazivaju) dijelovi, koji se nalaze 
u takvim stvarima, određuju ih i označuju, da su one nešto 
određeno, pa uklone li se ti dijelovi, uklanja se i cjelina, na 
pr. uklanjanjem površine uklanja se tijelo, kako neki kažu, 
i uklanjanjem crte površina. Općenito, čini se, da neki takvim 
smatraju broj. Oni tvrde, da uklanjanjem broja nestaje svega 
i da on sve određuje. 

Nadalje, »supstancija« naziva se i pojam neke stvari, koje- 
mu određenje daje definicija. 

Proizlazi dakle, da se izraz »supstancija« upotrebljava na 
dva načina: jedamput označuje krajnji supstrat, koji se više 
ne može izreći o nečem drugom, a drugi put ono, što je nešto 
određeno i odijeljeno (pojedinačno). Takvo je kod svake stvari 
oblik fuoopri] i lik [e160c]5. 


S grčkog preveo dr. Veljko Gortan, tekst prema izdanju 
W. Christ. in eedibus B. G. Teubneri MDCCCXCV. 


5 Ostali termini koji su obrađeni iđu ovim redoslljedom: identičnost 
(9.), suprotnost (10.;, ranije 1 kasnije (1L), mogućnost (12.). kvantitet (13.), 
kvalitet (14.), relacija (15.), završenost (16.), granica (17.). po čemu (18.). po- 
redak (19.), držanje (20.), trpljenje (21.), lišenost (22.). imanje (23.). iz nečega 
biti (24.), dio (25.), Cjelina (26.), okrnjenost (27.), rod (28.), neistinitost (laž) 
(29.), akcidencija (30.). 

